
AVERTISSEMENT DE I/EDiTEUR. 


l)e la physique particulare nous ne donnons que Ie 
Traite de l'dme y le seul qui 'soit a conserver. Les sup- 
pressions portent sur des theories astronomiques et 
chirniques qui n’ont de valeur aujourd’hui qu’a titre 
d’6rudition, et auxquelles, par cons£quent, on ne sau- 
raitdormer une place utile dans un livre elementaire. 

Nous avons ajoute a ce volume quelques opuscules 
philosophiques de saint Thomas, qui en augmentent . 
1’interet et Timportance. Nous avons choisi ceux ou 
etaient 6Iucid6s quelques points essentiels de ce Traite : 
L/opuscule des Puissances de Came , 1’opuscule de la 
difference entre le Verbe divin et le verbe humain , 
1’opuscule de la nature du Verbe , 1’opuscule du principe 
de Vindividuation , 1’opuscuie des sens relativement au 
particulier , et de VinUllect relativement a CuniverseL 
Un dernier opuscule, celui de Tetre et de Cessence, re- 
sout les plus hautes questions de la logique et de la 
m6taphysique. On nous saura gre d’avoir reproduit ces 
traites d£taches, dont les cinq premiers se trouvent 
dans le volume des Opuscules du saint Docteur, livre 
rare et cher, et dont le sixieme n existe que dans ses 
oeuvres competes, publiees in- folio ii Rome, a Venise, 
a Anvers et Paris, collectiori de plus en plus rare, et 
d’un prix tres-elev6. • R* L. 

JUXTA IXCOXCUSSi TUT1SSISAQCK 

DIYI THOMiE 



TRACTATUS DE ANIMA 


SED 

DE ENTE MOBILI MOTU VITALI. 


DISPUTATIO UNICA. 



DE ANIMA. 

Motus vitalis, ut est omnium perfectissimus, ita caeteris mi- 
nus lat6 patet et paucioribus rebus convenit : Undfc postquam 
egimus de Motu in communi in Prima Parte Physicae; de Motu 
locali in Secunda-; de Motu Generationis et Corruptionis in 
Tertia* ; de Vitali superest in hac postrema tractandum. Dari 
autem in rerum natura Vitalem Motum et Entia vitaliter Mo- 
bilia, patet tum experientia, quA cernimus plura in mundo 
vita vitalique motu praedita : Tum ratione; Pulchritudo enim 
et integritas Universi exigebat, ut in eo essent omnes entium 
ordines: Cum igitur Entium Vitalium ordo et nobilissimus et 
omnium praecipuus sit, necesse fuit, ut in rerum natura daren- 
tur, ac sua diversitate veluti insigniori ornamento Universum 
illustrarent. Cum vero per Animam omnes intelligant princi- 
pium vitae vitalisque illius motus, haec pars non solum de Ente 
vitaliter Mobili, sed etiam de Anima inscribitur; in qua ex- 


* Vid. Brevem maniiionem liujusce volamini?. {Ad not . edit.) 

T. III. i 

QUARTA PARS PHYSICA. 


E endenda ita progrediemur, ut quidquid de ente vitaliter mo- 
ili et anima discuti solet, comprehendamus sub unica dispu- 
tatione in quatuor quaestiones divisa : Prima erit de Anima in 
communi : Secunda de Anima Vegetativa : Tertia de Anima 
Sensitiva : Quarta demum de Anima Rationali. 

QILESTIO PRIMA. 

De Anima in communi. 

Cum legitimus doctrinae ordo postulet ut ab universalioribus 
ad particularia progrediamur, antequam de singulis vitae ani- 
maeque speciebus agamus, in hac prima quaestione statim ex- 
plicanda sunt, quae solent circaeam in communi disputari; 
idque quinque articulis. In primo discutiemus, quid sit Anima: 
In secundo, quotuplex sit : In tertio, an sit divisibilis : In quarto, 
quas partes informet: In quinto, de potentiis ejus agemus. 

ARTICULUS PRIMUS. 

Quid sit Anima. 

Circa naturam Animae varia fuerunt Antiquorum placita. 
Quidam vetustissimus nomino Dicaearchus a Cicerone relatus, 
narrat Phthiotam Senem negasse dari animam, nomenque illud 
esse totum inane, et frustra vocari Animalia et Animantia. 
Quidam 6 contra omnibus animantibus dederunt animam ra- 
tionalem ct immortalem, ut Epicharmus et Pythagoras. Mani- 
chaei turpius hac in parte errarunt, quorum rustica impietas 
dicebat etiam arbores anima rationali prasditas esse, quarum 
ne ramus quidem absque homicidii reatu violari posset. Hera- 
clitus confessus est, ut refert Tertullianus, se nihil de Anifna, 
etiam post longam meditationem, concipere potuisse, Animae- 
que naturam sic esse abstrusam, ut nemo illam sit inventurus, 
quantumcunque nullum non lapidem moveat, ut refert Laer- 
tius. Democrituset Leucippus eam fecere igneam substantiam: 
Diogenes vero substantiam aeream : Thales substantiam sub- 
tilem et aqueam; Alcmaeon substantiam coelestem : Seneca, 
Euripides et Epictetus Animam rationalem altius evexere, asse- 
rentes eam esse Dei particulam et substantiam Divinam , cui 
etiam Romani templa et aras consecrarunt. Empedocles tenuit 
Animam esse harmoniam quatuor elementorum : Galenus com- 
plexionem, seu temperamentum qualitatum : Epicurus unionem 
atomorum: Pythagoras et Plato eam definierunt naturam, 
seu numerum seipsum moventem , obscura sane definitio. 

Aristoxenus musicus eam dixit esse musicalem harmoniam ; 
ne, inquit Cicero, ab arte sua discederet . Sed his omnibus 
rejectis, ut veram, et rationi simul ac fidei conformem Animae 
notionem tradamus ; 

Dico primo : Anima est actus primus corporis physici, orga- 
nici, habentis vitam in potentia. Seu quod in idem redit, Ani- 
ma est primum principium vitae, in his quae apud nos viyunt : 
Aut, ut alii dicunt, Est id quo vivimus, movemur, sentimus, 
et intelligimus. Ita definiunt communiter Philosophicum Aris- 
totele et D. Thoma. 

Explicatur prima definitio : Anima dicitur primus actus 
corporis; id est, forma substantialis dans esse corpori. Ut 
enim supra diximus, forma substantialis est actus primus, ac- 
cidentales vero formae solum actus secundarii. Additur, cor- 
poris physici organici; id est, in varia instrumenta concin- 
nati : Non enim omne corpus est susceptivum animae ; sed 
solum illud quod in varia membra et instrumenta distribuitur, 
quae possint deservire operationibus animae. Particulae ver6 
sequentes , scilicet in potentia vitam habentis , significant 
hanc organisationem non debere esse mortuam, qualis est ca- 
daveris; aut ad vitae munera ineptam, qualis est statuae ligneae, 
sed debere esse ordinatam ad- vitam, qualis est organisatio 
corporis infantuli in utero matris formati. 

Secunda autem definitio manifesta est ex terminis : Nam per 
animam nihil aliud intelligitur, nuam primum principium vitae, 
et radix illa ex qua oriuntur omnes vitales operationes rerum 
viventium : Und6 secunda definitio est prioris explicatio. Utra- 
que vero est essentialis : Essentia enim animae consistit in eo, 
quod sit principium et forma dans esse corpori. 

Dico secundo : Utraque haec definitio competit etiam animae 
rationali. 

Probatur conclusio : Anirna rationalis est vere forma sub- 
stantialis hominis et corporis humani; ergo vere competit ipsi 
ulraque haec definitio. Consequentia patet : Probatur antece- 
dens : Primd ratione D. Thomoe i p. q. 79. art. i. Forma enim 
substantialis est principium radicalc essendi et operandi : At- 
qui anima rationalis est in homine principium radicale essendi 
et operandi ; ergo est vera ejus forma substantialis. Major pa- 
tet; fon: i enim definitur, Actus primus essendi et operandi, 
ut etia : in prima parte declaratum fuit. Minor etiam certa est . 
Nam ! r animam sumus homines, distinguimur a caeleris re- 
bus, et humana operamur; praecipue quia per eam intelligi- 
mus; intellectio enim est operatio maxime homini propria. 

Secundd, Homo est vere compositum physicum , seu ens 
mobile constans materid et forma : Sed non est assignabilis 
alia forma ejus, praeter animam rationalem ; ergo anima ratio- 
nalis est vere forma hominis. 

Terti6 demum rationi accedit Ecclesiae determinatio; nam 
in Clementinis, cap. de Summa Trin. expresse habetur; Doc- 
trinam omnem , seu 'positionem temere asserentem, aut 
vertentem in dubium , quod substantia animae rationalis , 
seu intellectivae, vere ac per se humani corporis non sit 
forma , velut erroneam ac veritati Catholicae inimicam 
fidei, prxdicto sacro approbante Concilio, reprobamus . 

Objicies : Quod est per se subsistens, non potest esse forma 
corporis : Sed anima rationalis est per se subsistens; ergo non 
potest esse forma corporis. Minor est certa; anima enim ra- 
tionalis separata a corpore subsistit. Major verd probatur ; nam 
forma non est id quod subsistit, sed solum principium quo to- 
tum compositum subsistit; und6 communiter dicitur subsistens 
ut quo. 

Respondeo negando majorem ; Ad probationem respondeo 
cum D. Thoma i p. q. 76. a. i. ad 5.' animam rationalem 
utrumque habere, et qudd sit id quod subsistit, et quod prae- 
terea possit esse principium quo totum compositum subsistit : 
inquantum scilicet subsistentiam quam habet in se ipsa, potest 
communicare corpori. Unde anima rationalis est quid medium 
inter formas pur6 spirituales etpurb corporeas; seu, inter An- 
gelos et animas brutorum. Habet cum Angelis, quod retineat 
suum esse etiam post separationem a corpore, ideoque est 
subsistens in se ipsa. Sed cum animabus brutorum habet, quod 
possit communicare suum esse corpori , et illud vivificare ac 
informare. 0 

Instabis : Quod habet esse in seipso, non potest esse in alio; 
ergo si anima rationalis habeat esse in se ipsa, non poterit esse 
in corpore et illud informare. 

Respondeo distinguendo antecedens : Quod habet esse in se 
ipso non potest esse in alio, tanquam dependens ab eo in es- 
sendo, concedo; tanquam communicans ipsi suum me, nego : 
Anima autem rationalis est in covpore, non tanquam depen- 
dens ab illo in essendo, sed tanquam communicans ipsi esse 
et vivere. 

Urgebis : Atqui esse animae rationalis nullo modo estcom- 
municabile corpori; ergo nulla responsio. Probatur subsump- 
tum: Operationes proprim animae rationalis, scilicet velle et 
intelligere , propter suam immaterialitatem non recipiuntur in 
subjecto corporeo; ergo etiam anima rationalis et ejus esse 
non possunt recipi in subjecto corporeo, seu in materia. Pro- 
batur consequentia : Siquidem anima rationalis et ejus esse 
non sunt quid miniis immateriale quam ejus operationes. 

Respondeo ex D. Thoma loco supra citato, negando sub- 
sumptum. Ad probationem concesso antecedente , distinguo 
consequentiam; ergo anima rationalis non potest recipi in ma- 
teria, ita ut tota immergatur in illam, ad instar aliarum forma- 

rum, concedo; ita ut emineat tamen supra illam, nego. Ex eo 
enim qu6d nobiliores anima? rationalis operationes non exer- 
ceantur per organum corporeum , non sequitur animam nullo 
modo recipi in corpore et materia, sed solum qubd emineat ali- 
quatenus supra suum corpus, nec tota comprehendatur a ma- 
teria; ex quo fit, ut operationes, quae correspondent ipsi, qua- 
tenus eminet supra corpus, non recipiantur in organo corporeo, 
sed sint penitus spirituales. 


Pluralitas animae considerari potest vel absolute, vel respectu 
cujuslibet viventis. Utrumque hic discutiendum suscipimus, 
quotuplex scilicet sit anima in communi , et quotuplex sit in 
quolibet vivente. 


Dico primo. Anima recte dividitur in Vegetativam, Sensiti- 
vam, et Rationalem. 

Declaratur divisio : Ut enim dicit D. Thomas i p. q. 18, a. 
i. vita consistit in eo, qu6d aliquid seipsum moveat. Ea enim 
quae se movere non possunt inanimata censentur : Und6 ani- 
mal tamdiu vivere dicitur, quamdiu se ipsum movet. Cum au- 
tem, ut ibidem expendit, artic. 3., tria sint in quolibet motu, 
executio, forma causans motum, et finis propter quem fit mo- 
tus, tripliciter aliquid movere seipsum potest. Primo executiv6 
inquantum a seipso vitales motus exequitur, forma tamen 
ejusmodi motuum data est ei ab alio, scilicet a natura. Ejus- 
modi sunt plantae, quae vegetant, alimentum trahunt, et sic seip- 
sas movent quidem motu nutritionis et augmenti : Attamen 
forma per quam exercent istos motus data est ipsis ab alio , 
scilicet a natura. Secundd aliquid potest movere se ipsum , 
etiam quantum ad formam causativam motus; inquantum per 
se acquirit formas, quibus saltem proximi se moveat. Ejusmodi 
sunt animalia, quae per sensus, oculos scilicet, aures et ima- 
ginationem, percipiunt formas intentionales et imagines rerum, 
quibus cognoscunt et appetunt objecta. Tertio demum aliquid 
potest movere se ipsum, non solum quantum ad Qxeculionem 
ot formam sui motfis, sed etiam quantum ad ipsum finem, qua- 
tenus praestituit sibi fines operandi. Ejusmodi est homo vita ra- 
tionali praeditus, qui non solum elicit motus suos, et intelligi- 


Quotuplex sit Anima , et quot moui vivenai. 


ARTICULUS 



§• • 


De divisione Animae in communi, et modorum vivendi 


6 


QUAIlTA PARS PIIYSIC.E. 


biles formas, quibus se moveat, acquirit; sed etiam per ratio- 
nem praestituit sibi finem propter quem operetur; ergo rect6 
assignantur tres vitae et animae species, vegetativa, sensitiva , 
et rationalis. 

Idem declarari potest ali& ratione , quam habet S. Doctor i 
p. q. 78. a. i. Diversx enim animx distinguuntur secundum 
quod operatio animx diversimode supergreditur operatio* 
nem natur x (pur6) corporalis: Tota enim natura corpo- 
ralis subjacet animx et comparatur ad ipsam , sicut mate- 
ria et instrumentum. Est autem quxdam operatio animx, 
qux intantum excedit naturam corpoream , quod neque 
! etiam exercetur per organum corporale': Et talis est ope- 
ratio animx rationalis . Est autem alia operatio ani- 
mx infra istam , qux quidem fit per organum cor- 
porale , non tamen per aliquam corpoream qualitatem 
(id est corporibus communem, et pure materialem , ut sunt 
elementares qualitates, et quae ex eis resultant, sed supra cor- 
pus et materiam aliquatenus eminentem et ad spiritualem or- 
dinem proximi accedentem.) : Et talis est operatio animx 
sensibilis ; Quia etsi calidum et frigidum , humidum et 
siccum , et a lix hujusmodi qualitates pure corporex requi- 
rantur ad operationem sensus; non tamen ita qubd me- 
diante virtute talium qualitatum operatio animx sensibilis 
procedat , sed requiruntur solum ad debitam dispositionem 
organi. Infima autem operatio animx est , qux Jit per or- 
ganum corporeum , et virtute corporex qualitatis : super- 
greditur tamen operationem naturx corporex ; quia mo- 
tiones corporum sunt ab e xtr inseco principio ; hujusmodi 
autem operationes sunt a principio intrinseco . Et talis est 
operatio animx vegeta tivx : Digestio enim , et ea qux con- 
sequuntur, fit instrumentaliter per actionem caloris. Ergo 
recte distinguuntur tres praedictae, animarum species. 

Dico secundd : Quatuor sunt gradus, seu modi vivendi' sci- 
licet Vegetativus, Sensitivus, Locomotivus, et Intellectivus. 

Declaratur divisio : Ut enim dicit D. Thomas i p. q. 78. a. i. 
modi vivendi distinguuntur secundum gradus viventium. 
Sed quatuor gradus sunt viventium ; ergo et quatuor modi vi- 
vendi. Probatur minor : Eorum enim quae vivunt quaedam so- 
lum vegetant, ut plantae : Quadam vero sunt, in quibus cum 
vegetativo reperitur sensitivum; non tamen movent seipsa se- 
cundum locum, sicut sunt animalia immobilia, ut conchylia et 
ostreae, quae sentiunt quidem, attamen non possunt se movere 
de loco ad locum : Quaedam vero sunt quae habent praeter ve- 
getaUvum et sensitivum etiam locomotivum ; ut sunt animalia 
perfecto, quae cum indigeant multis procul positis ad vitae sus- 
tentationem, opus habent ea quaerere per motum localem. 
Quaedam vsr6 sunt, in quibus praeter haec omnia, reperitur in- 




Digitized by Google 


QUOTUPLEX SIT ANIMA* 


7 


tellectivum , ut sunt homines. Ergo dantur quatuor gradas 
viventium. 

Objicies contra primam conclusionem: In bona divisiono 
membra non debent se includere: sed anima rationalis conti- 
net omnes alias ; ergo praefata divisio non est bona. 

Respondeo distinguendo minorem: Anima rationalis con- 
tinet alias, constitutive, nego; praesuppositivd, concedo: Id 
est, anima rationalis continet quidem munus animae vegeta- 
tivae et sensitivae, tanquam aliquid praesuppositum ad ejus 
constitutivum. Attamen non constituitur per illas, sed per so- 
lam rationalitatem. Non est autem inconveniens, ut species 
nobilior contineat alias materialiter et praesuppositive : sic 
enim species superior numeri continet inferiores, ut quater- 
narius binarium, materialiter et praesuppositivd. 

Objicies contra secundam conclusionem : sunt tres anima); 
ergo et tres gradus vitae. 

Respondeo negando consequentiam : Quia anima sensitiva 
constituit duos gradus vitae. Animantium enim quaedam sunt 
immobilia secundum locum ; quaedam ver6 se movent de loco 
ad locum : Unde quia motus ille localis est specialis modus 
movendi se vitaliter, constituit specialem modum vivendi. 

§ n. 

(Jtrimi sit nnica Anima in quolibet \ivenle, et nnica forma substantialis in 

quolibet composito. 

Haec difficultas celebris est, ideoque pauld accuratius expli- 
canda. Praecipue cum in illa fundetur, quod diximus, formas 
elementares in mixto non remanere, et dari resolutionem us- 
que ad materiam nudam omni form& substantiali. Si enim 
semel habeamus in quolibet vivente esse unicam animam, imo 
in quolibet composito substantiali unicam formam substantia- 
lem, manifestum erit formas elementares non remanere in 
mixto, et in corruptione substantiali dari resolutionem usque 
ad materiam nudam omni form&*substantiali. 

In hac difficultate quatuor sunt sententiae. Prima est, in quo- 
libet vivente tot esse animas, quot sunt in illo genera vitae; 
ita ut planta quidem habeat unicam animam, quia habet uni- 
cum genus vitae, scilicet vegetare: In bruto vero sint duae ani- 
mae, una quae vegetet, altera quae sentiat: In homine demum 
sint tres, una quae vegetet, altera quae sentiat, tertia quae ra- 
tiocinetur : Ita tenet Okamus, et alii quidam veteres. Secunda 
sententia ponit quidem unicam animam in vivente; sed praeter 
illam ponit aliam formam substantialem quam vocat formam 
corporeitatis : Ita Scotus. Tertia sententia ponit in quolibet 

vivente unicam formam totalem; sed praeter illam admittit 

E lures formas substantiales partiales, juxta varietatem mem- 
rorum ; ut formam oculi , cerebri , cordis , etc. Quarta sen- 
tentia in vivente et in quolibet composito substantiali agnoscit 
unicam formam substantialem , quse omnia vita) munera et 
x membrorum diversitatem sola praestet: Ita D. Thomas, Tho- 
mistae omnes, et communiter alii. Pro resolutione, 

Dico primd : In vivente , quantumvis omnia vitae genera in 
se colligat, ut in homine, non est nisi unica anima, quae omnia 
vitae munera praestat ; vegetativum , sensitivum et ratiocina- 
tivum. 

Probatur in primis conclusio auctoritate octavae Synodi ge- 
neralis , Canone 2, ubi sic habetur : Apparet quosdam in 
tantum impietatis devenisse , ut hominem duas animas 
habere docjmatisent . Tales igitur impietatis inventores , 
cum vetus et novum Testamentum , omnesque Ecclesix 
Patres unam animam rationalem hominem habere asse- 
rerent, sancta Synodus anathematisat . 

Respondet Okamus Synodum loqui de duabus animabus ra- 
tionalibus, et non de duabus, quarum una sit sensitiva, et alia 
rationalis. 

Sed contra est primd , quod Synodus eos absolute damnat , 
qui dicunt duas esse in homine animas, non distinguendo de 
anima sensitiva vel rationali : cum igitur ubi lex non distinguit, 
non debeamus etiam distinguere, et aliunde verba Concilio- 
rum sint ad literam intelligenda , quandd nullum sequitur 
inconveniens ; simpliciter tenere debemus in homine esse uni- 
cam animam. 

Contra secundd : haec solutio rejicitur ut error in lib. Eccle- 
siastic. dogmatum cap. 45, his verbis : Neque duas animas 
esse dicimus in uno homine, sicut Jacobus et alii Syrorum 
scribunt ; unam Animalem qud animetur corpus et im- 
mixta sit sanguini; alteram spiritualem, qux rationem 
ministret : Sed dicimus unam eamdemque animam in ho- 
mine esse , qux et corpus sud societate vivificet , et semet - 
ipsam sud ratione disponat. Quid expressius? Adde quod si 
in homine duplex esset anima, rationalis quidem in morte re- 
maneret superstes ; sed sensitiva periret, juxta legem caetera- 
rum formarum materialium: ex quo sequeretur Christum 
aliquid substantiale Verbo permanenter unitum dimisisse; 
nempe animam illam sensitivam, quae in triduo mortis periis- 
set, contra Theologorum axioma; quod Christus semel as- 
sumpsit, nunquam dimisit. 

Probatur praeterea conclusio ratione naturali: Primd, quod- 
libet vivens est unicum vivens ; ergo habet unicam animam. 
Antecedens patet. Probatur consequentia : Unitas viventis 
desumitur ex unitate animae; ergo si sit unicum vivens, erit 

in eo unica anima. Probatur antecedens : Ab eodem res habet 
unitatem , a quo habet esse ; Atqui vivens habet esse vivens 
per animam ; ergo habet esse unicum vivens per unicam ani- 
mam. Unde si in homine tres essent animae , homo non esset 
unicum vivens, sed coacervatio viventium, scilicet plantae, bel- 
luae, et intelligentis. Ha 3 C ratio est D. Thomm 1 p. q. 76. a. 3. 

Si autem dicas istas animas uniri per corpus, contra est: 
Nam potius, ut ait D. Thomas, anima est quae continet corpus, 
efficitque ut licet in varia membra distributum, sit nihilominus 
unum; ergo non unitur a corpore. Deinde si tres illae anima» 
solum uniuntur, quia sunt in eodem corpore, haec unio est so- 
lum per accidens, et quasi quaedam coacervatio; ut ilia, qu& 
tres nomines uniuntur, quod habitent unicam domum. 

Confirmatur ex eodem D. Thoma : Principium radicale om- 
nium actionum hominis v. g. est unicum : Sed anima est tale 
principium; ergo debet esse in homine unica. Probatur major: 
Tum ex eo quod una operatio, cum fuerit intensa, impedit 
aliam; quod , ut inquit sanctus Doctor, 1 p. q. 76. art. 3., 
nullo modo contingeret nisi principium operationum esset 
per essentiam unum ; ideoque uni operationi vehementius 
occupatum, aliis non satis sufficit : Tum etiam ex summa sub- 
ordinatione potentiarum, earumque consensu; cujus vix alia 
ratio reddi potest, quam radicatio in eadem animae es- 
sentia. 

Probatur secundo alia ratione D. Thomae \ p. q. 76. art. 3. 
Anima superior continet inferiorem ; ergo ubi est anima supe- 
rior superfluit inferior, proindeque datur tantum unica in 
quolibet vivente. Consequentia patet. Probatur antececTens: 
In rebus subordinatis perfectius continet imperfectius : Sed 
anima superior est perfectior inferiore sibi subordinata ; ergo 
continet ipsam. Declaratur major, prim6 inductione: Sic enim 
rex continet dignitates inferiores; sic figura quadrata continet 
triangulum ; sic numerus superior continet inferiorem, ut qua- 
ternarius binarium. Unde Aristoteles comparat animas et re- 
rum species figuris et numeris quorum superior continet 
inferiores. 

Secundo probatur eadem major egregii ratione, quam ha- 
bet D. Thomas quaest. de Spirilual. Creat, a. 3., generaliter 
pro omnibus formis substantialibus : Forma3 substantiales sunt 
quaedam similitudines, quas agens imprimit in materia, unde 
forma est imitatio agentis : Atqui in agentibus et virtutibus 
activis, quanto aliqua virtus est altior, tanto in se plura com- 
prehendit, non quidem compositione, sed aequivalentiA et vir- 
tualiter (sicut sensus communis, quia est altior aliis, secundum 
unam virtutem se extendit ad quinque objecta sensuum par- 
ticularium) ; ergo etiam in formis substantialibus talis debet 
esse ordo, ut forma superior in sua unitate contineat inferiores. 

T. III. 1. 

• Et ideo in illis locum habet axioma Dionysii : Qux sunt dis- 
persa in inferioribus , sunt unita in superioribus . 

Tertio tandem suadetur eadem major specialiter, de anima 
rationali ex inconvenienti. Nisi enim contineret gradum vege- 
tandi et sentiendi , non posset uniri corpori ut forma ejus sub- 
stantialis: Atqui ex definitione Ecclesiae supra relata art. 4., 
unitur corpori ut forma ejus substantialis : ergo, etc. Probatur 
sequela : Nam forma substantialis debet dare esse et operari : 
Sed non posset dare esse et operari corpori ; ergo nec ei uniri. 
Probatur minor, et in primis de operari: Nam anima ratio- 
nalis nisi contineret vegetativam et sensitivam, haberet tan- 
tum duplicem operationem , scilicet intelligere et velle ut 
patet : Sed intelligere et velle non sunt operationes corpori 
communicabiles , cum sint purd spirituales , et in sola anima 
subjectatae; ergo nullam operationem communicaret corpori. 
Probatur etiam quantum ad esse ; cum enim esse animae cog- 
noscatur ex suis operationibus, ut dicit D. Thomas 4 part., 
quaest. 70. art. 3., et in suppositione Adversariorum anima ra- 
tionalis nullam haberet operationem , nisi purd spiritualem., 
scilicet velle et intelligere , esse animae rationalis etiam esset 
pure spirituale, ac proinde corpori incommunicabile. 

Confirmatur haec ratio: Anima tantum potest dare, quan- 
tum corpus potest recipere; cum enim sit actus corporis , ita 
proportionatur corpori, ut possit omnia dare, quae corpus po- 
test recipere : Sed unicum corpus potest habere tres vitas ; 
ergo etiam unica poterit ^mnes illas dare ; ergo secundhm 
multitudinem vitarum non sunt multiplicandae animae. Un- 
de Scriptura sacra , ut omnes vitas insinuaret tribui homini 
ab unica anima rationali , dicit loquendo de formatione ho- 
minis, Deum illi inspirasse, non quidem spiracula, sed spira- 
culum vitae ; seu adhuc expressius in Hebraeo nismath cha- 
nm animam vitarum , quo loquendi modo luculentissime 
expressit unitatem animae cum vitarum multiplicitate ; et ide6 
perpetud commemorat unicam in homine animam, unicumque 
spiritum. 

Objicies primd : Corruptibile et incorruptibile realiter distin- 
guuntur : Sed anima sensitiva et vegetativa sunt corruptibiles, 
anima vero rationalis est incorruptibilis; ergo realiter distin- 
guuntur, ac proinde non sunt unica anima in homine. 

Respondeo concessi majore distinguendo minorem. Anima 
vegetativa (et idem dicendum de sensitiva) est corruptibilis, 
quae est solum vegetativa, concedo; quae etiam simul est ratio- 
nalis, nego , et nego consequentiam. Explicatur : Anima quae 
est purd vegetativa vel sensitiva et nihil amplius, ut est anima 
bruti, est quidem corruptibilis, quia sentire et vegetare sunt 
operationes corporeae ac materiales, quae proinde si solae sint, 
non exigunt principium incorruptibile. Anima tamen quae 

simul est vegetativa, sensitiva et rationalis, non est corrupti- 
bilis, quia ex hoc quod est intellectiva, ingreditur ordinem sub* 
stantiarum spiritualium, quibus incorruptibilitas debetur. Ita 
respondet D. Thomas 1 part., quaest. 76. art. 3. ad 1. 

Instabis: Corruptibile et incorruptibile differunt genere; ergo 
si anima sensitiva hominis est immortalis, differt genere ab 
anima bruti, ac proinde brutum et homo non erunt idem ge- 
neri c6 animal. 

Respondeo distinguendo antecedens: Corruptibile et incor- 
ruptibile differunt genere, in compositis, concedo; in formis 
simplicibus, nego. Id est, compositum incorruptibile differt 
generic6 a composito corruptibili, ut coeli ab elementis: Sed 
forma corruptibilis non semper differt generice a forma incor- 
ruptibili. Et ratio est, quia forma trahitur ad genus sui com- 
positi : Unde si forma incorruptibilis componat aliquid corrup- 
tibile, poterit convenire cum formis rerum corruptibilium. 
Patet autem quod anima rationalis, etsi incorruptibilis, com- 
ponit tamen compositum corruptibile, scilicet hominem ; unde 
trahitur ad idem genus animalis, ac caeterae formae sensitivae 
et corruptibiles. Ita solvit D. Thomas ubi supra. 

Urgebis : Anima rationalis non est affixa organo corporeo, 
ut infra dicetur; anima vero sensitiva est affixa organo corpo- 
reo; ergo sunt distinctae animie. 

Respondeo distinguendo antecedens ; Anima rationalis non 
est allixa organo corporeo, secundum suam substantiam spec- 
tata, nego : Secundum aliquam operationem, concedo, et nego 
consequentiam. Explicatur : Anima rationalis est quidem unita 
corpori , ipsumque informat ei communicando suam entita- 
tem , ac proinde est affixa organis corporeis tanquam forma 
substantialis ipsorum , ut etiam definit Ecclesia loco jam cita- 
to in Clementinis, Cap. de Summa Trinitate. Attamen, cum 
ita informet corpus, ut emineat supra illud, et ab illo non de- 
pendeat in essendo ; ita quoque habet aliquas operationes tali 
eminentiae respondentes , quae eminent supra corpus , et ideo 
non dependent ab organis corporeis; scilicet intelligere et 
velle : Und6 anima rationalis est quidem ver6 corpori unita, 
non tamen k corpore totaliter comprehensa et quantum ad 
omnes operationes ei immersa. 

Objicies secundd : Homo, dum gignitur, prius recipit animam 
sensitivam , et postea rationalem ; ergo sunt distinctae animae. 

Respondeo negando consequentiam : Nam adveniente anima 
rationali in corpusculo infantuli , excluditur anima sensitiva, 
quae prius aderat, tanquam superflua : et ideo unica est anima, 
nempe rationalis quae dat utrumque, sentire scilicet et intel- 
ligere. Ita D. Thomas 1 p. q. 113. art. 2. ad 2. Et hujus ra- 
tionem affert, tum ibidem, tum quaest. de Spiritualibus Crea- 
turis art. 3 ad 12, quia cum generatio unius sit corruptio al- 

terius, adveniente nov& formA substantiali , necesse est ut ve- 
tus expellatur. 

Instabis : Anima rationalis non opponitur sensitivae ; ergo 
illam non excludit. 

Respondeo non opponi quidem contrarietate proprii dictA , 
quae solum reperilur inter qualitates, sed oppositione incom- 
patibilitatis in eodem subjecto , sicut imperfectum opponitur 
perfecto, et nova forma substantialis veteri, quam ideo expellit. 

Dices: Potenti® animae sensitivae, scilicet passiones, mili- 
tant contra potentias animae intellectivae, sciiicet contra ra- 
tionem et voluntatem : Propter quod dicit Apostolus, carnem 
concupiscere adversus spiritum, et spiritum adversus carnem ; 
ergo sunt potentiae diversarum animarum ; siquidem eadem 
anima non potest sibi ipsi contrariari. 

Respondeo prim6 argumentum nimis probare : Nam etiam 
passiones invicem pugnant, et veluti contrarii venti navem, 
sic cor humanum in varia abripiunt. Und6 si quid probaret 
argumentum, probaret etiam in eodem esse plures animas 
sensitivas. 

Respondeo secundd , distinguendo consequentiam : Sunt 
potenti® animarum distinctarum, distinctione reali, nego; 
distinctione virtuali , concedo. Anima enim rationalis , qua- 
mvis unica secundum rem, est tamen virtualiter multiplex , 
ideoque potest fundare potentias aliquatenus inter se luc- 
tantes. Adde praeterea, quod haec pugna et discordia non 
est nisi moralis et objectiva, quatenus tendunt in diversa 
objecta, et passionum impetus aliquandb vehementiores non 
perfecte suscipiunt regulationem ratipnis , im6 potius ra- 
piunt voluntatem , ut a regulis intellectus ad ipsas declinet. 
Caeterum subjectivi et physici miram inter se sympathiam 
rabent, ita ut et voluntas movere possit ac excitare passio- 
nes, aut ipsas fraenare; et rursus istae illam trahere; quae 
sympathia , ut supra notavimus , arguit omnes ejusmodi po- 
tentias esse unius ejusdemque animae. 

Dico secundi : In vivente, imi in omni composito, non est 
nisi unica forma substantialis. Conclusio est contra Scotum, 
qui praeter animam admittit, dictam ab eo formam corporei - 
tatis. Est tamen D. Thomae 1 p. q. 76. art. 4. 

Probatur ejus rationibus : Primi, Omnis forma adveniens 
materi® post primam, est forma accidentalis; ergo in quolibet 
composito non est nisi unica forma substantialis. Consequen- 
tia patet : Probatur antecedens. Quod advenit materi® habenti 
esse simpliciter est forma accidentalis : Sed omnis forma qu® 
advenit post primam, advenit materi® habenti esse simpliciter; 
ergo est forma accidentalis. Major est ipsissima notio form® 
accidentalis. Minor vero ex eo constat, quod itidem notio for- 
ni® substantialis sit dare esse simpliciter : Unde positio Scoti 

destruit prorsus notiones formae substantialis et accidentalis, 
nec non generationis. Vide quae diximus initio Physicae q. 4 , a. 
5. Haec ratio est D. Thomae cum aliis in locis, tum 4 p. quaest. 
76. ars i. 

Confirmatur primo ex eodem Angelico Praeceptore quaest. de 
spirit. creati a. 3. Si essent in composito plures formae, adep- 
tio aliarum a prima non esset generatio. Consequens est fal- 
sum, nam forma substantialis est essentialiter terminus gene- 
rationis; ergo et antecedens. Probatur sequela : Tum quia ge- 
neratio est transitus de non esse substantiali ad esse substan- 
tiale : Sed compositum acquirendo alias formas substantiales, 
non transiret de non esse sub tantiali ad esse substantiale; si- 
quidem jam esset substantialiter per primam; ideoque per 
alias non poneretur simpliciter in linea substantiae, sed tantum 
magis perficeretur et proficeret in ordine substantiali; ergo 
adeptio aliarum formarum, praeter primam, non esset genera- 
tio. Tum etiam, quia in hoc differt generatio ab aliis mutatio- 
nibus, quod det primum esse , seu esse simpliciter; ideoque, 
ut ait D. Thomas 4 p. q. 76. art. 4. Antiqui naturales , 
qui posuerunt materiam primam esse aliquod ens actu , 
puta aerem aut ignem , aut aliquid hujusmodi , dixerunt , 
quod nihil generatur aut corrumpitur simpliciter , sed 
omne fieri statuerunt alterari , ut dicitur 4. Phys. Atqui 
aliae formae non darent, sed supponerent esse simpliciter, seu 
primum esse; ergo idem quod prius. 

Confirmatur secundb : Forma superveniens substantiae com- 
pletae est forma accidentalis: Sed materia per primam formam 
nt substantia completa; ergo omnis forma , quae advenit post 
primam, est forma accidentalis. Major est certa; quod enim 
advenit substantiae completae, est extra ejus essentiam, et 
proinde accidentale. Minor vero probatur : Nam forma illa cor- 
■ poreitatis constituit materiam in linea substantiae corporeae, 

; quae est species completa substantiae. 

Responderi potest : Formam illam corporeitatis non consti- 
tuere compositum completum in linea substantiali, eo quod sit 
in potentia ad alias nobiliores, puta ad formam viventis. 

Sed contra est : Nam, ut arguit D. Thomas Opusculo 4o. 
etiam omne subjectum est in potentia ad sua accidentia; ergo 
exeo qubd forma illa sit in potentia ad aliquas alias, non se- 
quitur, vel istas esse substantiales, vel illam non esse comple- 
tam in ordine substantiali. 

Deindb, forma corporeitatis prmstans susceptibilitatem vitee 
est completior et perfeclior, quam si non praestaret illam: 
Atqui ex forma corporeitatis non ordinata ulterius, et materia 
prima, fieret compositum substantiale completum in ordine 
substantiae ; ergo a fortiori , et ex ipsa forma corporeitatis , 
quamvis esset in potentia ad vitam. 

Addo tandem et praecipue, ut compositum censeatur perfec- 
tum et completum in linea substantiali, non requiri ut habeat 
omnes perfectiones sub illa linea contentas , ut vitalitatem, 
sensibilitatem et rationalitatem , alias nihil substantiale com- 
pletum esset , nisi ad summum homo ; sed satis est ad ratio- 
nem completa) substantiae, ut sit ens actu in se et per se sub- 
sistens ac existens in rerum natura , seu ut Aristoteles et D. 
Tliomas vocant, ens simpliciter . Atqui forma illa substantialis 
corporea j uncia, materiae constitueret compositum actu in se , 
et per se subsistens, neque hoc ulterius emendicandum esset 
a formis supervenientibus; ergo per illam materia constituere- 
tur in ratione substantiae completa). Probatur minor : Nam 
essentiale est omni forma) substantiali, ut sit actus subsistendi, 
quemadmodum et materiae, quod sit potentia subsistendi. Sed 
ex actu subsistendi et potentia subsistendi fit unum totum actu 
subsistens, sicut ex actu et potentia doctrinae fit unum totum 
doctum; ergo forma illa substantialis constitueret cum mate- 
ria compositum per se subsistens. 

Probatur secundo conclusio : Forma substantialis est actus 
primus materiae : Sed in qualibet, materia non potest esse nisi 
unus actus primus; ergo nec nisi unica suhstanlialis forma. 
Major est definitio formae substantialis ab Aristotele tradita. 
Minor vero ex eo constat, quod alii actus supervenientes primo, 
sunt solum secundarii ; ergo non potest esse nisi unicus actus 
primus. 

Confirmatur magis haec ratio ex D. Thoma Opus. 45. Om- 
nis forma substantialis respicit materiam primam ut suum im- 
mediatum susceptivum: Sed si essent plures, secunda non re- 
spiceret materiam, ut suum immediatum susceptivum, recipe- 
retur enim mediante prima ; ergo non possunt esse plures 
formae substantiales in materia. Minor patet : Quia in illis 
formis esset quidam ordo et quaedam subordinatio ; in sub- 
ordinatis autem extrema junguntur per media , et ut dicit D. 
Thomas \ p. q. 77. a. 7. Quod est propinquius primo , est 
causa (sive receptiva, sive effectiva) eorum , quxsunt magis 
remota. Major ver6 probatur : Actus ejusdem ordinis et ge- 
neris debent habere idem susceptivum : Sed omnes formae 
substantiales, sive perfecta), sive minus perfectae, sunt actus 
ejusdem generis et ordinis, scilicet substantiales; ergo debent, 
habere idem susceptivum ; scilicet materiam nudam et imme- 
diatb actuandam. 

Mitto caeteras rationes, quas expendit D. Thomas Opusc. 
45 et aliis in locis , et quarum aliquas prosecuti sumus con- 
clusione prima, quae non mod6 animarum, sed etiam quarum- 
cumque substantialium formarum pluralitatem in eadem ma- 
teria impossibilem esse convincunt. 

Objicies primb : Anima non recipitur in materia nuda , sed 

forma corporis organici praedita ; ergo praeter animam datur, 
aiia forma substantialis ; nempe corporis organici. Probatur 
antecedens : Anima definitur, actus primus corporis physici 
organici: Sed materia nuda non est corpus physicum organi- 
cum; ergo anima non recipitur in materia nuda, etc. 

Respondeo ex D. Thoma \ part., quaest. 76. art. 4. ad 2. ne- 
gando antecedens, et distinguendo majorem probationis : Ani- 
ma est actus corporis physici organici, organisatione quae sit 
ab ipsa anima , concedo; organisatione quae detur corpori ab 
alia forma substantiali distincta ab anima , nego. Ut enim ait 
D. Thomas, Aristoteles non dicit animam esse actum cor- 
poris tantum , sed corporis physici , organici , potentia vi- 
tam habentis; et quod talis potentia non abjicit animam : 
V nde manifestum est, quod in eo cujus anima dicitur ac- 
tus , etiam anima includitur, eo modo loquendi , quo calor 
est actus calidi , lux actus lucidi , non quod seorsum sit 
lucidum sine luce , sed quia est lucidum per lucem. Ita si- 
militer dicitur quod anima est actus corporis , etc. Quia 
per animam , et est corpus , et est organicum, et est poten- 
tia vitam habens . Coeterum, ex eodem S. Doctore Quaest. de 
Spirit. Creat, art. 3, ad 2. lic£t anima det haec omnia suae ma- 
teriae, scilicet gradum corporis, gradum organici, gradum vitae; 
quia tamen materia secundum quod intelligitur perfecta in 
esse corporeo susceptivo vitae, est adhuc in potentia ad ulte- 
riorem gradum vitae, ideo anima prout tribuit gradum vitae, 
recte dicitur , Actus corporis organici , id est, materiae jam 
habentis ab ipsa anima gradus ad vitam disponentes , scilicet 
corporeum et organicum. 

Instabis : Corpus debet esse organisatum ante adventum 
animae; ergo organisatio non tribuitur ab ipsa anima , sed ab 
alia forma. 

Respondeo distinguendo antecedens : Debet esse organisa- 
tum , organisatione praevia et excludendi per adventum ani- 
mae, concedo; organisatione concomitante , quae retineatur 
cum anima , nego. Ut enim in aliis formis distinguimus duplex 
genus dispositionum , praeviarum scilicet et concomitantium , 
in quibus talis ordo servatur, ut praeviae non dentur a forma, 
sed illam praecedant, et ad ejus adventum desinant, ut aurora 
Sole oriente ; concomitantes vero dentur a forma et praeviis 
subrogentur in instanti generationis ; ita quoque duplex est 
organisatio in corpore infantuli, una quae praecedit ingressum 
animae, altera quae tribuitur ab ipsa anima. Adveniente animd 
desinit prima illa et praevia organisatio, quae solum e rai prae- 
paratoria, et ejus loco tribuitur concomitans, quae datur ab 
fpsa anima, et eam semper concomitatur , donec per mortem 
recedente animal et ipsa quoque pereat. 

Urgebis : Organisatio illa , sicut et alia accidentia materia- 

lia , non potest tribui ab anima, saltem rationali ; ergo in ho- 
mine prseter animam rationalem dari debet forma quaedam 
corporeitatis. Probatur antecedens : Accidens pure corporeum, 
non potest tribui a forma spirituali : Sed organisatio corporis 
humani est accidens pure corporeum, anima vero rationalis 
est forma spiritualis ; ergo organisatio corporis humani non 
potest tribui ab anima rationali. 

Respondeo prim6, argumentum nimis probare : Probaret 
enim animam rationalem non posse dare nomini vegetare et 
sentire, quia sunt operationes corporeae ; proind^que esse po- 
nendas in homine duas animas, quod Scotistae non admittunt : 
Und6 hoc argumentum nullatenus eorum sententiam juvat. 

Respondeo secundd, negando antecedens. Ad probationem 
distinguo majorem : Accidens pur6 corporeum non potest tri- 
bui a forma spirituali , quae non sit virtualiter et ut quo cor- 
porea, concedo; si sit virtualiter et ut quo corporea, nego ; et 
distinctione applicata minori, nego consequentiam. Cum enim 
anima rationalis, quamtumvis spiritualis, sit tamen vera cor- 
poris forma, ut supra probatum est etiam ex definitione Eccle- 
siae, est corporea ut quo , et potest tribuere materiae quidquid 
aliae formae inferiores et pure corporeae ipsi tribuunt. 

Objicies secundo : Christi corpus fuit idem numero in Cruce 
et in Sepulchro ; ergo retinuit formam corporeitatis ab anima 
distinctam; corpus enim non est numero unum, nisi per unam 
numero formam corporeitatis. 

Respondeo ex D. Thoma Quod 1. 2. a. 1. distinguendo ante- 
cedens; Corpus Christi fuit idem numero, formaliter nego; 
materialiter et quantum ad suppositum concedo; id est, cor- 

E us Christi non habuit eamdem formam post mortem quam 
abebat dum viveret; undd non fuit idem formaliter : Atta- 
men eadem entitas materiae, quae erat in corpore Christi vi- 
ventis, remansit in corpore Chrfsti morientis, et semper fuit 
unita eidem supposito , scilicet secundae personae sanctissimae 
Trinitatis : Unde materialiter et quantum ad suppositum erat 
idem numero corpus. 

Instabis : Ergo in triduo mortis Verbum divinum assumpsit 
novam formam substantialem, scilicet cadavericam , quam 
postea dimiserit, cum resurrexit; contra illud Theologorum 
axioma ; quod Christus semel assumpsit , nunquam dimisit. 

Respondeo, Verbum divinum assumpsisse formam illam 
cadavericam per modum transeuntis; und6 mirum non est, si 
resurgendo eam dimiserit, quia praefatum axioma solum in- 
telligitur de iis , qua) Christus assumpsit permanenter. 

Dico tertio : Non dantur in vivente plures forma) partiales 
substantiales, sed omnia membra informantur unica formS 
substantiali, et differunt tanthm secundum varias dispositio- 
nes. Ita D. Thomas, Thomistae omnes, et plures alii. 

Probatur conclusio iisdem rationibus quibus praecedentes : 
Etenim eadem pars materiae non potest habere plures formas 
substantiales : Sed omnia membra informantur forma totius; 
ergo praeter illam non possunt habere alias formas substantia- 
les. Deinde, anima totius est virtualiter multiplex et superior 
ad omnes formas partiales , quae fingi possunt ; ergo sola suf- 
ficit ad omnia membra informanda, et varia vitae munera tri- 
buenda, juxta diversas dispositiones, quas reperit in illis : ut 
unicus flatus sufficit ad reddendas omnes organorum fistulas 
sonoras, et edendos varios sonos juxta diversam cujuslibet fis- 
tulae dispositionem. 

Objicies : Diversae dispositiones et proprietates exigunt di- 
versas formas substantiales : Sed in membris sunt diversae 
proprietates et dispositiones, ut oculus videt, auris audit, cor 
palpitat, etc. et aliae sunt dispositiones cerebri, aliae cordis, etc. 
ergo debent habere diversas formas substantiales. 

Respondeo distinguendo majorem : Diversae proprietates et 
dispositiones exigunt formas substantiales diversas, diversitate 
virtuali , concedo ; diversitate reali semper, nego. Anima au- 
tem lic&t unica realiter, est tamen virtute multiplex. 

Quaeres quomodo anima superior contineat inferiores. 

Respondeo continere formaliter, eminenter : Formaliter qui- 
dem, quia tribuit earum effectum formalem, et operationes 
ipsis proprias praestat ; ut anima hominis tribuit ipsi esse for- 
maliter vegelativum et sensitivum , et munera utriusque vitae 
exercet; eminenter vero, quia continet eas in gradu eminen- 
tiori et absque limitatione illa quam habent solitarii sumptae. 

ARTICULUS TERTIUS. 

Sitnc Anima indivisibilis. 

Triplex est ordo animarum; alia est spiritualis, ut anima 
hominis; alia totaliter materialis, ut anima plantarum et quo- 
rumdam animalium imperfectorum , ut sunt serpentes et ver- 
mes : Alia est corporalis quidem, attamen perfectissima quan- 
tum patitur conditio rei materialis, ut anima leonis, canis, et 
aliorum animalium perfectorum. Hoc supposito, 

Dico primd : Anima rationalis et animaa perfectorum anima- 
lium, ut leonis, equi, etc. sunt formaliter indivisibiles. Ita 
D. Thomas 4 p. q. 76, a. 8, aliisque in locis, et cum eo The- 
mistae. Et quidem de anima rationali res est manifesta , cum 
sit entitative spiritualis ac ejusdem cum Angelis, quantum ad 
hoc, conditionis : De aliis ver6, 

Probatur ratione D. Thomae : Anima, ut non est quanta 
ratione sui, sed ratione subjecti, ita nec est divisibilis nisi ra- 


Dlgitized by Google 


QUARTA PARS PHYSICiE. 


IS 

tionc sui subjecti : Atqui subjectum animae perfectorum ani- 
malium est formaliter indivisibile; ergo etiam anima perfec- 
torum animalium est formaliter indivisibilis. Major constat : 
Quamvis enim anima sit radix quantitatis, et proinde divisi- 
bilitatis sui subjecti, scilicet corporis; attamen nec anima, nec 
ulla alia forma divisibilis est per se, sed solum per quantita- 
tem subjecti in quo est; quippe cum divisibilitas non com- 
petat per se primd nisi soli quantitati. Minor vero probatur : 
Subjectum anima), verbi gratia : leoninae, est corpus organisa- 
tum habens cor, cerebrum , jecur, etc. Sed corpus leoninum 
non potest dividi in duo corpora, quorum utrumque habeat 
ejusmodi membra, ut de se palet; ergo subjectum hujus ani- 
mae est formaliter indivisibile. 

Confirmatur primd : Oportet animam proportionari suo 
subjecto, uti et omnem actum suo receptivo ; ergo cum subjec- 
tum animae perfectorum animalium sit formaliter indivisibile, 
id est, non sit divisibile in duo corpora vitae capacia, ita nec 
talis anima divisibilis est in duas animas; praecipud cum ab- 
surdum sit corpus esse magis indivisibile, quam animam. 

Confirmatur secundo experientia : Etenim animae brutorum 
perfectorum nunquam dividuntur : Quippe videmus partem 
separatam ab animali perfecto non vivere amplius, nec ope- 
rationes vitae exercere; ut oculus erutus non videt, manus 
amputata non sentit; ergo signum est animam ejusmodi ani- 
malium non esse divisibilem. Non enim anima statim post divi- 
sionem relinqueret membrum abscissum, si pars animae posset 
cum illo secari : Sed, saltem per modum transeuntis et ad 
corruptionem tendentis, per aliquam morulam remaneret. 

Dico secundo : Animae plantarum praecipud, et etiam quo- 
rumdam animalium imperfectorum , ut sunt lumbrici et ser- 
pentes, sunt divisibiles. Ita tenet D. Thomas 2 de Anima, 
lect. 4, et cum eo communiter alii, paucis exceptis. 

Probatur conclusio ex eodem principio ac praecedens , prae- 
cipue de anima plantarum : Subjectum ejusmodi animarum 
est formaliter divisibile ; ergo et illae sunt formaliter divisibi- 
les. Consequentia patet : Anima enim, ut et omnis alia forma, 
dividitur per accidens ad divisionem ,subjecti; quippe debet 
esse illi proportionata. Antecedens verd probatur : Cum enim 
hujusmodi animae pauca requirant organa, in qualibet parte 
subjecti sufficienter illa reperiunt; ut anima plantae sua or- 
gana integre reperit in quolibet ramulo , scilicet medullam , 
carnem suis libris perforatam, corticem, erumpentes surculos, 
qui possint crescere in alios ramos, etc. ergo subjectum ani- 
mae plantarum est divisibile in varia subjecta capacia vitae et 
animae vegetativae. 

Quantum ver6 ad animalia imperfecta, ut sunt vermes et 
serpentes, organum quo moventur et sentiunt, videtur ita per 

totum cornm corpus esse diffusum, ut quaelibet pars non sen- 
tiat per subordinationem ad aliam, ut lit in animalibus per- 
fectis , in quibus caeteree partes moventur et sentiunt per de- 
pendentiam et subordinationem ad cerebrum, istud vero vivit 
per communicationem et conjunctionem cum corde; Sed orga- 
num sensus et motfis reperilur sufficienter in qualibet parte, 
ut etiam notat D. Thomas 2 contra Gent. , cap. 58. quae 
proinde secata retinet adhuc vitae sensitivae dispositiones, et 
cum illis animam. Adde praeterea, spiritus vitales ejusmodi 
animalium non esse ita subtiles et mobiles ac perfectorum 
animalium, sed torpentes et crassiores, ideoque ex partibus 
amputatis non ita facili avolant, sed aliquandiu manent in 
viscosa ejusmodi animalium substantia irretiti; sicque ibi pos- 
sunt vitae munera exercere. 

Confirmatur conclusio, tum ratione, tum experientia : Ra- 
tione quidem ; cum enim animae illae imperfectissimae in ma- 
teria penitus immersae sint, proximeque accedant ad conditio- 
nem formarum inanimatarum, juxta illud ex Dionysio; Infi- 
mum supremi attingit supremum infimi , sapiunt quoquo 
conditiones materia) ac formarum inanimatarum , quae divisi- 
biles sunt. Experientid verd; Quippe videmus arbores dividi 
in varios ramos, quorum quilibet vivit, etsi debite curetur, 
crescere potest , et in novam arborem adolescere. Similiter 
videmus in serpentibus et vermibus, postquam divisi sunt in 
duas partes, utramque partem se movere, et si pungatur, sen- 
tire; ergo utraque pars retinet animam sensitivam, qua) 
proinde dividitur. 

Objicies primd contra primam conclusionem : Caput bovi- 
num visum est aliquando post amputationem moveri ; ergo vi- 
vebat; ergo anima cum ilio divisa fuerat. 

Respondeo negando utramque consequentiam ; nam motus 
ille non procedit ab anima , sed a spiritibus inclusis in capite; 
qui dum erumpere gestiunt, movent caput per brevem moru- 
lam. Deindd argumentum nimis probat; nam etiam caput hu- 
manum amputatum movetur et saltat; et tamen nemo propte- 
rea dicet animam humanam dividi cum capite. Adde quod 
non videmus in his animalibus utramque partem vivere et 
moveri, sicut patet in serpentibus : Unde solum ad summum 
dici posset, quod principalior pars perbrevem morulam adhuc 
retinet animam, quae corpus truncum deseruit. 

Instabis : Pars abscissa, ut nasus, si statim uniatur et medi- 
camentis foveatur, iterum vivit et coalescit; ergo postabscissio- 
nem retinebat animam. Probatur consequentia : Si enim ani- 
mam amisisset, non posset amplius eam recuperare; nam d 
privatione ad habitum non datur regressus . 

Respondeo negando consequentiam : Pars enim illa non vi- 
vebat separata, sed iterum unita, iterum quoque vivificatur. 

Ad probationem distinguo illud axioma ; a privatione totali 
non datur regressus, concedo; a privatione partiali, nego. Ut 
enim diximus in fine Tertiae Partis, in privatione partiali, ut 
dum nasus amputatur, non perit anima totius, et ideo potest 
iterum informare particulam abscissam, si iterum debile illi 
uniatur. Addi posset argumentum nimis probare ; nam haec 
experientia locum habet in homine, cujus certum est animam 
non esse divisibilem. 

Objicies secundo : Ide6 anima rationalis non potest dividi, 
quia est spiritualis : Sed anima bruti non est spiritualis; ergo 
potest dividi. 

Respondeo negando esse rationem totalem; alia enim prae- 
terea ratio est; Quod scilicet subjectum animae bruti perfecti 
non possit dividi in duo corpora viteo animaequo capacia. 

Instabis : Anima bruti debet proportionari suae materiae : 
Sed informat materiam divisibilem in varias portiones, ut de 
se patet ; ergo et ipsa divisibilis est. 

Respondeo primo, hanc etiam rationem nimis probare : 
Probaret enim animam rationalem esse divisibilem, cum et 
ipsa informet materiam divisibilem. 

Respondeo secundo distinguendo minorem ; anima bruti in- 
format materiam divisibilem, formaliter et in ratione subjecti 
animae proportionati, nego; divisibilem entitativ6 et materia- 
liter, concedo. 

Explicatur : Corpus, seu materia animalis perfecti potest 
dupliciter sumi, primd quantum ad entitatem illam, quae sub- 
sternitur animae, quaeque cum sit ejusdem rationis in omnibus 
sublunaribus, sive inanimatis, sive animalis, est divisibilis in 
omnibus illis, imo etiam in homine. Secundo, corpus illud, 
seu materia, sumi potest formaliter; id est, quatenus est cor- 
pus aptum , et materia disposita ad animam, habens illam or- 
ganisationem , quam requirit vita sensitiva ejusmodi anima- 
lium perfectorum ; et hoc modo est aliquid indivisibile : quia, 
ut supra ponderavimus, fieri non potest ut corpus animalis 
perfecti, v. g. bovis, dividatur in duo corpora partialia, quo- 
rum utrumque retineat dispositiones et organisationem requi- 
sitam ad ejus animam : Und6 quia forma sequitur divisionem 
sui subjecti, sumque materice, non quomodocumque, sed for- 
maliter sumptae et ut habentis dispositiones ad ejus conserva- 
tionem requisitas, ide6 anima perfectorum animalium est in- 
divisibilis. 

Urgebis: Anima cujuslibet bruti est quanta ; ergo est divisi- 
bilis in partes. Consequentia patet: Probatur antecedens: 
Nemo dat quod non habet: sed anima cujuscumque animalis 
dat quantitatem corpori, ut et esetera accidentia , ergo et ipsa 
debet esse quanta. 

Respondeo distinguendo antecedens , est quanta ut quo , 

concedo; ut quod, nego. Id est, anima quidem est ratio cur 
materia recipiat quantitatem ; imo est radix ipsius quantitatis; 
Attamen non est quantificata per talem quantitatem , nec per 
eam in varias partes extensa, ideoque nec divisibilis. Adde 
argumentum quoque nimis probare; nempe animum rationa- 
lem esse divisibilem, quia cum sit vera forma corporis humani, 
est etiam radix quantitatis ejus. 

Dices: Si anima bruti est indivisibilis, erit tota in toto et 
tota in qualibet parte, quod tamen solis rebus spiritualibus 
convenit. 

Respondeo , etiam animam brutorum perfectorum habere, 
ut sit tota in toto et tota in qualibet parte; non quidem totali- 
tate virtutis et informationis, (non enim ita informat unam 
partem, ut caeterasnon informet; nec suam virtutem, suasque 
potentias totaliter tribuit cuilibet parti ; ) sed totalitate suae en- 
titatis et essentiae : Quia, ut arguit D. Thomas 1 p. q. 76. a. 8, 
cum anima non extendatur, nec per se, nec per accidens, id 
est ad extensionem corporis, non potest ita distribui per cor- 
pus, ut pars ejus sit in parte corporis, et tota in toto; sed 
ubicumcyje reperitur, tota reperitur; non quidem totalitate 
quantitativd, qud caret, cum non habeat partes; sed totalitate 
entitativd et essentiali. Neque inconveniens est, ut in hoc 
anima brutorum perfectorum aliquatenus imitetur formas spi- 
rituales; quia supremum infimi attingit infimum supremi . 
Attamen in hoc deficit a formis spiritualibus, quod ista} sint 
totae in toto, non solum tanquam in subjecto modo indivisibili 
informato, sed etiam tanquam in loco indivisibiliter occupato, 
quod animae brutorum imperfectorum non convenit. 

ARTICULUS QUARTUS. 

Qua? partes informentur anirnA totius. 

Difficultas non procedit de praecipuis, et ut ita dicam regiis 
animalis partibus, ut sunt cor, cerebrum, jecur, pulmones, et 
alia ejusmodi membra. Cum enim assignandum sit anima} ali- 
quod proprium subjectum, quod informet et animet, nullum 
prae istis partibus aptius apparet, cum in illis et per illas in- 
signiora vitae animaeque munera exerceantur. Venae quoque, 
arteriae, nervi, musculi, et fere caetera membra solida, imo ossa 
quamvis sensu expertia, fatentibus communiter Philosophis, 
anima totius informantur; quia et ipsa quoque merito inter 
praecipua membra censeri possunt, quamvis non aequ6 nobilia 
sint ac prima. Und6 solum quaestio procedit de quibusdam 
humoribus, qui videntur in corpore animalis potius hospitari 
quam vivere, ut sunt sanguis, flava biiis, melancholia, pituita, 

quibus etiam annumerari possunt, et semen quo vivens generat 
sibi simile , et lac quo quaedam animalia tenellos foetus enu- 
triunt: Sunt etiam quaedam partes, vel serviles, vel excremen- 
titiae, ut dentes, ungues et capilli, de quibus meritb ambigitur, 
sinlne vitae animaeque totius consortes. 

Dico primo: Sanguis, saltem perfectus, animatur animci 
totius. 

Conclusio supponit sanguinem posse dupliciter considerari; 
primo ut inchoatum, secundo ut perfectum : Non enim statim 
cibus transit in sanguinem, sed prius dissolvitur in chilum 
albicantem; qui deinde vi caloris naturalis incipit rubescere, 
et colorem ac apparentiam veri sanguinis induere. Nondum 
tamen verus sanguis est , donec perficiatur et consummetur, 
vel in jecore juxta veterem opinionem vel in corde juxta re- 
centiorem. Hunc inchoatum sanguinem dicimus nondum ani- 
mari, quia non est nisi nutrimentum incipiens disponi ad hoc 
ut transeat in substantiam viventis. Cseterum postquam per- 
fer sanguis est in jecore vel corde ultimb elaboratus, ac per 
venas et arterias diffusus, tunc vere animatur tanquam vera 
pars animalis : Et lic6t graves Auctores id negent, ut D. Bona- 
ventura, Paludanus, Bichardus, Scotus et alii ; attamen plures 
etiam primae classis nobiscum affirmant. Unde, 

Probatur conclusio in primis auctoritate : Tum Scripturae 
Sacrae Levit. 17. dicentis, animam carnis in sanguine esse : 
Undd in ea homines carnales vocantur, caro et sanguis , 
sumptis scilicet per Synecdochen praecipuis corporis animati 
partibus pro toto corpore, et homine nullam nisi corporis cu- 
ram habente: Tum Concilii Tridenlini dicentis, sanguinem 
Christi esse sub specicbus panis, quia partes corporis Christi 
sunt invicem connexae; ergo supponit Concilium sanguinem 
esse partem corporis animati : Tum etiam Aristotelis, qui 3. 
de Animalibus, cap. 19. dicit quod sanguis animatur et fer- 
vet invenis; illumque non ut adcentitium suppetere , (id 
est, non ut extraneum in corpore hospitari) sed vernaculum 
et intimum haberi (id est, ut eiusdem animae vitaeque cum 
caeteris partibus consortem) : Unde ipsum enumerat inter par- 
tes animalis, dicitquo nutriri ac augeri , quod est proprium 
viventis. D. Thomas idem aperte indicat, cum saepe repetit, 
sanguinem esse partem animalis; ad naturam corporis 
humani pertinere , non miniis quam ossa et carnes; esse de 
integritate corporis , proindeque in resurrectione reassu - 
mendum cum aliis partibus corpus integrantibus : Ut videre 
est 3 p. q. 54. art. 2. et in 4. dist. 44. quaest. 2. art. 2. aliis- 
que in locis. 

Probatur praeterea variis rationibus: Prim6, omnis pars in- 
tegralis viventis animatur animat totius: Sed sanguis est pars 
integralis viventis; ergo animatur animat otius. Major est certa : 

Tum quia alias vivens non esset unum per se, sed per acci- 
dens, si omnes ejus partes non informarentur e&dem formA; 
Tum etiam quia intantum aliquid est pars viventis, inquanlum 
participat formam viventis, scilicet animam; quae vero non 
informantur anim& totius, non possunt proprie dici partes 
viventis , ut sputum, saliva, et alia ejusmodi, quae in corpore 
tanquam extranea hospitantur. Minor vero satis constare vide- 
tur, tum auctoritatibus supra relatis, ubi recensetur sanguis 
inter partes viventis : Tum etiam quia animal sine sanguine 
est truncum, et ad opera vitae prorsus inutile: Imo sanguis est 
unum ex praecipuis vitae animaeque instrumentis , sine quo 
nulla vitae operatio exerceri potest, nec anima ullo modo sub- 
sistere in corpore. 

Secundd, sanguis habet operationes vitae; ergo animatur 
anima totius. Consequentia patet: Probatur antecedens: Nam 
augetur, nutritur, fervet , movetur vitaliter ascendendo , et 
circulando totum corpus, ac sese quo totius utilitas postulat 
sponte ferendo vitali quadam alacritate, qui motus non est 
liquoris inanimati , sed viventis: imo recipit animae impres- 
siones long& facilius quam esotera membra : In pavore fugit 
ad cor; in ira eesiuat circa cor; in verecondia et rubore suf- 
funditur ad vultum; dum aegrotat, reddit animal languidum ; 
dum viget, reddit ipsum alacre, dum melancholico humore 
permiscetur et foedatur, causat tristitiam; dum nimium adu- 
ritur, causat furorem ; dum copiosi bili flav& perfunditur, red- 
dit motus subitos et ardentes; neque ulla omnino pars est, 
inter quam et animam tam arcta, tamque manifesta affinitas 
intercedat, adeo ut quidam Veteres crediderint animam in uno 
sanguine resid' re; im6 sanguinem esse ipsam animam. 

Tertio , sanguis est thesaurus spirituum vitalium et anima- 
lium, qui in eo praecipue resident; im6 nihil aliud sunt quam 
purissimae ac defaecatissimae illius partes qu&dam, ut ita di- 
cam, vitali flamm& accensae, idedque lucentes et ardentes: 
Cum igitur quanto aliqua pars spirituo^ior est, tantb ad vitae 
animaeque munera sit aptior, (ut patet in cerebro et corde, in 
quibus praecipua vitae et animae sedes est, quia spiritibus abun- 
dant) sanguis quoque non modo inter animatas partes, sed 
etiam inter vivacissimas censeri debet. 

Quarto demum accedit ratio Theologica: Nam certissimum 
e : t Verbum divinum assumpsisse sanguinem ; ergo animatur. 
Probatur consequentia: Tum quia ut ostendit D. Thomas 3 
p. q. 6. a. 1. Christus non assumpsit partes corporis, nisi me- 
diante anima. Tum quia solum assumpsit partes pertinentes 
ad veritatem et integritatem corporis humani, et quae sunt de 
substantia humana, proindeque forma hominis, sci], : ';%t anima, 
informantur. 

Quod verd diximus de sanguine, dicendum quoque do aliis 

humoribus, pituita, melancholia, et bili : Tum quia ejusmodi 
humores componunt unicam cum eo massam ; undb eadem 
est eorum ratio : Tum quia moventur vitaliter, nutriun- 
tur, sentiunt animm impressiones, ut in bili patet, quae, 
dum anima irae motu cietur, statim excandescit et aestuat : 
Tum demum quia, ut praeclari notat D. Thomas in 4. dist. 44. 
qu. 1. art. 2. quatuor humores sunt in parvo mundo, scilicet 
homine, ut elementa in magno mundo, ita ut bilis correspon- 
deat igni, aeri sanguis, pituita aquae, melancholia terrae; ergo 
sicut quatuor elementa sunt partes integrantes mundi, i!a qua- 
tuor humores sunt partes hominis viventes vita ipsius : Unde, 
ut supra ponderavimus, concludit D. Thomas hominem resur- 
recturum cum ejusmodi humoribus, ab omni tamen imper- 
fectione depuratis. Non negamus tamen in ejusmodi humoribus 
• > esse partes excrementitias, quae quamvis retineant aliqualem 
praedictorum humorum apparentiam , attamen nullatenus vi- 
vunt ncc animantur; sed sunt in corpore vivo ut peregrini et 
extranei , imo aliquando ut hostes in civitate ; idedque dat& 
opportunitate, qu& patet vui, expelluntur cum violentia et ad- 
jutorio partium animatarum in hoc animae totiusque viventis 
utilitati collaborantium. 

Porro si sanguis aliique humores vivunt et animantur anima 
totius, idem ai fortiori dicendum est de spiritibus, tum vitali- 
bus, id est, qui parti vegetativae inserviunt, tum animalibus, 
id est, qui parti sensitivae ministrant : Sunt enim, inter caeteras 
viventis partes, animae affiniores, praecipuique vitae et vitalium 
operationum ministri , quibus mediantibus anima crassiores 
partes movet, regit et fovet; idedque spiritus dicti sunt, com- 
muni cum anima nuncupatione, qu6d in illis vitae animaeque 
functiones eximii reluceant: Unde Galenus Tractatu de Re- 
spiratione ait , spiritum qui in ventriculo circa cerebrum 
continetur , aut animae substantiam esse , aut prim um ejus 
organum ; et Trismegistus, Mens, inquit, in anima, anima 
in spiritu, (id est in illa tenui substantia, quae spiritiis vitalis 
animalisque nomine intelligi solet) spiritus in corpore ve- 
hitur: ut scilicet indicarent, nullam corporis partem esse, 
cui anima perfectius, intimius ac immediatius uniatur, 
quam spiritibus illis, qui vitales animalesque ob hanc cau- 
sam nuncupantur; et quod illis anima utatur, tanquam artifi- 
cibus ad dirigendum, distribuendum, convertendumque ali- 
mentum ; tanquam militibus ad ejus imperium promptissimis 
ac efficacissimis ad debellandos extrudendosque noxios hu- 
mores, ciendosqtie passionum motus, quibus nihil est in ani- 
mali vitalius; tanquam consiliariis ad objecta cognoscenda 
perficiendasque sensationes. Unde quilibet tanto promptius et 
alacrius nOritur, augetur, generat, et noxia extrudit, quanto 
copiosiores ac valentiores habet spiritus Yitales ; tantoque pu- 

riores ac clariores sunt cognitiones, quanto spiritus animales 
sunt deiaecatiores, subtiliores, lucidiores, stabiliores, et cali- 
ginosis fuliginibus minus obnubilati. 

Caeterum quod quidam objiciunt, spiritus non animari, quia 
non nutriuntur, debilius est, quam ut tam nobili substantiae 
vita et anima denegetur : Tum quia plures alias nobiliores vitae 
functiones exercent, ut jam dictum est; Tum etiam quia suo 
modo nulritur spirituosa illa substantia et vitalis flammula, ut 
dicit Hippocrates lib. de Alim.,ex pingui scilicet sanguinis ex- 
halatione, ac velut flore. Hinc fit, quod ubi primum sanguis 
vel arescit consumptis pinguiusculis partibus, nec aliis per 
alimenti sumptionem subrogatis, ut in famelicis; vel putrescit 
' ut in aegrotis, spiritus quoque deficiant, et cum iliis vires et 
vigor : Effoeto vero ac penitus corrupto sanguine, defectu ali- 
menti spiritus exstinguantur, et cum illis vita et anima. 

Ex his colligitur non contemnenda corporis animati cum 
toto Universo analogia. Ut enim tribus praecipue corporum 
generibus constat Universum corporeum, solidis, fluidis, et 
tenuibus ac subtilibus, ita corpus animatum partibus solidis, 
fluidis , ac subtilibus seu spirituosis constituitur: Et quemad- 
modum, licet in Universo cuilibet harum substantiarum sua 
sedes destinata sit, attamen certo quodam modo invicem mis- 
centur, suaque mixtura ordinem mundi efficiunt ac conser- 
vant ; ita quamvis spiritibus pro proprio domicilio arteriae ac 
nervi destinentur, sanguini vero venae et etiam arteriae, atta- 
men partibus solidis ita miscentur, ut in nulla non adsint spi- 
ritus, nullaque sit ex qua vulnerata sanguis non effluat; qfca 
etiam commixtione vita et salus corporis constat ac fovetur: 
Demum, ut caeteras proportiones non attingam, sicut crassiora 
corpora quodam ordine per subtiliora Deus regit, ut ait Au- 
gustinus lib. 3. de Trinit. cap. 4. sic anima per spiritus reli- 
quas partes regit, fovet ac movet. Et iduo, sicut Deus ut omnes 
Universi partes moveat et regat, debet illis uniri tanquam 
molor mobili, et causa efli iens effectui; sic anima, ut omnes 
illas viventis partes moveat et regat, debet illis suo modo uniri, 
scilicet ut forma materia), cum ob rationes ante dictas, tum ob 
illam maxime, quod imperium virtusque anima) non sit nisi 
circa ens animatum; inanimata vero, si qum s nt in corpore 
ut cibus, excrementa, noxiique humores, non sponte, sed Vio- 
lenter ab anima moveantur, aut potius mediis partibus ani- 
malis trahantur ac pellantur. Ut igitur omnibus partibus, qui- 
bus animatum corpus iutegratur, anima rite praesit, illasque 
regat et moveat, debet omnes, tum spirituosas, tum fluidas, 
tum solidas informare. Imo sicut Deus, quamvis sit omnibus 
mundi partibus intime praesens, attamen specialius dicitur 
esse in coelis, sublimioribusque partibus, quia ejus potentia 
clarius in iilis relucet, sic anima cunctis partibus intima prae- 
T. III. o 

cipue tamen in spiritibus residere dici potest, qu6d per illos 
insigniora vita) munera exerceat. 

Dico secundo: Capilli, Dentes, et Ungues animantur animA 
totius, quod idem dicendum de Pilis, Setis, Lana, Cornibus, 
Plumis, Squamis, aliisque ejusmodi animalium aut ornamen- 
tis, aut armis, aut praesidiis a natura concessis. 

De dentibus fere nulla discordia est inter Auctores; sunt 
enim quasi minima ossa, de quibus proinde idem dicendum ac 
de cacteris ossibus. De capillis autem et unguibus, licet non sit 
ita constans et certum, attamen, ut arguit D. Thomas in 4 . 
dist. 44. q. i. a. 2. quaestiunc., 2. ad 3. cum vivant, ut patet, 
non est fingenda pro eis anima partialis qu& vivificentur, sed 
sufficit anima totius. Undfc Philosophus i. de anima text. 79. 
et lib. 3 cap. 4 3 . et lib. 3 . de Animalib. numerat ungues et 
capillos inter partes animantium. 

Probatur conclusio ratione desumplA ex D. Thoma loco pro- 
ximd citato : Capilli et ungues sunt organa seu instrumenta 
animae ; ergo ab ea animantur. Consequentia videtur certa : 
Nam anima est actus corporis organici : Undd debet vivificare 
et informare omnia sua organa, seu ut vocat Augustinus lib. 
de Spir. et anima, cap. 4 5. membra officialia. Antecedens 
vero declaratur: Anima enim se habet ad corpus, ut ars ad 
instrumenta sua : Ars autem quaedam habet instrumenta prin- 
cipalia, quae ipsi deserviunt ad operandum; quaedam vero mi- 
nus principalia, quae ipsi deserviunt ad conservanda principa- 
liora : Ut ars militaris utitur gladio ad suum opus praecipuum, 
vagina vero ad conservationem gladii. Ita in partibus corporis 
animati, quaedam sunt instrumenta principalia, quibus exer- 
centur vita) operationes, ut cerebrum , cor, hepar, oculus ; quae- 
rendam verd sunt instrumenta secundaria et pure servilia, quae 
destinantur ad conservationem principalium; ut cutis ad pro- 
tegendam carnem, capilli ad fovendum et ornandum caput, un- 
gues ad luendos et quodammodo armandos digitos, folia in 
arboribus ad decus et custodiam fructuum : Unde partes istae 
sunt vera vitae animaeque organa , quamvis minus nobilia et 
secundaria. 

Dico tertid : Semen et Lac non animantur anima totius. Ita 
D. Thomas i p. q. 4 4 9. a. 2 et aliis in locis. 

Probatur conclusio ex principio supra statuto : Intantum ali- 
quid animatur, inquantum est pars viventis et ad ejus integri- 
tatem pertinet: Sed semen et lac non pertinent ad integrita- 
tem viventis, nec sunt actu partes ejus; ergo non animantur. 
Major deprompta est ex D. Thoma, et videtur certa: Nam 
anima debet solum se extendere ad partes animalis. Minor 
vero probatur. Tum quia sine illis animal censetur perfectum, 
undd non erunt in homine in statu resurrectionis : Tum quia 
non dantur a natura ut sint organa animae viventis, sed solum 

ut sint principia et alimenta vitae alienae : Tum demum quia , 
ut arguit D. Thomas specialiter de semine, si animaretur, 
dum resolvitur et separatur a vivente, amitteret formam to- 
tius, et simul cum ea vitam; sicque esset in via ad corruptio- 
nem, nec posset |froind6 esse principium vita3 in vivente ge- 
nito. Unde non debet esse actu animatum, sed solum in potentia 
et in virtute, ut sic principiet novum vivens. 

Objicies primo contra primam et praecipuam partem, scilicet 
sanguinem animatum esse. D. Thomas et Aristoteles dicunt 
sanguinem non esse partem actu animalis, et habere vitam in 
potentia ; ergo non est animatus. 

Respondeo illos loqui de parte perfecta et ad alias non ordi- 
l nata. Quamvis enim sanguis sit pars, attamen ordinatur ad nu- 
tritionem partium solidarum, in quas converti potest; ideoque 
dicitur esse adhuc pars (id est, perfectior) in 'potentia. Id 
totum luculenter declarat D. Thomas in 4. dist. 44. quaest. 
4 . art. 2, quaest. 3. ad 3. ex analogia partium Universi ad partes 
animalis : Sicut , inquit, elementa sunt in via generationis 
respectu mixtorum , ita humores (in quibus prmeipuus est 
sanguis ) se habent ad membra :- Et propter hoc , sicut ele- 
menta in partibus Universi habent formas determinatas , 
ratione quarum sunt de perfectione Universi , sicut et cor- 
pora mixta ; ita et humores sunt de perfectione corporis 
humani, sicut et a lise partes, quamvis non perveniant ad 
tantam perfectionem , sicut nec elementa habent formas 
ita perfectas sicut mixta. Unde sicut partes omnes Uni- 
versi perfectionem d Deo consequuntur, non tamen xqua - 
liter , sed unumquodque secundum suum modum ; ita quo- 
que humores aliquomodo perficiuntur ab anima rationali , 
non tamen eodem modo sicut partes perfectiores. Ratio 
autem cur natura utatur hac oeconomia, ut ex sanguine, aliis- 
que humoribus nutriat caetera membra, est quia cibus facilius 
transit in sanguinem , qui deinde distributus in totum corpus 
facile trahitur ab aliis membris, ut illo nutriri possint. Unde 
natura prius vertit alimentum in sanguinem ut in partem ul- 
terius perfectibilem, et ex sanguine nutrit coeteras partes. 

Instabis : Ergo nutritio non est mutatio substantialis, sed 
solum quaedam alteratio, quod est contra Philosophum. 

Respondeo distinguendo consequentiam : Nutritio quae fit ex 
alimento puro et proprie dicto, nego; nutritio quae fit per con- 
versionem unius partis in aliam , concedo. Explicatur : Cum 
naturae ingenium sit transire ab extremo ad extremum per 
media, cibus maceratus et ritb dispositus non statim transit in 
partes perfectiores et solidas, sed prius in partes imperfectiores 
et fluidas, quamvis animatas et ad integritatem viventis perti- 
nentes; postmodum vero accedente nova” decoctione et elabo- 
ratione , transit ab illis ad perfectiores. Prima conversio est 

ver6 mutatio substantialis; quippe cum per illam acquiratur 
forma viventis : At vero secunda, qua pars imperfectior verti- 
tur in perfectiorem , ut sanguis in carnem, non est propri6 
mutatio substantialis, quia per illam non acquiritur nova forma 
substantialis, sed solum nova dispositio accidentalis sub eadem 
semper forma substantiali, scilicet nova coafulatio, soliditas, 
color, etc. 

Urgebis : Partium nutrimentum non est pars : Sed sanguis 
est nutrimentum aliarum partium; ergo non est pars. 

Respondeo distinguendo majorem : Nutrimentum purum , 
concedo; nutrimentum pertinens tamen sub alia ratione ad 
integritatem corporis, nego. Sanguis autem ita est nutrimen- 
tum aliarum partium, ut tamen ratione suae formae sit vera 
pars viventis, pertineatque ad ipsam corporis integritatem : 
Idedque erit in homine post resurrectionem, licet tunc amplius 
alimenta non sint necessaria. 

Objicies secundo : Sanguis non continuatur cum aliis parti- 
bus ; ergo non vivit vil& aliarum partium. Consequentia patet : 
Nam partes animalis non sunt unitae sol& unitate ordinis , sed 
etiam continuitatis; alias enim non essent unum nisi quasi per 
accidens. Antecedens* verd probatur : tum auctoritate Aristo- 
telis lib. 2, de Partibus Animalium, cap. 3, dicentis; Non 
enim sanguis continuus carni , neque cognatus est\ sed in 
corde et venis quasi in vase continetur : Tum ratione : Nam 
solidum non potest continuari fluido. 

Respondeo distinguendo antecedens: Sanguis non continua- 
tur immediatd cum aliis partibus, concedo; non continuatur 
mediate , nego. Cum enim natura jungere soleat extrema per 
media, in corpore sunt quaedam partes mediae inter liqui das 
et solidas, ut quaedam fibrae in crassiusculo sanguine, ut bo- 
vino et asinino, etiam oculis sensibiles, et quaedam particulae 
nondum perfecte? coagulatae, quibus mediantibus sanguis ali- 
quatenus continuatur venis et partibus solidioribus. Sicuti 
etiam mediantibus ligamentis ossa invicem continuantur, et 
mediantibus particulis cartilaginosis ac durescere incipienti- 
bus eadem ossa carni junguntur. Et plan& non videtur major 
cognatio et continuitas inter ossa, carnem, vel etiam medullas 
in ipsis ut in vase contentas, quam inter mollem carnem, ac 
fluidum sanguinem : Si ergo illa sufficiat, ut caro, medullae ac 
ossa informentur c£dem anima, sufficiet quoque et ista. Porrd 
quod dixi de liquidis partibus respectu solidiorum, idem di- 
cendum est de spirituosis respectu liquidarum, eas scilicet con- 
tinuari invicem mediantibus quibusdam neque ex toto fluidis, 
neque ex toto spirituosis, sed inter utrumque statum ambiguis. 

Praeterea adduci possent plures auctoritates vel Aristotelis, 
vel aliorum primae notae Auctorum ; pro quarum explicatione 
notandum, quod licet sanguis vivat et animetur, attamen in 

illo anima praecipuam suam operationem, scilicet sensum, non 
exerit : Et ideo quia saepe id sumitur pro ipsa re, quod est in 
illa praecipuum, sanguis dicitur non vicere , quia non sentit, 
sicuti nec ossa, pluresque aliae viventis partes : Attamen quia 
vita se prodit, non tantum sensu, sed etiam aliis motibus im- 
pressionibusque vitalibus, quae insigniter in sanguine relucent, 
ut supra ostensum fuit, vere ac proprii vivit et animatur. 

Objicies contra secundam conclusionem primd : Capilli et 
ungues excrementa sunt, et aluntur excrementis; ergo non vi- 
vunt, sicut nec alia excrementa. Secundd, in senibus, in qui- 
bus vis augmentativa effoeta est et languida, capilli tamen et 
ungues liberalius crescunt; ergo signum est eos non augeri per 
vim augmentativam totius, nec proinde eadem cum illo anima 
informari. Tertid demum et praecipue, etiam in mortuis cor- 
poribus observatum est capillos et ungues insigniter crescere; 
ergo adhuc apertius indicium est eos speciali modo a veris vi- 
talibusque partibus diversissimo crescere , nec proinde vitam 
animamque totius participare. 

Respondeo ad primum cum D. Thoma loco in probatione 
conclusionis citato , negando capillos et ungues esse pura ex- 
crementa; sunt enim secundaria animae organa, ad principa- 
liorum praesidium necessaria. Nec obstat quod nutriantur ex- 
crementis aliarum partium; quia, ut in familia bene disposita, 
sic in corpore haec oeconomia servatur, ut quod est nobiliori 
parti superfluum tanquam impurius, ignobiliori sit alimentum. 

Respondeo ad secundum negando consequentiam : Etsi enim 
capilli et ungues informentur anima totius; attamen quia nu- 
triuntur ex superfluitatibus aliarum, ided quanto magis virtus 
augmentativa viget in aliis partibus, proinddque minus relin- 
quit de superfluo, tanto minus crescunt; etecontra, cum virtus 
augmentativa languida est in aliis partibus, imo otiosa, tunc 
plures relinquit superfluitates, ex quibus proinde capilli et un» 
gues copiosius saginentur ac crescant. 

Respondeo ad tertium, capillos et ungues in cadaveribus, 
vel augeri tantum per extenuationem, et quatenus arescenti- 
bus aliis partibus sese magis exerunt; vel si verd prolongen- 
tur, id non fit eadem virtute, qua crescebant in corpore vivo, 
sed alia quae isti simul cum anima abeunti successit. 

Objicies contra tertiam conclusionem : Etiam Lac et Semen 
moventur ab anima , non minus quam sanguis , sentiuntque i 
illius impressiones, et vitali quodam impulsu feruntur ad locat 
sibi suisque officiis deputata; ergo animantur animd totius. 

Respondeo distinguendo antecedens : Lac et Semen moven- 
tur ab anima, motu extrinseco etexpulsivo, ut foras mittantur 
tanquam inutilia corpori animato in quo sunt, concedo : Motu 
intrinseco et vitae totius in quo sunt collaborante , nego; et 
nego consequentiam. 

Explicatur: Omnia quidem quae sunt in corpore quodam- 
modo moventur ab anima, seu partes sint, seu excrementa, 
seu humores inanimati ; cum hoc tamen discrimine, quod partes 
animatae moventur ab intrinseco, ratione propriae formae ; ideo- 
que motus earum non tendit ad hoc ut foras mittantur tan- 
quam superfluae, sed ut in toto conserventur, totumque vicis- 
sim conservent, et animae, cujus instrumenta sunt, collaborent: 
Sic cor perpetua systole et diastole palpitat et subsultat ; san- 
guis perenni circulatione ingeritur cordi a venis, et regeritur a 
corde in arterias: Sic spiritus perpetuo fluxu a corde feruntur 
ad cerebrum, a cerebro refunduntur in totum corpus per ner- 
vos; et hic motus in his a quibus exercetur apertum vitae ani- 
mationisque indicium est. At vero quae nec partes animatae 
sunt , nec animae organa , moventur solum ab anima quasi» ab 
extrinseco, quatenusyel attrahuntur, ut cibus et potus, vel ex- 
pelluntur foras per vias destinatas, ut sputum , sudor, et alia 
excrementa : Et hic motus in his quae illo afficiuntur, non modo 
vitae animationisque indicium non est, sed egregium argumen- 
tum ea non esse animata ; siquidem anima sui corporis partes, 
organaque sua foras non abigit, (saltem perse et quamdiu va- 
lent) sed potius, ut potest, fovet et tuetur. Cum igitur constet 
hac et Semen hoc solum secundo modo moveri ab anima, qua- 
tenus scilicet ea foras trudere gestit per proprias vias tanquam 
inutilia, imo onerosa corpori animato, ideo ex hoc sequitur 
potius esse inanimata, quam animata. 

Caeterum, dum D. Thomas et Aristoteles saepe vocant semen 
instrumentum animas , intelligendi sunt de instrumento, non 
quidem conjuncto (siquidem nihil agit, donec a vivente deci- 
sum separatumque fuerit) sed separato; de cujus ratione est 
qu6d non animetur, sed solum agat in virtute ab anima origi- 
nata. Sed de his plus quam satis. 


ARTICULUS QUINTUS. 

De potentiis animae. 

Cum nulla forma substantialis sit immediata operati va, ut 
fuse probatum est \ part., disput. 2, quaest. 4. art. 3, necesse 
est animam suas habere virtutes, seu potentias ab ipsa reali- 
ter distinctas, quibus operetur. Circa ejusmodi potentias duo 
quaeruntur : Primo, a quo speciflcentur. Secundo, quot sint. 

Dico prim6 : Potentiae animae specificantur ab actibus et ob- 
jectis ad quae destinantur a natura; ab actibus quidem imme- 
diate , ab objectis ver6 mediantibus actibus. Ita D. Thomas \ 
part. quaest. 77, art. 3., et pluribus aliis in locis. 

Probatur conclusio ejus ratione , quae etiam habetur 1 . 2. 

qusest. 54. art. 2. Quae ex natura sua ordinantur ad aliquid , 
specificantur per ordinem ad illud : Sed potentiae animae or- 
dinantur ad actus et objecta ; ad actus quidem immediate, ad 
objecta ver6 mediate, quippe cum attingant objecta per ac- 
tus , ut oculus colores per visionem ; ergo specificantur per or- 
dinem ad actus et objecta. Minor certissima est : Nam natura 
non fecit oculos nisi ad visionem colorum , nec dedit intellec- 
tum nisi ad cognitionem veritatis, et sic de aliis animae poten- 
tiis. Major vero declaratur : Quae essentialiter et ex natura sua 
ordinantur ad aliud, talem debent sortiri naturam et speciem 
essendi, qualem exigit illud ad quod ordinantur; ergo species 
eorum debet desumi per ordinem ad illud ad quod ordinantur, 
proind&que specificantur ab illo , seu potius per ordinem ad 
illud. 

Confirmatur : Ab eo res desumit distinctionem specificam, a 
quo desumit suum esse ; seu ut loquitur D. Thomas, ab eo res 
habet unitatem et distinctionem, a quo habet entitatem, siqui- 
dem unitas et distinctio sequuntur ens; und6 communiter di- 
citur idem esse constitutivum et distinctivum; ergo ea quae es- 
sentialiter dicunt habitudinem ad aliquid , seu quorum esse et 
entitas ordinatur ad aliud, debent etiam ab eo desumere suam 
distinctionem specificam. Cum igitur tota potentiae entitas or- 
dinetur ad actum et ad objectum proprium, oportet ut ejus di- 
versitas specifica petatur ab actu et objecto : Sicque juxta di- 
versitatem actuum et objectorum sit diversitas potentiarum. 

Caeterum , quia ejusmodi doctrina saepe recurrit in Philoso- 
phia et Theologia, ut liberalius illustretur, Observandum est , 
rerum alias esse propter se , seu absolutas , alias vero esse* 
respectivas, seu ad aliquid essentialiter ordinatas. Sic homo, 
equus, et generaliter omnes substantiae, sunt quid absolutum 
et propter se: non enim, essentialiter saltem, ordinantur ad 
aliquid aliud , sed solum ad subsistendum in seipsis. At verd 
potentiae, habitus, et alia ejusmodi , non sunt propter se, sed 
essentialiter ordinantur ad aliud , scilicet ut inserviant sub- 
stantiae ad agendum circa quaedam objecta ; ut oculus datur 
ad visionem colorum. Cum ergo specificatio nihil aliud sit, 
quam determinatio ad certum essendi modum, res primi gene- 
ris, cum sint propter se, habent quoque ex se ipsis id , per 
quod determinantur ad speciem suam , suumque essendi mo- 
dum, scilicet formam substantialem, quae illis propriam spe- 
ciem tribuit : Ut homo per animam suam determinatur ad spe- 
ciem animalis rationalis, nec ulterior ratio formalis quaerenda 
est, cur homo sit animal talis speciei, scilicet humanae, nisi 
quia habet animam rationalem , a qua sumit suam speciem , 
suumque modum essendi. At vero res secundi generis, sicut 
non sunt propter se, sed essentialiter ordinantur ad aliud, ita 
nec ex se ipsis, saltem ultimate, sed ex alio, eo scilicet ad 

quod earum essentia ordinatur, desumunt suam speciem , in- 
quantum talem sortiuntur speciem et modum essendi , qualem 
exigit illud ad quod destinantur. Undb quemadmodum in arti- 
ficialibus, quia serra destinatur ad secandum lignum , si quis 
quaerat, cur serra sit talis speciei , Italique modo concinnata, 
id est, cur habeat dentes acutos , minutim distinctos, in mo- 
dum trianguli concinnatos ; statim respondetur, quia destina- 
tur ad secanda ligna, quod opus talem exigebat in hoc instru- 
mento dispositionem; sicque redditur ratio specificationis ac 
distinctionis serrae ab aliis instrumentis ex coaptatione illius 
cum opere ad quod destinatur : Ita pariter quia natura desti- 
nat potentias ad actiones et objecta, ut oculos ad visionem colo- i 
rum , si quaeratur cur oculus sit talis speciei , talique modo 
concinnatus, respondetur, quia ita exigebat visio colorum, ad 
quam ex natura sua destinatur ; sicque putamus nos reddidisse 
germanam formalemque rationem ob quam oculus sit talis spe- 
ciei, et a caeteris potentiis distinctus, ex coaptatione illius 
cum visione colorum. Ex quo manifesta patet oculum, caete- 
rasque potentias specificari a suis actibus et objectis; id est, 
desumere suum essendi modum suamque distinctionem spe- 
cificam ex coaptatione et ordine ad objecta per actus attin- 
genda : Imo ut universalius dicit D. Thomas 4 . 2. quaest. 54, 
art. 2. Omnia qux dicuntur secundum ordinem ad aliquid, 
distingui secundum distinctionem eorum ad qux dicuntur . 
Hunc explicandi modum profundum simul et facilem insinuat 
Cajetanus 1 part., quaest. 77, art. 3. 

Objicies primb; Nulla causa specificari potest a suo effectu*. 

. Sed actus sunt effectus potentiarum , ut visio est effectus oculi, 
et intellectio intellecttis; ergo potentiae non possunt specificari 
a suis actibus. Minor patet : Major vero suadetur : Tum quia 
causa non dependet a suo effectu : Sed specificatum dependet 
& suo specificativo ; ergo causa non potest specificari a suo ef- 
fectu : Tum etiam quia spccificativum debet esse prius, aut 
saltem simul cum specificato : Sed omnis elfectus est posterior 
sua causa, ut visio est posterior oculo ; ergo non potest speci- 
ficare ipsam. 

Respondeo ex Cajetano loco citato distinguendo majorem ; 
nulla causa specificari potest a suo etfectu , ut effectus est ab 
illa producendus, concedo; ut etiam finis est propter quem, 
causa ipsa intenditur, et ad quem tota ejus essentia ordinatur, 
nego. Et ad minorem ; actus sunt effectus potentiarum , tan- 
tum, nego ; effectus simul et fines, concedo. 

Explicatur : Actus dupliciter sumi potest : primb in execu - 
tione ut est effectus a potentia productus, et sic illam nullo 
modo specificat nisi fortb, ut loquitur Cajetanus, manifesta- 
tive , quatenus diversitas potentiarum nobis innotescit per di- 
versitatem actuum, sicut et omnis causa manifestatur per suos 

effectus. Secundo, actus sumi potest ut est in intentione, ul 
ita dicam, naturas, et ut est finis propter quem natura produ- 
cit potentiam; non enim natura ob alium finem dedit potentias, 
nisi propter actus, ut oculos propter visionem ; idebque in illis 
locum habet axioma , quodlibet est propter suam operatio- 
nem : Et sic sumpti actus possunt specificare potentias, qua- 
tenus diversam sortiuntur naturam juxta diversitatem actuum 
ad quos ordinantur. Et per hoc etiam solvitur utraque majoris 
confirmatio : Nam licet actus in executione et sub ratione ef- 
fectds , sint dependentes a potentiis et posteriores illis ; atta- 
men in intentione et in ratione finis, potentiae dependent ab 
actibus et sunt posteriores illis : Cum enim oculus sit propter 
visionem, necesse est visionem prius intendi a natura, quam 
oculum. Solutio est ex D. Thoma 4 p. quaest. 79, art. 3, ad. 1. 

Objicies secundo : Specificativum rei debet esse illi intrin- 
secum : Sed objecta sunt extrinseca potentiis, ut color visui; 
ergo objecta saltem non specificant potentias. 

Respondeo ex D. Thoma loco jam citato distinguendo majo- 
rem : Specificativum per modum partis componentis, concedo; 
specificativum per modum principii aut finis cui essentia rei 
proportionatur et coaptatur, nego. Objectum autem specificat 
solum potentiam hoc secundo modo, quatenus scilicet, vel est 
principium movens potentiam ad suos actus , ut color et lux 
movent^.oculum ad videndum; vel finis propter quem attingen- 
dum natura instituit potentiam , et cui proinde illam coap- 
tavit. 

Et si ulterius quaeras, quodnam igitur est specificativum 
intrinsecum potentiarum? Respondeo esse illam intrinsecam 
habitudinem et coaptationem, quam potentia dicit ad suos ac- 
tus suumque objectum ; quae quidem habitudo et coaptatio ni- 
hil aliud est, quam ipsa entitas potentiae tali modo disposita, 
qualem exigit actus et objectum. 

Objicies tertib. Unica potentia saepe respicit pro objecto res 
diversas, ut oculus album et nigrum : et econtra diversae po- 
tentiae eamdem rem; ut intellectus et voluntas tendere possunt 
in Deum tanquam in suum objectum; ergo falsum est poten- 
tias specificari et distingui per objecta. 

Respondeo ex D. Thoma 1. 2. q. 77. a. 3. et q. deAnim., a. 
43. ad 2 et 3., distinguendo antecedens : Unica potentia respi- 
cit pro objecto res diversas, materialiter et in esse entis, con- 
cedo; diversas formaliter et in ratione objecti, nego; et di- 
stinctione applicata proportionaliter alteri parti antecedentis, 
nego consequentiam. 

Explicatur : Res quae objiciuntur potentiis, dupliciter sumi 
possunt; primo in esse entis , id est, secundum suam entita- 
tem praecise ; secundo in esse objecti, id est, secundum forma- 
litatem et modum quo attinguntur a potentiis. Saepe autem fit 

ut res secundum suam entitatem diversae adunentur tamen in 
uno modo terminandi potentiam ; ut album et nigrum , licet se- 
cundum rem differant, conveniunt tamen in visibilitate , sub 
qua terminant oculum. Et tunc illae res, etsi differant in ra- 
tione entis, attamen constituunt unicum objectum, ideoquc 
speciGcant eamdem potentiam. Econtra vero contingit aliquan- 
do eamdem entitatem posse attingi pluribus modis, ut Deus 
lic6t in sua entitate simplex sit, attamen attingi potest diversi - 
modb , scilicet vel ut bonum amabile , vel ut verum cognosci- 
bile : et tunc res ejusmodi licet entitativh sit una , est tamen 
objective multiplex, idedque potest terminare diversas poten- 
tias : Ut Deus quatenus verus est, terminat intellectum ; qua- 
tenus ver6 bonus est , terminat voluntatem. 

Dico secundo : Quinque sunt genera potentiarum animae, 
scilicet Vegetativum , Sensitivum, Intellectivum, Appetitivum, 
et Locomotivum. Ita D. Thomas 1 p., quoest. 78, art. 1, aliis- 
que in locis, et Aristoteles 2. de anim. et communiter Philo- 
sophi. 

Probatur conclusio ratione D. Thomse : Diversitas potentia- 
rum animae desumenda est ex diversitate objectorum et actio- 
num vitalium : Sed sunt quinque genera objectorum actionum- 
que vitalium; ergo sunt etiam quinque genera potentiarum 
animae. Major fuse ostensa est conclusione praeccaenti. Minor 
autem continet duas partes , et quoad utramque declaratur. 

Et quidem quoad primam, scilicet qu6d sint quinque genera 
objectorum, in quae feruntur potentiae animae, ita ostendi po- 
test ex D. Thoma 4. part. quaest. 78. art. 1. Objectum opera- 
tionis vitalis est aliquid conjunctum et unitum animae ; siqui- 
dem ut ait D. Thomas , oportet operans aliquomodo con- 
jungi objecto circa quod operatur , praecipue vero si opere- 
tur operatione immanente qualis est vitalis. Quinque autem 
modis res unita animae potest ab ea attingi. Primo enim est ali- 
quid quod unitur animae secundum suum esse physicum, ct ab 
ea attingitur tanquam materia convertibilis in substantiam vi- 
vam : ejusmodi est alimentum, circa quod versatur primum 
genus potentiarum, sci licet Vegetativum. Secundo, aliquid uni- 
tur animae modo quodam universaliori, per suam scilicet si- 
militudinem, corporalem quidem, aliquatenus tamen supra 
modum formarum materialium eminentem, ut in tali reprae- 
sentatione percipi possit ab anima : et circa tale objectum , 
quod sub se comprehendit omne corpus sensibile, versatur se- 
cundum genus potentiarum , scilicet Sensitivum. Tertib , ali- 
quid uniri potest animae modo quodam universalissimo, et im- 
materiali , per similitudinem spiritualem, quae rem a conditio- 
nibus materialibus depuratam, modo infra explicando, reprae- 
sentet: et circa tale objectum, quod sub se complectitur omne 

9 versatur tertium genus potentiarum , scilicet Intellecti- 

vum. Et quia eorum quae anima sive 'per sensum , sive per in- 
tellectum apprehendit, quaedam sunt ipsi convenientia, ut ci- 
bus et potus animali, inde fit ut, Quartb anima uniri possit re- 
bus apprehensis unione affectiva et per inclinationem ; et ad 
hoc datur quartum genus potentiarum , scilicet Appetitivum , 
quo vivens prosequitur ea, quae sibi conveniunt, et abhorret a 
sibi noxiis. Quia demum ea quae conveniunt, aliquando dis- 
tant, ut cibus in prato; noxia vero aliquando instant et propin- 
qua sunt, ut lupus ovi, ideo, Quinto dari debet quintum genus 
potentiae, scilicet Locomotivum , quo animal fugiens noxia, 
uniatur sibi utilibus. 

Declaratur etiam eadem minor quantum ad alteram partem, 
nempe esse itidem quinque genera operationum vitalium , ex 
D. Thoma quaest. de Anima, a. 13. Cum enim de ratione ani- 
mae sit, ut emergat et emineat supra formas inanimatas, jux- 
ta varios modos quibus anima in operando assurgit supra res 
inanimatas et pure naturales, distinguuntur varia operationum 
vitalium genera. Primo ergo anima transcendit formas natura- 
les et inanimatas quantum ad modum agendi duntaxat; qua- 
tenus id quod illae naturaliter praestant, ipsa exequitur vitali- 
ter et organici, movendo seipsam ; et hic primus gradus con- 
stituit primum genus actionum vitalium, scilicet Vegetativum, 
quo vivens seipsum nutriendo conservat, auget, et sibi simile 
producit : Quamvis enim conservatio , augmentatio et genera- 
tio locum habeant etiam in rebus inanimatis, ideoque quan- 
tum ad substantiam sint actiones naturales; attamen in viven- 
tibus fiunt modo quodam speciali et animae proprio , quate- 
nus scilicet vivens haec omnia praestat movendo seipsum per 
sua organa, quod inanimatis non competit. Secundo, anima 
operans eminet supra res inanimatas et naturales , non solum 
in modo agendi, sed etiam in eo quod agitur; inquantum sci- 
licet recipit et percipit formas rerum intentionaliter et aliqua- 
tenus immaterialiter, per organa tamen corporea et a natura- 
lium qualitatum temperamento dependentia; et hic secundus 
gradus constituit secundum genus operationum animre, scili- 
cet Sensitivum. Tertio altius adhuc anima transcendit res in- 
animatas, quatenus recipit et percipit formas rerum soiritua- 
liter et intelligibiliter absque ullo corporeo organo, et a condi- 
tionibus materialibus depuratas ; et hic tertius gradus consti- 
tuit tertium genus operationum , scilicet Intellectivum. Quarto 
anima superat naturam resque inanimes quantum ad inclina- 
tionem, quatenus cum istae coeco impetu a suo generante in- 
dito tendant ad id quod sibi expedit , anima media cognitione 
seipsam inclinat : et sic constituitur quartum genus operatio- 
num, scilicet Appetitivum. Quinto demum anima eminet supra 
res inanimes in motu locali quo fertur ad rem desideratam , 
quatenus cum illae moveantur a suo generante , anima seip- 

sam localiter movet : et sic constituitur quintum genus vita- 
lium operationum, scilicet Locomotivum; ergo sunt quinque 
operationum vitalium genera. 

Confirmari praeterea posset haec potentiarum vitalium divi- 
sio. Quia, ut saepe dicit D. Thomas, vita consistit in eo qu6d 
aliquid moveat seipsum, sibique praestet, quod aliis rebus ab 
agentibus extrinsecis praestatur. In rebus autem quinque prae- 
cipui reperiuntur. Primo esse : Secundo protectio illius esse 
a nocivis, et providentia de necessariis : Tertii dispositio seu 
ordo rei cum aliis : Quartb inclinatio ad proprium bonum : 
Quinti motus localis quo res non prohibita fertur ad id quod 
sibi competit. Ut igitur vivens haec omnia sibi ex seipso prae- 
staret ac provideret : Primi datae sunt ei potentiae vegetalivae, 
quibus suum esse conservat nutriendo, perficit augendo, pro- 
pagat ac perenniter servat sibi simile generando. Secundo 
dati sunt sensus, quibus exploraret in rebus quid utile sibi, 
quidque noxium esset, ut utilia procuraret, noxia vitaret. Ter- 
tii datus est intellectus, quo seipsum suaque sapienter ordi- 
nat et disponit : Nam disponere ac ordinare spectat ad intel- 
lectum et rationem. Quarti datus est appetitus, quo se incli- 
nat ad ea quae sibi conveniunt. Quinti data est facultas loco- 
motrix, qua seipsum localiter movet ad assequenda desiderata 
et fugienda noxia; ergo recte assignantur quinque istae poten- 
tiae vitales, quas vivens vel omnes, vel ex parte habet, prout 
perfectius, vel imperfectius vitam participat. 

Quaeres, cuinam subjecto inhaereant istae potentiae? 

Respondeo quasdam ex eis esse corporales quae scilicet 
etiam viventibus pure corporeis, ut brutis et plantis, conve- 
niunt : Ejusmodi sunt vegetativae , sensitivae, appetitivae, et 
locomotivae : Hae subjectantur in toto composito ex anima et 
corpore, ideoque dicuntur organicae , eo quod resideant in or- 
ganis membrisque corporeis, ut visiva in oculo, etc. At ver6 
quaedam sunt prorsus spirituales, quae scilicet sunt homini 
communes cum Angelis : Ejusmodi est intellectus et quidam 
intellectualis appetitus, qui dicitur voluntas . Haec non resi- 
dent in corpore , membrisque seu organis corporeis , sed in 
anima rationali tantum, ideoque dicuntur inorganicx. Caete* 
rum, quomodo hae omnes potentiae remaneant in anima sepa- 
ratae, dicetur suo loco. 


QUAESTIO SECUNDA. 

De Anima vegelativa. 

Quid sit Anima Vegetativa constare potest ex praemissis : 
Definitur enim , Actus primus corporis physici , organici , ha- 


DE POTENTIIS VEGETATIVIS. 


37 


bentis vitam vegetativam in potentia ; seu primum principium 
vegetandi. UndS solum de potentiis vegetativis agendum su- 
perest in hac quaestione , quam in quinque articulos divide- 
mus. Primus erit de potentiis vegetativis in communi : Se- 
cundus de potentia nutri tiva et nutritione : Tertius de termino 
nutritionis, scilicet substantia partiali; ubi celebrem quaestio- 
nem discutiemus, utrum substantia materialis habeat partes : 
Quartus de augmentatione : Quintus de generatione viven- 
tium. Ad pleniorem tamen vitae vegetativae notitiam subnecte- 
mus brevem Appendicem de viventibus vegetativis, scilicet 
Plantis. 


ARTICULUS PRIMUS- 
De Potentiis vegeiativis in communi. 

Circa Potentias Vegetativas in communi quatuor hic expli- 
canda occurrunt. Primo, quid sint : Secundo, quot sint : Ter- 
tid, quomodo distinguantur a calore naturali : Quarto, quo- 
modo distinguantur inter se. 

Dico primo : Potentiae vegetativae rectb definiri possunt, 
Principia proxima transmutandi alimentum in substantiam 
viventis. 

Dicuntur in primis principia proxima , ad differentiam 
animae, quae est principium radicale et remotum, in quo etiam 
conveniunt cum caeteris .vitalibus potentiis. Caeterae particulae 
tenent locum differentiae : Nam potentiae vegetativae distin- 
guuntur ab aliis, qubd versentur circa alimentum in substan- 
tiam viventis convertendum : Alimentum enim est earum ma- 
teria; substantia vero viventis est proprium objectum circa 
quod versantur; talis vero conversio est propria earum actio, 
ac proinde proprium specificativum ac distinctivum. 

Dico secundd : Tres sunt potentiae vegetativae, Nutritiva, 
Augmentativa et Generativa. 

Probatur conclusio tum experientia : tum ratione : Expe- 
rientid quidem; videmus enim tres istas virtutes rebus vege- 
tativis convenire : Sic arbor nutritur trahendo alimentum 
crescit sese diffundendo in novos ramos, generat sibi simile! 
producendo semina, e quibus aliae arbores nasci possint. Ra- 
tione quoque : Nam istae tres facultates requiruntur ad perfec- 
tionem animae vegetativae : Primo quidam nutritiva, ut partes 
continuo dilabentes reparari possint; arbor enim si pluribus 
diebus humore careat, ideoque minimi nutriatur, paulatim 
languescit, et fit arida ; si vero adsit humor et nutriatur, sta- 
ti 111 viget et reparatur. Augmentativa etiam necessaria est, ut 

debitam quantitatem procurare possit viventi , quod initio mo- 
dicum est, utpote genitum ac formatum ex modico semine; 
sic arbor pusilla est, dum primb ex semino erumpit, nec fruc- 
tus proferre potest, donec suflicientem magnitudinem acquisi- 
verit. Generativa demum requiritur ad conservandam spe- 
ciem, quae cito per mortem aboleretur, nisi corruptibile indi- 
viduum per productionem sui similis eam continua serie 
propagaret. 

Confirmari potest cum D. Thoma 4 part. quaest. 78, art. 2, 
ratione petita ex objecto hujusmodi potentiarum. Vegetativum 
enim habet pro objecto corpus vivens, ad quod triplex animae 
operatio necessaria est : una quidem per quam esse acquirat ; 
et ad hoc ordinatur potentia generativa : Alia vero per quam 
acquirat debitam quantitatem; et ad hoc ordinatur vis augmen- 
tativa. Alia demum perquam corpus vivent salvetur et in esse 
et in quantitate debita ; et ad hoc ordinatur potentia nutritiva. 

Observandum tamen est, non omnia viventia facultate ge- 
nerativa praedita esse : Sunt enim plura, quae non generant, 
sed virtute siderum propagantur, supplente causa universali 
defectum particularis. Quamquam et in his merito quis suspi- 
cari posset inesse aliquam virtutem seminalem quamvis suas 
vires modo in aliis viventibus consueto non exerat. 

Dico tertio : Hujusmodi potentiae distinguuntur realiter a 
calore naturali. Ita sentire videtur Aristoteies 2. de Generat. 
Animal., cap. 4. Quemadmodum , inquit, qux ab arte effi- 
ciuntur, per instrumenta efficiuntur , sic a facultate, sive 
virtute animx vegetatis agitur , vt qux in animalibus et 
plantis , postea ex alimento vis eadem efficit incrementum , 
utendo caliditatc et frigiditate quasi instrumento , sic etiam 
d principio constituit , etc. ubi videtur expresse discernere 
vim vegetativam a caliditate, ut a suo instrumento. Idem as- 
serit D. Thomas, tum 4 part. quaest. 4 08, art. 4, ad 3, tum 
quaest. 78. art. 2, ad 4. 

Probatur conclusio : Primo quia tales facultates sunt pro- 
prietates animae vegetativae ; quae cum sit nobilior formis ele- 
mentaribus, debet habere nobiliores proprietates, proindeque 
A qualitatibus elementorum distinctas. Secundo, potentiae ye- 
getativae varia praestant, quae excedunt vires caloris naturalis; 
producunt enim tot formas accidentales, tantam membrorum 
varietatem : ut oculos, cerebrum, cor, etc.; operantur cum 
adeo mirabili artificio, ut pland ad id calor naturalis pertin- 
gere posse minimi videatur. Tertib, videmus lapides pretiosos, 
et alia mixta minus nobilia quam sint viventia , suas habero 
virtutes a qualitatibus elementaribus distinctas et illis prae- 
stantiores, ut notat D. Thomas Opusc. 34; ergo nec debent 
denegari animae vegetativae virtutes ab elementaribus distinctae, 
iisque altiores. Quarto demum quaedam viventia maxime pol- 

lent virtute vegetativ&, in quibus tamen nonnisi languidus est 
calor, imo prsedominari videtur frigiditas; ut patet "in arbori- 
bus, piscibus, et aliis ejusmodi rebus ad frigiditatem declinan- 
tibus, quae tamen crescunt, nutriuntur, et generant efficacis- 
sime; ergo potentiae vegetati vae sunt aliquid distinctum a 
calore. 

Dico quarto : Potentia Generativa , Nutritiva, et Augmenta- 
tiva realiter ab invicem distinguuntur; Ita desumi potest ex 
D. Thoma 1, part. quaest. 78.art. 2., ubi eas ab invicem divi- 
dit, et unam alteri ministrare docet. 

Probatur conclusio : Primd quia, ut arguit D. Thomas, 4 
part., quaest. 77. a. 3. potenti® distinguuntur per objecta sicut 

S uaestione praecedenti expendimus : Sed praedictae potenti® 
iversa respiciunt, generativa quidem alimentum ut transfor- 
mandum in aliud vivens; nutritiva vero idem alimentum ut 
, convertendum pr®cise in substantiam aliti; et augmentativa 
quantitatem alimenti ut aggencrandam quantitati viventis ; 
ergo ab invicem distinguuntur. Secundo quia potentia nutri- 
tiva et augmentativa possunt esse sine generativa, ut patet in 
quibusdam viventibus imperfectis, et nutritiva sine augmen- 
tativa exerceri potest, ut patet in senibus. Tertio demum quia 
resident in diversis organis : Nutritiva enim et augmentativa 
videtur diffundi per totum corpus; generativa vero residere 
solum in parte determinata corporis. 

Dico quinto : A fortiori nutritionem, augmentationem et 
generationem esse operationes distinctas. 

Probatur conclusio : Tum quia fiunt a distinctis potentiis, ut 
jam dictum est : Tum quia nutritio pr®cise est conversio ali- 
menti in substantiam animalis , seu majorem, seu minorem, 
seu utilem, seu superfluam, ut in adipem; augmentatio vero 
est conversio alimenti, non pr®cise in substantiam aliti , puta 
in sanguinem aut pinguedinem , sed in majorem quantitatem 
pr®existenti aggenerandam ; et demum generatio est conversio 
alimenti in novum vivens a generante distinctum : Tum de- 
mum quia nutritio quidem durat tofo tempore vit®, augmentatio 
ver6 cessat adepta legitimi quantitate, et generatio circa ®ta- 
tem senilem effoetis viribus deficit; ergo invicem separantur, 
ac proinde distinguuntur. 


ARTICULUS SECUNDUS, 

De Potentia nutritiva et Nutritione. 

Circa Potentiam Nutritivam et Nutritionem quatuor se offe- 
runt explicanda : Prim6, quid sint : Secundd utrum nutritio sit 

motus continuus : Tertio , utrum duret toto tempore vitae : 
Quarto, utrum solis viventibus proprie competat nutriri. 

Dico primo: Potentia nutritiva est facultas convertendi ali- 
mentum in substantiam nutriti ; nutritio vero est talis potentiae 
actio, seu conversio alimenti in substantiam aliti. Delinitio ex 
se clara est, nec eget explicatione. 

Alimentum autem converti in substantiam aliti patet, tum 
experientia, tum ratione: Experientia quidem, qua videmus 
corpora liberaliori nutritione fieri vegetiora et corpulentiora; 
subtracto vero alimento extenuari et paulatim perire. Ratione 
quoque : Cuin enim continuo calor naturalis consumat partes 
humidiores, non secus ac flamma lampadis oleum, nisi subro- 
garentur novae, vivens desiccaretur, ut fit in famelicis et aegris 
debitum alimentum non sumentibus; ergo necesse est, ut par- 
tes alimenti transeant in partes viventis ; sicque abeuntibus 
succedendo, ipsum ab extenuatione vindicent, ac in eodem 
statu conservent. 

Ilanc tamen conversionem alimentorum in substantiam, 
saltem humanam , negavit Petrus Lombardus , a celeberrimo 
suo Opere, quo dicta Sanctorum Patrum, Theologicasque sen- 
tentias collegit ac digessit, Magister sententiarum nuncupa- 
tus. Docuit igitur summus alioquin ille Vir in 2. dist. 30., nihil 
alimenti transire in substantiam hominis, sed quidquid pertinet 
ad veritatem naturae humanae totum fuisse in Adamo, a quo 
derivatum sit in totum genus humanum , ac in singulos homi- 
nes longa generationum traductione minutim distributum. Ali- 
mentum vero solum requiri et prodesse ad fovendum nutrien- 
dumque calorem naturalem. 

Sed haec falsa est, et ab omni Philosophia prorsus aliena. 
Quis enim sibi persuadeat ita modicam substantiae Adami par- 
ticulam , quae tot divisionibus extenuata , pervenit tandem aci 
Noe, potuisse in tot homines dividi et discerpi, qui a diluvio 
ad hanc diem vastissimas terras , non modo implent, sed pro- 
pemodum onerant? Neque dici potest hanc modicam substan- 
tiae particulam crescere, augeri, et multiplicari per rarefactio- 
3 iem ; sicut modicum thuris granum rarescendo diffunditur et 
multiplicatur in fumum implentem integram aulam; alias se- 
queretur hominum, qui nunc vivunt, substantiam esse prae 
omni aere tenuem ac raram, utpotequae ab initio mundi fuisset 
rarefacta. Deinde constat partes hominis esse densiores, quam 
infantis; ergo falsum est hanc particulam initio generationis 
cujuslibet a parentibus acceptam augeri tantum per rarefac- 
tionem , et non per veram conversionem materiae alimenti in 
materiam hominis. Mitto caeteras rationes quibus hanc senten- 
tiam impugnat D. Thomas 1 p. q. 1 19, a. 4 ., et praecipue quod 
ejusdem rationis est, ut aliqua forma possit advenire novae 
materiae, ac propriam deserere : Unde omnia generabilia sunt 

corruptibilia, et & converso. Cum igitur forma humana possit 
deserere materiam quam occupat , sive ex parte , quatenus 
avolant continuo ac dilabuntur quaedam corporis nostri partes 
per actionem caloris naturalis, sive totaliter per mortem ; po- 
terit etiam invadere novam materiam , sive totalem per gene- 
rationem, sive partialem per nutritionem. 

Nec obstat quod Christus dicit Matthaei 43. Omne quod in 
os intrat , in ventrem vadit , et in secessum emittitur ; 
quam auctoritatem pro fundamento Magister usurpat. Haec 
enim verba non sunt in tota latitudine sumenda, (sicuti nec 
quando dicit Propheta: Omnis caro videbit salutare Dei, hic 
omnis, sumitur in tota grammaticali latitudine) : nam constat 
non omnem alimenti partem emitti per secessum, sed multum 
evaporare, et transpirare per sudores, aliaque excrementa per 
poros evacuari solita; imo ipse Magister fatetur aliquid reti- 
neri ad pabulum caloris naturalis. Igitur sumenda sunt haec 
verba in sensu accommodo , ac juxta propositum Christi ; qui 
ut probaret cibos non inquinare hominem, dicit illos in seces- 
sum emitti, scilicet quantum ad partes impuriores, quibus ali- 
qua corporalis inquinatio contrahi videretur: Und6 remanent 
partes purissimae , quae variis coctionibus praeparatae ac de- 
puratae transeunt in substantiam viventis. Sed quia nullus est 
cibus de quo aliquid impurum non emittatur, ideo Christus in 
sensu distributivo et universali locutus est , ut observat D. 
Thomas 4 p. q. 4 4 9. a. 1, ad 4., non quidem distributione 
completi, sed incompleta; quomodo solemus dicere omne ani- 
mal fuisse in arca Noe,quod nulla sit species animalium, cujus 
aliquod individuum non fuerit in illa. 

Dico secundo: Nutritio est motus continuus; ita tamen, ut 
antequam incipiat, praeparanda sit materia per praecedentem 
alterationem, quae non est nutritio, sed alimenti dispositio. 

Probatur conclusio quantum ad primam partem : Tum quia 
continud calor extenuat substantiam animalis; ergo etiam 
continud debet per nutritionem reparari :Tum quia aiimentuin 
convertitur in substantiam aliti per particulas, ita ut conversio 
incipiat a partibus propinquioribus, et paulatim successione 
continua progrediatur ad alias, non secus ac quando ignis 
comburit candelam, progreditur continuo a sibi vicinioribus 
partibus ad alias remotiores. 

Probatur etiam secunda pars : Nam alimentum antequam 
transeat in substantiam animalis, prius praeparandum est per 
varias alterationes, quibus nondum peractis nihil alimenti 
convertitur in substantiam viventis ; ergo nutritio non est ita 
continua, ut statim cibos infertos convertat, sed debet ali- 
menti massa prius praeparari ac disponi. 

Dices : Thomas 2. 2. q. 24. a. 6., dicit augmentationem, pro- 
indeque etiam nutritionem, non esse motum continuum. 


42 


QUARTA PARS PIIYS1CJ2. 


Respondeo D. Thomam loqui de continuitate, quae praeviam 
praeparationem excludat, et statim incipiat ab ingestione ali- 
mentorum, non vero de continuitate, quae fiat in alimento prius 
praeparato, ut patet ex ipso textu. 

Dico tertio: nutritio durat toto tempore vitae. 

Probatur conclusio: Tum experientia, qua videmus etiam 
decrepitos et jamjam morituros sumere alimenta, quibus 
labentes vires reparant : Tum ratione; nam sicut calor natu- 
rais continub consumit humidum, ita quoque necesse est, ut 
continuo reparetur. Adde tandem ad vitam animalis requiri 
magnam copiam spirituum ex sanguine genitorum , qui cum 
sint subtiles, facile dissipantur et avolant :Und6 ut sanguis eos 
continuo sufficiat, necesse est continub per nutritionem repa- 
rari. llinc fit ut post longum jejunium vires deficiant, quia 
scilicet exhaustis pinguioribus sanguinis portionibus, ex quibus 
fiunt spiritus, sanguis aridiusculus non potest eorum copiam 
sufficere. Attamen nutritio potest aliquando interrumpi, ut in 
gravissimis morbis , in quibus copia humorum suflucat calo- 
rem naturalem , ne aut propriam substantiam ita voraciter 
consumat, aut in nlimentalem agere possit; unde quidam aegri 
plures dies sine alimento transegerunt 

Dico quartb : Solis viventibus proprie competit nutritio. Ita 
Aristoteles 2. de Anima, et ibidem D. Thomas lect. 9, pluribus- 
que aliis in locis. 

Probatur conclusio : Tum quia nutritio proprii dicta est opus 
vitale, (siquidem illam peragendo vivens seipsum movet); 
ergo solis viventibus convenit: Tum quia nutritio fit per intus 
sumptionem, id est trahendo alimentum per organa ad partes 
interiores, et ipsum in omnia membra distribuendo, ut in ani- 
malibus per os, oesophagum, ventriculum, venas lacteas, etc , 
et in plantis per radices, medullam , et fibras : Palet autem 
res minime viventes non crescere per intus sumptionem ; ca- 
rent enim organis, quibus cibum trahant, et per totum corpus 
distribuant, sed solum fit per juxta positionem , inquantum 
novae partes apponuntur praeexistentibus. 

Dices : Ignis lampadis nutritur trahendo oleum, et loco ma- 
teriae abeuntis ejus materiam substituendo ; ergo etiam non 
viventia nutriuntur. 

Respondeo ignem nutriri solum metaphorice, non verb pro- 
prie ; quia ejusmodi tractio olei et conversio in ignem non sit 
vitaliter et organici, (siquidem nulla apparent in igne organa, 
quibus oleum exsugat, et per totum suum corpus distribuat in 
suam substantiam convertendum) sed solum per juxta positio- 
nem, inquantum ignis producit alium ignem ex oleo, ipsumque 
sibi adjungendo videtur crescere, et abeuntes in fumum partes 
instaurare. 

ARTICULUS TERTIUS. 


De Termino nntritionis, scilicet substantia materiali, habeatne partes, sive sub 

quantitate, sive extra quantitatem. 

Nutritio igitur est conversio substantiae alimentalis in sub- 
stantiam viventis : Unde terminus nutritionis videtur esse par- 
tialis substantia praeexistenti loco deperditae aggenerata. Hinc 
merito quaeritur, utrum substantia materialis partes habeat. 
Nomine substantix materialis intelligimushic praecipue ma- 
teriam, quamvis ea quae dicentur de materia , proportionali ter 
applicanda sint formis rerum, quae ita immerguntur in suam 
mater iam, ut ad ejus divisionem dividantur, quales sunt omnes 
formae rerum inanimatarum, et etiam, ut supra ostendimus, 
animae plantarum, et quorumdam imperfectorum animalium. 

Triplex est sententia. Prima tenet substantiam materialem, 
sive sub quantitate, sive per miraculum separatam a quanti- 
tate habere partes actuales integrantes. Secunda e contra dicit 
substantiam nec quidem sub quantitate habere partes actuales 
integrantes, saltem quae sint entitativ6 substantiales, sed esse 
omnino indivisibilem et totam in toto, totamque in qualibet 
parte; difficillima sane opinio, et quae sapit naradoxum : Hanc 
tamen tenent quidam Thomistae. Tertia vero medici via gradi- 
tur, et tenet substantiam quidem, si per miraculum spoliaretur 
su& quantitate, nullas habituram partes actuales; sub quanti- 
tate tamen cas habere: Ita communius Thomist®. 

Dico primo: substantia materialis sine quantitate non habet 
partes integrantes actu, sed tantum radicaliter: Id est, ut 
nostram sententiam clare proponamus, quantitate sublata en- 
titas substantiae non haberet distinctionem et distributionem 
in varias partiales substantias, ex quibus una totalis integra- 
retur, sed esset actu indivisiblis, solumque radicaliter divisi- 
bilis , quatenus esset semper radix quantitatis , a qua habet 
partium distinctionem. Ita D.Thomas 1 p. q. 5o, a. 3. Remota, 
inquit, quantitate omnis substantia remanet indivisiblis : 
Et 4, Gont. Gent., cap. 65. ; ‘ 'ocis asserit, diversita- 


Probatur conclusio : Effectus formalis quantitatis nequit 
competere substantiae sine quantitate : Sed habere partes in- 
tegrantes, seu esse actu extensum in partes, est effectus for- 
malis quantitatis; ergo non potest competere substanti® sine 
quantitate. Major est certa : Effectus enim formalis est ipsa 
forma ut communicata : und6 non magis esse potest sine illa, 
quam sine seipso. Minor declaratur : Nam, ut ostendimus in 

Logica 'I part. disp. 2. quast. 3. art. 4. quantitas definitur, 
Accidens extensivum substantiae in partes integrantes : cui 
proinde D. Thomas Opusc. 48. tract. 2. cap. 1. et Quolib. 9. 
quaest. 4. art. 4. assignat pro munere, extendere substantiam, 
et dare ipsi partes: Und6 ubicumque concipimus partes inte- 
grantes ab invicem actu distinctas, id est, quarum una sit extra 
aliam posita, quantitatem simul concipimus. 

Confirmatur primo conclusio ratione desumpti ex eruditis- 
simo illo Opere Principiorum D. Thomae R. P. Reginaldi in 
Tolosana Academia Regii Theologi® Professoris, tom. -1 , illa- 
tione 37. Si substantia materialis haberet partes extra quanti- 
tatem actu distinctas, vel ista distinctio esset a materia, vel a 
forma : Sed a # neutro esse potest ; ergo a nullo. Major patet ; 
seclusi enim quantitate, non apparet a quo alio principio dari 
posset hac partium distinctio. Minor vero probatur : Et in pri- 
mis quantum ad formam, tum quia, ut supra diximus, forma 
potius mutuatur ab immersione in materiam et ejus consortio 
hanc divisibilitatem in partes : Und6 sape repetit D. Thomas, 
formas solum dividi per accidens et ad divisionem subjecti : 
Tum etiam quia forma est tantum principium distinctionis for- 
malis et specificae : Sed talis distinctio non est formalis et spe- 
cifica. ut patet, ergo non potest oriri a forma. Quod etiam non 
possit dari a materia probatur: Pura potentia non potest esse 
principium actu distinctivum in partes, ut patet ex terminis : 
Sed materia est pura potentia, ut ostensum est initio Physica?; 
ergo non potest esse principium actu distinctivum in partes, 
sed hanc actualem distinctionem debet mutuari ab alio, a 
quantitate scilicet quam idcirco D. Thomas q. 9. de Potent, 
art. 7. et alibi saepe vocat dispositionem materiae ; quia illam 
disponit et distribuit in partes. 

Confirmatur secundo : Proprietates quantitatis non possunt 
convenire substanti® sine quantitate : Sed si haberet partes 
actu distinctas extra quantitatem , proprietates quantitatis ei 
competerent sine quantitate; ergo non habet partes actu di- 
stinctas sine quantitate. Probatur minor : Substantia hoc ipso 
quod haberet partes actu distinctas, id est, quarum una esset 
extra aliam, esset divisibilis in partes, esset rnensurabilis, esset 
aqualis alteri substanti® partes aquales habenti, inaequalis 
ver6 partes inaquales habenti. Patet autem quod esso divisi- 
bile in partes, esse mensurabile , esse aquale, vel inaquale , 
sunt proprietates quantitatis. 

Dices ad hanc secundam confirmationem. Corpus Christi in 
Eucharistia, non solum habet partes, sed etiam suam quanti- 
tatem ; et tamen non est ibi divisibile, nec mensurabile : Quidni 
igitur fieri potest, ut substantia extra quantitatem habeat par- 
tes, et tamen nec sit divisibilis, nec rnensurabilis, nec aqualis 
aut inaqualis? 

Sed contra : Ideo corpus Christi in Eucharistia non est divi- 
sibile et mensurabile, quia quantitas ejus non est ibi modo 
sibi proprio, id est, per modum extensi in partes; sed ad mo- 
dum substantiae , quae de se nec habet partes , nec est divisi- 
bilis : unde nec ipsa quantitas secundum modum quo ibi exis- 
tit, est divisibilis, ut dicit D. Thomas3 p. q. 76. a. 4. Atverd 
juxta sententiam quam impugnamus, substantia ex se habet 
partes, etiam extra quantitatem; ergo cum divisibililas, men- 
surabilitas, aequalitas et inaequalitas sequantur ad partes, juxta 
eamdem sententiam substantia debet extra quantitatem esse ex 
se divisibilis, mensurabilis, aequalis, et inaequalis, sicque sine 
quantitate, habere proprietates quantitatis, quod implicat. 

Objicies primd : Si substantia, ut praevenit quantitatem, non 
haberet partes, sed esset indivisibilis, quantitas non posset in 
illa recipi. Etenim quantitas nequit recipi in subjecto indivi- 
sibili. 

Respondeo negando sequelam. Ad probationem distinguo 
antecedens : Quantitas non potest recipi in subjecto indivisi- 
bili negativi, concedo ; indivisibili privative, nego. Explicatur: 
Indivisibile negativum dicitur, quod partes nec habet, nec ha- 
bere potest : ut Angelus qui nec extenditur, nec extendi potest 
in partes. Indivisibile privativum est, quod quidem actu non 
extenditur, nec habet partes; potest tamen, imo exigit exten- 
di, et habere partes. Substantia materialis, ut praevenit quan- 
titatem, aut ut spoliata divinitus sud quantitate, est hoc se- 
cundo modo indivisibilis : Nam pro illo statu non habet quidem 
partes actu, potest tamen, imo connaturaliter exigit eas habere 
per adventum quantitatis. Dicimus ergo indivisibile primo 
modo non posse recipere quantitatem, imo ipsi repugnare; In- 
divisibile tamen secundo modo est proprium quantitatis sub- 
jectum. Sicut enim proprium lucis subjectum est, id quod ut 
praevenit lucem est actu tenebrosum, lucidum verd solum in 
potentia; ita quoque proprium quantitatis subjectum censetur, 
quod ut praevenit quantitatem est solum divisibile in potentia, 
et actu indivisibile. 

Instabis : Diversae partes quantitatis debent recipi in diversis 
partibus substantiae; ergo substantia ut praevenit quantitatem 
debet habere partes. 

Respondeo distinguendo antecedens : Diversae partes quan- 
titatis debent recipi in diversis partibus substantiae, quas sup- 
ponant actu tales, nego; quas tribuant, concedo. Quantitas 
enim idipsum facit in substantia, ut habeat partes actu; ide6- 
que non debet illas supponere. 

Urgebis : Substantia non potest pendere a quantitate ; ergo 
nec ab illa partes recipere. Probatur antecedens : Prius non 
dependet a posteriori : Sed substantia est prior quantitate; 
ergo non potest ab illa dependere. 

Respondeo negando antecedens. Ad probationem distinguo : 
Prius non dependet a posteriori, in illo genere in quo est prius, 
concedo ; in alio genere, nego. Licet autem substantia sit prior 
quantitate in ratione entis et subjecti, est tamen posterior ips£ 
in ratione divisibilis et habentis partes, ut optime notat Ca- 
preolus in 2. distinet. 48. quaest. 4, art. 3. ad 4, quia scilicet 
proprium munus quantitatis est distribuere in partes, idebque 
distribui in partes non potest competere aliis rebus, nisi de- 
pendenter a quantitate. 

Objicies secundb : Sola connotatio ad partes diversas quali- 
tativas sufficit ad distinguendas partes substantia? : Sed talis 
connotatio ad diversas partes quantitativas remanet sine actuali 
quantitate; ergo sine actuali quantitate partes substantiae di- 
stinguuntur, sicque substantia habet partes actu extra quanti- 
tatem. Minor patet: Quamvis enim tolleretur quantitas a sub- 
stantia, semper tamen diceret ordinem ad illam quantitatem, 
et ad partes ejus. Major vero probatur : Connotatio ad duas 
quantitates totales sufficit ad distinguendas duas substantias 
totales; ergo pariter connotatio ad diversas partes quantitatis 
sufficiet ad distinguendam substantiam in diversas partes sub- 
stantiales. 

Respondeo negando majorem. Ad probationem, nego pari- 
tatem : Nam distinctio numerica duarum substantiarum licet 
radicaliter dependeat a quantitate, et contrahatur per ordinem 
ad ipsam, non est tamen effectus ejus formalis : Unde rema- 
nere potest, etiam sublata quantitate; im6 in rebus, qua? nec 
sunt, nec esse possunt extensa?, cujusmodi est anima rationa- 
lis separata a corpore , remanet ejusmodi distinctio. At vero 
distributio in varias partes est proprius effectus formalis quan- 
titatis : Und6 penitus implicat esse et concipi sino actuali quan- 
titate. 

Alias objectiones , ut qu6d quis deglutire posset Oceanum 
unico haustu , si sublati quantitate careret partibus : Quod 
omnes ejus partes in instanti confluerent ad punctum, si Deus 
ab illo quantitatem auferret; et alia hujusmodi omittimus ut 
levia et facilia. Negatur enim suppositum, quod scilicet re- 
moti quantitate substantia deinceps occuparet locum. Cdm 
enim quantitas sit ratio essendi in loco , ea sublata cessaret 
pra?sentia localis : Und6 substantia in hoc statu nec posset de- 
glutiri, nec localiter moveri, nec ad aliquem minimum locum 
redigi , etc. 

Dico secundo : Substantia materialis sub quantitate habet 
partes substantiales integrantes. 

Conclusio supponit partes alias esse essentiales, alias inte- 
grales. Essentiales sunt ex quibus constat rei essentia ; cujus- 
modi sunt in composito materia et forma. Integrales vero sunt, 
qua? simul juncta? integrant aliquod totum , et magis multi- 

plicant , aut saltem extendunt essentiam , quam eam consti- 
stuant *. Und6 remota earum aliqua, remanet semper essentia, 

S uamvis non ita diffusa : Sic plures guttae aquae componentes 
uvium, sunt ejus partes integrantes ; ex earum enim adjec- 
tione natura aquae fit quidem diffusior, et ad plura se exten- 
dens , non tamen propterea ex illis suam sortitur speciem, 
aut componitur essentialiter. Hoc posito : 

Probatur primd conclusio auctoritate D. Thomae, qui Quod- 
lib. 9. quaest. 4. art. 4, dicit, Diversas formas recipi in 
diversis partibus materiae; ergo agnoscit materiam sub 
quantitate habere partes : Unde 1. 2. q. 47. a. 4. dicit, to- 
tum in genere substantiae compositum ex partibus , vel in - 
tegralibus , vel essentialibus esse unum per se; ergo ex- 
pressi agnoscit in substantia partes integrales substantiales; 
saltem sub quantitate. Et demum 2 contra Gentes, cap. 72, 
docet formas substantiales aliarum rerum habere aliquam 
totalitatem quanlilativam , quam non habent animae bruto- 
rum; nulla autem alia totalitas fingi potest in formis illis, 
qu® non competat etiam formis brutorum, nisi totalitas 
integralis coalescens ex partibus substantialibus , et ex eo 
proveniens, quod formae aliarum rerum sequentes naturam 
suae materiae distribuuntur sub quantitate in diversas partes ; 
animae vero perfectorum animalium supra conditionem sub- 
stantiarum materialium assurgentes , nec sub quantitate 
habent partes ; sed sunt indivisibiles , ut supra ostensum 
est; ergo sentit D. Thomas ejusmodi substantias materiales 
habere sub quantitate partes substantiales, ex quibus inte- 
grantur. » 

Probatur secundo conclusio ratione evidenti : Quod divi- 
ditur in partes , habet de facto partes : Sed substantia mate- 
rialis in eo statu quem habet sub quantitate, dividitur in 
partes, seu in partiales substantias; ergo habet de facto 
partes. Major videtur per se nota. Minor #er6 constat expe- 
rientiA : Nam baculus, aqua, ignis , etc. dividuntur in plures 
partes, quarum quaelibet sortitur partem substanti®, quae erat 
in toto. 

Respondent Adversarii : Substantiam sub quantitate habere 
tantum partes in potentia , et non actu : Seu habere varias 
portiones invicem actu identificatas, et solum distinctas vir- 
tualiter et in potentia. 

Sed haec responsio quatenus ponit substantiam sub quanti- 
tate habere portiones potius quam partes , ludit solum in ver- 
bis : Nam sive appelles partes, vel portiones, perinde est, non 
pugnamus de voce. Quod autem dicit partes illas esse solum 
m potentia ante divisionem, falsissimum est : Ut enim inquit 
Aristoteles, omnis divisio fit in ea qux actu insunt; ergo 
ante divisionem partes ili® actu erant in toto , quamvis non 

essent ab invicem 'divisae, sed ad integrandum totum con- 
junctae. 

Adde praeterea quod non est majus signum actualis distinc- 
tionis, quam actualis separatio : Sed partiales | illae substan- 
tiae, ex quibus integratur baculus v. g. possunt actu separari ; 
ergo actu sunt distinctae. Undb dicere partes illas esse actu 
identificatas, et tamen dividi posse ab invicem, non modo gra- 
tuitum est, sed etiam inintelligibile mysterium ac paradoxum : 
quomodo enim fieri potest, ut idem separetur a seipso, proin- 
deque quod partes illae ante divisionem sint actu idem , et ta- 
men per divisionem separentur? 

Demum non est major ratio, cur sub quantitate substantia 
sit divisibilis in partiales substantias, quam quod sit distri- 
buta sub eadem quantitate in partes actu distinctas, cum di- 
r visibilitas fundetur in distinctione partium : Sed substantia 
sub quantitate est divisibilis actu in partiales substantias ; 
ergo debet etiam esse distributa in partes actuales. Imo cum 
divisibilitas sequatur extensionem in partes, ejusdem juris est, 
ut quantitas distribuat substantiam in partes , et ut eam red- 
dat divisibilem. 

Confirmatur : Tum quia substantia sub quantitate debet 
habere formalem effectum quantitatis : Sed extendere sub- 
stantiam in partes, seu facere, ut una pars substantia; sit extra 
aliam, est formalis effectus quantitatis, ut supra ostensum est; 
ergo non solum quantitas, sed etiam ipsa substantia extendi- 
tur in partes sub quantitate : Tum etiam quia substantia, v. g. 
pedis, non est actu identificata, sed solum unita cum substan- 
tia capitis; ergo sunt duae partiales substantiae integrantes 
unam totalem. Probatur antecedens : Nam plura possunt acci- 
dere substantiae quae est in pede, quae non accidunt substan- 
tiae capitis : Potest enim corrumpi suscipiendo novam for- 
mam, et subjacere contrariis accidentibus, ut frigere, capite 
existente calido , Qjc. ergo substantia pedis non identificatur 
cum substantia capitis. 

Et plan6 durum ac absurdum videtur quod Adversarii dicere 
coguntur, et Complutenses operosius conantur explicare, sub- 
stantiam unius partis esse identificatam cum alia, ex eo quod 
ipsi continuetur; v. g. quod dum nova pars aqu<e apponitur 
aquae maris, ipsiquo continuatur, hoc ipso identificatur actu 
cum omnibus aliis partibus aquae existentis etiam in littoribus 
remotissimis, ut in littorc Indico, yEthiopico, etc. Imo si se- 
cundum Adversarios continuatio partium quantitatis potest 
causare talem partialium substantiarum identificalionem, qua- 
re etiam distinctio partium quantitatis non poterit causare di- 
stinctionem partialium substantiarum, sicque tribuere partes 
substantiae? Praecipue cum primum sit longe difficilius, imd 
appareat inintelligibile, secundum vero long6 facilius videa- 

tur. Adde demum qu6d videmus corpus animalis nutriri et 
crescere, inquantum recipit novam partialem materiam ; ergo 
substantia materialis ver6 habet partes, cum acquiratur per 
partes. 

Objicies primd auctoritatem D. Thomae qui 4 cont. Gent.; 
cap. 67 et 3 p. q. 76. dicit corpus Christi esse totum sub 
quantitate panis, et sub qualibet ejus parte, quia est ibi ad 
modum substantiae, quae est tota in toto, et tota sub qualibet 
parte ; ergo ex D. Thoma substantia non habet partes, sed est 
modo indivisibili sub quantitate. 

Respondeo distinguendo auctoritatem D. Thomae : Substantia 
est tota in qualibet parte , totalitata essentiali et constitutivi 
speciei, seu ut ipse loquitur, totalitate naturx , concedo; 
totalitate integrali, nego. Id est, omnes partes essentiales cu- 
juslibet substantiae sunt sub qualibet parte quantitatis , v. g. 
sub qualibet parte panis est et materia et forma panis, proin- 
deque tota panis natura, totalitate essentiali et constitutivi 
speciei : nihil enim ad speciem et essentiam panis requiritur, 
nisi materia et forma ejus. Attamen falsum est omnes partes 
integrales, ex quibus coagmentatur individuum panis, et in 
quas dividi potest, esse sub qualibet particula. Neque id un- 
quam posuit D. Thomas; im6 innuit oppositum, ipsissimam- 
que nostram solutionem suggerit 3 p. q. 67. art. 3. dum ait, 
totam naturam substantive esse sub qualibet parte , indif- 
ferenter , sive dimensiones sint actu divisx , sive sint actu 
indivisx : Constat autem etiam secundum Adversarios totam 
naturam substanti® , quae est in toto, non esse sub particula 
divisa a toto, nisi totalitate essentiali. Et quaest. de Anima., 
art. 10. Siqux, inquit, forma dividitur ad divisionem con - 
tinui, et quxratur utrum sit sub qualibet parte corporis v 
tota , si accipiatur per comparationem ad partes quanti - 
tativas (id est, quarum distinctio fit per quantitatem) non 
est tota in qualibet parte , sed tota in toto , et pars in 
parte. Si autem quxratur de totalitate , qux pertinet ad 
speciem , sic tota est in qualibet parte. 

Instabis : D. Thomas locis citatis in objectione intendit sta- 
tuere discrimen inter quantitatem et substantiam : Sed juxta 
datam solutionem nullum poneret discrimen inter quantitatem 
et substantiam ; ergo data solutio nulla est. Probatur minor : 
Nam etiam quantitas est tota sub qualibet sui parte, totalitate 
essentiali et constitutiva speciei ; minima enim pars quantita- 
tis est quantitas ; ergo si D. Thomas solum loquatur de totali- 
tate essentiali, dum ait, totam substantiam esse sub quali- 
bet parte quantitatis , nihil speciale tribuit substanti®, quod 
non competat quantitati. 

Respondeo negando minorem. Ad probationem, nego sup- 
positum; quod scilicet quantitas habeat partes essentiales; 

constare enim partibus essentialibus competit tantum compo- 
sito substantiali ; uncte quantitas habet solum partes integra- 
'les/ex quibus totum quantilativum constat, quae cum non sint 
sub qualibet loci parte, merito dicit D. Thomas, totum quanti- 
tativum non esse sub qualibet loci parte. At verd totum sub- 
stantiale non solum habet partes in tegral es, quarum distinc- 
tionem actualem emendicat a quantitate, sed etiam partes 
essentiales, quae ipsi ratione sui competunt, scilicet materiam 
et formam ; et quia sub qualibet particula quantitatis utraque 
illa pars reperitur, ut sub qualibet particula aquas reperitur 
et materia et forma aquae, ideo recld dicit D. Thomas totum 
‘substantiale sub qualibet parte reperiri. 

Objicies secundo : Substantia de se non habet partes inte- 
grales ; ergo non potest eas habere sub quantitate. 

Respondeo distinguendo antecedens : Substantia de se non 
‘habet partes integrales, actuales, concedo; radicales, nego. 
Substantia enim de so radicaliter habet partes : Attamen non 
eas exerit nisi pro statu quem habet sub quantitate; sicut nec 
-est divisibilis in partiales substantias, nisi sub eadem quanti- 
tate. 

Instabis : Quantitas non potest dare aliquid substantiale : 
Ssd distinctio actualis in partes est aliquid substantiale; ergo 
y non potest dari a quantitate. 

Respondeo ad hoc argumentum, quod est praecipuum Ad- 
Versariorum columen, primo permissi majore distinguendo 
minorem : Actualis distinctio istarum partium est aliquid sub- 
stantiale, quantum ad substratum supra quod cadit, concedo ; 
quantum ad principium a quo provenit, nego. Id est, entilas 
quidem, quae distinguitur in partes, est ipsa substantia, ideo- 
/ 'que ex parte substrati haec distinctio est aliquid substantiale : 
'Attamen principium , quo fit, ut haec substantialis entilas sit 
distincta in partes, non est aliquid substantiale, sed accidens, 
scilicet quantitas ; ideoquo ex parte principii hmc distinctio 
non est aliquid substantiale. Unde si Adversarii admittant 
quidem entitatem substantialem, quae est sub una quantitatis 
parte, distingui actu ab entitate substantiali, quae est sub alia 
’ parte; negent verd substantiam habere partes intra propriam 
lineam, ob hoc solum qu6d talis distinctio non sit aliquid per- 
tinens ad rationem substantiae, sed advenieus illi per quanti- 
tatem , idem nobiscum sentient in re, solumque pugna erit de 
nomine. Verum, quia distinetio denominatur maxinte ab ex- 
tremis, supra quae cadit, iila, de qua est quaestio, dici debet 
' substantialis , quod sit inter entitates substantiales. 

Respondeo secundo , ex Joanne a S. Thoma distinguendo 
majorem : Quantitas non potest dare aliquid substantiale, ut 
forma constituens, concedo ; ut conditio complens, nego. Sub- 
stantia enim materialis ex se ipsa est radicaliter distinguibi- 

lis in partes substantiales integrales : Attamen exercitium' 
istius distinctionis non competit illi nisi sub quantitate ut 
conditione complente : Sicut fatentibus Adversariis actualis, 
divisibilitas in partiales substantias, licet sit aliquid substan- 
tiale, non competit substantiae, nisi pro statu quem habet sub’ 
quantitate. 

Urgebis : Idem est constitutivum et distinctivum ; ergo ,,£j| 
substantia, quantum ad distinctionem actualem in varias par- 
tes, dependeat a quantitate , dependet etiam in sua constitu- 
tione. 

Respondeo distinguendo consequentiam : Substantia de- 
pendet a quantitate in sua constitutione essentiali, nego;iq- 
tegrali, concedo. Id est, independenler a quantitate habet 
totam suam essentiam ; non tamen rationem totius integratis; 
quia habet ab illa ut sit actu distributa in varias partes inte- 
granles. 

Dices contra utramque conclusionem : Si substantia sub 
quantitate haberet partes, sublata quantitate non haberet, 
oporteret partes substantiae antea distinctas remota quantitate 
invicem identificari, v. g. eam aquae portionem, quae est in 
littore Massiliensi , oporteret identificari cum alia quae est in 
freto Constantinopolitano, iu casu quo Deus a toto mari Medi- 
terraneo tolleret quantitatem : Atqui hoc videtur durum et 
inintelligibile; ergo, vel dicendum substantiam nec sub quan- 
titate, nec extra quantitatem habere partes; vel utrobique 
habere. Probatur minor : Nam ex eo quod a substantia aufe- 
ratur aliquod accidens, cujusmodi est quantitas, nulla fit in 
ea substantialis mutatio : Atqui si aliquid substantiale identi- 
ficaretur cum alio, cum quo sub quantitate non identificaba- 
tur, magna fieret mutatio substantialis ex remotione quanti tar 
tis, ergo, etc. 

Respondeo in primis argumentum non favere sententiae, 
quam mod6 impugnamus : Non enim mirum est quod sub* 
stantia? partes ab invicem distinguantur per quantitatem, cum 
antea non distinguerentur, quia quantitas ad hoc ipsum datur, 
ut distribuat substantiam in partes. Sed quod substantia pa- 
rem inextensionem et indistinctionem habeat sub quantitate , 
ac sine quantitate; et illae substantiae partes, quae ab invicem 
separari possunt sub quantitate, invicem tamen sub illa iden- 
tificentur, hoc pland videtur mirabile ac inintelligibrle. para- 
doxum. Undd ii\forma nego minorem, qu6d scilicet ex remo- 
tione quantitatis non possit sequi eas substantiae partes actu 
indistinctas esse, proind&que quadamtenus identificatas, quae 
antea distinguebantur ; sicuti et ex ejusdem quantitatis remo- 
tione sequitur eas ab invicem dividi non posse, nec locum 
aliquem occupare, aut moveri localiter posse : qu^a scilicdt 
haec omnia competunt substantiae per quantitatem. Ad proba- 

tionem distinguo majorem : Ex remotione accidentis , qualis 
est quantitas, nulla fit mutatio in entitate substantiae, quan- 
tum ad essentialia, concedo; quantum ad alia, in quibus en- 
titas substantiae dependet ab illo accidente, nego. Patet autem 
ex dictis, quod licet substantia ex se habeat partes radicaliter 
distinctas, distinctio tamen actualis ejusmodi partium depen- 
det a quantitate, cujus munus est ponere in substantia partem 
extra partem ; id est, facere ut substantia sit actu distincta in 
partes : Und6 nihil mirum , si remotd quantitate removeatur 
et haec actualis distinctio ; seu, ut loquitur Capreolus in 2 di- 
stinctione 18. quaest. 1, art. 3. ad si sublati quantitate 
remaneat quidem illa res qux est pars substantiae , sed 
non in esse partis; id est, cum distinctione ab aliis partibus* 


ARTICULUS QUARTUS. 

De Augmentatione T et Potentia Augmentativa. 

Circa Augmentationem et Potentiam Augmentativam qua- 
tuor quaerimus : Prim6 quid sint : Secundd quomodo differant 
& nutritione : Tertid quamdiu duret augmentatio : Quarto qui- 
bus ministrantibus indigeat utraque potentia, nutritiva scilicet 
et augmentativa. 

Dico primd : Potentia augmentativa est facultas, qu^ vivens 
ex alimento majorem quantitatem sibi acquirit; augmentatio 
vero est talis quantitatis acquisitio , seu motus a minori ad 
majorem quantitatem. 

Declaratur : Vivens statim & principio non sortitur magni- 
tudinem sufficientem ad opera vita? peragenda ; quia gignitur 
ex semine, quod modicum tantum a vivente decidere potest : 
Unde necesse est , ut successu temporis vivens genitum no- 
vam majoremque sibi quantitatem procuret, adjiciendo mate- 
riam alimenti propriae materiae , sicque plures quantitatis si- 
mul et materiae partes acquirendo. Virtus qu& id praestat vo- 
catur augmentativa , et actio augmentatio . 

Dico secundd : Potentia Augmentativa et Augmentatio qua- 
drupliciter differunt a Nutritiva et Nutritione. 

Explicatur adducendo singula discrimina : Primd enim Nu- 
tritiva solum est reparativa ejus, quod consumitur ; Augmen- 
tativa ver6 superaddit, plus acquirendo, quam sit deperdi- 
tum , et ex eo membra viventis augendo. Secundd , Nutritiva 
aequaliter nutrit omnia membra secundum omnem dimensio- 
nem , in longum scilicet, latum et profundum; imd aliquando 
pauid liberalius in latum : At ver6 Augmentativa praecipui 
auget in longum : idebque animal non censetur crescere 

quando impinguatur et fit obesius , sed solum quando extendi- 
tur, et majorem acquirit proceritatem. Terti6, Nutri tivum sem- 
per durat, etiam in senectute ; at vero Augmentatio certis tem- 
poribus definitur. Quartb demum ad Nutritionem sufficit calor 
naturalis languidior : augmentatio ver6 calorem naturalem for- 
tiorem et acutiorem requirit : unde non nisi juvenes, in qui- 
bus viget naturalis ille calor, augentur. 

Dices contra hoc quartum discrimen, viros videri calidio- 
res quam pueros, cum habeant impetus longe fortiores et 
acriores. 

Respondeo viros esse calidiores calore extraneo et adventi- 
tio : At ver6 juvenes prmvalere in calore naturali. Ratio est, 
quia pueri minus habent de materia extranea , minusque su- 
perfluis humoribus gravantur quam viri ; et ideo totus calor 
quem habent est naturalis, ac proind6 efficacissimus ad opera 
vitae vegetativae : At ver6 viri per nutrimentum multum acqui- 
runt de materia extranea, quai nondum perfecta conversa in 
propriam substantiam, et pluribus superfluis humoribus one- 
rata, calor naturalis est languidior, et extraneo permixtior; 
idebque lic&t videatur fortior, est tamen minus efficax ad opera 
nutritionis et augmentationis , quam blandus ac purus calor 
juvenum. Sicut calor febricitantium non est aptus ad opera 
vitae, quamvis sit fortior et intensior, quam calor hominis sani; 
quia scilicet haec intensio minimb naturalis est, et ab extranea 
causa proveniens. Responsio deprompta est ex Alberto Magno 
lib. \. de Anima tract. 2. cap. 6. 

Dico tertib : Augmentatio communiter non durat toto tem- 
pore vitae. 

Probatur conclusio : Primo quia calor naturalis paulatim 
minuitur per commixtionem materiae extraneae , et per con- 
flictum quem patitur a qualitatibus contrariis ciborum quos 
decoquit (agens enim agendo repatitur) ; ergo tandem eo de- 
venit, ut non possit amplius superaedificare, sed tantum ruinas 
reparare : Imo nec ipsas ruinas satis resarcire potest in aetate 
senili , idebque tunc corpus non modo non augetur, sed etiam 
minuitur : Und b senes minus habent de substantia pertinente 
ad integritatem corporis, quam viri , et £ contra plus abuhdant 
extraneis humoribus, quibus obruitur calor naturalis, sicut 
calor vini admixtione aquae ; hinc fiunt catharri , phlegmata , 
podagrae, distillationes , et alii hujusmodi seniles morbi. Se- 
cundo quia augmentum fit per extensionem in longum. Partes 
autem juvenum , ut ossa et nervi , cum sint adhuc molliores, 
facilius extendi ducique possunt ; non secus ac fieri videmus 
in luto et ferro candenti , quae propter mollitiem facilius du- 
cuntur in longum : Sed paulatim evaporato humido partes illae 
in viris fiunt sicciores et aridiores : Und& non possunt amplius 
extendi, quemadmodum nec ferrum frigidum et lutum per ca- 

lorem arefactum. Tertio demum, quia augmentatioest propter 
certum 'terminum , scilicet propter debitam magnitudinem , 
quae cilm acquiratur ante finem vitae , ut in hominibus circa 
vigesimum quintum annum, cessare debet augmentatio, sicut 
et omnis motus adepto termino. 

Dixi augmentationem non durare communiter toto tempore 
Vitae ; quia in quibusdam viventibus semper durare videtur, 
ut dicitur de crocodilo, et etiam contingere videtur in quibus- 
dam monstrosis serpentibus, in balaenis, et pluribus aliis pis- 
cibus cetosis, in quibus insigniter viget vis augmentativa, qui* 
quo cum habeant partes ex materia molliori et nunquam ares- 
centes, semper extendi possunt et augeri, quamdiu vivunt : 
Unde habent quidem terminum augmenti , sed ad illum non 
perveniunt, nisi circa finem vitae, ut alias etiam notavimus. 

Dico quartb : Potentiae, quae serviunt nutritioni et augmen- 
tationi , reducuntur praecipui ad quatuor, Attractivam, lteten- 
tivam, Digesti vam, et Egesti vam. 

Declaratur conclusio : Ut enim nutriatur et crescat animal , 
primb debet trahere alimentum : Secundb id quod utile est 
retinere : Terti6 id quod retinetur digerere et convertere in 
propriam substantiam : Quartd partes alimenti inutiles exclu- 
dere , ne illis corpus gravetur. 


ARTICULUS QUINTUS. 

Dc Generatione viventium. 

Cum omnia quae apud nos vivunt corruptioni et morti sint 
obnoxia, facultas generativa debuit ipsis dari, quA possent sibi 
simile producere, in quo post mortem viverent, sicque seipsa, 
non quantum ad individuum, sed quantum ad speciem perpe- 
tu6 conservarent. De illa potentia tria explicanda occurrunt : 
Primo quid sit : Secundb an ejus operatio sit omnium viventis 
operationum naturalissima : Tertib quae sit materia circa 
quam proximi versatur. 

Dico primo : Potentia generativa est facultas convertendi 
alimentum in novum vivens simile : Generatio ver6 est talis 
conversio. 

Haec definitio, quae ex se satis clara est, convenit solis gene- 
rationibus corruptibilibus; idebque communior tradi solet, 
Nempe, Generatio est origo viventis a vivente conjuncto, in 
similitudinem naturae : Quae definitio convenit etiam sublimis- 
simae illi generationi , quA producitur Verbum Divinum A Pa- 
tre ; idedque illam sibi explicandam praecipue assumunt Theo- 
logi. Solum in utraque observandum est, consullbaddi, in si- 
militudinem naturse ; quia non quaecumque productio viven- 

tis dicitur generatio, sed solum illa, qu& vivens propagat pro- 
priam naturam, producendo sibi simile. Unde. licet in homine 
producantur vermes, aut alia ejusmodi animantia specie ab 
illo dissimilia , talis productio non dicitur generatio hominis ; 
sed solum illa qua hominem sibi in natura 6imilem producit. 

Dico secundo : Hujus potentiae operatio est omnium natura- 
lissima cunctis viventibus perfectis. Ita Aristoteles lib. 2. de 
Anima text. 34. et ibidem D. Thomas, pluribusque aliis in 
locis. 

Probatur conclusio : Natura magis tendit ad bonum com- 
mune , quam ad privatum : Sed generatio est ad bonum com- 
mune totius speciei ; c®ter® verd operationes solum ad con- 
servationem individui; ergo natura magis inclinat in illam, 
quam in caeteras: Unde vivens patitur detrimentum in propria 
substantia, ut novum sibi simile producat : Et animalia, non 
solum ingenti oestro ac impetu rapiuntur ad generationem , 
sed etiam genitos foetus propriae vitae periculo ac dispendio 
educant , nutriunt , et defendunt. Deinde per generationem vi- 
vens quamdam perpetuitatem et immortalitatem consequitur; 
quae cum sit bonum maxime divinum , magn& etiam propem- 
sione desideratur. Utraque ratio desumitur ex Aristotele et 
D. Thoma. 

Specialis tamen ratio est cur homo, praecipui Christianus, 
naturalissimum hunc impetum, non solum per rationem coer- 
ceat , sed etiam voluntarid virginitate penitus abdicet : Quia 
scilicet per gratiam securus est de immortalitate longe excel- 
lentiore; ideoque hanc pecudibus communem merito contem- 
nit, ut facilius et commodius possit operibus grati® vacare , 
quibus perfectissimam ®ternilatem consequitur. Hinc Virgi- 
nitas apud Christianos est in pretio, ut expeditior via ad me- 
liorem ®ternitatem : dum per eam abdicatis alend® prolis , et 
procurand® augend®que lamili® curis, Virgo 7 ut ait D. Pau- 
lus 4. Cor. 7. cogitat qux Domitii sunt; ut sit sancta et cor - 
pore et spiritu : et, qui sine uxore est , sollicitus est quae 
Domini sunt , quomodo placeat Deo. H 

Dico tertio : Materia circa quam virtus generativa proximi 
versatur, est alimentum in novi viventis substantiam conver# 
lendum. 

Conclusio est D. Thom® 4 p. q. 449. a. 2. Est tamen con- 
tra quosdam, pr®cipu& Veteres, qui dicebant semen non esse 
ex alimento immediald, sed ex ipsis viventis partibus decidere 
vivas quasdam particulas , qu® in destinatis a natura locis»' 
congregat® coalescerent in novum animal. Et quidem ex illig 
Quidam dicebant hanc decisionem fieri ex una solum, aut al- 
tera parte; ut Pythagoras ex cerebro , qui proinde vocabat se- 
men stillam cerebri ; Plato vero ex medulla dorsali, referente 
Plutarcho 5. placit. cap. 3. Alii vero ponebant hanc seminis 

defluxionem fieri ex omnibus corporis partibus, ita ut quema- 
modum coloniae urbium fiunt, quatenus illis nimi& civium mul- 
titudine gravatis ex qualibet familia quidam segregantur ac 
mittuntur ad novum populum constituendum ; sic generatio 
novi viventis fieret, quatenus ex singulis generantis membris 
similes particulae defluunt, ut ex oculo oculus, ex cerebro ce- 
rebrum, ex corde cor, etc. quae in loco a natura instituto con- 
gregatae ac associatae, constituunt novum vivens, illi a quo de- 
cisae sunt simile; quod deind6, opere maturo, formationeque 
perfecti emancipatur. Ilaec sententia tribuitur Hippocrati, De- 
mocrito, Epicuro, ac Stoicis. 

Probatur tamen conclusio contra illos ratione desumpta ex 
D. Thomal p.q. 14 9. a. 2. Materia facultatis generativae non 
debet esse actu , sed solum in potentia vivens : Atqui alimen- 
tum duntaxat est in potentia vivens, membra ver6 actu vivunt 
et animantur; ergo materia facultatis generativae non sunt ipsae 
membrorum particulae a generante decisae, sed solum alimen- 
tum in novum vivens transformandum. Minor patet : Nam par- 
ticulae illae decisae essent ejusdem rationis ac illa membra 
quorum sunt particulae; proind£que perinde viverent et anima- 
rentur. Major ver6 probatur : Materia virtutis activae non de- 
bet habere ex se actu id quod a tali virtute recipit, sed solum 
esse in potentia ad illud : Atqui facultas generaliva transmu- 
tando materiam, dat ei esse actu vivens; ergo talis materia 
non debet esse actu vivens, sed solum in potentia. Major patet : 
Quia nihil recipit ab alio, id quod jam habet ex seipso. Mi- 
nor vero probatur : Tum quia si vis generativa rebus inanima- 
tis indita potest materiam reducere de potentia in actum, ut 
ignis ex materia quae erat solum in potentia ignis, facit ignem 
actu , a fortiori vis generativa viventium , quae long6 perfec- 
tior est et efficacior, id praestare valet : Tum etiam quia, cum 
generatio in communi sit transitus materiae a non esse ad esse ; 
generatio viventium erit transitus materiae a non me ad esse 
vivens; ergo facultas generativa debet dare materiae in quam 
agit, esse vivens. Uride, ut notat D. Thomas, juxta contra- 
riam sententiam, generatio viventium non esset simpliciter et 
propri6 generatio, quia per illam nihil de novo simpliciter 
produceretur ; sed magis divisio quaedam et segregatio , sicut 
dum gutta vini dividitur et segregatur a toto vino. 

Confirmatur conclusio, prim6 ex signo : Nam ut notat Aris- 
toteles lib. 7. Histor. Animal, cap. 2., animalia magni corpo- 
ris, quae indigent multo nutrimento, sunt pauci seminis se- 
cundum quantitatem sui corporis, et paucae generationis : 
Und6 crocodilus, qui propter enorme ac perpetuum sui cor- 
poris incrementum, multo eget nutrimento, gignit ovum et foe- 
tum omnium animalium ad sui corporis proportionem mini- 
mum; ergo signum est generationem fieri, non ex particulis 

illis a singulis membris decisis, quae in animalibus majoribus 
majores quoque deciderent , sed ex ipso alimento ; cujus cum 
major pars in his animalibus a nutritiva praeripiatur, parum 
generativae ad novum animal elaborandum relinquitur. 

Secundd , ex eo quod apparet in plantis : Nam in illis se- 
mina non decidunt ex foliis, ramis, floribus, fructibus, etc.* 
sed ex alimentali succo formantur ; ergo et idem aestimandum 
est do animalibus. 

Terti6 demum impugnatione oppositae sententiae : Novum 
vivens non gignitur ex deciduis illis particulis ab uno, aut ab 
omnibus generantis membris ; ergo ex solo alimento. Conse- 
quentia patet; nihil enim aliud occurrit assignandum. Ante- 
cedens ver6 quantum ad primam partem, scilicet novum vi- 
vens non gigni ex particulis ab uno aut altero membro segro- 

f atis, ut ex cerebri, aut medullae particulis, optimi probat D. 
'hornas 1 p. q. 119. a. 2. quia quod est determinatum et 
contractum ad unam aut alteram viventis partem non habet 
virtutem movendi ad naturam totius. Qu6d ver6 nec gigni 
possit ex particulis ab omnibus membris deciduis multipliciter 
probatur. 

Prim6 , quia alias sequeretur vivens mutilatum nunquam 
posse gignere vivens integrum, quippe cum ab illo membro 
quo careret nihil posset decidere, ex quo simile membrum in 
genito formaretur. Patet autem ex mutilatis gigni, non solum 
aliquando, sed communiter integra. 

Secundd , animalia pinguiora et obesiora essent uberioris 
geniturae, quippe cum in eis exuberantia membra copiosiorem 
formandae proli materiam sufficerent. Cujus oppositum contin- 
git , ut mox ex Aristotele annotabamus. 

Tertid, vel illae particulae decisae ab omnibus membris reti- 
nerent vitam et animam totius, vel non : Qudd retineant dici 
nequit, tum quia in omni generatione debet fieri corruptio 
veteris formae ; proindeque ut ver 6 gigni dicatur animal , ma- 
teria ex qua fit , debet veterem formam exuere, ut novam re- 
cipiat: Tum quia saltem in homine dici non potest particulas, 
ex quibus fit proles, retinere adhuc eamdem patris animam, 
aut potius illius animae particulas cum eis decisas. Si verd di- 
catur, decisas illas particulas amittere formam animamque 
totius, et vi generativa) virtutis novam animam formamque 
recipere, plan6 idem a fortiori dici poterit de alimento; ipsum 
scilicet, etsi prius non fuerit conversum in membra generan- 
tis, posse elaborari ac formari in novum vivens per vim gene- 
rativam ; praecipu6 cum materia qua) nunquam fuit sub qua- 
dam forma, longe facilius eam recipiat, quam quae recens eam 
amisit ; ut facilius succus alimentalis vitis convertitur in vi- 
num, qucim acetum formd vini recenter spoliatum. Mitto ca)- 
tera argumenta, et inter alia qu6d si foetus ita formaretur ex 
T. III. * 3. ' 

deciduis illis a toto corpore particulis, nec ex mare dari posset 
quo foeminea proles gigneretur , nec ex Rumina, quo mas- 
culea formaretur. 

Objicies primb : Videmus viventia nimia generatione exhau- 
riri secundum totum corpus; ergo signum est omnem corporis 
partem confluere in formationem geniti. Secundb, aegritudines 
parentum transfunduntur in prolem, ut ex stulto stultus gigni- 
tur, ut ex calculoso calculosus, ctc. ergo oportet et ipsas mor- 
borum sede3, id est, membrorum afflictorum particulas trans- 
fundi. Tertio , non solum morbos parentum , sed etiam mem- 
brorum conformationem proles haereditat : Und6 in quibusdam 
familiis longa serie omnes membra quaedam speciali modo 
vel notata, vel formata habent: Im6 referente Gassendo, cum 
olim quibusdam apud Europaeos, nutrices tenerum caput ob- 
ductis fasciis in longum conformassent ; qudd qui tali forent , 
illustres ac generosi haberentur, haec conformatio transiit in 
posteros, qui idcirco acrocephali dicti sunt, id est, oblongioris 
capitis. 

Respondeo ad primum, animal nimia generatione exhauriri, 
non quod membrorum substantia confluat in genituram , sed 
quia ex alimento plus justo subtrahitur a facultate generativa, 
sicque debita nutritione defraudata membra exarescunt. Imo 
quia id quod generativa sibi assumit , est purissima pars et 
quasi flos alimenti, ex ejus immodico usu laeduntur praecipue 
illae partes, quae defaecatiori nutrimento egent, ut cerebrum, 
oculi, et nervi. 

Respondeo ad secundum, morbos parentum transire in filios, 
non qu6d ipsa membra affecta transeant ad illos, (alias omnes 
A omnino morbi transfunderentur ad prolem ; quippe cum ex 
* membro male affecto non posset decidere nisi mate affecta 
particula) sed quia filius gignitur similis patri, et quoad fieri 
potest simile sortitur temperamentum : Und6 illi morbi com- 
muniter transeunt ad filios, qui paternam sequuntur complexio- 
nem, proind^que sunt habituales, ut lepra, podagra, amentia, 
calculus, etc , illi ver6 qui sunt adventitii et transeuntes, non 
transfunduntur communiter in prolem. 

Ad tertium respondeo ob eamdem causam lineamenta, dis- 
positionesque membrorum a patribus in filios derivari , quia 
scilicet quodlibet, quoad fieri potest, gignit sibi simile : Und6 
Poeta , 


Fortes creantur fortibus et bonis. 


Quamvis aliquando hic naturae ordo turbari possit ob causas 
supra in prima parte relatas, ldebque annotante Plinio lib. 7. 
cap. 42, ex puerperis videmus quasdam sibi similes semper 
parere, quasdam viro, quasdam nulli , quasdam jceminam 




QUID SIT PLANTA. 59 

Patri, matrem sibi. Im6 quod mirabilius est interrupta 
avorum similitudo in nepotibus reviviscit aliquando ; Cujus, 
inquit idem Plinius, indubitatum exemplum est Nirei no- 
bilis Poetx , qui adulterio JEthiopis natd matre nil a 
exteris colore differente, ipse in avum degeneravit /Ethio- 
pem. Qu6d vero etiam adventitia illa, imo violenta capitis con- 
formatio transiret in filios illos ab acrocephalis acrocephalos, in 
causa esse potest, quod ex tali pr&cipui membri conformatione 
magna fieret in complexione pueri variatio (undo illustrior ac 
generosior ex hoc fieri putabatur) quse firmata in alteram na- 
turam, simul cum dispositione illa a qua orta erat in filios tra- 
ducebatur. Und6 violentae aliae membrorum conformationes et 
contorsiones non sunt traductitiae, quia nec causantur ex com- 
plexione, nec eam immutant: Sed de his jam satis. 


APPENDIX. 


DE PLANTIS. 

Quaestioni de anima vegetativa non abs re fuerit aliquid sub- 
nectere de Plantis, quae hoc vivendi genere praeditae censentur. 
Etsi enim prolixior earum consideratio pertineat tum ad Na- 
turalistas, ut vocant, qui earum historiam prosequuntur : 
Tum ad medicos, qui earum vim utilitatcsque expendunt, 
philosophici tamen muneris est aliquid discutere circa earum 
naturam, vitalesque operationes, ac proprietates, quod et lucu- 
lenter factitatum videmus a B. Albcrto Magno in suis tracta- 
tibus de plantis. Quidquid vero dicendum de illis hic suscipi- 
mus quatuor articulis complectemur: In primo discutiemus 
quid sit planta : In secundo quotuplex sit : In tertio quomodo 
se habeat ad operationes vitae vegetativae : In quarto agemus 
dc utilitatibus et proprietatibus plantarum. 


ARTICULUS PRIMUS. 

Quid sit planta. 


Quiclditas plantae innotescit ex ejus principiis essentialibus, 
scilicet ex ejus materia et forma. Quantum ad materiam, satis 
constat ex dictis eam esse ejusdem rationis ac eseterorum 

mixtorum, id est, coagmentatam ex quatuor elementis, quibus 
omnia mixta constant : Und& solum discutiendum restat, quae 
sit plantae forma. Quamvis autem ex dictis satis inferri possit 
illam esse animam vegetativam , non pigebit tamen id opero- 
sius discutere, tum quia variae fuerunt hac de re Veterum sen- 
tentiae: Tum etiam, etpraecipu6, quia non parum lucis inde 
affundetur notioni animae vitaeque vegetalivae. 

Circa formam plantae tres fuerunt Veterum sententiae; duae 
extremae, et una media. Prima tenebat esse animam , non so- 
lum vegetativam , sed etiam sensitivam ; ide6que tribuebat 
plantis sensum , licet obtusiorem ac sopitum. Ilaec sententia 
tribuitur Anaxagorae et Empedocli : Im6 Manichaei eo insaniae 
devenerunt, ut non modo sensitivam, sed etiam rationalem 
animam plantis tribuerent, quas proinde laedere, ac florem , 
fructum, ramulumque violenter confringere crimen esset, et 
quoddam homicidii genus. Antiqui Gentiles, etsi non concede- 
rent sensum plantis, putabant tamen arbores, praecipui insig- 
niores, esse domicilia quarumdam substantiarum rationalium, 
scilicet Nympharum, quas Dryadas et Hamadryadas voca- 
bant, quae sylvis praeessent, oracula funderent, et simul cum 
arboribus natae, cum illis interirent. Quippe mos fuit caecae 
Gentillitati cuilibet rei suum numen affingere, ut fontibus, flu- 
viis, focis, etc. 

Secunda sententia negabat ullam penitus animam aut vitam 
inesse plantis , asserens eas inanimes esse , non secus ac sunt 
lapides, metalla, etc. Ita tenu&re Stoici ob eam rationem 
ducti, quod vitam et animam cognitione ac appetitu definirent: 
und6 cum plantis nec cognitio insit , nec ullus concupiscibilis 
irascibilisque motus, nec animam quoque illis inesse infe- 
rebant. 

Tertia et inter has extremas media sententia docet plantas 
quidem vitd et anim5 praeditas esse, cognitione tamen et ap- 
petitu sensitivo destitui ; proind(;que formam earum esse ani- 
mam duntaxat vegetativam. In hanc sententiam post Aristote- 
lem nunc omnes Philosophi conspirant: Und6 

Dico prim6 : Plantae proprie animantur ac vivunt; idehque 
forma illarum estver6 ac proprie anima. 

Conclusio est D. Dionysii de Divio. Nom. cap. 6. Plantae , 
inquit, secundum ultimam resonantiam vitae habent vivere : 
Et infertur ex dictis supra quaest. 1, ubi ostendimus tria esse 
animae vi taoque genera, vegetatiyum, sensitivum, et intellecti- 
vum : manifestum est autem plantas vegetaro, id est, nutriri, 
crescere, generare; proindeque anim& vitaque vegetativ£ prae- 
ditas esse. Sed quia sententia denegans animam et vitam 
plantis, negat quoque vegetativum esse vitae proprii dictae ge- 
nus, ut utrumque luculentius statuatur, 

Probatur conclusio cum D. Thoma 1 p. q. 18. a. 1 ., ex ipsa 

vitae animaeque notione. Vita in eo essentialiter sita est, ut 
aliquid seipsum moveat, secundum quamcumque mottis spe- 
ciem, sive accipiatur motus proprie, quatenus. est actus im- 
perfecti, seu existentis in potentia; sive accipiatur pauld latius, 

* pro quacumque operatione : Atqui plantae movent seipsas ; 
ergo vivunt et animantur. Minor patet: Nam plantae seipsas 
nutriunt et augent, trahendo alimentum, ipsum per omnes sui 
partes dispensando mediantibus organis siti a natura inditis, 
radicibus scilicet, medulld, libris, etc. emittunt praeterea ex 
seipsis folia , flores, semina ; quibus se ornant, protegunt , ac 
propagant. Major vero declaratur : Nam vita in eo essentialiter 
consistit, in quo primd manifestatur, et in quo ultimb remanet: 
Sed vita primo manifestatur et ultimo remanet in eo, quod ali- 
quid moveat seipsum ; ergo in eo etiam consistit. Major patet : 
Minor declaratur in animalibus , in quibus vita est manifes- 
tior. Tunc enim dicimus primum vivere animal, quando incipit 
ex se motum habere; et tamdiu habetur ut vivum, quamdiu 
motus in eo apparet: cum vero jam ex se non habet motum , 
sed moveri tantum potest ab alio, tunc dicitur mortuum et sine 
vita. Und6, ut notat D. Thomas 1, contra Gentes, cap. 97. Ea 
quae videntur per se moveri , quorum motores vulgus igno- 
rat, per similitudinem dicimus vivere; sicut aquam vivam 
fontis , non autem cisternae nec stagni stantis ; et argen- 
tum vivum , quod motum quemdam ex se habere videa- 
tur. Adeo verum est, hanc nobis vitae animaeque notionem 
inditam esse, ut vivere dicatur, quod seipsum movet; ideoque 
vita et vivere videntur derivata a vi, qu& aliquid seipsum 
pellit et movet. 

Objicies primo contra rationem simul et conclusionem : 
Etiam gravia et levia moventur a seipsis, dum nulld externd 
vi cogente, illa deorsum, ista sursum tendunt; et tamen non 
dicuntur vivere ; ergo vita non consistit in eo, qu6d aliquid 
seipsum moveat, sed in aliquo alio ; in eo scilicet quod seip- 
sum per cognitionem ac appetitum regat et disponat; proinde- 
que plantae sensu destitutae nec vivunt nec animantur, licet 
aliquatenus se moveant.' 

Respondeo cum D. Thoma 1 p. q. 18. art. I.ad 2. negando 

g ravia et levia moveri a seipsis; moventur enim a generante. 

um enim, ut^ecte notat D. Thomas, idem secundum idem 
non possit esse movens et motum , ut etiam ostendimus in 
fine 1 , partis Physicae, oportet omne quod proprii seipsum 
movet, distingui in duas partes, quarum una sit movens, et 
altera mota. Patet autem in gravibus et levibus non esse dis- 
tinctionem in duas saltem partes, quarum una moveat alte- 
ram ; quae tamen distinctio visitur in plantis et aliis vita prae- 
ditis. Und6 gravia et levia non movent seipsa, sed moventur a 
generante, d quo illis imprimitur gravitatio et levitatio ; quem- 

admodum nec lapis sursum tendens separatus a manu cense- 
tur a se moveri, sed a manu a qua impulsus quo sursum ten- 
dit, ei fuit impressus: Cum hoc tamen discrimine, quod im- 
pressio illa facta a manu cit6 extinguitur, eo quod violenta* 
sit; at vero gravilatio et levitatio semper manent, eo quod na- 
turales sint. 

Addi potest aliud discrimen a D. Thoma relato acute ob- 
servatum. Nempe quod vis illa gravibus et levibus indita non 
est per se ad movendum , sed potius ad quiescendum : Non 
enim lapis sua gravitate deorsum, et ignis sud levitate sur- 
sum moventur, nisi quasi per accidens, inquantum scilicet 
sunt extra proprium locum : dum enim sunt in proprio loco , 
quiescunt, et per illam vim motui quantum possunt repugnant, 
ut patet in lapide, qui quanto gravior, tantb immobilius stat in 
centro. Econlra vero vigor ille vitalis, qui plantis cseterisque 
viventibus inditus vitam eorum constituit, per se est ad mo- 
vendum, et non ad quiescendum : Und6 in gravibus et levibus 
quiescere in centro maximd naturale est, moveri vero quo- 
dammodo malum et praeternaturle. At ver6 plantis aliisque vi- 
ventibus quies seu cessatio ab omni motu , mors est; moveri 
vero se nutriendo, crescendo , florendo, fructificando, ipsis- 
sima vita. 

Objicies secundb: Si plantae animarentur et viverent, debe- 
rent denominari a nominibus, quibus vita et anima exprimun- 
tur : Atqui in nulla dialecto plantae denominari solent a nomi- 
nibus vitae ac animae, sed id solum rebus sensu et appetitu 
praeditis competit; ergo proprie non vivunt, nec animantur. 
Major videtur certa : Ut enim notat Piato, nomina sunt discer- 
nendarum naturarum instrumenta ; ideoqtie summae sa- 
pientiae visum est Pythagorae nomina rebus imponere, quod 
nomen sit rerum interpres. Minor ver6 inductione declaratur: 
Nam in primis apud Latinos ab anima denominatur animal , 
quod nomen nemo unquam plantis attribuit: Apud Graecos 
vita dicitur soyj , a qua 5o>ov, id est animal , quod apud 
Graecos nunquam applicatur plantis: Anima vero dicitur 
7rveD(j.a a xvs&), quod est spirare , seu quasi flando refrige- 
rare, quod quam alienum sit a plantis quis non videt? Apud 
Hebraeos verd anima vocatur nephesch et neschammah , quas 
nomina nunquam Scriptura plantis tribuit. 

Respondeo negando absoluti majorem : Cum enim vita et 
anima sit notior in viventibus sensitivis, ut notat D. Thomas 
\ p. q. 48. a. \. in plantis autem sit obscurior, ut ait \ p. q. 
69. a. 2. ad 1 et aliunde nomina soleant a notioribus imponi, 
viventibus sensitivis imposita sunt nomina vitx et animae , 
ab eis praeoccupata , rebus vegetativis , licet animentur et vi- 
vant , non sic attribuuntur : Und6 in illis locum habet effa- 
tum Hippocratis Lib. de Alim. Wtotat ja$i fax, vivunt, seu 

ut salvetur antithesis, animantur quxdam qux non sunt 
animalia . 

Addendum, qudd licht a vita et anima non denominentur 
plantae , attamen vitae animaeque operationes eis tribui solent 
in omnibus linguis : Dicuntur enim nasci , mori , nutriri , au- 
gere se , generare ex se, quas omnia sunt propria vitae mune- 
ra. Per quod etiam patet ad probationem illius majoris : Ut 
enim nomina sint discernendae rei instrumenta , non est ne- 
cesse ut voces a vita et anima derivatae, quas illustriora vi- 
ventia, scilicet animalia, praeoccuparunt, tribuantur plantis; 
sed satis est ut ea , quibus vitales exprimuntur motus , illis 
adscribantur. 

Dico secundb : Plantae non sentiunt; proind&jue illarum 
anima non est sensitiva. Ita nunc omnes Philosophi , contra 
Veteres supra citatos. 

Probatur variis‘rationibus : Primo, nullum vestigium orga- 
norum ad sensum requisitorum visitur in plantis, sed omnes 
earum partes officiales vegetationi destinantur; ut radix ad 
trahendum alimentum , venulae ac fibrae ad illud per totum 
corpus dispensandum; aut ad ferendos fructus, etc. Nullus 
etiam effectus vitae sensitiva) ab eis exhibetur; non dolent 
vulneratae, non irascuntur laesae, non componunt somno fa- 
tigatos spiritus , etc. ergo sine ullo fundamento affingitur illis 
sensus. 

Secundo, si plantae sensu essent praeditae, nullum esset 
inter eas et animalia discrimen; cum animal ex sensu cen- 
seatur : Atqui animalia semper alterius generis h plantis ha- 
bita sunt ; ergo plantae non sentiunt. Nec dicas animalia 
differre a plantis, quod illa exquisitiorem, istae vero hebetio- 
rem obtineant sentiendi vim : Nam etiam in animalibus quae- 
dam sunt obtusi admodum sensus : Et praeterea quod aliquid 
exquisitius aut obtusius sentiat, non sufficit ad distinguen- 
dum genus : Siquidem oculus aquilae et noctuae , sunt ejus- 
dem generis , licet illius acutissimus sit , istius ver6 hebes et 
obtusus. 

Terti6 : remoto fine, removetur et id quod est ad finem : 
Sed finis ob quem viventibus* sensus datur, in plantis non 
habet locum ; ergo nec ipse sensus. Probatur minor : Sensus 
viventibus datur, ut se protegant , sibique de necessariis pro- 
videant ( undh animalibus illi sensus denegantur, sine quibus 
sibi providere possunt, ut oculi talpae ; illi ver6 ipsis conce- 
duntur praestantiores , quibus magis indigent ad necessaria 
sibi procuranda , ut acutior visus avibus rapacibus, quo fu- 
gacem praedam h longh detegant; exquisitior olfactus canibus 
et vulturibus, quo illi feras, isti cadavera, quibus vivunt, 
possint facilius reperire). Atqui plantae, ut se protegant, sibi- 
que provideant, non egent sensu ; ergo, etc. Probatur minor : 

In primis enim su& duritie , corticibus ac involucris satis £ 
nocivis defenduntur. Et praeterea etiamsi nociva sensu depre- 
henderent , non possent ea effugere, utpote cum radicibus 
telluri adhaereant immobiliter, et virtute locomotrice desti- 
tuantur. Necessarius ver6, quo aluntur, humor seso ultr6 ra- 
dicibus earun) satis offert, ut nihil illis necesse sit ilium duce 
sensu quaeritare. Et quia cibum non ore omnibus tum noxiis, 
tum utilibus patulo sumunt ac deglutiunt, ut animalia, sed 
fibris ac radicibus suis sugunt, ideo nec egent gustu, qui 
veluti janitor intus admittenda examinet, sed solum attracti va 
vi, quae alimen talem succum e terra, non gustando, sed su- 
gendo , seligat : ut in animali venae lacteae , lic&t gustu ca- 
reant, sugendo satis discernunt utile ab inutili. 

Quarto, idem suadetur ex ordine Universi, qui exigit, ut 
in eo sint omnia rerum tam perfectarum, quam minus perfec- 
tarum genera, et ut ab extremo ad extremum saltus non fiat, 
sed sit aliquid medium; undk pro axiomate frequentat Diony- 
sius; Sapientiam Dei extrema conjungere per media ; ergo 
inter viventia perfecta , nempe sensitiva , et res vita prorsus 
expertes, debuit dari quid medium , nempe viventia quaedam 
imperfectiora, quae nec prorsus vil& privarentur, ut inani- 
mata , nec perfectum vivendi gradum obtinerent nempe sen- 
sitivum, sed imperfectum medium, nempe pur6 vegetativum. 
Et hujusmodi viventia sunt Plantae. 

Objicies : Plantae sensu et appetitu pollent; ergo donantur 
anima sensitivi. Probatur antecedens : Et in primis quantum 
ad sensum, ejus vis apparet , primo in plantis Heliotropicis, 
quae sua ad Solem conversione satis indicant, se cursum ejus 
aliquo sensu percipere. Inter quas praecipui mirabiles sunt 
illae, quae referente Theophrasto, 4 hist. 10. ad Euphratem 
natae, capita, floresque occidente Sole in fluvium mergunt, 
ita ut circa noctis medium ne manu quidem attingi valeant : 
oriente ver6, ex aquis non emergunt mod6, sed etiam insig- 
niter exaltantur. 

Secundd, apparent indicia sensOs in illis etiam plantis, 
quae fulcimento egentes, ut vitis, pisum , cucurbita , illud suis 
capreolis quasi manibus explorant, apprehendunt, et factA 
circumvolutione tenacissimi stringunt. 

Tertii , et praecipui vis illa sentiendi manifestius apparet 
in quibusdam plantis, quae idcirco sensitivae dicuntur, ^pod 
non secus ac animalia, refugiant dum tanguntur et pungun- 
tur. Ejusmodi est illa, quam aiaxuvo^evviv id est, pudicam et 
verecundam , appellatam Plinius memorat, gudd admotam 
manum refugeret foliorum contractione . Imo in Pudifetana 
Indiae Orientalis provincia arbor nasci fertur, quae non modo 
ad tactum, sed etiam ad accessum hominis ramos contrahit 
quasi oculis exploraret venientem. Memorat etiam Auctor re- 

centis historiae Antillarum, in montibus cujusdam provinciae 
Cofacliitis conterminae nasci plantarum , quam incolae /ima- 
zuti , id est, florem vivum vocant, senstis adeo delicati , prae- 
cipui vero in fructu, qui ceraso non dissimilis i medio floris 
calice erumpens hujus Zoophyti cor esse videtur, ut dum ed 
parte tangitur, manum foliis omnibus complicatis circumvol- 
vat, moxque post hunc conatum, quo etiam aviculas ali- 
quando illaqueat, marcescat ac emoriatur. 

Appetitum, quoque plantis inesse, non secus ac animalibus, 
suadet, qudd inter se amicitias et inimicitias exercent. Palma 
foemina maritali amore blandioribus comis quasi ad oscula 
nutat in marem, cujus afflatu foecundatur ac fructificat. Vitis 
odio prosequitur brassicam, corylum, laurum, raphanum, 
quibus idcirco sarmenta sua nunquam illigat; adhaeret vero 
libentissime ulmis tanquam sibi amicissimis. Cucumeres et 
cucurbitae aquam efflictim amant, adeo ut si eis admoveatur, 
versus eam hient ac perreptent ; oleum ver6 ita abhorrent, 
ut si eis brachia sua diffundentibus occurrat , resiliant retrd- 
que deflectant. 

Respondeo negando antecedens. Ad probationem dicen- 
dum , haec omnia non arguere sensum et appetitum proprii 

E lantis inesse , sed solum aliqualem senstis appetitdsque um- 
ram et imitationem; sicut et ea, quae prudenter ac solerter 
& brutis fieri videmus, non probant rationem eis inesse , sed 
solum aliquam illius umbram, imperfectumque vestigium. 
Quippe naturae ingenium est, ita rerum ordines invicem infi- 
bulare, ut res inferiores superiorum, quas immediate sequun- 
tur, perfectiones aemulentur ac pro suo modulo imitentur : 
Und6 Dionysius ait ; supremum infimi attingere infimum 
supremi . Sicut ergo quaedam animalia hominis rationem ac 
prudentiam in suis operibus aemulari videntur, ut Elephas et 
Simia , ita et in plantis quaedam sensds et appetitas , quae 
sunt propriae animalium dotes , specimen praeferunt; quate- 
nus scilicet suS naturali inclinatione , soioque naturalium 
qualitatum ministerio aliqua praestant , quae ab animalibus 
cognitionis ductu perfici solent. Und6 quemadmodum animal 
ad praedam aut aliud sibi commodum intendens, caput gyrat, 
ut oculos ad illud semper vertat; sic plantae Heliotropicae na- 
turali quadam aviditate captandi lucem ac calorem solis , a 
quo foventur, ad illius afflatum , vel ex profundo assurgunt, 
ac caulem ( fort6 tortuosum ac complicatum) explicant rec- 
taque protendunt, ut illae Euphraticae supra relatae; vel 
sinum laxant nervulis calore solutis, ac folia aperiunt, ut 
tulipae, aliique flores ; vel caule contorto cacumen ad illum 
dirigunt, ut vulgaria Heliotropia , et quaedam aliae plantae ob 
id horologia rusticorum nuncupatae, cujusmodi sunt lupi- 
nus, cichorium, et convolvulus: In quibus etiam accedere 

potest magnetica quaedam cum sole cognatio, cujus vi ab illo 
trahantur, ut a magnete ferrum. Similiter, ut animal immissa 
in sensum rei specie motum suum dirigit, vel versus eam, si 
commoda sit ; vel ab ea recedendo , si sit noxia ; sic plantae 
vicinarum rerum qualitatibus afflatae, vel illas declinant , si 
noxiae sint, ut cucumeres oleum, a quo corrumpuntur; vel 
ad eas pergunt, si sint utiles, ut iidem cucumeres ad aquam, 
qud nutriti liberalius crescunt. Et demum ut animal dum 
pungitur statim se contrahit, sic in plantis, quae sensitivas 
dicuntur, venulas nervulosque ita delicatos habent, ut ad mi- 
nimam laesionem corrugentur, sicque folia contrahant, non 
secus ac si vero sentirent se laedi ac violari. Sed de his satis. 


ARTICULUS SECUNDUS. 


Quotnplex sit Planta ; sen de variis ejus divisionibus. 

Planta dupliciter praccipub dividi potest : Prim6 in partes 
integrantes : Secundo in partes subjectivas , seu in suas spe- 
cies : Utramque divisionem duplici sequenti paragrapho attin- 
gemus. 


§i. 

Anatomia Plantae; seu ejus in suas partes integrantes divisio. 

Ut animalium , ita efc plantarum partes communiori divisio- 
ne possunt distribui in homogeneas seu similares, et heteroge- 
neas seu dissimilares. Homogeneee seu similares sunt, qua- 
rum singulae particulae sunt ejusdem naturae ac denominatio- 
nis : ut in animali caro dicitur homogenea pars , quia omnis 
carnis particula est caro . Econtr& heterogeneae, seu dissimila- 
res sunt, quae constant particulis diversae naturae ; ut pes est 
pars heterogenea ejusdem animalis, quia non constat parti- 
culis, quarum quaelibet sit/^s. 

Partes homogeneae seu similares in plantis sunt praecipue 
tres, scilicet Humor, Caro et Fibra : Quidam addunt Corti- 
cem, autsaltem Cuticulam sub Cortice latentem; Cartilaginem, 
qualis est non modo integumentum granorum cucurbitae, sed 
ipsa illius cutis; et praeterea Os, quale est testa nucum, amyg- 
dalorum, etc. Sed ista videntur non ita esse similaria, quin 
suis quoque fibris ac carne succoque constent, ut praecipui 
patet in cortice. Et praeterea cartilago et os non nisi in per- 
paucis plantarum partibus locum habent. Unde generaliores, 

et ex quibus totum plantae corpus constat, sunt tantum tres 
praefatae; quae ut explicentur, 

Ilumor est ille liquor per totum plantae corpus diffusus, ani- 
malis sanguini correspondens , quo etiam caeterae plantae par- 
tes aluntur, quique dum exprimitur, succus appellatur. Hic in 
diversis plantis diversus est, ut in chelidonia flavus, in ficu 
lacteus, m abiete oleaginosus, in cerasis gummosus, in aliis 
alius, pro cujusque plantae conditione. Excernitur autem 
quanddque aliquid hujus humoris, forasque protruditur , sive 
sponte, sive calore Solis, sive ex inflicto plantae vulnere. Hic 
humor exsudans for&sque trusus dicitur lacryma; quae si 
quidem humidior sit et aquae naturam sapiat , distiilat in gut- 
tas, ut in vite, cujus, ut inquit Lactantius, 

Caudice defecto lacrymat sua gaudia palmes. 

Si vero habeat aliquid sicci admixtum, concrescit, vel in 
gummi, si sit terrestrior; vel in resinam si sit oleaginosa. 

Caro est plantalis substantiae pars concretior ac solidior, 
quae in quibusdam quidem durior est et lignea, ut in arbori- 
bus; in aliis ver6 mollior, ut in herbis et fructibus, in quibus 
etiam pulpa vocitatur. 

Fibrae sunt, eae praelongae plantalis corporis partes, quae sua 
cavitate diffundunt per totum plantae corpus humorem, non 
secus ac venae arteriaeque in animali. Hae conspicuae sunt prae- 
cipue in foliis arborum ac herbarum, in quibus ubique disse- 
minatae observantur. Quidam dividunt fibras in nervum , qui 
scilicet fibra quaedam solidior est ac siccior , nec tam ad su- 
gendum humorem, quam ad partium colligationem ac firmita- 
tem datur; et venam, quae fibra est amplior ac succulentior, 
ad sugendum diffundendumque humorem destinata. 

Porro ratio ob quam hae tres distinctae partes sint in plan- 
tis, omnium que, ut ita dicam, plantalis corporis membrorum 
compositionem ingrediantur, ab eo repeti potest, qu6d planta 
vitd vegetativa per totum ejus corpus diffusa praedita est : Ad 
vitam autem illam tria requiruntur : Primo solidior quaedam 
substantia, quae viventi firmitatem ac consistentiam tribuat; 
et haec est caro : Secundd meatus, seu tubuli, quibus alimen- 
titius humor sugi, trahi, diffundique possit, et ejusmodi sunt 
fibrae : Tertid humor in omnes plantae partes transformabilis, 
ex quo etiam spiritus illi, quibus plantae vigor insidet, gignan- 
tur, ut in animalibus ex sanguine. Inde fit, ut nihil adeo exti- 
tiale sit plantis, ac ariditas, quA vitalis ille humor exhauritur, 
et cum eo omnes plantae vires vitalisque vigor. 

Partes dissimilares et heterogeneae plantarum sunt, quae ex 
praefatis simplicibus ac similaribus constant , suntque veluti 
membra plantae. Dividuntur autem in perennes ac constantes. 

quae scilicet semper manent, ut truncus, rami, etc. et annuas 
ac vicissitudinarias , quas scilicet singulis annis induere ac 
exuere solent plantae. 

Partes dissimilares perpetuae sunt , Radix, Caudex seu Cau- 
lis, Ramus, Medulla, Cortex. 

Radix est ea pars plantae, quae latens in terra succum ali- 
mentalem sugendo trahit, et analogii qu&dam respondet, vel 
ori animalis, juxta Aristotelem et Theophrastum, eo qu6d 
primo irahat alimentum; vel etiam juxta alios, ventri, eo qu6d 
quadamtenus illud digerat ac coquat, antequam ad alias par- 
tes diffundatur; vel demum lacteis animalium venis , eo qu6d 
non sorbendo trahat cibum, ut os animalis, sed alimentitium 
humorem in terra prius ut in ventriculo praeparatum, sugendo 
proliciat, non secus ac prae fatae venae chilum. 

Caudex, seu Caulis, est ea plantae pars, quae primum e terra 
erumpens, a radice simplex assurgit, et in quam humor ali- 
mentitius confluit, ut in caeteras partes diffundatur. In arbori- 
bus dicitur magis proprii caudex , et speciatim truncus et 
stipes; in herbis ver6 , caulis. 

Ramus est ea pars, quae a trunco seu caule nata spargitur 
ac diffunditur, ut b corpore humano brachia, pedes, ac digiti. 
Et quidem rami pars, quae proximi adhaeret trunco, rami no- 
men magis proprii retinet; quae ver6 extrema est, et in quam 
planta desinit , surculus nuncupatur. 

Medulla est ea pars, quae in meditullio plantae sila, videtur 
in ea primatem locum tenere, ac veluti cor et cerebrum plan- 
tae esse, utpotb magis proprium plantalis spiritus domicilium , 
imb fortb officina. Undb a Plinio dicitur plantx optimum. Est 
autem in variis varia, in quibusdam fungosa, ut in sambuco ; 
in aliis carnosa, ut in vite; in aliis lignosa, ut in pinu; in non- 
nullis praedura , ut in corno; im6 in quibusdam ferrea, ut de 
quadam arbore in majore Java crescente refert Scaliger exerci- 
tatione 48!., in Cardanum ; in pluribus nullo discrimine sensi- 
bili discernitur b reliquo ligno, ut in ebeno. 

Cortex est plantae tegumetum , ut in animalibus corium et 
cutis. Distinguitur autem in tunicas plures, quarum extrema 
crassior retinet proprib corticis nomen ; interior verb et per 
modum cuticulae proprius ac pressius adhaerens plantae, dici- 
tur Philyra , et liber, qu& etiam Antiqui utebantur ad scri- 
bendum, et nunc nos cartA , undb libris nomen fuit inditum. 
Et quia papyri arboris in /Egypli palustribus frequentis tenuior 
corticis membranula ad scribendum prae caeteris usurpabatur, 
inde Papyri nomen traxere cartae nostrae. 

Partes dissimilares caducae et annuae sunt, Folium, Flos et 
Fructus. 

Folium est ea pars, quae fibris, succo copiosiore, molliore- 
que ac virescente carne praedita, plantis datur et ad ornatum, 

et ad fructuum praesidium. Duo ver6 in foliis plantarum admi- 
ratione digna sunt: Primo color, qui etsi fer6 in omnibus ad 
viriditatem declinet , attamen tot variis gradibus temperatur, 
ut in illa prope infinita plantarum varietate, ne quidem duae 
sint, quarum folia eumdem prorsus colorem referant; sed viri- 
ditas in eis sic dispensatur, ut in illa dilutior , in ista satura- 
tior, in alia languidior, in altera vivacior, semperque in aliis 
alia existat. Secundo figura, structuraque foliorum mirabilis 
est, utpot6quae innumeris variata modis semper talis est, qua- 
lem esse conveniebat ad proprium finem, id est plantae adorna- 
tum, et fructuum praesidium. Foliorum quaedam immediata 
adhaerent plantae cauli, ut in liliis caeterisque bulbaceis; quae- 
dam suo pediculo appenduntur cauli vel ramulis, qui pedicu- 
lus in quibusdam longior est, ut in vite; in aliis brevior, ut in 
olea; in quibusdam crassior ac carnosior, ut in beta; in aliis 
tenuis ac subtilis, ut in arborum plurimis. Praeterea quaedam 
sunt longiora ut in Iride; quaedam rotunda, ut in umbilico Ve- 
neris; quaedam falcata, ut in Lunaria; quaedam aculeata, ut in 
Iride ; quaedam nihil aliud sunt quam aculeus , ut in Junipe- 
ro : quaedam aequali margine terminantur, ut in oxali ; quae- 
dam denticulata, ut in rosa; quaedam profundam patiuntur 
incisuram, ut in vite et ficu; quaedam profundissimam , ut in 
filice, etc. 

Flos est gaudium et jucunditas plantae , pulcherrimumque 
illius ornamentum : Und6 , ut Pythagoraei vocabant sidera , 
coeli flores, sic flores quoque veluti terrae sidera esse viden- 
tur. Erumpit autem ut plurimum flos ex suis theculis ac veluti 
utriculis viridantibus emicans ac vivaci colore scintillans quasi 
flamma, ideoque juxta quosdam dicitur quasi <pXo£, quae vox 
apud Graicos, flammam significat. Porrd nihil attinet anno- 
tare, quam varia sit florum structura, quam artificiosa, quam 
mirabilis, quam infinita colorum vel diversitate variegata, vel 
mixtura solertissim6 temperata , quam demum exactS omnes 
symmetriae pulcherrimae leges in ea observentur. 

Fructus est ea plantae pars, ad quam vitae vegetativae ope- 
ratio ultimd pervenit. Pantur autem a planta dum floret, flos- 
que ruptis utriculis emicat; sed educatur quamdiu dependet 
ab ea, sicut infans ab ubere, donec debitam attigerit maturi- 
tatem. Fructus aliquando in nudo semine consistit, aut certb 
suis amiculis involuto, ut in frumento et plantarum quamplu- 
rimis; isque fructus non videtur esse vera plantae pars, sicut 
nec in animalibus semen, nisi fort6 distinguatur in duas par- 
tes, germen scilicet in quovis seminalis residet, quodque non 
ad plantae integritatem, sed novi viventis productionem perti- 
net; et involucra germen continentia, quae plantae gignentis 
partes esse possunt , quamvis suo tempore deciduae , sicut et 
vasa seminaria sunt animalis partes. Aliquandb ver6 fructus ex 

carne copiosa et semine constat, ut in pomis, piris, etc. 

Praeter has partes praecipuas addi possent et aliae veluti ser- 
viles ; cujusmodi sunt in Hedera illae radiculae, quibus veluti 
unguiculis infixis adhaeret aliis arboribus ad seso surrigen- 
dum; in vitibus, pisis et aliis, capreoli seu claviculae, quibus 
convolutis, veluti plicatis digitis, fulcimenta apprehendunt; in 
rosis et aliis spinae, quibus armantur; in fructuum maxima 
parte, testa et alia integumenta quibus defenduntur, etc. 

Observandum autem" praefatas partes dissimilares non in 
omnibus omnes, sed solum alterutras in pluribus reperiri. 
Unde nulla est ex eis, qud aliqua planta non careat. Tuber 
enim nihil penitus est quam radix ; ideoque caret trunco, 
ramo, foliis, fructibus, etc. Viscum, Epithymum, et alia id 
genus, quae arboribus adnascuntur, radices sibi proprias non 
habent. Fructu caret gelseminum, flore ficus, foliis asperagus 
silvestris, ramis juncus. Quippd natura non solum varietatis 
amica, sed etiam prudens et provida, eas solum partes unicui- 
que plantae tribuit, quibus ad vitam vitalesque operationes 
indigebat. Et ideo quia vita vegetativa in quibusdam plantis 
imperfectior existens, paucioribus organis indiget, pauciores 
partes oblinent ejusmodi plantae : In aliis ver6 in quibus per- 
fectior est eadem vita , omnis praefatorum organorum supellex 
reperitur. 

Cseterum, quod Philosophici praecipud muneris est, ratio 
cur planta in tot partes ac veluti membra distinguatur, repeti 
facite potest ex fine ad quem planta, partesque illius ordinan- 
tur. Hic enim praecipui triplex esse videtur, scilicet vita ip- 
sius plantae vitalesque operationes, (quodiibet enim est prop- 
ter suam operationem,) ornamentum telluris, et utilitas ani- 
mantium. Cum ergo vita vegetativa sine alimento esse ne- 
queat, in primis dari debuit radix in terra latens, qud planta 
humorem nutrimentalem sugeret. Sed ne plantae decor in 
abdito sepeliretur, et ut terrae superficiem ornaret, ac anima- 
libus suas exhiberet utilitates, debuit aliquid plantae 6 terrae 
sinu erumpere, caulis scilicet, saltem in plantarum plurimis ; 
quem omnibus aeris inclementiis expositum, oportebat mu- 
nire vel uno, vel etiam multiplici cortice, in quibusdam du- 
riore, ut esset quasi pro thorace; in aliis tenuiore, ut esset 
pro indumento; et demum in diversis diverso, prout scilicet 
cujusque plantae conditio aut exigebat, aut patiebatur. Arbo- 
ribus diutius perennaturis, aut in inclementi solo nascentibus, 
spissiores robustioresque dati sunt cortices ; tenuiores vero ac 
imbecilliores, iis quibus aut brevius vitae spatium aut benig- 
nius solum natura indulget. Herbarum molles cortices esse 
oportuit, quia et minus perennant et molliori materia con- 
stant, et humore ad duritiem inepto abundant. Veriim quia 
caulis et truncus ferendis educandisque fructibus minus aptus 

erat, additi sunt rami, b quibus fructus dependerent, quique 
alimentum in truncum copiose confluentem in varias fruc- 
tuum series distribuerent. 

Sed ne nudum plantae corpus indecorum esset, adjici opor- 
tebat folia, quae etiam fructibus ac semini praesidio essent, 
tum ab imbrium vi, quam excipiendo frangunt; tum a nimio 
aestu, quem obumbrando mitigant. Unde plantae quarum deli- 
catiores sunt fructus et injuriis magis obnoxii, latiora robus- 
tioraque habent folia, ut videre est in ficu ; in qua etiam pro- 
fundas incisuras patiuntur, ut solis radios quibus coqueretur 
fructus, non affatim quidem , sed moderate admitterent: 
Cucurbitae etiam latissima sunt folia, ut tenellos nimis prosu& 
longitudine ramos protegant, et fructum, dum formari incipit, 
aestiis impatientissimum obumbrent. At vero quarum arborum 
fortiores fructus sunt, aut durissimis involucris circumvallantur 
contra vim solis et pluviae, tenuissima et pen6 ad solum decus 
comparata sunt folia , ut palet in pinu, cujus fructus ligneis 
theculis inclusi, crassiorique alio munimento protecti, nec 
solis aestum, nec pluviae cadentis impetum timent. Verum non 
soli humori per fibras via paranda erat, sed etiam spiriluosae 
substantiae aptandum aliquod domicilium, et huic muneri me- 
dulla videtur esse destinata. 

Sed quia praecipuum vitae vege tat i vae opus est generatio, 
qua species perennat, ad illam datus est plantarum quamplu- 
rimis fructus, in quo, tamquam parte perfectissima plantae 
conatus non consummatur mod6, sed in pluribus exhauritur. Et 
quia par erat, ut non sino aliqua pompa , naturaeque exulta- 
tione tantum opus celebraretur, adjecti sunt flores, quibus 
dum planta fructum semenque profert, suum gaudium volup- 
tatemque suo modulo exprimere videtur; quasi, ut observat 
Gassendus, tunc quaedam, ut in animalibus, spirituum diffla- 
tio, diffusioque fiat, qui simul cum fructu in flores, spirituo- 
sissimam plantas partem , erumpunt. 

Porro ne sibi soli planta in hoc opere laboraret, non nudum 
germen propagationi aptum, sed cum germine concoctissimam, 
purgatissimamque carnem profert non tam ad germinis prae- 
sidium quam ad animalium cibum opportunam, ut patet in 
pomis, piris, glandibus, etc. Ilis vero plantis quibus fructus 
esui aptus negatur, folia vel exquisitoria data sunt, ut in hanc 
cederent utilitatem, ut patet in herbis edulibus ; vel certe pul- 
chriora, ut ad ornatum conferant, ut patet in arborum quam- 
plurimis, cypresso, cedro, populo, etc. Porro nihil dicere 
attinet quantii cur£ nobilissimam hanc plantas partem , non 
protectam modo natura voluerit , ut in nucibus et pinis ; sed 
etiam saepe armatam, ut in castaneis, et ubique summo fabri- 
catam artificio. Illud tamen admiratione dignum, quod qui- 
busdam seminibus, ut facilius spargerentur ubique, datae surtt 

alae ; tenuis scilicet lanugo , quae modico abrepta vento, pen- 
dulum semen longissimi secum defert : forte quia id planta- 
rum genus nimiam viciniam pati non poterat , ideoque hac 
arte -dispergenda erant earum semina. 

Ex his ver6 et similibus, quae sapientissimi in plantarum 
partibus observata prosequi ‘non vacat, adeo relucet supremi 
rerum Opificis providentia, ut plantis ipsis, imo lapidibus 
obtusiorem stupidioremque esse oporteat, qui illam h&c luce 
meridiani certius ac clarius non pervideat. Plaite intelligen- 
tiae opus est, finem intendere, instrumenta suis usibus aptare, 
cuilibet necessaria providere, omnia cum ordine, symmetria, 
et arte disponere : Econtra ver6 fortunae casusque proprium 
est, nullum finem intendere, noxia utiliaque, apta et inepta 
indiscriminatim confundere, omnia sine ordine , sine symme- 
tria, sine arte permiscere. Cum igitur plantarum partes ita 
sapienter, suis usibus aptatas; ita providi, ut oportebat, 
necessariis omnibus instructas ; tanto cum ordine, symmetria, 
et arte dispositas videamus, ut nihil congruentius, instruc- 
tius, ornatius, solertiusque animo concipi possit, manifesta 
liquet summae alicujus sapientiae , ac intelligentiae opificium 
esse. 


§ II. 

De divisione Planta in suas species. 

Plantarum species ita numerosae sunt, ut singulis earum 
nominibus recensendis ne quidem justum volumen sufficeret: 
Und6 non exactam et ad infimas species descendentem par- 
titionem hic suscipimus , sed generaliorem , et quae solum 
famosiores notioresque attingat. 

Primo igitur planta dividi potest in Perfectam et Imperfec- 
tam. Perfecta est, quae radice constat et superficie, (superfi- 
ciem vocant Phytologi quidquid ex radice pullulans foras 
erumpit, sive sit purum folium, sive caulis, sive truncus ; ) 
Imperfecta ver6 est, cui alterutra pars deest, aut solum im- 
perfecte et analogici convenit. Ejusmodi sunt in primis Tubera, 
quae tota sunt radix germinationis incapax, quaeque intra 
sinum terrae tonante coelo concipi dicuntur, et a Plinio Lepra 
terrx appellantur : Sunt et Fungi in quibus proprte radix 
non est , sed solum quidpiam radici analogum , quique in va- 
rias species subdividuntur, quarum quaedam venenosae, quae- 
dam edules et innoxiae, quaedam medicinales habentur. Inter 
posteriores est Agaricum, fungus aut certe fungosa radix, 
alba, noctuque collucens, in arboribus nascens, praecipui circa 
Bosphorum Cimmerium juxta fluvium Agarum. Quidam recen- 
sent inter plantas imperfectas Viscum, Epithymum , Quernum 

Druidarum nostrorum caeremoniis olim celebre, aliasque istius- 
modi plantas, quae arboribus innascentes, ac proprii radice 
carentes, aluntur ex succo aliarum quibus adhaerescunt, Pa- 
rasitorum instar, qui alienis sumptibus ac mensis epulari 
solent. 

Plantae perfectae dividi solent in Arbores, Frutices, et Her- 
bas. Arbor & Phytologis describitur , Planta insignioris pro- 
ceritatis et crassitudinis, a radice consurgens cum simplici ac 
perenni caudice ( truncus vocitatur), ramis brachiata, nodo- 
sa, surculosa, lignosa, et dissolutu contumax. Ejusmodi est 
Quercus, Ficus, Olea, etc. Herba ver6 est planta omnium mi- 
nima, a radice foliata, caudice vel nullo, vel minim6 ligneo. 
Ejusmodi sunt Lactuoa, Portulaca, Gramen, etc. Frutex me- 
diat inter Herbam et Arborem, quamvis ad hanc propius ac- 
cedat : Describitur Planta, a radico sese attollens in caudices 
multos, ligneosque, atque in ramos sese diffundens; eius- 
modi est Rubus, Avellana, Rosa, etc. Ex his ver6 specieDus 
una aliquando alteram aemulari videtur : nam et laetiora quae- 
dam olera fruticum instar grandescunt, ut Sinapi, Salvia, 
Ruta , etc. Et similiter fruticum quidam instar arborum 
grandiore caudice assurgunt , ut Avellana. Arborum vero 
quaedam exiles et multiplici caudice pullulantes, ad fruticum 
conditionem accedunt, ut Buxus, etc. 

Arbor dividi potest in Urbanam et Silvestrem; quae divisio 
etiam Frutici et Herbae aptari potest : Quanquam enim ex sua 
natura plantae omnes agrestes sint et silvestres , quaedam ta- 
men aut nullatenus excoluntur, aut cultu deteriores quodam- 
modo evadunt; ideoque proprii silvestres dicuntur : Aliae 
vero poscunt industriam et manus hominum, quibus destitutae 
non modo deteriores fiunt, sed etiam plerumque pereunt. 

Silvestres Arbores, aliae Montanae sunt, aliae vero Aqua- 
ticae. Montanae, saltem insigniores, dividi possunt juxta fruc- 
tus quem ferunt diversitatem, in Glandiferas, Coniferas, et 
Bacciferas. In Glandiferis primatum tenet ^Esculus, foliis ra- 
misque insignior. Est praeterea Quercus, Suber, Ilex, Fagus, 
im6 et Castanea, cujus fructus echinato calice armatus esui- 
que utilior, Jovis Glans fuit appellatus; in quem proindd 
cadere posset, quod de primis hominibus fertur , eos scilicet 
glandibus primo victitasse, id est castaneis. 

Arbores Coniferae sunt, quarum fructus ad modum coni tur- 
binatur : Inter quas praestat Cedrus, in quibusdam locis, sed 
raris, nascens, praecipue vero in Libano, ubi viginti octo cir- 
citer antiquissimae visuntur, quas fama est Salomonem manu 
propria sevisse. Haec arborum procerissima et annosissima est, 
utpote cujus lignum corruptioni minim6 obnoxium sit, quaeque 

E rae omnibus aliis diutius perennet; unde in aeternitatis sym- 
olum assumitur. Cedri proceritatem imitatur Abies, seu Sa- 
T. III. 4 

pinus ; Meleza vero etiam incorruptibilitatem. His adjungi pos- 
sunt Cupressus, Pinus, etc. 

Inter Bacciferas recensetur Buxus comA semper virenti, 
ligno praeduro, et operibus, quae torno fiunt usitatissimo ; Ju- 
niperus foliis aculeatis: Lentiscus quae Mastichen fundit, etc. 

Addi possent et quaedam aliae fructu quidem minus nobiles, 
sed proceritate inter Montanas insignes, ut Ornus, Fraxinus, 
cujus umbra serpentibus est lethalis, Tilia, etc. Item et ignobi- 
lioresquaedam arbusculae, ut Rubus, Rhamnus, Genista, Spinus, 
Rosmarinus odoris fragrantiA commendabilis ; et aliae ejusmo- 
di innumerae, quae in montibus, locisque aridioribus nascuntur. 

Inter Aquaticas nobilissimae sunt, Salix, Populus, Alnus pa- 
ludibus crassis delectata, Ulmus qua vites adeo gaudent, Plata- 
nusfoliorum amplitudine ramorumque diffusione insignis, etc. 

Urbanarum quasdam odoris, venustatis, florumque gratia 
excoli notum est; quasdam vero fructuum causa. Prima de 
causa in pretio habentur Laurus comA semper virente, foliis- 
que odoratis; Myrtus foliorum florumque odore et elegantia 
commendata; Gelseminus, seu Jasminus, arbuscula quidem 
infructuosa, sed egregib florifera; Rosa, quA nihil laudatius; 
alimque ejusmodi arbusculae, aut verius frutices (monuimus 
enim et hanc quam prosequimur enumerationem frutices non 
excludere). 

Qua3 vero inter Urbanas fructuum causA excoluntur, aliao 
quidem foris habent quod esui est, et intus quod durum est 
includunt : Aliae e contra intus habent quod esui est, et foris 
teguntur duro : Aliae fructum omni ex parte carneum mol\em- 
que ferunt. Primi generis sunt Prunus, Cerasus, Malus Persi- 
ca, Armenica, etc. quae rursus in innumeras species mira na- 
turae liberalitate dividuntur; item Olea, et alne ejusmodi. 
Secundi generis sunt innumerae nucum species, inter quas 
comprehenduntur etiam Amygdalus, Avellana, item Pinus et 
Castanea; nam et ipsae licet in silvis insignes crescant, cultu 
meliores mitioresque fiunt. Tertii generis sunt, in primis Po- 
mus ac Pirus, quarum numerosissimas species nemo omnes 
dixerit; Item pl ures adventitiae , quas tamen cultu nostrates 
fecimus, ut Malus Aurea, foliis semper virens, iisque odoratis, 
ab aureo fructus colore sic dicta; Malus Citrea, cujus fructus 
oblongus, ovatus, ac magnitudine aliquando insignis; Malus 
Punica seu Granata ; quibus accenseri possunt non solum Fi- 
cus suavitate fructus adeo celebris , sed etiam Morus , quan- 
quam quaedam illius species non suavitate fruclAs, sed folio- 
rum ad alendas nentes sericum Erucas Bombyces dictas utili- 
tate commendetur ; imo et Vitis vini proventu, fructusque sua- 
vitate nunquam satis laudata. 

Porro id advertendum admirandumque occcurrit circa hanc 
fructiferarum arborum varietatem, eos non prodigA foecundi- 

tate fructus suos simul profundere , sed eos per omnes anni 
partes ita dispensare, ut quaedam extemporaneum fructum, 
quique minime servari diu possit, proferant, ut Cerasus, Pru- 
nus, Ficus, etc. Aliae durabilem et annuum, ut Nux, Pomus, 
Pirus, etc. Aliae initio Veris praecocem ; Aliae media aestate, 
Aliae Autumno : Nempe ut sentiremus has naturae divitias esse 
munera non modo Patris munificentissimi , sed etiam providi 
ac prudentis Oeconomi. 

Sed hae quidem Arbores fere omnes nobis domesticae sunt , 
praeter quas plures aliae sunt, quae etsi fructu, cortice, lachry- 
ma, aut alia sui parte nobis innotuerint, nullatenus tamen 
coelo ac solo nostro assuescere potuerunt. Ejusmodi sunt, in 
primis Cinnamomum arbor in insula Ceylan praecipue nascens 
oleae magnitudine, foliis formd citrinis, sed virore laurinis, 
flore candido, fructu nigro ac rotundo , magnitudine avellanae. 
Cortice constat duplici, illeque qui in usu est, et ad nos defer- 
tur, vulgoque Cannelle vocitatur, est interior. Deinde Caryo- 
phyllus, quae lauri forma et magnitudine, sed angustioribus 
xoliis , in eadem insula nascens odoratissimos flores profert, 
qui decussi ac desiccati ad nos deferuntur ac caryophyllacei 
clavi, vulgo cloux de Gerofle, appellantur. Im6 Piper quae ar- 
buscula est convolvula, scansilisque, atque idcirco seritur ad 
aliarum arborum radices, granaque racematim profert, Pipe- 
ris nomine notissima. Addi potest Thuris arbor in Arabia re- 
gionis Sabae propria, quae vel sponte, vel ubi cultro vulnera- 
tur, copiosius, resinam illam fundit Thuris nomine celeberri- 
mam. Item Myrrha ejusdem Arabiae arbuscula, octonis pedibus 
non altior, caudice crasso, praeduro, spinoso, foliis crispis, 

S uae vulnerata pretiosam illam lacrymam stillat, qua 't stacte 
icitur. Balsamum etiam Judaeae arbuscula, vix tribus qua- 
tuorve pedibus altior, folio Rutae similis, semperque virens, e 
cujus cortice vulnerato, vel ferro, ex Theophrasto et Diosco- 
ride, vel (quasi ferrum vitalia laedat) vitro, lapide , osseisque 
cultris ex Plinio, manat pretiosus ille liquor, quem, inquit 
Gassendus, raro videre nisi adulteratum licet. Quod autem 
Balsamum ex Hispania nova advehitur, is succus est arboris 
Malopuniea non minoris. Mitto caeteras innumeras peregrinas 
in utroque India frequentes. 

Sed interim Tartaricus ille frutex mittendus non est , sold 
quidem fama eaque suspecta nobis notus, quem in Horda 
Tartarorum praecipua Zauolha dicta crescentem Boramez 
vocant, id est agnum. Crescit, referente Surio in commenta- 
rio anni 1640, item Scaligero , agni figurd ad pedum fere 
trium altitudinem, quam pedibus, ungulis, auribus, loto ca- 
pite, praeterquam cornibus, refert; pro cornibus pilos gerit 
singularis cornu specie; Obducitur corio tenuissimo, cujus 
detracti usus est incolis ad tegmen capitis. Ferunt internam 

pulpam Gammari referre carnem; caeterum ex vulnere quo- 
que sanguinem manare : Quamdiu vicinis obsidetur herbis, vi- 
vit ut agnus in prato, assumptis illis interit. Expetitur a lupis, 
non item ab aliis feris carnivoris. Sed interim aliquam senstis 
speciem exh\bere, ut alia .zoophyta, non dicitur. Verum ho- 
rum omnium fides sit penes Auctores. Quanquam et id mirum 
non sit, hanc plantam referre agni similitudinem, cum plan- 
tarum quaedam non modo apum muscarumque, sed etiam ho- 
minis nudi, capite, brachiis, et pedibus, im6 sexu, formam 
perfecte mentiantur, quod naturae spectaculum se vidisse in 
Botono-trophaeo Henrici Corvini refert Kircherus lib. 3. Cate- 
nae Magneticae. Parte 5. cap. 2. 

De Fructibus cum dictum sit agendo de Arboribus , nihil 
ultra disserendum occurrit. 

Herbarum, quae altera divisionis plantae pars est, innume- 
ram multitudinem ut ordine aliquo attingamus ; Aliae sponte 
' sua proveniunt; Aliae non nisi sud hominis tutela et cura pros- 
perantur. Primi generis quaedam sunt Montanae, quaedam udo 
gaudentes ac Palustres, quaedam etiam Marinae; ade6 ut nulla 
sit terrae pars, ad cujus ornamentum speciales et ad ejus tem- 
periem coaptatas herbas naturae providentia non instituerit. 

Inter Montanas celebres sunt et odore suo notissimae , La- 
vandula, Thymus, Serpillum, Calamintha, etc. Item Saxifraga, 
tum qu6d per saxa repat, tum qu6d calculos perrumpat sic 
dicta; Angelica, cujus eximia vis adversus venena , pestem 
luemque malignam , Dictamnum Cretae propria sed celebris 
ubique herba quod juvet puerperas, depastaque ferrum inflic- 
tum egerat. 

In Arvariis notissimae sunt, Gramen familiare canibus me- 
dicamen; Papaver, et Cyanus inter fruges frequentissima : 
Item Carduorum quam plurimae species , et aliae innumerae. 

Umbrosae, udoque gaudentes sunt, Filix, Capillus Veneris, 
Plantago in sanandis morbis mirifica, Beronica, Fumaria sic 
dicta ob vim eliciendi humorem ex oculis non secus ac fumus, 
Centaureum majus et minus hepati et cordi saluberrimum , 
und6 Cardiaca , et Hepatorium dictum est. 

In Aquaticis et Palustribus notissimae sunt Juncorum et 
Arundinum multiplices species, quarum nobilissima est Sac- 
charifera, tota intus medullosa, et non ut plures aliae inanis. 
Commendantur autem inter alias Centimorhia , quod centum 
medeatur morbis sic dicta ; sicut et ob eamdem causam Sero- 
fularia millemorbia dicitur. Praetereo Algarum aliarumque 
aquis innatantium varia genera. 

In Marinis quaedam Littorales sunt, quae scilicet circa lit- 
tora crescunt, eaeque sunt variae, ut Juncus Marinus, Marinum 
Nasturtium, Marina Pastinaca, etc. Aliae intra mare nascun- 
tur ibique adhaerescunt, inter quas notissimum est Corallium : 

Aliae ad superficiem erumpunt et in ipso mari quamdam laetio- 
ris prati speciem exhibent, inter quas memoratur prae caeteris, 
describente Gassendo , quae et radice et foliis bulbacea , cum 
capillaceis appendicibus, penetrata maris altitudine orgyarum 
quindecim (est autem orgya latinis ulna) ita tribus aut qua- 
tuor supereminet , ut non parum naves praetergredientes re- 
moretur. 

Herbarum quae industrii cultuque hominis indigent, aliae 
quidem ad delicias, aliae ad esum destinatae videntur. Addi 
possunt et quaedam ad usus medicinales excultae , sed et hae 
magnti ex parte sine cultu in montibus, arvis, rupibus , palu- 
dibusque sponte suti etiam efiicaciores nascuntur. Scilicet in 
peccati poenam cibus non nisi sudore laboreque nobis prove- 
nit; sed remedia malorum, ne afflictis adderetur afflictio, ul- 
troneti liberalitate Natura tanquam misericors mater largiri 
voluit. 

Herbae quae deliciarum causti coluntur, aliae odoris suavi- 
tate, aliae floris eleganti^ , quaedam utroque commendantur." 
Inter eas quae odore simul ac flore placent primas tenet Li- 
lium a Graecis flos florum , Junonis rosa , Veneris volupe , 
et a Latinis flos regius nuncupatum. Hoc nomine solum pro- 
prifc censetur quod et candor admirabilis , et odoris suavitas 
commendat; minus verti proprie etiam aliae florum species, ut 
Lilium Silvestre, Lilium Convallium, quod Gassendo idem est 
ac Muguctum Majus. Addi etiam potest Caryophyllum, seu 
Ocellus , cujus et aromaticus odor, et structurae elegantia , et 
colorum mirabilis varietas in primis commendantur. Item 
Narcissus, Viola, etc. Solti vero floris elegantiti delectant, in 
primis Tulipa colorum pulcherrimti vanegatione insignis , 
Anemona, Ranunculus et aliae innumerae. Odore solo placent 
Majorana seu Amaracus, Item Ocimum vulgo Basilicum , et 
complures aliae. 

Herbarum, quae viettis gratiti coluntur , multiplices species 
in tres praecipue classes redigi possunt , in Fruges , Olera et 
Legumina. Fruges sunt quae panificii causa seruntur in arvis , 
ut Triticum, Hordeum, Secale, Avena ; quibus etiam annu- 
merari possunt, Oryza, Milium, Panicum, etc. Olera sunt quae- 
cumque herbae in hortis estis causti 'coluntur et aliqua sui 
parte edules sunt, seu radice, ut Pastinaca, Rapum, Rapha- 
nus, Caepe, et aliae; seu thyrso, ut Asperago ; seu folio, ut 
Brassicae, etc., seu fructu, ut Cucumeres, Cucurbitae, Melope- 
pones, Cinara seu Articocalus. Ilis adjici possunt et condi- 
mentariae, ut Foeniculum, Anishm, Mentha et aliae. Legumina 
sunt, quae semen siliquti conclusum edule ferunt ut Faba, Pi- 
sum, Lens, etc. Sed de his plusquam satis non solum ad Plan- 
tarum divisionem, sed praecipue ad commendandam Dei pro- 
videntiam in ornanda tot modis tellure admirabilem, in distin- 

guendis tot plantarum generibus artificiosissimam, in tanta 
ciborum abundanti^ nobis procuranda profusissimam. 

ARTICULUS TERTIUS. 

De Operationibus Vcgetativis Plantarum. 

Cum tres sint vitae vegetativae operationes, Nutritio, Aug- 
mentatio et Generatio, de quibus in communi supra dictum 
est, nunc dicendum quomodo Plantae ad illas se habeant : Et 
quidem primo ad Nutritionem et Augmentalionem : Secundd 
ad Generationem : Quibus adjiciemus tertio aliquid de diutur* 
nitate vitae plantarum earumque morbis. 


§ i- 

De Nutritione et Augmentatione Plantarum. 

In primis constat alimentum, quo planta nutritur et crescit, 
esse succum, quem suis radicibus trahit. Cum autem juxta 
vulgatum axioma viventia iis nutriantur quibus constant, nui* 
lique viventi satis virtutis sit ad elementum purum in suam 
substantiam convertendum, alimenlitius ille plantarum humor' 
non potest esse aqua pura, sed debet esse aliquid mixtum, id 
est, succus pinguiusculus constans ex elementorum dilutorum ; 
temperatorumque mixtione ; quamvis in eo aqua et terra do- 
minari videantur, quippe ciim sint elementa plantis maximb 
affinia. Hinc pluviali aquA terrae permixta, et praecipue in qua 
fimus dilutus sit, impense gaudent; quod, ut explicuimus 
agendo de mixtione, pluvialis aqua sit maxime mixta , et dum 
in ea fimus diluitur, pinguescat; proindeque nutriendo calori - 
vitali Plantae fiat aptissima. 

Sed inquies, nonne planta avulsa, diuturnoque jejunio ma- 
cerata, radice, aut infima caudicis parte aqua pura intincta 
non mod6 ex refrigeratione fit hilarior, sed etiam quasi appo- 
sito copiosiori cibo vegetior, adeo ut flores explicet, nova folia 
expediat, surculos prornoveat? 

Verum respondeo in primis nullam aquam ita puram apud 
nos exstare, in qua non sit aliquid ex aliis elementis admixtum,, 
quaeque proinde congruum cibum plantae suppeditare non = 
possit, saltem per aliquod tempus. Deinde humor iste majori 
ex parte aqueus purum potius plantae refrigerium , et inexis- 
tentis alimentitii humoris fomentum est, quam genuinum ali- 
mentum; quatenus scilicet, ut notat Aristoteles cap. 6, de- 
juvent. et Senect. calor naturalis plantae, ne marcescat, refri- 
gerio indiget, et similiter nativus humor ne arescat humecta- 

tione : Cum igitur aqua plantam humectet et refrigeret, vigo- 
rem illius conservat, qui minime otiosus manens, alimentalem 
sucrum intra fibras existentem trudit ad folia et surculos, quo 
tamen brevi exhausto contabescit. - 

Alimentitius autem iste humor trahitur a plantarum radici- 
bus duplici subsidio : Primum se tenet ex parte plantae, con- 
sistitque in facultate attractivS, qua plantae appellentem ad 
radices humorem patulis hiantibusque fibrarum osculis tra- 
hunt, non secus ac venae lacteae chylum, attractumque per to- 
tum corpus distribuunt. Quanquam enim totum plantae corpus- 
sit tubulis fibrisque patulum et ab humore permeabile, nun- 
quam tamen succus alimentitius adeo facili ascendere posset, 
etiam ad summa arborum cacumina, et ad ramorum extremi- 
tates copiosius diffundi, nisi vigeret in planta vitalis illa tra- 
hendi dispensandique humoris virtus : Unde emortua planta 
licet suis adhuc fibris perforata sit, nihil tamen aut cert^ parum 
humoris trahere valet, quique ad trium quatuorve digitorum 
altitudinem vix ascendat. 

Sed quia vis ejusmodi attractiva (quantumvis eam magne- 
ticam, quaeque proinde in remotum valeat, aliqui faciant) non 
tamen tantum humoris allicere ac colligere posset, quantum 
ad nutriendam plantam exigitur, sicque consumpto viciniori 
radicibus succo nihil amplius suppeditaret; ideo, utperpetud 
copioseque humor radicibus affluat, secundum subsidium in 
ipsa terrae conditione collocatum est, quae spongiosa cum sit , 
humorem sic ebibit, ut aridiuscula particula ex suae vicinae 
largius humectatae abundantiti suam sitim reficiat : Und& terrae 
particulae radicibus viciniores, dum exsucto suo humore ares- 
cunt, novo ab aliis participato statim reficiuntur, sicque quam- 
diu tellus humectatur nunquam *leest plantarum radicibus* 
ultro sese offerens humor, quem sugant. Quod etiam non mul- 
tum dissimili ratione in lampade fieri videmus, cujus ellych- 
nium oleo intinctum ideo continuum alimentum flammae 
suggerit, quod viciniores igni partes tantum olei ab aliis sibi 
contiguis hauriant, quantum ipsis a depascente flamma exsu- 
gitur. Sed interim multum hanc alimenti continuam siugestio- 
iiem juvat solaris calor, dum humorem pluvialem ad interiora 
terrae dilapsum, ibique tanquam in thesauro asservatum, atte- 
nuat, elevat, et ad superficiem terrae allicit, praecipue in Vere 
quando et tellus copiosis imbribus per hiemem ebibitis satura 
est, et benigniores radii attrahere quidem humorem valent, 
sed non potentiori calore, ut sit per aestatem, dissipare. 

Caeterum id observatione simul et admiratione dignum, ex 
eadem mensS, eodemque humore, tantam plantarum varieta- 
tem nutriri, illumque in diversissimos flores fructusque con- 
vertere : Sed notandum alimentitium hunc succum non ita 
* uniformem esse, quin in eo quaedem partes pinguiusculae sint, 

alias aridiusculae, aliae crassiores, aliae tenuiores; ut quaelibet 
planta pro suA conditione id ex cibo illo communi seligere 
possit quod sibi congruit, reliquum aliis permittendo. Inde fit 
plantarum quasdam ex aliarum vicini^ laedi ac contabescere; 
quia scilicet istae congruum illis nutriendis humorem invadunt 
ac devorant; quasdam vero invicem juxta positas nihilo dete- 
rius se habere, ut vites et ulmos, quia scilicet diversas humo- 
ris parliculas exsugunt; imo quasdam aliarum vicini^ fieri 
vegetiores, seque mutuo fovere, quia una id ex humore ter- 
restri depascit, quod alteri non inutile modo, sed etiam one- 
rosum est. Porro quia succus diversimode praeparatur juxta 
terrarum conditionem, in apricis enim locis subtilior siccior- 
que existit, in umbrosis frigidior ac humidior, in montosis 
petrosisque paucior et aridior, in campestribus copiosior, 
crassior, ac pinguior, etc., hinc fit plantarum quasdam feli- 
cius crescere in montibus, alias in vallibus, alias in umbrosis, 
alias in apricis, etc., pro cujusque scilicet temperamento. Unde 
Virgilius 2, Georgic. 

Nec verd terrae ferre omnes omnia possant. 

Fluminibus Saiices, crassisqae paludibus Alni 
Nascuntur; steriles saxosis montibus Orni. 

Littora Myrtclis laetissm3 : denique apertos 
Bacchus amat colles; Aquilonem et frigora Taxi: 

Divisae arboribus patriae. 


Alimentum autem modo explicato attractum ita dispensatur 
in planta, ut a radicibus copiose confluat ad eam partem, quae 
mediat inter radices et caudicem, quaeque videtur esse pars 
plantae nobilior, substantiii decoctiore ac nobiliore constans, 
et medullae prima origo, proindfrjue sic se habens in vita ve- 
getativa, ut cerebrum in sensitiva. Praeparatus ibi humor 
exindd sese per totam plantam ita dispensat, ut melior portio 
per fibras trunci, ramorum, surculorumque diffundatur, ut 
ex eo quod in plantis praecipuum est ali possit, scilicet rami, 
fructus et semen : Crudior autem et ignobilior inter corticem 
et lignum reptat ad folia nutrienda, quorum pediculi non ad lig- 
num usque penetrant, sed soli cortici affiguntur; si autem 
contingat alimentum prae nimia copia redundare, illud tunc 
ad crura radicibus viciniora remigrat ac reflectitur, indeque 
erumpit et pullulat in stolones. 

Cum autem omnis anima et vita nativi caloris subsidio 
egeat, ut dicit Aristoteles lib. de Juvent, et Senect., cap. 6, 
inest suus plantis calor, quo alimentum coquant ac digerant, 
quique non solum ipsius alimenti pinguedine fovetur, sed etiam 
frigiditate refrigeratur, non sechs ac calor animalis respira- 
tione aeris. Und6 si plantis frigidiusculus humor diu denege- 
tur, aut calidiusculi fimi nimia copia radici affundatur, calor 


Digitized by Google 


DE PLANTARUM' OPERATIONIBUS* 


84 


plantae marcore corrumpitur ; quem morbum Graeci Sphace - 
lismum vocant. Sed quia calor ille ingenitus plantis non satis 
robustus est, eget coelestis caloris subsidio ; ideoque plantae 
solflm germinant, cum coelestis calor (benignus tamen ac 
blandus) viget, in Vere scilicet : Vigente vero frigore otiosae 
manent innato calore ad interiora centrumque plantae se colli- 
gente, ubi modico pabulo fovetur. 

Ex his colligi potest cur plantae per hiemem nec flores, 
nec fructus, nec germina, nec folia proferant. Nempe tunc 
innatus plantae calor externi caloris necessario subsidio desti- 
tutus languet et infirmus est. Cui primae ac praecipua) rationi 
accedit, quod vehementia frigoris tunc vigentis plantarum fi- 
brae ita constringuntur, ut copiosus humor subintrare nequeat; 
et praeterea terrestris succus crudior crassiorque est per hie- 
mem, quam qui possit safcis esse congruus alendis plantis, 
quae non qualicumque humore, sed per calorem Solis con- 
cocto, attenuatoque nutriri possunt. At vero sub Veris initium 
tepido benignoque coelesti calore afflatus plantalis calor quasi 
& gravi somno expergiscitur, laxatisque fibris copiosus succus 
affluit, quem hiemales aquae intra terram copiosi ebibitae, 
tuncque calore Solis attenuatae ac prob6 concoctae, liberaliter 
suggerunt. Inde fit quod in regionibus, ubi perpetuus viget 
calor, non solum domesticae plantae semper virere solent ac 
germinare, ut in Brasilial, sed etiam nostrates illuc delatae 
hunc morem, qu& possunt, aemulantur. Unde, teste Theo- 
phrasto, in iEgypto ad Memphim agrumque Elephantinum 
Vites et Ficus non defrondescunt, quia regio frigori minime 
obnoxia existit. Et haec quidem de nutritione plantarum. 

Circa augmentationem, utaliquid delibemus, in primis stupo- 
rem creat ex modico granulo exortam arborem ad tantam altitudi- 
nem posse assurgere. Equidem admirandus est Crocodili pro- 
gressus, qui ex ovo anserinis non majore erumpens crescit ad 
tantam magnitudinem, ut plerumque duodeviginti cubita ex- 
cedat : Sed quid hoc, si ad arborum quarumdam progressum 
conferatur, quae ex granulo long& minore pullulantes, ad eam 
altitudinem attingunt, ut ne quidem sagittae jactu superari 
facile queant ; cum sit earum tanta crassitudo, ut septenum 
hominum complexu vix capiantur, quales extare in Aithiopia 
occidentali refert Scaliger Exercit. 404. Crassiorem adhuc 
fuisse oportet eam in Lycia Platanum domicilii modo cavam, 
octoginta atque unius pedum specu, vertice nemoroso, intra 
quam, referente Plinio l. 4 2. c. 4 ., Lucinius Mutianus ejus Pro- 
vincia) legatus cum duodevicesimo comite epulatus est. 

Ratio tam insignis plantarum incrementi est, quod anima 
plantae tota vegetalis vita) operationibus addicta sit, nihilque 
praeterea moliatur. Unde longe potentius accretionem ac nu- 
tritionem perficit, quam animalia, quorum anima praecipuum 

vigorem ne majorem spirituum puriorisque substantia) par- 
tem in exercendis operationibus sensitivis ac perficiendo lo- 
cali motu consumit. Accedit huic primae rationi ipsa plantalis 
substantiae dispositio, quae facite dilatari producique potest, 
utpote cum in illa non sint arida) osseaeque partes, quae huic 
productioni obsistant, uti in animalibus. Deinde calor, quo 
planta crescit ac nutritur, magnam efficaci® partem mutuatur 
ab adjutorio externi ocelestisque caloris, qui cum nusquam 
debilitetur, semper potest adjutare facultatem augmentativam < 
piant® ad perficiendam accretionem : cum econtra innatus 
calor animalium solus laboret in perficienda accretione ac nu- 
tritione, ac proindb facilius succumbat huic labori a reactio- 
ne ciborum enervatus. Adde tandem quod accretio et nutritio 
planlarum non se habet per modum medii, ut in animalibus; 
sed per modum finis, cum planta nihil nobilius efficere possit, 
quam nutriri, crescere, et fructum semenque proferre. Cum 
igitur, ut notat D. Thomasex Aristotele 1. Politic. c. 4., media 
quidem debeant esse mediocria et juxta mensuram finis taxata, 
finis vero promoveri debeat quantum possibile est, in anima- 
libus quidem h® vit® vegelativ® operationes non in immen- 
sum abire debent, sed solum quousque necesse est ad exer- 
cendas operationes vit® sensitiv®, cui lanquam fini subja- 
cent : At vero in plantis quantum fieri potest durare ac proce- 
dere debent, ut planta eas exercendo suum finem obtineat. 
Habet tamen statum ac definilos sibi limites plantarum pro- 
gressus, nec ultra certam ratamque pro cujusque conditione 
magnitudinem earum accretio procedit. Hujus ratio est, tum 
quia generaliter omnia viventia sui augmenti terminos habent, 
nt supra diximus agendo de augmen talione in communi : 
Tum quia vigor quo planta nutritur et crescit, non est infini- 
tus, sed habet su® activitatis sph®ram, id est certam molem 
sibi suisque viribus proportionatam, quam postquam arbor: 
attigit, necesse est ut ibi sistat : Tum etiam quia calor piant® 
agendo in alimentitium humorem aliquid vicissim ab eo 
repatitur, sicque paulatim hebetatur, enervatur, et tandem 
obruitur. Tum demum quia, etsi alimenlitius humor facilius 
transeat in substantiam piant®, utpote sibi affiniorem, quam 
cibus in substantiam animalis, (cujus signum est quod piant® 
vix aliquid excrementi ex cibo rejiciunt, cum animalibus 
econtra major alimenti pars cedat in excrementum, nec nisi 
modicissima portio retineatur), attamen semper aliquid ex- 
tranei sese corpori piant® immiscet, cujus admixtione humi- 
dum radicale vitiatur et calor innatus debilitatur : Unde 
necesse est, ut tandem planta, debilitatis his duobus vit® prin- 
cipiis, non solum crescere, sed etiam vivere desinat. Quia ta- 
men piant® vita in his tribus vil® operationibus tota consistit, 
scilicet nulritione, accretione, et augmentalione, ne a suo fine 

deficiat, sicut animal quamdiu vivit sentit, ita et planta quam* 
diu vivit, non solum nutritur ac fructum edit, sed etiam ali- 
quatenus augmentationem exercet, quotannis novos fundendo 
ramos, qui et ipsi crescunt, ac quamdam perpetuae juventutis 
speciem exhibent. 


II. 


De Plantarum Propagatione. 


Cum plantae sensu et cognitione destitutae, suisque radicibus 
telluri adhaerescentes, suae propagationis ac ubique terrarum 
diffusionis curam agere non possent ut animalia ; nec tenellos 
foetus procurare ac educare; interimque essent innumeris, tum 
aeris, tum animantium , tum inundationum injuriis obnoxiae, 
magnA naturae providentia cautum est, ne perirent nuiia re- 
licta sobole, inditaque illis inexpugnabilis quaedam foecunditas, 
adeo ut ne quidem hominum industria ex agris penitus exstir- 
pari possint. Hanc vim propagatricem ac multiplicem quo se 
exerit modum ut ordine hic 'explicemus, in duas dividemus 
classes, Naturalem scilicet, et Artificialem. Naturalis planta- 
rum propagatio est, quae sola duce natura perficitur, nihilque 
ab hominum industria exspectat. Artificialis vero est, cujus etsi 
prima fundamenta natura ipsa jecerit, executio tamen ita in- 
dustriam hominis exposcit, ut sine illa vel nullo modo, vel sal- 
tem difficili perfici possit. 

Naturalis propagatio plantae tribus potissimum modis perfi- 
citur; scilicet, vel spontanea terrae foecunditate, vel deciso a 
plantis semine, vel radicum pullulatione. Hos tres modos ita 
elegantissimd descripsit Virgilius 2, Georgic. 

Principib arboribus varia est natura creandis ; 

Namque aliae, nullis hominum cogentibus, ips® 

Sponte sua veniunt, campos ue et flumin i late 
Curva tenent; nt molle Siler, lentaeque Genistai. 

Pupulus et glauci canentia fronde Salicta. 

Pars autem posilo surgunt de semine, ui ali® 

Casiane® nem.>rum<jue Jovi qu® maxima frondet 
Esculus, alquc habn® Graiis oracula Quercus. 

Pnlb.lat ab radice aliis densissima silva. 

Ut Cerasis, Ulmisque; etiam Parnassia Laurus 
Parva sub ingenti matris se protegit umbra. 

IIos natura modos primum dedit; his genus omne 
Silvarum fruticumque viret, nemorumque sacrorum* 


Primo modo, per spontaneam scilicet terrse fcecunditatem, 
non solum plures quotidie ignobiliores plantas gigni cernimus, 
ut Gramen in Campis, Asarum in muris, Adiantum in puteis, 

et omnes illas procreatas ex terra, quae ex imo egeritur dum 
putei fodiuntur, aut fundamenta aedium excavantur pluribus 
ante seculis occultata, sed pene omnes alias quantumvis insig- 
nes hac via gigni posse probabilissimum est. Quis enim inficie- 
tur Cupressum , arborem elegantissimd ramorum confusione, 
rect& proceritate, semper virenti comit et aliis dotibus insig- 
nem , inter perfectiores plantas esse habendam? Et tamen 
spontanea terrae foecunditate in Cretensi insula tam copiose 
gignitur, ut teste Theophrasto 3. hist. 2., terra vix illic subigi 
possit, quin Cupressi statim enascantur : adeo ipsa terrae foe- 
cundilas sufficit non modo ad communes herbas, sed ad prae- 
cipuas etiam arbores proferendas. 

Sed inquies : Cur igitur campi nostri etiam inculti ultronea 
foecunditate non gignunt praecipuas arbores, sed destituti cultu 
misere vim suam insumunt in ignobilibus ac inutilibus herbis 
aut senticetis gignendis? 

Respondeo primo , quia jam praeoccupati sunt talium herba- 
rum seminibus ac radicibus, quibus pullulantibus humorem 
suum negare non possunt, sicque nihil virtutis ac succi supe- 
rest ad utiles procreandas et promovendas. Secundo, quia sae- 

J )ius subacti , versati, ac frequentibus sationibus fatigati, ef- 
beto vigore exhaustoque laudabiliori succo , quando permit- 
tuntur otiari , si quid sponte proferant , id nonnisi imperfec- 
tum et ignobile esse potest. Tertio demum , quia ultronea illa 
foecunditate non omnis fert omnia tellus, sed quaelibet pro suo 
genio ac dispositione germinat. Cum igitur terrarum maxima 
pars agrestis, et ad mitiores plantas minus disposita sit, neces- 
se est ut cultu destituta, nativa qu&dam feritate horrescat sen- 
ticetis ingratisque plantis. At vero regiones benigniore coeli 
influxu afflat® , et quas saepius iteratae sationes non exhause- 
runt, nisi suis plantis jam praeoccupatae essent, easultrd sine 
seminibus edere possent, ut Creta Cupressos, aliaeque regio- 
nes alias arbores. 

Porro maxime natur® providentiam decebat , hanc ultro- 
neam foecunditatem ad gignendas etiam pr®cipuas plantas 
efficacem terris inserere. Primo quia piant® infimum perfec- 
tionis gradum post animantia obtinent, proximeque ad inani- 
matorum conditionem accedunt. Cum igitur infimum supremi 
majus sit supremo infimi, si ignobiliora animalia sine semine 
gigni possint , sola generalium causarum virtute, ut mures, 
ranae, musc®, etc. id a fortiori in omnibus plantis locum ha- 
bere debebat. Secundd, ut sic melius provideretur conserva- 
tioni, propagationi, ac multiplicationi plantarum. Tertid de- 
mum, ne qua terr® pars debito careret ornamento. Cum enim 
aliquando nov® insui®, nov®que etiam regiones aquis antea 
obruta) emergant, futurum erat eas, vel nullis vel infelicibus 
tantum plantis ornari, sicque foecunditalem illarum aut otiari, 

aut inutiliter consumi, si non nisi allatis seminibus impraegna- 
ri possent, nec valerent plantas profundere. 

Circa primum hunc generationis modum discuti posset, quae 
git plantarum e terra sponte nascentium causa principalis? An 
insita terrae foecunditas? An siderum vis? An sparsa ubique 
terrarum occulta semina? 

Sed dicendum, in hac productione primas partes deberi coe- 
lesti virtuti , ut et in animalibus e putri materia genitis. Ubi 
enim deficiunt causae particulares, effectus causis generalibus 
sunt adscribendi. Cum igitur coelestis virtus sit generalis vitae 
causa , si quid vitae particeps gignitur in sublunanbus, quod 
ab alio particulari vivente non producatur, id in illam refe- 
rendum est ut in propriam causam. Unde Aristoteles a D. 
Thoma relatus in 2 dist. 18. quaest.2. art. 3, ad 5., vocat coe- 
lestes influentias, virtutes animx , quibus omnia elementa 
plena dicit; quod , inquit D. Thomas, hujusmodi virtutes 
sint sufficientes ad animationem materiae , suppleantque 
locum virtutis formativx in semine. At ut in generatione 
animalis non sufficit virtus seminalis et formativa a patre de- 
rivata , sed praeterea requiritur foecunditas matris suo modo 
cooperantis; sic etiam praeter virtutem coelestem ad plantarum 
sponte nascentium generationem concurrit terrae foecunditas a 
Creatore indita cum dixit : Germinet terra herbam virentem , 
Gen. 1 . ideoque non ubique eaedem nascuntur plantae, quia 
virtus illa non omnibus terrae partibus perine inest, sed uni- 
cuique juxta propriam dispositionem. Hanc utramque planta- 
rum causam luculenter expressit D. Thomas, cum ait eorum 
quae in terra fiunt terram esse veluti matrem, et coelum veluti 
patrem; quod idem specialiter de plantis pronunciavit Anaxa- 
goras relatus 1. lib. de Plantis, cap. 2. inter opera Aristotelis, 
et Virgilius ut hoc terrae coelique connubium celebraret , ele- 
ganter cecinit 2. Georg. 

Tum Pater omnipotens foecundis imbribus ^Ether 

Conjugis in gremium latm descendit, el omnes 

Magnus alit, magno commixtus corpore, foetus. 


Porr6 quod objici posset, coelos inanimatos esso , proindtkjue 
non posse esse causas viventium, jam solvimus 1 p. disp. 
2. q. 2. a. 4. 

Caeterum quanquam sola virtus coelestis terrestri adjuta 
foecund itate ad plantas gignendas sufficere possit, ut patet ex 
iis quae nascuntur ex humo e profundissimis terrae penetra- 
libus recenter egesta, dum fodiuntur putei, aut excavantur 
dumorum fundamenta, ad quam nulla plantarum semina po- 
tuerant penetrare: Attamen non improbabile est, plantas 
praeter aperta illa semina quae proferunt, et quibus manifeste 

propagantur, quosdam seminales spiritus effundere posse, 
qui permixti exhalationibus, quas Sol ex omnibus terrae par- 
tibus, imd ex ipsis etiam plantis suo calore elicit, sursum ten- 
dant, ac pluvialibus aquis commixti, rursus decidant et ter- 
ram imprmgnent, ut plantas iis, a quibus derivati sunt, 
similes proferat. Huic opinioni favet; tum quod quaedam 
plantae gigni perhibeantur ex propriis cineribus per agros 
sparsis, eddem pene via, qua Phoenicem propagari pervulga- 
tum est : Quant6 ergo facilius ex seminalibus spiritibus ab 
ipsa planta exhalatis? Tum qu6d memorat Theophrastus 3. 
hist. 2., pluisse in Cyrene humorem quem Jam piceum, ex quo 
enata fuerit integra silva; et 6. hist. 3., pari ex causa in 
eadem regione enatum fuisse Laserpitium, plantam nobilem, 
cujus pretiosus succus appellatur Laser . 

Quantum attinet ad secundum modum propagationis planta- 
rum, scilicet ex semine, cum ille sit rerum viventium maxime 
proprius, plantis adeo communis est, ut nulla fere sit, quae ut 
memorat Scriptura , Gen. 1, non faciat semen juxta genus 
suum. Sed cum illud sit nobilissimum plantae opus, quis 
digne unquam referet quanto artificio elaboretur? Quanta 
figurarum varietate in variis plantis di versificetur? Quam 
elegans symmetria in eo servetur? Quanta cura nunc osseis 
putaminibus inclusum sit, nunc cartilagineis theculis protec- 
tum , nunc membranulis involutum, nunc tenui lanugine 
mollius obductum , nunc copiosae carni insertum, nunc corio 
aliisve innumeris tegumentis vestitum? Quam eleganter ordi- 
netur, vel umbellatim, ut in Foeniculo; vel racematim, ut in 
Vite ; vel spicatim , ut in Frumentis ; vel jubatim , ut in Mi- 
lio; vel siliquatim , ut in Leguminibus; vel cellulatim, ut in 
Malis Punicis? Idque ut taceam infinitos alios elegantissimos 
modos, in quibus supremi Artificis industria eximie relucet. 

Sed circa plantarum semina omitti non debet, primb quo- 
modo serantur : Secundo cui parti vis seminalis potissime in- 
sideat,: Tertio quomodo germen exsolvatur. 

Quantum ad primum, etsi maxima seminum pars solo grani 
ex sua planta casu seratur, edque vi& propagari videamus in 
silvis Quercus aliasque arbores, in campis Cyanum, Papa- 
ver, etc. Attamen solers natura modum providit , quo paulo 
latius semina spargi pofesent. Et quidem in his plantis , quae 
solitudine gaudebant, suarumque similium frequentiori vicini^ 
offendebantur, alis, ut ita dicam, semina instruxit, vel ea 
tenui lanugine obducendo, vel levissimis simul ac latis mem- 
branulis inserendo, ut non solum ventorum flatibus longissimi 
abripi possent, sicquo per omnes agros lat6 spargi, sed< 
etiam proprii levitate in aere pendula volitare, et solum, cui 
se committant , quaeritare. In his ver6, quae ponderosiore 
mole secus suam plantam decidunt, ut apportari, longeque 

seri possint, non solum conducunt eluviones torrentium et flu- 
minum, sed etiam pra)cipue animalium ministerium, maxime 
avicularum , quae usurpando ex plantis alimenti beneficium, 
simul et hoc illis officium impendunt, ut earum semina trans- 
portent, ac deponant sparsim in locis aviis; qu& ratione 
quamplures insigniores arbores nasci compertum est. Scilicet 
nihil in mundo est , quod suo modo divina) providentiae non 
collaboret. Verum, quia in tam casuali satione futurum erat 
multa semina perire, ut huic periculo succurreret natura pro- 
vidit , ut tantam seminum multitudinem planta) funderent, ut 
impossibile sit aliqua saltem non succedere. Et ne putes hoc 
casu potius, quam naturae consilio factum, ecce in piscibus 
suae foeturae nullam curam agentibus, quia simile periculum 
ingruebat, simile remedium adhibitum est. Cum enim reliqua 
animantia, quibus ovorum fcelusque ingens sollicitudo inest, 
pauca pariant, pisces innumeram effundunt ovorum multitu- 
dinem, ut pluribus incuria casuque pereuntibus , aliqua ex- 
cludantur, sicque species propagari ac multiplicari possit. 

Quantum ad secundum, oculis patet, plantarum grana dis- 
tingui in germen et carnem; germenque mole quidem mini- 
mum esse, sed tanta naturae cura in medio collocatum, ac 
roliqud grani substantia ambiente communitum , ut non dif- 
ficili sit intelligere, hanc praecipuam esse seminis partem, ac 
propriam sedem seminalis spiritus, a quo formatur in novel- 
lam plantam, cujus etiam prima rudimenta in apertis grano- 
rum quamplurimis jam elaborata conspiciuntur. Und6 ut in 
ovo, ea albuminis pars, quae etiam germen et chalaso appel- 
latur, est id, cui formatrix virtus insidet-, cui lutea portio 
adjungitur tanquam alimentum , quousque pullus exclusus 
extrinsecum nanciscatur ; Ita et in grano formatrix planta) 
virtus indita est germini, cui reliqua substantia) pars ad- 
jungitur pro fomento et primo germinantis planta) nutri- 
mento : Quod etiam nosse videntur formica), qua) hanc cor- 
rodunt particulam , nc sequatur germinatio. Propter hanc 
plantalium seminum cum ovis animalium analogiam scit6 ac 
lepidi dixit Empedocles, arbores ova parere. 

Quantum ad tertium, notum est vim seminalem spiritibus 
grano conclusis insidentem tamdiu intus consopitam otiari, 
donec ab exteriori aliquo excitetur. Hujus ratio est, quia vigor 
ille seminalis in plantis non est ita robustus , vividus et acti- 
vus , ac ille qui inest semini animalium (quem proinde aut 
velociter operari, aut cito emori ac exstingui oportet) sed len- 
tus, mollis, infirmus, et interim firmissimis claustris praepe- 
ditus. Unde necesse est, ut propriae infirmitatis conscius , ac 
suae custodiae patiens, alienam opem exspectet, teporem scilicet 
obstetricantis terra), quo putrescentes putaminum, aut mem- 
branularum, quibus obvolvitur granum , compages dissol- 

vantur, et benignum blandumque Veris calorem , quo fotus, 
stimulatus , adjutusque opus suum aggreditur ac perficit. 
Quippe seminalis ille spiritus est corpus calidum, ut dicit 
Aristoteles lib. 2 de Generat. Anim. cap. 2., et calor, tanquam 
praecipuus vitae opifex, facit, ut fcecundus sit, ut ibidem di- 
citur cap. 3. Calor, inquam, non quidem igneus ac elemen- 
taris, qui nihil generare potest ( unde ignis sterile est elemen- 
tum , nullumque animal generat) sed vitalis, qui coelestis 
caloris est quaedam participatio , ut eodem loco notat Aristo- 
teles. Et ideo ut rivulus ex copiosiore sui fontis afiluxu refici- 
tur ac exuberat , sic vitalis ille seminalium spirituum calor 
antea iners et torpens, ex coelestis caloris benigno blandoque 
afflatu reficitur ac excitatur , ejusque amica ope adjutus , 

E lantam molitur et format. Rem autem ita in plantis se ha- 
ere necessarium prorsus erat. Cum enim illae nonnisi sub 
aestatis finem semina fundant, quae etiam non statim terra 
satis obruuntur, sed in nuda humo diu jacent; si seminalis 
spiritus velox ac vividus eis datus fuisset , qui praefestino im- 
petu statim foras trusisset germen ac novellam plantam, futu- 
rum erat, ut vel in aperta humo pullulans, tenellis radicibus 
duriusculam terrae superficiem penetrare non valentibus, 
alimentalis humoris inopifi totum opus misere aresceret; vei 
in frigidum crudumque aerem temerh erumpens, inclementia 
hiemis enecaretur. Prudenter igitur a natura institutum est, 
ut morosus durabilisquo seminis plantarum vigor tamdiu se 
contineret intra granum, donec ad erumpendum terrae tepore, 
ac Veris blandiusculo calore invitaretur. Tunc enim secure, 
ut inquit Virgilius, .25 Georg. 

Parturit almus ager, zephyrique tepentibus auris 
Laxant arva sinus ; superat tener omnibus humor, 

Inque novos Soles audent se gramina lul6 
Credere. 

De tertio modo, quo plantae propagantur, nempe radicum 
pullulatione, nihil aliud dicendum occurrit, nisi praecipuis ar- 
boribus rar6 a natura concedi. Illae enim , aut nullos omnino 
stolones 6 radice trudunt, ut Cupressus; aut si aliquos tru- 
dant, conatus ut plurimum successu caret, cum illi in justas 
arbores evadere nequeant. Quippe decebat perfectiores plan- 
tas in hoc animalia aemulari, quae non pullulatione, sed se- 
mine propagantur. Caeterum in fruticibus , et herbarum 
quamplurimis, praecipue ver6 in bulbaceis, tam fertilis radi- 
cum pullulatio est, ut densissimam silvam ex una matre 
fruc-ticare saepe videas, in his ver6 principalem bulbum ad- 
natis minoribus undique stipatum. Sed haec foecunditas prae- 
cipue insignis est in plantis, quae semine aut nullatenus, 
aul aegrh propagari possunt ; ut in Rosis, Tulipis, Liliis, etc., 

nempe providi natura quod ex una parte deest, ex ali& , 
supplente. / 

Praeter hos tres generaliores modos, natura quibusdam 
plantis particulares indulsit. Ut enim de caeteris taceam, mi- 
rabilis est hac in parte Ficus Indica in insula Goa admodum 
familiaris. Arbor est trunco singulari, in altitq^inem magnam 
crescens, foliis quidem Malo Cotoneae, fructu ver6 Ficui simi- 
lis. Postquam ramos grandiores diffudit , filamenta deorsum 
in terram demittit , quae radices agunt et in novas arbores 
evadunt; ex quarum deinceps ramis per consimilia filamenta 
aliae alueque ita propagantur, ut etiam ad usque milliare ter- 
ram occupent, et hominum ingens multitudo sub ramis condi 
valeat, sicque arbor unica mirabili hdc ratione in integram 
silvam evadit. Hunc diffusionis modum apud nos aemulantur 
Rubi, qui, inquit Plinius, lib. 47. cap. 4 3. Curvati gracilitate 
et simul proceritate nimid , defigunt rursus in terram 
capita , iterumque nascuntur ex sese , repleturi omnia , ni 
resistat cultura . Fraga etiam inter herbas longiuscula fila 
diffundunt, ex quorum geniculis sese explicans gemma radi- 
cesque in terram demittens crescit in novam plantam, sicque 
citissimi propagantur. 

Quantum spectat ad artificialem plantarum propagationem, 
rem fusius prosequi non est munus Philosophi. Aanotasse suf- 
ficiet tres modos, quibus industria humana plantas propagare 
solet. Primus est, cum grandiusculus et annosus surculus sine 
ulld tamen radice terrae committitur, ut a suo trunco emanci- 
patus, radices ibi agens sibi provideat et in arborem evadat. 
H&c vid tam feliciter seritur Olea, ut etiam siccum ejus lig- 
num radices agat et germinet. Secundus est per avulsionem, 
cum enati ad radices arboris stolones cum radicis particula 
evelluntur et alibi transplantantur. Tertius est per insitionem, 
cum ramusculi surculique unius arboris immittuntur fissuris 
aliarum arborum, quarum tenaci morsu comprehensi, ibique 
deinceps agglutinati, suam ex alieno succo trahunt vitam. Hos 
tres modos" eleganter ita describit Yirgilius 2 Georg. 

Sunt alii quos ipse vi& sibi repperit usus. 

Hic plantas tenero abscindens de corpore matrum, 

Deposuit sulcis : Hic stirpes obruit arvo, 

Quadrifidasque sudes, et acuto robore vallos. 

Quin et caudicibus sectis, mirabile dictu, 

Truditur e sicco radix oleagina ligno. 

Et sajpe alterius ramos impune videmus 
Vertere in alterius, mutatamque insita mala 
Ferre Pirum, et Prunis lapidosa rubescere Corna. 

Caeterum , quamvis hi modi arto perficiantur, attamen sic 
ad illos plantarum ingenium natura instituit, ut non difficile 
sit intelligere, in ipsd earum formatione industrium colonum 
jam fuisse illis destinatum , cujus ope ac cultu perficerentur. 

Ad quid enim stolones circa truncos numerose pullulantes 
prodessent, nisi adesset hominis industria, qui illos avellendo 
et transplantando matrem tam numerosA prole oppressam 
exoneraret, et simul speciem propagaret? Ad quid in surcu- 
♦ lis vis trudendi radices dum infodiuntur, si nemo esset qui 
illos humo deponeret? Ad quid demum tanta confoederatio in- 
ter arbores, ut una ramos alterius tam libenter adoptare, ac 
ut suos enutrire possit, nisi esset qui insitionem curaret? Adde 
plantas hominum curam non suscipere modo, sed etiam enix6 
poscere. Nam animalia quidem non modo cultura nostra non 
egent, sed etiam in suis silvis et. antris long6 felicius vilam 
degunt quam apud nos : At ver6 plantae humano cultu desti- 
tutae non solum agresies, steriles, aut ingrati duntaxat fruc- 
tus feraces sunt, sed etiam plerumque brevi pereunt, ut videre 
est in vite, qua cultu destituta nihil agrestius et sterilius, culta 
vero nihil mitius ac fertilius. Et forte id innuere voluit Scrip- 
tura , dum postquam commemoravit Paradisum terrestrem 
omni selectiorum plantarum genere a Deo instructum fuisse , 
slatim subjungit hominem in eo positum fuisse, ut operare- 
tur et custodiret illum . Adeo piant® etiam manu Dei in 
optimo solo satae, ut meliores fiant, humano cultu indigent. 


§ m. 

De diutQrnitate ac brevitate vitae Plantarum deque earum morbis et intenta. 

Explicatis iis, quae spectabant ad operationes Plantarum, 
superest, ut compendiosi disseramus de earum duratione, 
morbis ac interitu. 

Et quidem quantum ad primum, experientia constat herba- 
rum brevissimam esse vitam; insigniorum verd arborum lon- 
gissimam ; fruticum autem et quarumdam arborum inter haec 
v duo extrema mediam. Herbae enim feri omnes annuae sunt, 
nec nisi perpaucae biennio, aut triennio durant, ut Brassica. 
At verd arborum quaedam etiam per plurima secula peren- 
nant; et inter alias Cedrus arbor pene immortalis et aeterni- 
tatis symbolum ; maximi si verum sit quod vulgo fertur, eas, 
quae adhuc in plura secula perennatur® visuntur in monte 
Libano, Salomonis manu satas fuisse, id est a bis mille sep- 
tingentis circiter annis. Item Lotos maxime diuturna comme- 
moratur a Plinio lib. 16. cap. 45., ut quae ultra septingentos 
annos vitam proroget. Praeterea Ilex , Platanus, Quercus, Ul- 
mus firmissimae sunt et annosissimae evadunt : Olea quoque, 
ut quam , teste Plinio, durare annos ducentos inter Auctores 
conveniat : His accedit Cupressus, et Palma; Undd illud Job. 
29, Et quasi palma multiplicabo dies meos . 


DE PLANTARUM OPERATIONIBUS. 


91 

Ratio autem, cur ex plantis quaedam breviorem, quaedam 
diuturniorem vitae periodum sortiantur, repetenda est cum 
Aristotele, lib. de longitudine et brevitate vitae, ex ipsis vitae 
principiis; calore scilicet innato, qui praecipuus animae minis- 
ter est ac vegetativarum operationum instrumentum, et hu- 
mido radicali, quo calor ille fovetur, nutritur, conservatur. In 
quibus igitur haec duo probe inter se contemperantur, et ad 
vitae operationes convenientem proportionem habent, necesse 
est vitam esse diuturnam, alioqui brevem. Ut autem calor in- 
natus bene se habeat ad vitam , necesse est , ut robustus sit 
ac copiosus; sic enim fortius resistit exterioribus nocivis, ali- 
mentum perfectius coquit ac digerit, excrementa noxiosque 
humores validius dissipat et foras trudit. Sed quia robustus 
copiosusque calor, ut caetera, sic et propriam viventis substan- 
tiam potentius consumit ; ideo ne prompta viventis destructio 5 
sequatur, necesse est humidum, quo calor ille alitur, tale esse, 
ut non facile siccescat ac dissipetur. Videmus autem humidum 
quidem aqueum facile exarescere, evaporare, ac dissipari,, 
nec ad nutriendum, sed potius ad suffocandum calorem valere, 
et praeterea facile congelascere. Oleaginosum vero esse len- 
tum, tenax, compactum, et ad durabilem flammam alendam 
aptissimum. Unde patet ad vitam longaevam haec duo requiri, 
calidum robustum ac copiosum , et humidum pingue, lentum 
et compactum; imo ut magis perennet, copiosum : Quod enim 
'parcum est , facile exarescit , inquit Aristoteles. 

Ex his vero in primis aperti sequitur herbas debere esse* 
brevioris vitae : quia constant humore admodum diluto, aqueo v 
facild siccabili, quique non durae ac probe compactae substan- 
tiae sit intermixtus, ex qua minus exhalare possit; sed mol- 
liori pulpae imbibitus, ac tenerae carni : Unde etiam extractae 
cito exarescunt. Et quanquam, dum earum humor a calido: 
dissipatur, ex alimanto novus subrogetuf , attamen is semper 
deterior est, multumque secum exoticae materiae, quam calor*, 
naturalis satis subigere nequeat, defert; et quamvis subigere- 
tur, e& tamen lucta calidum enervatur. Propter eamdem cau- 
sam folia arborum, etiam maxime diuturnarum, cit<X pereunt 
ac decidunt, id est, intra annum, quia herbarum naturam 
sapiunt. 

Sequitur praeterea Plantas, quae celeriter adolescunt, cre- 
broque ac copiose fructum ferunt, brevioris esse vitae. Quia in. 
illis humor non satis compactus, lentus, ac tenax est, ideoque 
impetum et actionem calidi non sufficienter temperat, nec ut 
durabilior sit retardat : In istis vero laudabilior succus for- 
mandis, nutriendisque fructibus impenditur. Ob hanc ratio- 
nem Prunis, Ficis, Punicis, Persicis, Salicibus, Myrtetis bre- 
viorem esse vitam videmus. Imo communiter Plantae Urbanae 
citius senescunt quam silvestres sui generis, quia fructum 

frequentiorem et uberiorem profundunt : Cum praeterea fiant 
cultura delicatiores adeoque injuriis magis obnoxiae. Ob eam- 
dem etiam causam plantae annuae stalim a fructu exarescunt, 
quia quidquid genitalis humoris in eis est, in semen fructum- 
que abit. 

Ob contrariam ver6 rationem quae arbores tardi quidem , 
sed magni sunt incrementi, ut Cupressus, Quercus, Cedrus, 
Lotos; "aut solidiore compact&que constant substantiA ut 
Buxus; aut pingui humore abundant, ut Olea et Pinus; aut 
steriles sunt, ut Ornus et Populus; aut siccioribus in locis 
nascuntur, hae omnes longiorem sortiuntur vitam. In his enim 
quae lentis incrementis in magnam proceritatem evadunt, 
signum est calorem quidem efficacem inesse, quippe cum tan- 
tum incrementum perficiat, sed in lento tenacique humore 
temperetur, unde et lente operatur, sicque perennior est ejus 
vigor. In his vero quae compactiori, contumaciorique constant 
substantid , succus est minus exsolubilis , nec facite arescit ; 
ideoque durabilius fomentum praebet calori innato ; et interim 
externis rigoris calorisque injuriis minus patent. Ob hanc 
causam silvestres arbores sunt urbanis suae speciei diutur- 
niores, quia duriores sunt ac compactiores : Quae vero pin- 
gui , lentoque humore abundant , diutius fovent vitalem calo- 
rem, et ariditati,* quae plantarum mors est, minus sunt 
obnoxiae. Quae autem steriles sunt , ut nihil vitalis humoris 
alendo fructui insumunt, ita fovendo nutriendoque innato ca- 
lori plus retinent. Quae demum in siccis saxosisque locis cres- 
cunt, praeterquam solidiores ac duriores evadunt, minus aquei, 
sed plus pinguis succi habent, qui etiam compactior est et 
minus exsolubilis. 

Cur vero servata proportione plantae sint longioris vitae 
quam animalia, ratio est.Primb quia plantae minus diluti hu- 
moris in se continent; undb fit ut non fa&te congelentur, id 
est, innatus earum calor exstinguatur. Secundo quia pinguitudi- 
nem lentoremque habent, et quanquam aridae sint atque ter- 
restres, tamen non facite siccabilem possident humiditatem. 
Tertio quia semper juvenescunt, et si quid in ramis aut radice 
corruptum laesumque fuerit, succrescentibus aliis ramis ac ra- 
dicibus facite reparant : atque ita perpetuo aliud corrumpitur, 
aliud gignitur, quocircd et illae longo tempore vivunt. Has tres 
rationes tradit Aristoteles lib. de Longitud. Vitae cap. 6. Sed 
addi potest ex eodem cap. 5. quarta, quia minus excrementis 
abundant: Nam , ut ille ait, oportet ut quod haud facile 
corruptibile siti nequaquam excrementis abundet . Quod 
enim tale esh aut vi morbi , aut sudpti natura interimitur . 
Nam excrementorum facultas vicem subit contrarii , atque 
interdum naturam ipsam , interdum partem corrumpit . 
Adjici potest et quinta , quia scilicet arbores duriori solidiori- 

que constant substantiA, quae agentium exteriorum injuriis 
non est perinde ac animalium substantia, obnoxia. Imd et sexta, 
quia animalium calor solus labora^ in coquendis digerendisque 
cibis, totumque pugnae illius pondus et detrimentum sustinet; 
at vero in plantis non solum calor innatus, sed etiam maxime 
calor coelestis laborat , qui cum minimi ab alimenti reactione 
debilitetur, sed quotannis aequali vigore plantas afllet et ad- 
juvet, necesse est illas caeteris paribus diutius perennare quam 
animalia. 

Plantarum aegritudines variae sunt* Nam (ut mittam eas quae 
injuriis hominum et animalium constant, ut decacuminatio- 
nem , quae omnibus resiniferis perniciosissima est, decortica- 
tionem, etc.,) quaedam ipsis decorem detrahunt; quaedam nas« 
centes surculos infestant ; quaedam flores fructusque decutiunt; 
quaedam vitae principia tentantet mortem inducunt. 

Primi genens est frondium defluvium, quo arborum honor 
decutitur, non secus ac in homine capillorum ornatus calvitie. 
Accidit autem ex eo, quod folium prae caeteris arboris parti- 
bus copiosiore et dilutiore constet humore, qui facite siccescat 
ac exhalet: Und6 ut reficiatur, continuo copiosi humoris 
affluxu indiget. Cum igitur primis ingruentis hiemis frigori- 
bus constringitur terrestris humor, ne copiose influat in arbo- 
res ; attractivusque plantarum vigor coelestis caloris subsidio 
destitutus languescere incipit; interimque fibrae pedunculo- 
rum, quibus in folia humor influit, partim ariditate, partim 
frigoris afflatu obstruuntur ac strangulantur, necesse est, ut 
destitutum succo folium marcescat, ac tandem decidat. Et 
quod haec fit legitima causa defluvii foliorum, ex eo constat, 
quod arbores latiorum foliorum hic morbus maxime infestat, 
ut Ficum, Vitem, etc., quia scilicet latiora folia copiosiori egent 
succo ut nutriantur, et longiusculi pedunculi, quibus ex arbore 
sua dependent ac succum trahunt, facilius frigore comprehen- 
duntur, ac potentius comprimuntur. At vero arbores, quibus 
aut exile folium est ac brevis pedunculus, ut Buxus, Myrtus, 
Juniperus; aut compactior siccioraue folii substantia, ut Lau- 
rus et Hedera , nunquam defronaescunt ; eo qu6d istarum 
folium compactius cum sit, non ita facite arescat, faciliusque 
humoris inopiam patiatur, (und6 etiam a suA planta violenter 
avulsum diutius viret, ut patet in Hedera et Lauro) illarum 
vero brevior pedunculus non sic frigori sit pervius. Accedit 
confirmatio petita ex eo , qu6d arbores latioris folii non de- 
frondescant in regionibus calidis, ut supra annotavimus de 
Ficu et Vite in Aegypto, quia scilicet perpetuo vigens calor 
continuum humorem suggerit foliis, eorumque fibras laxas 
conservat. 

Secundi generis morbus est Uredo, sive Adustio oculorum, 
lactescenliumque germinum; cum scilicet verno tepore invita- 

tis ac erumpere ausis pruina insedit, intempestivoque frigore 
tenellum germen ila corrumpit, ut a superveniente sole penitus 
inuratur. Hic morbus in Vitibus dicitur carbunculus , in sege- 
tibus vero rubigo . 

Ad tertium genus spectat intempestivus florum fructuumque 
casus, cui sic subjacent quaedam arbores, ut nihil penitus ad 
maturitatem perducere possint. Constat autem hic morbus 
prmcipue vitio radicis, quae vel nimis parcum, vel intempera- 
tum succum trahit, et alendis fructibus suggerit. Item steri- 
litas, qua ne quidem plantae parturire possunt. 

Quarti generis sunt, quicumque morbi temperiem calidi 
cum humido disturbant. Ejusmodi est Sideratio, quae provenit 
ex nimio aeris calore, praecipue sub caniculA; tunc enim suc- 
‘Cus in radices transiturus aestu absumitur, destitutusque non 
alimento solum sed et refrigerio plantae calor marcescit. Ut 
enim notat Aristoteles cap. 6. de Vita et Morte, omnis vitalis 
'calor ne marcescat refrigerio indiget : Hoc autem beneficium 
refrigerii praestat plantis humor frigidiusculus, non secus ac 
animalibus aeris respiratio. Item ad hoc morbi genus spectat 
Exstinctio, qua calor innatus plantarum nimio frigore suffoca- 
tur, humorque radicalis congelascit. Adjici potest et Sphace- 
lismus, id est, gangraena, caries, seu putrefactio, quae ita 
plantam, praecipue ad radices, invadit , ut eam tandem con- 
sumat. Mitto sexcentas alias aegritudines, quae plantis contin- 
gunt, vel obstructione fibrarum a crasso humore; vel prava 
organorum, praecipue radicis, dispositione; vel malignitate 
coeli et soli ; vel bestiolis, praecipue vermibus sub cortice laten- 
tibus; vel intemperie humoris, quo aluntur, etc. 

Plantarum mors non secus ac animalium, duplex est -.Natu- 
ralis et violenta. Violenta est, quA vitae principia ab aliquo 
exstrinseco praemature corrumpuntur, ita ut vel humor vitalis, 
qui in longum tempus sufficere posset, praefestine absumatur; 
vel innatus calor, qui diu vigere posset, ante suum tempus 
exstinguatur. Id vero accidit vel morbis, vel eradicatione, vel 
decorticatione, vel decacuminatione, vel alia ejusmodi causa 
extrinseca vim plantis inferente. Mors naturalis est innati ca- 
lidi exstinctio sponte naturae facta. Exstinguitur autem, partim 
longa pugnA, quam continud ad subigendum alimentum exer- 
cet, enervatus; partim etiam sibi proportionato fomento, id est 
humido radieali , destitutus. Cum enim omne agens agendo 
repatiatur, necesse est vitalem calorem agendo contra ali- 
menta, ab ipsis quoque repati, sicque paulatim minui, donec 
tandem nullus evadat. Et prmterea humidum radicale a ca- 
lore innato continud depascitur : quanquam autem perpetuo 
radices humorem trahant, qui pro deperditosubstituuatur sicque 
jacturam resarciant; attamen id, quod loco abeuntis subrogatur, 
semper deterius est ; tum quia multum exoticae materiae a calore 

non plene subactae et concoctae admixtum habet ; tum quia 
continua ista concoctione debilitatus calor posteriores digestio- 
nes non ita perfectas efficit ac priores : Und6 necesse est ed 
tandem rem devenire, ut humor ille sit prorsus ineptus ad nu-. 
triendum calorem innatum, qui proinde tomento suo destitutus 
exstinguitur. 


ARTICULUS QUARTUS. 


De utilitate Plantaram, deqae earum proprietatibns. 

Quantum spectat ad primam tituli partem, utilitas plantarum 
ex ipso fine, propter quem a natura factae sunt, desumenda 
est. Hic vero tinis praecipue duplex est, ornatus terrae, et usus 
animantium. Hunc posteriorem finem Scriptura innuit, dicens, 
Deum producere Joenum jumentis, et herbam servituti ho- 
minum : Quippe, ut saepe repetit D. Thomas, ordo divina) Pro- 
videntiae exigit, ut imperfectiora sint propter perfectiora. 
Utrumque autem illum finem mirum in modum assequuntur 
plantae: Nam ut incipiamus a primo, nemo est qui non videat 
terram sine plantis non ingratam mod6 ac habitationi anima- 
lium ineptam esse, seu ut Scriptura dicit inanem et vacuam ; 
sed etiam deformem, squalidam et horridam, ut videre est in 
locis desertis; cum plantis vero gratissimam, pulcherrimam , 
ornatissimam. Sed hic omitti non debet Divinae Sapientia) pro- 
videntia, quae, ut superius annotavimus, non unius genii plan- 
tas omnes formavit; sed cum tellus in suis partibus diversis- 
sima existat, ne cui parti suum deesset ornamentum sic 
plantarum naturam instruxit, ut quaedam locis montosis delec- 
tentur, ut Larix; quaedam planis et irriguis, ut Salix et Popu- 
lus; quaedam regionibus Meridionalibus, ut Cinnamomum, 
Myrrha, Thus, Piper; quaedam Septentrionalibus, ut Abies, 
i Pinus, Quercus, Ulmus: imd in eodem ejusdem regionis monte 
partem apricam sibi Pinus deligit, umbrosam vero Abies. Sie- 
<que fit in nulla terrae pars plantarum ornamento careat. 

Animalibus vero non unam, sed sexcentas utilitates plantae 
exhibent, adeo ut caecum omnino esse oporteat, qui non vi- 
deat illas ad eorum usum esse a natura destinatas; Ut ver6 in- 
signiores adnotemus ; Primus usus quem animalibus planta) 
exhibent, est alimentum, quod ex earum : vel foliis, vel fructi- 
bus, vel granis, vel etiam radicibus captatur. Cum vero varius 
in diversis animalibus gustus existat, variis quoque saporibus 
condiuntur hae plantarum partes, adeo ut nullum sit animal cu- 
jus gustui aliqua non congruat ac sapiat. 

Secundus usus, sed homini proprius, est voluptas, quam 

exhibent plantae mirabili structuri, gratissima foliorum viridi- 
tate, eximi& florum elegantia, colore, odore, figura, et c. Dixi 
autem hunc usum esse homini proprium, quia nullomodo affi- 
cit bruta. Siquidem ut notat Aristoteles lib. 3. Ethicorum , 
cap. 13. bruta duobus tantum sensibus capiunt voluptatem, 
gustu et tactu; auditu ver6 sonorum, pulchrarum rerum visu, 
suavium odorum fragrantia delectari solius hominis est. Und& 
flores elegantissimoset fragrantissimos bos caeteraeque pecudes 
negligunt ac indiscriminatim conculcant in agris, homo verd 
suspicit et admiratur. Si autem obiter roges , cur rebus ejus- 
modi pulcherrimis bruta non afficiantur , bend tamen homo ; 
Ratio in promptu est, quia pulchritudo in proportione consis- 
tit : Solius autem intellecttis est rerum proportiones cognos- 
cere : UndO bruta ratione destituta pulchritudinem non cognos- 
cunt, nec proinda afficiuntur ab ilm, quia nihil afficit appeti- 
tum, nisi prius sit cognitum. Homo vero intellectu praeditus et 
$ proportionem et pulchritudinem agnoscit, unda ab illa affici- 
tur ac voluptate perfunditur. 

Tertius usus qui ex plantis capitur , est medicamentum. 
Nullus enim est morbus , cui suum antidotum natura in plan- 
tis non praeparaverit, quamvis contra quam aegritudinem quae- 
que valeat plerumque ignoret homo; nec nisi perpaucarum vir- 
tutem habeat exploratam. Hujusce verd tam perniciosae igno- 
rantiae quae alia causa esse potuit, nisi peccatum originale? 
quo factum est, ut qui boni et mali scientiam esu vetiti pomi 
acquirere praesumpsit, gravia mala incurreret, et eorum re- 
media ignoraret. Brutis etiam sua remedia in plantis a natura 
reposita sunt, sed quae naturali quodam instinctu quaerere ac 
discernere possint. Dictamnus cervis pro remedio est, praeci- 
pue, haerenti jaculo percussis; Origanum testudinibus; Son- 
chus leporibus; Gramen canibus; Arum ursis; Nepeta felibus} 
Ferula asinis; Ranunculus bufonibus; Fceniculum serpentibus 
ad acuendum visum et deponendam senectutem ; Hirundines 
nidos suos contra blattarum aliarumque bestiolarum injurias 
Apio communiunt ; accipitres Lactucd silvestri ; corvi Aro ; 
upupae Adianto ; cornices Verbenacd ; turdi Myrto; perdices 
Arundine ; ardeolae Careo ; aquilae Gallitricho ; olores Vitice ; 
galeritae Gramine, aliae aliis. 

Quartus usus est domicilium : Nam avium major pars in ra- 
mis arborum et senticetis noctes degit ac nidulatur : Ferarum 
vero latibula sunt silvae ac dumeta densissima, quibus prote- 
guntur contra coeli inclementias. Ad hunc etiam usum nomi- 
nes usurpant arbores , eas in trabes et tabulas scindendo , ex 
quibus sibi domos navesque concinnant. Sed hic tacere non 
possum quod de arboribus insularum minorum Americm (vul- 
gd Antillx dicuntur) memoratur; eas scilicet tantd serpen- 
tur^ ubique per ramos implicato corpore reptantium multitu- 

dine infestas esse, ut aviculis nidum in iliis tut6 collocare non 
liceat. Ne igitur securus ad nidulandum locus desit, demittunt 
indigenae arbores filamenta quaedam, quibus aves mira indus- 
trii nidos suos ita appendunt, ut inter arboris comam et ter- 
ram medii, neutri parte serpentum injuriis pateant. 

Praeter hos quatuor generaliores usus, plures alii, praecipui 
homini, exhibentur a variis plantis. Linum et Cannabis, mate- 
riam telarum, funium, ac velorum praebent; quam postremam 
utilitatem eleganter extollens Plinius , lib. \ 9, exclamat : 
Herbam esse qux Gades septimo die Ostiam afferat , et ci- 
feriorem Hispaniam quarto , provinciam Narbonensem ter- 
tio , Africam altero : denique tam parvo semine nasci 
quod orbem terrarum ultro citroque portet. Plures arbores 
picem, resinam et gummi, utilissimos humanis usibus succos, 
affatim profundunt. In Ombriana insula rorant pluuntque ar- 
bores, et aquas effundunt uberrimas, vaporibus scilicet circa 
frigidiusculas arborum comas sese addensantibus, ac ips& fo- 
liorum frigiditate in rorem exsolutis. In provincia Mangi ar- 
bor Tai vocata grandia profert folia , quae universae Indiae 
charta? scriptoriae usum praestant. Brasiliensibus arbor Hairy 
spicula suppeditat , qua? duritie ferrum aequent, et loricas per- 
forent. Sed ne fusius naec singulatim exsequar, ecceMexicanam 
arbusculam, quae Mellae t Magnea vocatur , etiam ad miracu- 
lum utilem. Ea quippe praestat ignem, cibum, potum, condi- 
mentum, medicamentum , antidotum, filum, acum, vestes, 
calceos, tegulas, chartas, et ne quid tandem desit, etiam 
arma. 

Circa proprietates Plantarum, quae altera tituli pars est, 
etsi eas omnes nemo unquam singulatim dixerit, ut tamen ali- 
quid attingamus : In primis , ut desumi potest ex D. Thoma 
Opusc. 34. distingui possunt in duo genera,, scilicet in eas 
quae commixtionem elementorum consequuntur , et eas quae 
ab ipsa Plantae forma dimanant, ideoque specificae vocantur, 
suntque aliquid long6 altius elementaribus qualitatibus; ut 
quod Crocus laetificet cor, Rhabarbarum bilem flavam pur- 
get, etc. De utrisque ut ordine dicamus : 

Proprietates Plantarum, quae elementorum commixtionem 
consequuntur, aliae dicuntur primx qualitates , aliae secun- 
dx. Primae qualitates sunt calor, frigus, humiditas, siccitas, 
secundum quas plantae dividuntur in calidas, frigidas, humi- 
das et siccas, quatenus aliqua ex his qualitatibqs prae caeteris 
viget in planta, aliasque tres, praecipue sibi contrariam, supe- 
rat : idque vel in primo gradu, id est, valde exiliter ; vel in se- 
cundo gradu, id est mediocriter ; vel in tertio gradu, id est 
potenter; vel demum in quarto gradu, id est, usque ad insi-. 
gnem excessum. Inde fit quatuor primas qualitates, ita in plan- 
tas distribui, ut quaedam dicantur calidae ac calefacere in pri- 

mo gradu, ut Brassica; quaedam in secundo, ut capparis; quae- 
dam in tertio, ut Cinnamomum; quaedam in quarto, ut Allium. 
Quaedam ver6 dicantur frigida) et frigefacere in primo gradu, 
ut Hordeum; quaedam in secundo, ut Cucumer; quaedam in 
tertio, ut Portulaca; quaedam in quarto, ut Cicuta. Alia) dican- 
tur humectare in primo gradu, ut Buglossuin ; quaedam in 
secundo, ut Viola ; qua)dam in tertio, ut Lactuca. Quaedam de- 
mum dicantur siccae et exsiccare in primo gradu, ut Fcenicu- 
lum; quaedam in secundo, ut Plantago; quaedam in tertio, 
ut Absinthium. Quartus gradus denegatur siccitati et humidi- 
tati, quia cum magis passivae sint quam activae, earum exces- 
sus non est ita insignis et sensibilis. Id unum advertendum est 
circa ejusmodi qualitates, eas ex adjunctione ad formam plan- 
talem, quae excellentior est elemcntari, aliquam notabilitatem 
sortiri , ita ut quanquam in plantis refractae existant, atta- 
men quandoque insigniores producant effectus, quam in ele- 
mentis in quibus intensissima) existunt. Sic enim frigus Cicu- 
ta) licet remissius videatur quam aqua), aut certe glaciei, est 
tamen adeo efficax, ut vitalem hominis calorem exstinguere va- 
leat, quod nec aqua nec glacies servata proportione possunt. 

Secundae qualitates Plantarum sunt, qua) primas illas con- 
sequuntur, ut colores, sapores, odores; item virtus emolliendi, 
indurandi, rarefaciendi, condensandi, deliniendi, exasperan- 
di, etc. Inde fit ut plantarum quaedam sint aperitivae, quae- 
dam opilativae, quaedam dolorem sedantes, etc. quae fusius 
prosequi pertinet ad Medicinam. Porrb qua ratione hae secun- 
dae qualites ex primis consequantur, dictum est agendo de 
elementis. 

Proprietates secundi generis, quae scilicet non ex elemen- 
torum mixtione proveniunt, sed specificam Plantae formam 
consequuntur, et, ut notat D. Thomas Opusc. 34, sunt deriva- 
tiones ac parlicipaliones corporum caelestium , in primis cen- 
sentur omnes illae virtutes, perquas Plantae vel adversus hu- 
mores noxios valent, vel quibusdam partibus specialiter con- 
ducunt, vel venenorum malignitatem expugnant, vel demum 
ipsae pro veneno sunt. Ex his ver6 proprietatibus, quae innu- 
merae sunt, ut aliquas attingamus, in primis Aloe, Rhabarba- 
rum et Scamonium purgant flavam bilem; Colocynthis et Aga- 
ricum pituitam; Polypodium, Senna, Epithymum melancho- 
liam. Cerebro conferunt Betonica, Salvia, Poeonia, qua) etiam 
adversus epilepsiam utilis habetur : Tabaci quanquam usus 
frequens, utilitas tamen huic parti suspecta; quippe momen- 
taneum subsidium perennibus vendit incommodis, sua vi nar- 
coticA cerebri temperamentum corrumpens, et assidua natu- 
ra)que molestA irritatione benignum humorem cum noxio eli- 
ciens. Ventriculum juvant Mentha et Absinthium : Utrique 
vero utilissima habetur herba Thea) in Asia crescens, cujus 

desiccata folia aquis infusa calentibus * hoc potu coctionem ju- 
vant, serenant mentem , somnique vices ita supplent , ut ex 
diuturna vigilia incommoda nulla sentiantur. Japonibus et 
Sinensibus familiaris est haec planta, nobis ob peregrinitatem 
pretiosa et laudatior, uti nostrates illis : Nam Salviae folia nu- 
per ab Hollandis ad eos comportata non minus commendata 
nabuere, quam nos praefatae plantae : scilicet ut est apud Poe- 
tam, Aliena nobis , nostra plus aliis placent . Jecori prosunt 
Agrimonia, Cichorium, Eupatorium; cordi Buglossus, Crocus, 
Melissophyllum , lieni Capparis et Asplenum. Venenosae sunt 
homini Cicuta, Mandragora, Aconitum, Hyoscyamus, Napet- 
lus, pluresque aliae : Homini , inquam ; nam non perindd no- 
cent aliis animalibus : Cicuta enim salubriter nutriuntur ca^ 
prae, sturni, et anseres : Napello passeres et turdi : Hyoscyamo 
sues et apri : Cum e contra plures herbae homini salares, ali- 
quibus animantibus sint mortiferae, ut Aloe et Amygdalus 
amara vulpeculis. Antidota verd sunt, Origanum, quo etiam 
testudo se communire solet adversds serpentes, Ruta, Ange- 
lica , et innumerae aliae, quippe cum natura nocendi minime 
cupida longd plura in herbis antidota posuerit quam ve- 
nena. 

Inter specificas Plantarum proprietates recenseri etiam pos- 
sunt sympathiae et antipathiae, quas habent tum inter se, 
tum cum animalibus, im6 etiam cum astris. Et in primis per- 
vulgata est sympathia Oleae cum Vite et Ficu; Lauricum 
Myrto, Palmae femell® cum Palma mare : E contrd ver6 anti- 
pathia Vitis cum Lauro , Brassica, Raphano ; Oleae cum 
Quercu; Filicis cum Arundine; Brassicae cum Ruta et Ori- 
gano, etc. Item sympathia Ocymi cum Scorpione, Calamen- 
thae cum Fele, Rut® cum Mustella : E contra verd antipathia 
Rutae cum Serpente, Myacanthae cum Muribus. Item mirus 
consensus plantarum heliotropicarum cum Sole, selenotro- 
picarum cum Luna, aliarum cum aliis astris : E contra verd 
antipathia quarumdam cum luce et die , quae idcirco solum 
noctu florent ac vigent, cujusmodi est Pleuronaria, seu Con- 
volvulus caeruleus flos noctis idcirco appellatus; et illa In- 
dica arbuscula , quam Goani Parlzataca vocant , alii verd 
tristem , qudd pulcherrimos ac fragrantissimos flores interdiu 
claudat, noctu cum decore ac pompa aperiat. 

Pertinent quoque ad hoc genus mirabiles illae virtutes et 
pene magicae, quae quibusdam Plantis inesse referuntur. Ut 
illa, qua Lysimachia dicitur animalium iram comprimere, 
pugnas arcere, hominum rixas sedare : Qud planta Alectoro - 
lophos dicta Gallos gallinaceos ad duellum excilat : Qua 
Ficus, praecipue silvestris tauri ad ejus truncum alligati fe- 
rociam mitigat, quod idem de Cenotheride dicitur : Qu& Men- 
tha belli cupiditatem audaciamque refraenat : Qua planta 

Mathflach Tureas eam esitantes in laetitiam ac tripudium re- 
solvit j Qua planta Tessaral eosdem Tureas expeditos , ala- 
cres , nihilque metuentes efficit : QuA Tessagle Indi amnis 
mentem movet, audaciam creat , prodigiosas visiones menti 
objicit : QuA Solanum Manicum Dioscoridis ita per gradus 
mentem movet, ut unius dracmae pondere exhibitum come- 
denti , primo sui ipsius amorem et pulchritudinisopinionem 
creet ; duplicato pondere , varia novaque spectra’ menlf ob- 
jiciat ; triplicato insaniam et furorem inducat; quadruplicato 
mortem; (ex quo obiter observari potest, nimium sui ipsius 
amorem ac opinionem esse quoddam insaniae praeambulum 
et praeludium ) : QuA herba illa Insulae Zeilan a Norimbergio 
relata ferrum etiam eminus trahit : Qu A suavissimus ille 
fructus Americanae plantae Ananas dictae relictum intra se 
cultrum Jferreum unius diei spatio absumit : QuA ejusdem 
fructAs bisecti partes admotae invicem, rursus perfecte coeunt. 
Idque ut mittam sexcentas alias miraculo proximas plantarum 
virtutes, quas Auctores referunt. 

Porro, si quaeratur intimior harumce proprietatum ratio, 
quanquam plures earum ex his quae per sensum nobis ma- 
nifesta sunt explicari possent, attamen expeditior via est, ut 
dicatur cum D. Thoma Opusc. 34 , quod quemadmodum for- 
mas elementares propria inclinatio propriaque virtus opera- 
tiva consequitur, ut calor et levitas ignem, frigiditas et gravi- 
tas aquam, etc., sic etiam formas plantarum longe nobiliores 
elementaribus altiores quoque virtutes et inclinationes conse- 
quantur, quibus et proprios effectus operentur, et ad ea, quae 
sibi commoda sunt inclinentur. Sicut ergo non ulterior ratio 
quaerenda videtur cur ignis calefaciat et sursum tendat, nisi 
quia calidus et levis est ; ita nec alia ratio exigenda videtur 
cur Rhabarbarum purget bilem, cur Heliotropium se obvertat 
ad Solem, nisi quia isti talis inclinatio, illi talis virtus ab 
Auctore naturae fuit indita. Addo solum ex Aristotele Pro- 
blematum Sect. 1, q. 43, purgandi vim , quae Plantis quibus- 
dam inest, in eo sitam videri, quod constent succo, qui digeri 
{ quidem potest et instar cibi per venas corpusque distribui, 
sed quem sic distributum calor naturalis subigere ac conco- 
quere non valeat : Undb integris viribus persistens , pro sua 
1 vi et qualitate agit et movet , donec ut indomitus hostis fo- 
ras tandem trudatur unA secum trahens partem humorum 
4 , aut sibi obstantium, aut etiam a se commotorum et vitiato- 
rum. Sed hactenus de Anima vegetativa et Plantis. 

QUESTIO TERTIA. 

De Anima sensitiva. 

Quid sit Anima sensitiva satis constat ex dictis : Definitur 
enim. Actus primus corporis organici habentis vitam sensiti- 
vam in potentia ; seu , Principium primum sentiendi. Solum 
superest, ut de potentiis ejus, scilicet Sensu et Appetitu sen- 
sitivo agamus quatuor articulis. Primus erit de Sensibus in 
communi : Secundus de Sensibus externis : Tertius de Sen- 
sibus internis : Quartus de Appetitu sensitivo. Quibus ad 
pleniorem Vitae Animaeque sensitivae intelligentiam subnec- 
temus Appendicem de Viventibus Sensitivis , seu Anima- 
libus. 


ARTICULUS PRIMUS. 

De Sensibus in communi. 

Potentiae Animae , ut specificantur ab actibus suis, ita per 
eos innotescunt. Und6 notionem Sensuum in communi satis 
tradiderimus, si semel explicuerimus actionem cui destinan- 
tur, nempe cognitionem sensitivam. Porro ut id rit& fiat, 
aliquid attingendum est circa cognitionem in communi; 
deindfc vero ex his quasi publicis fontibus derivanda notio 
cognitionis sensitivae. 

Dico primo : Cognitio est ea animae functio , qua vivens se- 
ipsum et ea quae in se sunt percipit. 

Conclusio continet germanam cognitionis notionem : Neque 
enim hoc nomine aliud omnes designatum volunt , quam vi- 
talem aliquam functionem , qu^ nos et ea quae in nobis sunt 
quasi sentimus, percipimus, apprehendimus, discernimus, 
aut quovis alio nomine dicas id quod omni nomine comper- 
tius in se quisque nostrum experitur. 

Dico secundd : Haec perceptio non extenditur extra vi- 
vens; Undd externa non cognoscuntur, nisi quantum et qua- 
tenus sunt in vivente. Ita centies repetit S. Thomas , cum to- 
ties celebrat, intantum aliquid cognosci , inquantum est in 
cognoscente , 1 p., q. 12, a. 2, etc. 4 q., 4 4, a. 4, etc. Item, 
cognoscentem cognoscendo fieri cognitum , etc. 

Conclusio sequitur ex praecedenti , colligiturque tum ex no- 
minibus quibus omnes exprimunt cognitionem, quae sonant 
eam intra nos totam concludi , et rem cognitam intra cognos- 
centem trahi, ut percipere , apprehendere , comprehendere , 
tenere , capere , intelligere , id est, quasi intus legere , etc. 

Tum experientia qu$ compertum habemus ea externa a nobis 
non cognosci, quorum nihil intra nos est. Tum demum ex ipso 
genere actionis cognitivae. Haec enim non est actio tran- 
siens, et per modum externae eruptionis ad immutandum ali- 
quid ad extra, quae originetur quidem ab agente, sed recipiatur 
et sustentetur in rebus externis; sed est actio immanens , et 
per mocjum mottis interni et perfectionis in ipso vivente sub- 
jectatap; ae proinde ei com mensuratae, nec limites ejus exce- 
dentis ad invadenda externa, sed in internis prorsus conclusas. 

Dico tertid : Ut cognoscens fiat externa, seu quod idem est, 
ut externa fiant in cognoscente, necesaarid admitti debet 
quoddam speciale genus formarum , quae vulgo dicuntur Spe~ 
cies inieniionales , seu ideas, seu quovis alio nomine desig- 
nentur. 

Conclusio vix ab ullo negatur : Etenim consentiunt omnes 
cognitionem perfici per ideam , imaginem, speciem, formam 
rei cognitae existentem in cognoscente: Sequiturque manifeste 
ex dictis. Nam nihil fit aut est aliquid nisi per formam ejus : 
Sed ut externa cognoscantur, debent esse in cognoscente; ergo 
debet esse in cognoscente forma externorum ; Atqui illa forma 
non est ipsa forma naturalis 'cogniti, haec enim supponitur esse 
extra cognoscentem; ergo debet esse aliud genu9 formas, 
nempe species intentionaHs; quippe hoc nomine designatur 
forma illa objectorum ad cognitionem perficiendam unied des- 
tinata. Major patet ex dictis primd parte Physicas qu. 3 , art. i , 
Ibi enim ostendimus nomine/or/?*# intelligi id quo unumquod- 
que determinatur ad suam essendi rationem. Minor vero jam 
superioribus conclusionibus declarata fuit, Subsumptum de- 
mum patet ex probatione ei subjuncti. Ac proinde legitima est 
consequentia. 

Dico quartb : Species intentiooalis est non modd formalis 
similitudo , sed etiam ipsissimum objectum in esse cognos- 
cibili. 

Conclusio est contra quosdam , qui parum penetrantes na- 
turam et officium specierum, habent eas ut instrumenta quibus 
objecta movent potentias, non vero ut formales objectorum 
repraesentationes. Attamen manifesta sequitur ex dictis. Cum 
enim cognitio sit vitalis perceptio eorum quae sunt in cognos- 
cente, si id, quo objecta externa fiunt praesentia cognoscenti , 
non esset ipsissima quidditas objecti in esse cognoscitivo, sed 
SOlum instrumentaria quaedam vis , quo objectum moveret 
cognoscentem, cognoscens non perciperet objectum, sed solum 
se mutari ab aliquo ignoto. Sicut quia ictus non est formalis 
similitudo hominis, sed solum motio quaedam ab eo derivata, 
cum percutimur in tenebris, cognoscimus quidem nos esse 
motos, sed propterea percutientem minime cognoscimus. 

Ex his demonstrata habetur tum necessitas , tum natura 

Specierum. Necessitas quidem, requiruntur enim ut cognitum 
sit in cognoscente, cujus perceptio non attingit absentia. Na- 
tura vero, quippe nihil sunt aliud quam idipsum omnino in 
esse cognoscibili, quod res cognitae in esse naturali. Habetur 
praeterea quam vere dixerit Aristoteles, Animam cognoscendo 
jieri omnia , et, Cognoscentem esse idem cum objecto 
cognito. Quippe cognoscentis ea est natura , ut quamvis suum 
esse naturale non exuat, alienas tamen formas modo quodam 
sibi proprio induere valeat, sicque in alia transformari ; quo 
fit ut vivaci illfi facultate qua seipsum percipit, percipere 
itidem valeat ea in qua) transformatur. Habetur demum 
dari quasi duos mundos, aut potius, duos status ejusdem 
mundi; alterum naturalem, alterum intentionalem, quatenus 
id ipsum quod res sunt naturaliter in seipsis, sunt itidem in- 
tentionaliter in cognoscentibus. At haec de cognitione in com- 
muni attigisse sufficiat ; nunc applicanda sunt cognitioni sen- 
sitivae. 

Dico quintd: Cognitio sensitiva est vitalis functio, qu& ani- 
mal et se quadamtenus et alia quaedam corporea , nomine 
objecti sensibilis designata , percipit. Undd oportet itidem 
sensum suo modo habere species intentionales objectorum 
sensibilium. 

Conclusio patet ex dictis : Quippe cum sensatio sit species 
cognitionis , debet pro suo modulo sibi vindicare quae sunt de 
communi ratione cognitionis. 

Dico sexto : Species intentionales, quibus perficitur cognitio 
sensitiva, non sunt tantum ideae motuum in nobis excitatorum 
ab objectis, sed etiam imagines ipsorum objectorum ; seu ali- 
quorum in rebus ipsis vere existentium. 

Conclusio est contra Cartesium, qui vult sensus non perci- 
pere id quod de facto est in rebus, sed affectionem quamdam 
m nobis a rebus causatam; seu potius occasione motionum 
nobis a rebus inflictarum chima)ricas quasdam ideas in cogni- 
tione nostra excitari, quibus nihil simile in rebus respondeat. 
Ut ad pressionem fibrarum oculi excitari ideam lucis et coloris, 
cum tamen objecta externa proprie non sint colorata et lucida, 
sed solum eo modo impellant contra nos materiam subtilem, 
quo oportet ad cogitandum colorem et lucem. 

Probatur tamen primo experienti^, qufi sentimus nos sensu 
discernere et quid res in nobis causet et quid revera sit in 
seipsa. Ut gladium esseauidem in se acutum, latum, durum; 
in nobis vero causare dolorem quo ipse caret. Im6 cum aliis 
viis licet explorare quid sint res in se, tales deprehenduntur, 
quales sensus ben6 dispositus percipiebat, et quales idea illa 
sensibilis repraesentabat: Ut objecta visa tum ratione tum aliis 
sensibus deprehendimus esse in seipsis ejus figurae, sitfis, am- 
plitudinis, distantiae, numeri, ac oculis ben6 dispositis reprae- 

sentantur, idemque contingeret circa lucem et colorem, si aliis 
viis quam oculo possent explorari. 

Secundo ab inconvenienti : Quippe minus recte, pro ea qud 
est sinceritate, nobiscum egisset Auctor natura), si sensus ra- 
tionis ministros, cum veraces ac fideles posset efficere, effecis- 
set tamen adeo fallaces, ut nihil minus apprehendant in rebus, • 
quam quod reipsa in illis est ; sed meras inanitates et chimaeras' 
lucis, coloris, frigoris, caloris, etc., ad praesentiam rerum sibi 
frustra confingant repraesententque ac si rebus vere inessentJ 

Tertib tandem ratione deprompti ex D. Thoma 4 , 2, q. 4 67, a. [ 
2. Etenim (quod parum perspexit Cartesius) sensus nobis datil 
sunt non solum ad protectionem vitae, sed etiam ad contempla- 
tionem operum Dei, et ad inserviendum cognitioni intellectivae ; 
ergo debent percipere , non mod6 dispositionem utilem aut 
noxiam quam res causant in nobis, sed etiam illam ipsam quam 
in rebus causavit Auctor naturae. 

Nec obstant innumeri errores et fallaciae sensuum : Quippe 
ex his solum colligitur sensus in exploranda rerum tum res- 
pectu nostri, tum inter se dispositione posse interdum deficere, 
quatenus nec se habent semper ad res, nec res ad illos, uti 
oportet ad perficiendam fidelem sensationem. Ipsa ratio unicd 
data ad cognoscendas res ut sunt in se, quam saepe fallitur in 
hac sua functione I 

Dico septimd : Cognitio sensitiva non perficitur ideis natu- 
raliter inditis; sed speciebus ab objectis in sensu causatis. 

Conclusio est itidem contra Cartesium, qui vult ideas, quibus 
perficitur sensatio omnisque alia cognitio, non causari a rebus 
in anima , sed solum res movendo corpus excitare animam ad 
attendendum ideis naturaliter inditis et cum illis corporis mo- 
tibus colligatis. Idem fer6 docuerat ante Cartesium Plato refe- 
rente D. Thoma 4 p., q. 84, a. 6. 

Probatur tamen primd experientiA , quA videmus inter ob- 
jecta externa et species sensibiles omnem dependentiam et 
connexionem, quas solet esse inter causam et effectum. Rogo 
enim si objectis v. g. visibilibus vim causandi speciem sui in 
facultate visiva indidisset Deus, quid aliud fieret, quam nunc 
fit? Secundb ratione : Nam effectibus corporeis jur& assignan- 
tur causae corporeae : Sed species sensibiles sunt effectus cor- 
porei, recipiuntur enim in sensu qui est facultas corporea , et 
turbantur passionibus corporeis , puta somno et morbo ; ergd 
jur6 illis assignantur causae corporeae proportionatae , nempe 
objecta quorum sunt similitudines. Tertid, natura, quae nihil 
agit frustra, indidit objectis visibilibus vim pingendi imaginem 
sui , ut experiri licet in camera obscura ; quippe modico fora- 
mine in ea facto per illud externa objecta opposita (maximi si 
A Sole collustrentur, etsi foramini lenticulare vitrum, ut sunt 
senum perspicilla , apponatur) pingunt in cartula aut pariete 

elegantissimam sui speciem ; sensuum ver6 organa ita prorsus 
aptavit ut oportebat ad excipiendam illam imaginem , ut vi- 
dere est in oculo ; ergo sensus recipiunt species seu imagines 
ab objectis. Adde inconveniens esse animam tantopere de- 
pendere ab objectis in cognitione sua, si nihil ab illis reciperet, > 
sed penes se haberet eorum ideas. Item frustra alligaretur f 
corpori, utpote habens sine illo omnia essendi et cognoscendi 
principia. Item satis ridiculum est animam ideis omnium 
plenam tam profonde sopitam esse ut nullam penitus advertat, 
nisi vellicata et excitata ab objectis externis. Demum et ilM ’ 
mirabile , semel excitatam animam ad deprehendendas ideas, 
rursus quidem relabi in soporem pristinum respectu aliqua* 
rum, cum scilicet obliviscitur; respectu vero aliarum, quarum 
scilicet cum vult recordatur, satis diu quasi vigilare. 

Dices : Inconveniens est animam nobiliorem pati a corpori- 
bus inanimatis et ignobilioribus ; ergo non ab illis recipit 
species suas. 

Respondeo cum D. Thoma 1 p., q. 84, a. 6, ad. 2, animam 
sentientem, etsi absolute sit nobilior objectis sensibilibus, atta- 
men quantum ad hoc inferiorem illis esse, quod sit in potentia 
ad essendum alia a se, objecta verd sint idipsum actu. Unde 
possunt reducere animam de potentia ad actum. Ut coloratum 
actu potest reducere potentiam visivam , quae est solum colo- 
rata in potentia, ad actum intentionalem coloris. 

Dico octavb : Species sensibiles non sunt substantialia efflu- 
via objectorum, sed accidentales formae in sensibus causatae ab 
objectis. 

Prima pars conclusionis est contra Democritum et Epicu- 
reos, qui ponebant species, praecipud visibiles, esse quasi 
quaedam idola intus inania ex superficie objectorum derasa ac 
proinde extimam figuram illorum referentia, sicut serpentis 
figuram retinet spolium ejus. Sed haec sententia tam absurda 
est, ut nihil sit necesse immorari in ea directi refutanda. 

Secunda vero pars manifeste sequitur ex dictis : Species 
enim sensibiles sunt formae, quibus cognoscens transformatur 
in cognitum, seu quibus cognitum acquirit quoddam esse in- j 
tentionale in cognoscente; Atqui illa transformatio illudque 
esse intentionale, sunt quid accidentarium et adventitium sub- ■ * 
stantiae cognoscentis, ut patet; adveniunt enim ei jam integri } 
subsistenti ; ergo itidem species a qua dantur, est forma acci- r 
dentalis. » 

Dices : Accidens non potest transire de subjecto in subjec- 
tum : Sed species sensibilis transit de subjecto in subjectum, #v 
emittitur enim ab objecto, recipitur in medio, et sic depor- 
tatur usque ad sensum; ergo non est accidens, sed subtilis * 
aliqua substantia incredibili agilitate ab objecto ad sensum 
convolans. 

T. III. 

Respondeo illammet speciem , quae formfatur in sensu, nun- 
quam fuisse entitativfc in medio; sed ab objectis ita movetur 
medium , ut in sensu distante formari valeat species : sicut ia 
malleo non est horologium , sed ita movetur malleus ab arti- 
fice, ut illa motione valeat produci in materia forma horologii* 
Et hoc est quod vult D. Thomas, cum dicit, colores esse ia 
aere, sicut virtus artis est in instrumentis artificis. Unde noa 
est imaginandum spedes quasi per aera discursitare, et ia 
qualibet aeris particula esse innumeras species confertas om- 
nium objectorum , qui ex hac particula videri possunt ; sed 
solum aeri adesse virtutem quamdam specierum productricem 
ab objectis derivatam. 

Qumres prim6 : Qud ratione pingantur species in speculis ; 
item in charta opposita foramini camerae obscurae. 

Respondeo species non produci verb in speculis, sed magis 
vim productivam earum incurrendo in speculum reflecti ab eo 
ad oculum. Si enim species aut imago objecti verb inhaereret 
speculo, quasi depicta in ejus superticie, oporteret in iisdem 
partibus speculi videri ab omnibus speculum inspicientibus 
easdem partes imaginis; sicut in tabella ab omnibus spectato- 
ribus videtur eadem pars imaginis in eadem parte telae. Patet 
autem experientid pro diverso inspicientis oculi situ in diversis 
speculi partibus apparere imaginem objecti : Igitur imago 
ipsa objecti non pingitur in speculo , sed tantum reflectitur 
vis ejus productiva a speculo ad oculum : Qu6 fit ut quia va- 
riato situ oculi variatur reflexio, varietur quoque apparentia 
rei in speculo. Attamen in chartula foramini camerae obscurae 
apposita videtur pingi vera inhaerensque externorum objecto- 
rum imago, et non solum reflecti ad oculum vis ejus pro- 
ductiva: Idque ob contrariam rationem, quippe a diversis 
spectatoribus videnture aedem imaginis partes in iisdem char- 
tulae partibus : Quod minime contingeret, si imago ipsa chartu- 
lae impressa non inhaereret. 

Quaeres secundb : An cognitio directe feratur in speciem, au 
potius in ipsam rem ut est in se. 

Respondeo, quod quia species non est proprie sui ipsius, sed 
totum id quod est, est objecti, cujus est mera repraesentatio, 
idirco proprie non terminat cognitionem, neque est id proprii 
quod cognoscitur, sed magis ed mediante objectum : sicut vis 
activa data substantiae ad agendum non est proprte id quod 
agit , sed magis id quo substantia agit. Attamen sicut virtus 
agendi, etiam separata d sua substantia, nihilominus ageret ; 
ita quoque si species conservaretur in potentia remotis objec- 
tis, perindd perficeretur cognitio ac si praesentia essent, v. g. 
si Deus conservaret in meo oculo speciem arboris remotd ar- 
bore , perinde viderem arborem ac si ipsa ante meos oculos 
existeret; et hoc contingit in Phraeneticis, quorum turbata ima- 

ginatio, quia perinde afficitur speciebus in ea relictis, ac si 
objecta coram essent, ideo sibi clare et distincte percipere vi- 
dentur ejusmodi objecta. 

Quaeres tertio : Quomodo species concurrat ad cognitionem. 
Respondeo reductive pertinere ad genus causae efficientis : 
complet enim potentiam , quae est principium effictivura cog- 
nitionis. Complementum autem causae reducitur ad genus talis 
causae. 


ARTICULUS SECUNDUS. 

De Sensibus externis. 

Sensus externi sunt, ad quos species deforis venientes primd 
deferuntur. Quinque sunt in animalibus perfectis, Visus, Au- 
ditus, Odoratus, Gustus, et Tactus. Circa illos qumritur primo, 
quid sit ipsorum objectum : Secundo quotuplex sit : Tertio, an 
positum supra sensum possit sentiri : Quarto, an et quomodo, 
dum excellit, laedat sensum, ut magna lux oculum: Quinto 
an sensus decipi possit circa proprium sensibile. Quibus 
breviter explicatis, agemus de quolibet sensu externo in par- 
ticulari. 

Dico primd : Objectum sensus externi est sensibile singulare, 
praesens, localiter extensum, in debita distantia. 

Explicatur. Dicitur, sensibile singulare , quia universalia 
non cadunt sub sensum, sed solum sub intellectum; unde 
axioma est, sensum esse singularium , intellectum vero uni* 
versalium. Additur, singulare prsesens , quia sensus externi 
non sunt circa res absentes: Dicitur, localiter extensum , 
quia res debet esse in loco, ut sit sensibilis; unde corpus 
Christi in Eucharistia non sentitur, quia non est ibi ut in loco. 
Additur demum, in debita distantia , quia res nimium remo- 
tae non sentiuntur, ut odores, sapores, et soni a nobis remotis- 
simi : Idcirco etiam plures stellae in coelo latent propter nimiam 
distantiam. Hujus ratio est, quia actio intentionalis dependet 
a loco et quantitate, sicut et omnis actio corporalis ; unde 

S uantd magis recedit a suo principio , tanti magis debilitatur, 
onec tandem penitus deficiat. 

Dico secundo: Sensibile est triplex, scilicet proprium, com- 
mune, et per accidens. 

Explicatur: Eorum quae sentiuntur, quaedam per se spectant 
ad unum sensum, ut colores ad oculum, et sapores ad gustum; 
haec dicuntur sensibilia propria. Quaedam verd possunt a plu- 
ribus sensibus percipi, ut figura oculis et tactu ; ista suntsen- 
sibilia communia. Quaedam demum per accidens attinguntur 
a sensibus , eo quod lateant sub qualitatibus sensibilibus , ut 

substantiae omnes; ista dicuntur sensibilia per accidens . 

Sensibile proprium est quintuplex ; Visibile, Audibile, Odo- 
rabile, Gustabile, et Tangibile, juxta scilicet quinarium nu- 
merum sensuum. Sensibile verd commune est etiam quintuplex, 
scilicet Motus, Quies, Numerus, Figura, et Magnitudo. Ad ista 
referuntur Tempus, Situs, Unitas, Distantia, et Propinquitas. 
Sensibile per accidens est, quidquid latet sub apparentiis sen- 
sibilibus, tanquam naturaliter connexum cum illis, ut vita , 
amor, odium, virtus. Sensibile proprium emittit speciem, quam 
modificat sensibile commune; unde utrumque repraesentatur 
per unicam speciem; sed sensibile per accidens nullam emittit, 
aut modificat speciem ; tantum connectitur cum repraesentatis 
a specie, ut cum naturalibus signis. 

Dico tertio : Sensibile immediate positum supra sensum non 
potest sentiri. 

Probatur conclusio; Tum experienti£, qu& videmus quemli- 
bet sensum egere medio recipiente et deferente speciem , ut 
patebit infra de singulis sensibus : Tum ratione : Cognitio enim 
sensitiva fit per transformationem intentionalem sensfts in sen- 
sibile, ut patet ex dictis : Atqui haec transformatio non juvatur 
sed magis impeditur contactu corporeo objecti, a quo organum 
sensils tunc quasi obruitur ; ergo fieri non potest cum objec- 
tum immediate ponitur supra sensum. 

Dices : Nervus laesus sentit dolorem suae laesionis ; sapor 
linguae appositus gustatur; auditur sonus ipse, qui fit intra 
aurem. 

Respondeo in his omnibus semper intercedere medium. Dum 
enim laeditur nervus, pars quae immediate ab extraneo corpore 
laeditur, non sentit dolorem , sed obstupescit; sentitur vero a 
partibus vicinis. Sapor etiam non immediate secundum suum 
esse naturale afficit gustum, sed mediat caro, qua sapore per- 
fusA sentitur sapor a nervis sub ea latitantibus. Sonus demum, 
qui aliquando auditur intra aures, non fit in ipso organo audi- 
tils, sed in partibus vicinis, quas humor transiens commovet, 
und6 fit quidam intra aurem tinnitus. 

Dico quarte : Sensibile excellens non destruit sensum illa 
actione intentionali, quA in eo suam format ideam, sed aliquA 
actione Physica se*i alterativa!, quae huic adjungitur. Ita ex- 
pressi D. Thomasin supplemento q. 89, art. 2. 

Probatur conclusio : Destructio sensis est alteratio Physica : 
Sed actio intentionalis non est physice alterativa ; ergo sensi- 
bile excellens, quatenus agit actione intentionali, non destruit 
sensum. Majorpatet. Minor vero declaratur : Etenim cum actio 
sit aestimanda ex termino ad quem eam natura destinat, actio 
intentionalis non ordinatur ad mutandam rerum naturam , ut 
alterativa ; sed ad perficiendam cognitionem , et ad transfor- 
mandum cognoscentem in objectum cognoscendum , salvA et 

intacta ejus naturd : Sicque non mod6 ex sua ratione non est 
alterativa et corruptiva , sed magis corruptioni et alterationi 
maxime adversa : Unde quantd est excellentior, tantb est a cor- 
ruptione remotior, et magis perfectiva sui subjecti, 
i Quod igitur sensibile excellens destruat sensum , id accidit 
; ex aliquo adjuncto actioni intentionali, ut ex nimio affluxu ni- 
miaque contentione spirituum, aut certe ex eo quod objectum 
agitin sensum non modo actione intentionali, sed etiam actione 
alid Physicd et alterativd : ut ignis immutat Physici suo calore 
organa tactils; et solaris lux in crystallino, ut in quodam 
ustorio speculo, conglobata comburit fundum oculi. Aquila ta- 
men facilius sustinet solis intuitum, quia foramen oculi ita 
coarctat ut paucissimos admittat radios, quorum proinde vis 
sit minima ad comburendum. Ob eamdem causam cum solem 
per foramen acus contuemur, etsi integer appareat, ejus tamen 
aspectu non multum laedimur. 

Attamen speciali quodam modo sensibile laedit sensum lae- 
sione non quidem alterativd , sed ut ita dicam intentionali. 
Nempe non quia excellens est , sed quia disconveniens incli- 
nationi animae, atque ob id displicens et dolorificurn. Sic voces 
asperae et discordes cruciant auditum, acerbi et ingrati sapores 
gustum, calor aut frigus nimium tactum. Unde etsi haec objecta 
corpus non corrumperent, nihilominus animam torquerent; 
et hoc pacto cruciabuntur damnati, non per corporis aiteratio- 
nem , sed per ingratissimorum objectorum continuam sensa- 
tionem. 

Dico quintb : Sensus per se non fallitur circa proprium ob- 
jectum : Attamen circa sensibilia communia et sensibilia per 
accidens potest esse occasio fallaciae. 

Declaratur prima pars : Etenim cum natura instituerit sen- 
sus ad cognitionem proprii objecti , decuit ejus sinceritatem 
non fallaces efficere, sed fideles ac huic functioni, cui deceptio 
capitaliter repugnat, rite aptalos. Und6 quod errent, provenit 
semper ex aliquod efectu vel organi, quod corruptum est, et a 
naturali dispositione dimotum , ut lingua febricitantis infecta 
bilioso amaroque humore omnia amara percipit; Vel medii , 
quod seu arte seu accidente aliter alfectum est ac natura 
exigat , ut cum omnia viridescunt conspecta per vitrum hoc 
colore affectum ; Vel demum objecti , quod non applicatur 
sensui in ea distantia , et proportione , qua decet ; ut colores 
remotissimi nigrescunt et languent, quantumvis in se vividi. 

Secunda ver6 pars etiam declaratur : Etenim natura per se 
non instituit unicum sensum externum ad exploranda cognos- 
cendaque sensibilia communia et per accidens : Unde nihil 
.mirum, si sensus, etiam recte dispositus, in objecto sibi debite 
applicato non perfecte percipiat quidquid requiritur ad certam 
cognitionem sensibilis communis et sensibilis per accidens ; 


QUARTA PARS PHYSICAS. 


440 

proind&que sit occasio fallaciae, quatenus anima unico sensu 
freta praecipitat judicium de re , quae non nisi concordia plu- 
rium sensuum debet judicari. Sic in perspectivis, cum oculus 
ita videt se habere colores rerum, ac se habere solent ob di- 
stantiam, fallitur anima exinde praecipitanter colligens distan- 
tiam. At illud ponderandum, ut sensibile proprium certo cog- 
noscitur proprio sensu , ita sensibilia communia non minus 
certo deprehendi concordia plurium sensuum. Unde nec sen- 
sus communis rect& dispositus fallitur circa sensibilia commu- 
nia sufficienter a sensibus particularibus explorata ; sicque ad 
explorandam veritatem objectorum externorum data sunt no*» 
bis in sensibus sufficientia adminicula; ut jure dixerit Cicero 
lib 4. Academ. qq. Sensuum ita clara et certa esse judicia, 
ut si optio naturx nostrx detur , et ab ea Deus requirat , 
contentane sit suis integris incorruptisque sensibus , an 
postulet melius aliquid, non videri quid requirat amplius . 
Ideoque, maximam esse in illis veritatem , si et sani sint et 
valentes^ et omnia removentur qux obstant et impediunt * 

§!• 


Dc Sensu vistis. 

Explicatis iis, quae pertinent ad Sensus externos in com- 
muni, singulatim de ipsis agendum est. Et prim6 quidem de 
Visu, qui omnibus praestat. Circa quem tria explicanda sunt, 
Organum, Medium, et Objectum. 

Organum Visus est oculus, qui membrorum pulcherrimus 
in sublimiori parte quasi in specula collocatus est, ut spectare 
facilius posset, et spectari. Ejus structura talis est, ut sit dispo- 
situs ad modum globuli ovalis, constetque tribus humoribus, 
et quinque tunicis. Humores sunt, primo Crystallinus, qui est 
quasi in centro oculi, adeo clarus, splendens, perfectusque, ut 
ejus gratia reliquae oculi partes constructae esse videantur, 
idedque dici possit oculi ocellus . Secundd Aqueus a parte an- 
teriori Crystallino circumfusus. Tertio Vitreus, pellucidus qui- 
dem, sed non omnino fluxus, ejusque consistendae, cujus est 
albumen ovi. Hic in majori copia implet totam fundi oculi ca- 
pacitatem. Tunicae vero sunt quinque : Prima dicitur Specula- 
ris, quod sit pellucida et transpicua ; ista circumdat et continet 
humorem crystallinum. Secunda dicitur Reticularis, quod ve- 
nis et arteriis sit contexta per modum retis : Haec ex nervi 
optici substantia medullari dilatata emergit , mollis, alba, et 
aliquatenus rubescens, visiles spiritus per universum oculum 
diffundens. Tertia dicitur Uvea, qubd sit similis pelliculae uvae 
nigricantis. Quarta dicitur Cornea, quod non mod6 transpicua 


DE SENSIBUS EXTERNIS. 


HI 


sit, sed etiam dura per modum cornu ; estque veluti thorax et 
clypeus humorum, praecipue Crystallini. Quinta demum vali- 
dissima, totum oculum instar Thecae continens , et Corneae 
continua>, eique postica, dicitur Sclerotica. Oculi autem ita dis- 
positi continuantur cerebro per nervos duos, qui dicuntur Op- 
tici , et ita descendunt a cerebro ad oculum, ut in media via 
uniantur, et rursus separati pergant singulus ad singulum ocu- 
lum. Ex his .nervis nascuntur praefata* tunicae, et deferuntur 
spiritus animales ad oculum veluti per canales. Sed ut mira- 
bilis haec machinula expeditius moveretur in omnem partem, 
dati sunt ei sex musculi : Primus dicitur Superbus seu Attol- 
lens , quia oculum elevat : Secundus, j Humilis y quia oculum 
deprimit ; Tertius Adducens sive Bibitorius : Quartus Abdu- 
cens sive Indignator ius, quorum uterque movet ad latera, 
ille quidem ad majorem canthum ( id est angulum oculi qui 
est ad nares) adducendo, ut sit inter bibendum; hic vero ab- 
ducendo ad alterum canthum, ut fieri solet in iracundo con- 
temptu. Quintus et sextus circulariter movent, dicunturque 
Amatorii , quod blandiculis aspectibus, ac benevolentiae indi- 
cibus inserviant. 

Sed quaeritur, ex tam variis partibus, quae sit propria sedes 
virtutis visivae. 

Respondeo, cum in visione tria sint, collectio specierum in 
minimum spatium, receptio illarum, et perceptio objecti per 
illas repraesentati, humores, sed maxime Crystallinus, desti- 
nantur ad colligendas species ; quippe illae ex amplissima ob- 
jectorum ob oculos positorum latitudine emissae ad Crystalli- 
num appellentes ita ab eo refringuntur ac in minimum spatium 
colliguntur, ut per eum trajectae compendiosam imaginem pin- 
gant in fundo oculi usque ad mirhculurn expressam, distinc- 
tam ac nitidam. At vero tunica Reticularis seu Retina est ut 
tela in qua sit haec pictura. Demum spiritus animales in ner- 
vulis quibus Retina texitur residentes , sunt propria perci- 
piendae ejusmodi picturae, seu rerum per illam repraesentata- 
rum organa. Und& quibus humore quodam obstruitur nervus 
opticus, sicque impeditur effusio spirituum animalium a cere- 
bro in oculum, et si Crystallinus integer ac purus sit, sicque 
per eum trajectae species pingantur in Retina itidem incolumi, 
attamen non sit visio, quia non adest spiritus qui percipiat. 

Porro haec partium Oculi officia hoc pacto deprehendi pos- 
sunt. In conclavi obscuro foramini objecta in clara die posita 
spectanti si apponatur lenticulare vitrum, cujusmodi sunt Te- 
lescopiorum Ocularia, aut senum Perspicilla, radii ab objectis 
emissi ac trajecti per vitrum ab eo unientur in certa distantia, 
in qua si opponas chartulam, effingent in ea elegantissimam 
picturam earum rerum a quibus emissi sunt. Si chartulam ad- 
moveas propius aut removeas ab eo puncto in quo vitrum coi- 

ligit species, confundetur imago. Objectorum remotiorum 
species pauld propius suam pingent imaginem qu3m proximio- 
rum : Unde si vis illorum nitidam imaginem chartula excipere, 
oportet eam vitro tantisper approximare; 0 contra vero elon- 
gare pro objectis vicinioribus. Si latera camerae fuerint can- 
dida, dilutior pingetur in chartula imago, quam si fuerint nigra; 
quia lux irrumpens per foramen a parietibus candidis reflexa 
in chartulam expungit colores. Si foramen amplies, illustrior 
erit pictura, sed minus distincti colores: Si coarctes, fiet dis- 
tinctior, sed miniis illustris. Tenes hoc exemplo structuram et 
officia partium oculi: Nam si grandioris animalis, puta bovis, 
oculum industrii dissecando patefeceris, reperies esse obscuram 
cavernam uve& tunic£ ut nigro stromate intrinsecus vestitam, 
in qua modicum foramen patet anterius versus objecta , cui 
Crystallinus loco vitri lenticularis, cujus figuram refert, appo- 
nitur ad uniendas species, opponitur ver6 in fundo oculi Heti- 
na ad instar chartulae expansa ad eas excipiendas. Cum objecta 
sunt remotiora animal complanat oculum, ut Retina Crystal- 
lino propior facta occurrat speciebus propius coeuntibus : Cum 
objecta sunt propiora, animal e contra comprimit oculum, ut 
eo productiore facto Retina occurrat speciebus remotius 
coeuntibus. Utrumque conatum sentimus in nobis cum oculos 
intendimus in objecta remotiora et propiora. Senes, quibus 
flaccidior est oculus, non possunt expediti illum comprimendo 
productiorem efficere; undO objecta propius admota videre 
nequeunt: E contra Myopes, id est, quibus prominulus est 
oculus atque semper productior, non possunt remotiora cer- 
nere, sed tantum oculis valde prope admota. Utrisque opus 
est perspiciliis, sed contrariae figurae ; convexae senibus, con- 
cavae Myopibus. Nempe quia perspicilla concava spargendo 
Visuales radios efficiunt ut tardius in oculo coeant, sicque per- 
veniant ad Retinam quae in Myopibus remotior est; convexa 
vero colligendo eosdem efficiunt ut propius coeant, sicque pingi 
possint in Retina quae in senibus propior existit. Cum versamur 
inter objecta admodum splendida, coarctamus pupillam (ea 
vero est ipsissimum foramen oculi), ne nimia lux irruens 
obruat oculum et expungat distinctionem colorum in Retina 
depictorum ; cum e contra inter obscuriora versamur, dilata- 
mus pupillam, ut amplior facta ampliores ac distinctiores 
species excipiat. Haec alternatio manifesti visitur in pueris ab 
illustri loco ad obscurum commeantibus. Porro quia haec pu- 
pillae mutatio non sit subito, sed eget morulA, hinc sit ut obstu- 
pescat nobis visus, cum ex obscuro loco , in quo amplior erat 
pupilla, subito emergimus in splendidum, aut e contra : Nempe 
donec sese pupilla pro loci conditione aptaverit. 

Quod attinet ad Medium Vistis, illud est corpus perspicuum, 
ut aer, aqua, vitrum. Nempe species visibilis, uti et lux, rectd 

projicitur ab objecto per diaphanum seu perspicuum, donec 
incurrens in opacum , ibi sistat. Sed illud mirum , hanc spe- 
ciem, uti et lucem, ita recta projici, ut occursu politi corporis 
reflectatur ; hinc fiunt specula immissas in se species iterum 
remittentia. Mirabilius adhuc, quod dum emergens ex uno 
diaphano incurrit in aliud densius, puta ex aere in vitrum , 
tantisper refrangitur, id est inclinatur, idque magis aut minus 
juxta majorem aut minorem superficiei corporis in quod in- 
currit inclinationem. Hinc fiunt Telescopia et conspicilla, quo- 
rum tota ars posita est in aptanda vitri superficie, uti oportet, 
ad dilatandas aut colligendas in brevius hac refractione spe- 
cies. Porro si curiosius quaeras, cur lux et species visibiles ita 
reflecti refrangique valeant, nobis Cartesianorum et Epicureo- 
rum hac in parte insomnia minime probantibus, nihil aliud 
respondendum videtur, quam hanc esse lucis specierumque 
naturam. Nam, quod ait Cartesius, lucis et specierum actionem 
nihil esse aliud quam globulorum motum aut pressionem, 
proindeque resilire debere ad instar pilae in parietem impactae, 
autrefrangi ad instar ejusdem pilae linteum perforantis, et gra- 
tuitum est, et initio Physicae refutatum, et praeterea nihil ad 
rem facit, quippe ut ait Horatius, 

Nil facit exemplum litem quod lite resolvit. 

Nam quaeri pariter posset a Cartesio cur pila incurrens in 
parietem resiliat. Et si causam fingat, hujus iterum causae 
causa eodem jure postulabitur, donec tandem quaestio sistatur 
in ipsa natura, seu potius in supremo rerum Artifice, qui talem 
tali rei naturam indidit. Sed quia ille nihil facit frustra, si 
quaeratur, cur luci ac speciebus hanc naturam indiderit, in 
promptu erit responsio, quia cum lux et species factae sint, ut 
objecta videri ab oculis possent, huic fini satis servire aliter 
non poterant. Quippe constat totum visionis artificium pen- 
dere ex reflexionibus et refractionibus scit6 procuratis. 

• Objectum Vistis est lux et color. Quid sit lux oculis magis 
quam ulla definitione notum est. Est vero color lux per opa- 
citatem adumbrata et modificata. Id patet in luce Solis, quae 
admixtd opacitate nubium degenerat in varios colores. Si ergo 
nubes naturali dispositione et permanenter haberet hoc tem- 
peramentum lucis et opacitatis, esset permanenter hujus co- 
loris, cujus apparet: Unde color est temperamentum quoddam 
lucis et opacitatis, estque lux ut color vivus; 6 contra color ut 
lux mortificata opacitate. Porro quia haec attemperatio lucis 
et opacitatis infinitis modis fieri potest, infinitae sunt colorum 
species. . 

§ H 

De Auditu, 

In Auditu, sicut in Visu, tria sunt explicanda, Organum, 
Medium et Objectum. ^ ' 

Organum AudiLtis aliud exterius est, aliud interius. Exterius 
est auricula, in qua non fit auditio, sed datur lum ad symme- 
triam cprporis, tum ad colligendos suis cavitatibus sonos, qui 
ab ea per varios maeandros refracti , tandem perveniunt ad 
organum interius. Istud constat delicatissimi membranuli, 
aere plena , et nervo cerebrum pertingenti appensa : Dicitur 
ver6 Tympanum auditUs. Facultas auditiva residet in illo 
Tympano et nervo cui appenditur. Quippe species soni impri- 
mitur quidem tympano, percipitur vero a spiritu animali in 
nervo residenti. Praegrandis fragor laedit delicatissimum hoc 
tympanum propter nimiam commotionem ; et ide6 necesse 
fuit, tot spiris et maeandris refringi sonum, antequam ad illud 
perveniret. 

Medium Auditas est aer, aut aliud corpus subtile et facili 
commovibile : Quippe quantb facilius medium commovetur, 
tant6 facilius defert sonum. Hinc est quod pisces habent audi- 
tum maximb obtusum, quia sonus minus potest recipi in aqua 
crassiori , quam in aere subtiliori : Sonus penetrat solidiora 
corpora, ut parietes, quatepus per earum rimas tenui aere 
oppletas sese insinuat. 

Objectum Auditfts est sonus, qui dicitur qualitas sensibilis, 
ex collisione corporum, et resilientia medii resultans. Und6 
est veluti specialis quidam tremor corporis subtilis commoti. 
Ad sonum tria requiruntur, percutiens, percussum, et medium 
interceptum. Attamen aliquando idem corpus est, quod secun- 
dum varias partes se collidit et sonum edit, ut dum aer com- 
movetur, causat murmur et stridorem. Iste aurem aeris tre- 
mor, qui dicitur sonus , paulatim sese diffundit et multiplicat, 
donec ad aures perveniat, eodem paene modo, quo lapis dum 
projicitur in mediam piscinam, causat circulum, qui sese mul- 
tiplicat, donec marginem attigerit. Si sono corpus concavum 
occurrat, reflectitur et reciprocatur, non secus ac species visi- 
bilis occursu speculi ; ind6 oritur Echo, quae nihil aliud est 
quam soni reflexio. Bruxellis in Palatio Proregis exaudivimus 
repetentem usque ad sexdecim vices. Tam loquax Echo non 
est una simplex, sed constat duplici ita dispositi, ut una ac- 
ceptam vocem alteri reddat, istaque rursum illi donec tandem 
reciprocatione extenuatus sonus deficiat. 

§ DOU 

De Sensu Odorallls. 

Organum Odoratiis sunt Carunculae spongiosae in modum 
globuli formatae. Dicuntur Processus mammillares , qu6d 
sint similes mammarum papillis. Hae appenduntur duobus 
quasi nervis ad cerebrum pertingentibus. In globulis recipitur 
impressio odoris, quae a nervis et a spiritibus animalibus per- 
cipitur. Nasus solum deservit ad colligendos odores in suis 
foraminibus, ut possint commodius ad organum olfactus 
deferri. 

Medium Odoratas est aer, aut quodlibet corpus capax, re- 
cipiendi fumosam exhalationem, quam fundunt corpora odo- 
rifera. Aqua est etiam capax hujus impressionis; nam constat 
pisces odoribus trahi ad cibos remotos. 

Objectum Odorattis est odor, qui dicitur qualitas sensibilis 
resultans ex sicco praedominante et humidum decoauente, ac 
in fumos resolvente. Mirum, odorem ad tantam distantiam 
deferri , ut vultures olfacere dicantur cadavera ad triginta 
leucas et amplius. Bruta communiter vigent odoratu, praeci- 
pui canes,’ qui odore discernunt herum a caeteris hominibus, 
im6 quo transierit loco explorant. Homo vero est obtusissimi 
odoratis propter nimiam cerebri humiditatem ; nam sicciora 
cerebra hoc sensu magis vigent. 

r 

§ IV. . 

De Gustu et Tacto. 

Organum Gustis est nervus per totam linguam ramificatus. 
Medium vero, caro linguae, quae cum sit spongiosa ebibit sa- 
pores. Objectum autem, sapor, qui dicitur, qualitas ex humido 
per calorem temperato resultans. Undi Odoratus et Gustus 
sunt inter se affines; nam Odoratus percipit humidum a sicco 
calido extenuatum in fumos; Gustus vero illud percipit adhuc 
concretum : Unde communiter res sapidae sunt odoriferae. 

Organum Tactis sunt nervi per corpus diffusi , et idei ubi 
nervi non sunt, ibi nullus est tactus , ut in ossibus : Ubi veri 
nervi abundant , ibi viget tactus. Medium ejus est caro, vel 
cutis, aut aliquid ejusmodi deferens impressionem qualitatis 
tangibilis ad nervos : Objectum vero sunt primae qualitates, 
etauae ex ipsis resultant, ut durum, molle, asperum, lene, etc. 

Quamvis autem istae qualitates simul afficiant medium du- 
plici actione, scilicet Physica et Inlentionali , attamen actio 

physici alterativa noa est necessaria ad tactum , sed sufficit 
intentionalis : Ide6que damnatorum corpora quamvis physici 
non alterentur ab igne, ipsum tamen sentiunt. 


• ARTICULUS TERTIUS. 

i 

De Sensibus Internis. 

Sensus externi sunt veluti fores ad internos, quorum pri- 
mus dicitur Sensus Communis, quod ad illum, ut ad commu- 
nem arbitrum, pertineat de Sensibus externis et eorum objectis 
judicare. Unde nervi Sensibus externis servientes ab illo ut a 
. fonte nascuntur, et in ipso ut in centro uniuntur. 

Definitur, Potentia perceptiva et discretiva sensibilium ac 
sensationum exteriorum. Und6 Aristoteles ipsum vocat Pri- 
mum sensorium, et, vim quamdam promiscuam , qux om- 
nes sensus comitatur ; qua animal et vivere et audire se 
sentit. Non enim visu se videre videt , nec visu aut gustu 
judicat judicareve potest distare dulce ab albo, sed parti- 
cula ilia communi , qux adjuncta sit sensibus omnibus. 
Haec ille lib. de Somno cap. 2 . 1 

Porro Sensum Communem dari constat, tum auctoritate Phi- 
losophorum, tum experientia, qua videmus nqs conferre invi- 
cem omnes sensationes, et judicare utrum concordent : Ut 
dum apparet homo pictus, oculi judicant esse verum hominem 
ex colore et forma h u mana , tactus ver6 j udicat esse solum telam : 
Unde Sensus communis ponderans hanc discordiam, judicat 
non esse hominem , quod non concordent ornnia Sensibilia , 
quae solent esse in homine vero. Tum etiam probatur ratione: 
Islam ad animalis perfectionem, et plenam objectorum notitiam 
non sufficiebant sensus particulares rerum qualitates divisim 
explorantes, sed praeterea necessarium erat aliquod superius 
tribunal, ad quod suas deferrent sententias, ut exploraretur, 
utrum concordarent. Hic communis judex vocatur Sensus 
Communis. 

Secundus sensus internus dicitur Imaginatio, quae est facul- 
tas repraesentativa et perceptiva rerum >absentium. Und6 du- 
plex munus habet, scilicet repraesentandi res absentes, earum 
simulacra sibi proponendo, et percipiendi res in tali simula- 
cro repraesentatas. 

Dari autem hanc facultatem constat experientia, qua senti- 
mus nos, cum libuerit, res absentes recolere et nobis reprae- 
sentare, cum in somniis, tum in vigilia. Ratione etiam idem 
suadetur : Ciim enim res absentes vel prodesse vel nocere ali- 
quando possint animalibus, necbsse fuit, ut ipsis concederetur 

(juaedam facultas earum repraesentativa et perceptiva, ut ad 
illas prout opus est ad v?tae praesidium afficerentur : Hoc pacto 
videmus animalia ex imaginatione cibi moveri ad ipsum quae- 
rendum. In homine haec Imaginatio speciali virtute viget, in- 
quantum non modo rerum absentium imagines format, sed 
etiam vari6 commiscet, ita ut ex duabus tertiam componat, 
sicut Pictor ex homine et equo format Centaurum. Haec est of- 
ficina fictionum et fabularum. 

Tertius sensus internus est iEstimativa, quae dicitur Facul- 
tas perceptiva et discretiva rationum insensatarum, id est, k 
sensibus externis non apprehensarum, ut sunt injuria et bene- 
ficium, amicitia et inimicitia, utilitas et inutilitas. Quamvis 
enim res quae amica est vel inimica animali transeat per sen- 
sum externum, attamen sensus externus non sentit in ea ra- 
tionem amicitiae, vel inimicitiae; sed id officii pertinet ad sen- 
sum illum internum s£stimativam dictum, qui naturali quodam 
judicio et instinctu res amicas et utiles animali approbat, noxias 
vero et contrarias reprobat et abhorret. 

Hunc etiam sensum dari constat, tum experienti^, tum ra- 
tione : Experienti^ quidem, nam bruta discernunt amicum ab 
inimico, paleam utilem ad nidificandum a palea inutili; ut 
ovis judicat lupum inimicum, canem vero et pastorem sibi ami- 
cos, et inter plures similes foetus fertur ad proprium tenero 
matris affectu. Ratione etiam; non enim sufficiebat animali 
nosse objecta , nisi discerneret amica ab inimicis, benefica a 
maleficis; ergo debuit ipsi dari facultas harum rationum per- 
ceptiva. 

Quartus demum sensus internus est Memoria quae definitur, 

Facultas conservativa praeteritorum : Est enim veiut thesaurus 
animae, in quo species, praecipue insensatae, conservantur, ut 
cum opus fuerit, possint revocari. 

Hunc dari suadet experientia; nam animalia recolunt res 
praeteritas, ut beneficium et injuriam acceptam. Accedit etiam 
ratio ; non enim solum absentium cognitio erat necessaria ani- 
ffiali, sed etiam praeteritorum; ut animal vitaret quae sibi olim 
nocuerunt, et quaereret quae sibi profuerunt : Und6 videmus 
pecudes abhorrere a locis, in quibus mal6 habuerunt. 

Facultates istae, lic^tsint homini cum brutis communes, at- 
tamen in eo sortiuntur quamdam excellentiam ex conjunctione 
ad rationem : Nam imaginatio in homine non modo recolit quae 
visa sunt, sed etiam nunquam visa ex visis componit. iEstima- 
tiva ver6 non modo instinctu, sed etiam collatione et imper- 
fecto discursu ex signis, experientiis, effectibus detegit occul* 
tas amicitias et inimicitias. Hinc oriuntur judicia temeraria, 
dum non satis advertentes et ponderantes omnia, ex levi signo 
judicamus de occulta intentione. Haec potentia in homine vo- 
catur, cogitativa. Memoria ver6 in hominibus non mod6 prae- % 

terita recordatur , sed etiam ex uno seriatim caetera cum eo 
connexa deducit : Sicut enim in globo ex filamentis involutis 
composito apprehensi un£ fili extremitate totum seriatim evol- 
vimus propter connexionem; ita homo ex unius rei recorda- 
tione totam longissimi negotii seriem ordinatim rememorando 
deducit. 

Quaeri potest, sint-ne potentiae realiter distinctae. 

Quidam negant, D. Thomas affirmat : Tum quia habent Ob- 
jecta distincta : Tum quia possumus pollere unicA et deficere 
in aliis : Quidam enim habent Memoriam felicem, sed Imagi- 
nationem, vel jEstimativam deficientem : Tum demum quia 
creduntur habere organa distincta , ita ut Sensus Communis 
occupet anteriorem partem capitis ex quo sensorii nervi du- 
cunt originem, post quem sit Imaginatio : ^stimativa vero re- 
sideat ih medio capitis et Memoria in occipitio, quanqu&m 
haec organorum discriminatio satis certo nequeat explorari, 
videaturque satis probabile, spiritus animales per totam cere- 
bri capacitatem diffusos ac permeantes esse propria istarum 
operationum organa. 

ARTICULUS QUARTUS. 

De Appetita sensitivo. 

Frequens est D. Thom* effatum, quod, inclinatio sequitur 
formam, et ipsi proportionatur. Und6 sicut formas naturales 
sequitur naturalis inclinatio, ita formas vitaliter acceptas per 
sensus externos et internos sequitur quaedam inclinatio vitalis, 
cjua; vocatur, Appetitus sensitivus , et est veluti quidam vita- 
lis impulsus, quo animai se movet ex iis, quae per sensum ap- 
prehendit, ad fugiendum vel prosequendum objecta. Unde 
definitur, Inclinatio ad bonum per sensus apprehensum, et vo- 
catur a Theologis, Sensualitas. Sed quia bonum sensibile 
delectat quidem, nonnunquam tamen in arduo situm est et 
difficultatibus circumvallatur, ideo Appetitus sensitivus divi- 
ditur in concupiscibilem et irascibilem. Concupiscibilis est ea 
facultas, qua animal cupit bona per sensum apprehensa, et 
abhorret a malis ipsis opposit is. Irascibilis vero est facultas, qua 
animal conatur et sese excitat ad bona ardua, et contra mala, 
quibus boni possessio vel impeditur, vel turbatur. Unde facul- 
tas Irascibilis est propugnatrix et defensatrix partis Concupis- 
cibilis. 

Appetitus concupiscibilis habet sex motus, qui dicuntur 
Passiones quod fiant cum alteratione et passione corporis. 
Sunt autem, Amor, Odium, Desiderium, Fuga, Gaudium, et 
Tristitia. Ratio diversitatis istorum motuum est, quia cum Ap- 

petitus concupiscibilis versetur circa bonum delectabile et 
malum ipsi oppositum, ex varia hujus boni et mali apprehen- 
sione insurgunt in eo varii motus : Dum enim bonum delecta- 
bile apprehenditur praecisd ut conveniens, nascitur Amor: 
Dum vero malum oppositum apprehenditur ut disconveniens, 
nascitur Odrum : Si autem bonum et malum apprehendantur 
ut absentia, nascitur Desiderium boni amati, et Fuga mali 
exosi : Si vero utrumque apprehendatur ut praesens, nascitur 
Gaudium de bono praesenti, et Tristitia de malo. 

Appetitus verd irascibiiis habet quinque impetus, seu pas- 
siones, scilicet Spem, Desperationem, Timorem, Audaciam, et 
Iram. Cum enim versetur circa bonum arduum, et malum ex- 
pugnandum, si bonum arduum apprehendatur ut adeptu diffi- 
cile, possibile tamen, nascitur Spes : Si ver6 apprehendatur 
ut impossibile, nascitur Desperatio : Si mala et pericula, qui- 
bus impeditur boni possessio, sint gravia quidem, superabilia 
tamen, nascitur Audacia, qu& animus instigatur ad illa expug- 
nanda : Si ver6 instent, nec satis virium in se sentiat animal 
ad ea superanda, nascitur Timor : Si demum mala illa non 
modd urgeant, sed etiam inferantur ab aliquo , nascitur Ira , 
quae est appetitus vindictae contra illum qui infert malum. Sed 
de his motibus animi hactenus satis quantdm spectat ad Phy- 
sicam ; res enim uberius in Morali expendenda reservatur. 


APPENDIX. 


DE VIVENTIBUS SENSITIVIS , SEU DE ANIMALIBUS. 

Ut praecedenti quaestioni do Anima Vegetativa subjunximus 
Appendicem do Plantis; ita huic de Anima Sensitiva brevem 
de Animalibus hocce vitae genere praeditis Tractatum appende- 
mus. Non decet enim Philosophum hanc rerum naturalium 
portionem praecipuam , cujus et nos pars magna sumus , sine 
aliqua saltem compendiosa discussione relinquere : Praecipud 
cum ind6 non modica lux affundatur ad exactiorem Animae 
Vitaeque Sensitivae notitiam. Quae ver6 de illis terreni orbis 
nobilissimis incolis dicenda occurrunt, etsi plura exigerent vo- 
lumina, ut tamen intra compendii angustias redigamus, quin- 
que complectemur articulis: In primo agetur de Structura et 
Partibus corporis Animalis : In secundo de Divisione Anima- 
lis in suas species : In tertio de Operationibus Vegetativis Ani- 
malium :' In quarto de Respiratione, Somno, et Vi motrice Ani- 
malium : In quinto de Longitudine Vitae , de Juventute et 

Senectute, ac de Morte Animalium. Caeterum de Sensu , prae- 
cipua dote Animalis , nihil hic dicimus, quia res jam peracta 
est praecedente quaestione. 


ARTICULUS PRIMUS. 


Anatoraia Animalis, seu de Structura et Partibus corporis ejus. 

Ciim anima Sensitiva sit corporalium formarum nobilissima, 
et mira operationum varietate instructa, nobilissimum quoque 
corpus inter caetera mixta sortita est, et omnibus organis in- 
structum quibus eget ad tam multiplices operationes. Sed quia 
non omne animal eodem modo ac perfectionis gradu vitam 
sensitivam obtinet, ita nec omnia animantium corpora eadem 
structuri, figuraque constant; nec iisdem similibusque mem- 
bris instruuntur, sed variis pro varia cujusque perfectione ac 
vivendi ratione: Unde cum haec in infinitum diversi ficetur in 
animalibus , corpora quoque ipsorum infinitis modis oportet 
diversificari. Caeterum id unum in tanta varietate scrupulosi 
observatum conspicimus, ut nihil necessarium denegatum sit, 
nihil superfluum concessum, et omnes corporis partes pro cu- 
jusque conditione ita artificiosi disponantur, ut nihil ingenio- 
sius excogitari possit; ita eleganter et symmetrici, ut nihil 
formosius; ita sapienter, ut nihil aptius et opportunius fingi 
queat ad consequendum finem , cui unaquaeque pars destina- 
tur : Im6, inquit Galenus de usu partium lib. ii, cap. 8. Horum 
si quid immutes , totam repente utilitatem labefactatam 
conspicies. Hinc Stoici apud Lactantium fatentur, Animalium 
fabricam esse opus divinae soler tiae ; neque enim est in mun- 
do aliquid, quod apertius luculentiusque testimonium Divinae 
Providentiae ac sapientiae exhibeat, probetque animalium 
Opificem esse sapientissimum intellectum, seu ut dicit Plato, 
atTUi>raTr,v £iavotav, causantissimam intelligentiam. Ut jure 
Galenus lib. 47, de Usu part. dixerit hanc Naturalis Philoso- 
phiae partem esse perfectas Theologiae verum principium . 

Age igitur tam formosae, tamque artificiosae structurae lustre- 
mus singulas partes, et cum in nullo animalium perinde relu- 
ceat, ac in homine , in hoc elegantissimum Divinae Sapientiae 
Opificium mentis aciem intendamus, ut quae de illius partibus 
explicata fuerint, caeteris quoque animalibus pro cujusque 
conditione applicentur. Ut autem rem ordine agamus, tenenda 
videtur generalis et pervulgata divisio partium in Similares et 
Dissimilares , quas si duplici paragrapho sequenti exposueri- 
mus, rem plenfc absolverimus, cum nulla sit pars, quae sub 
alterutro divisionis membro non^ contineatur. Immorabimur 

vero solum principalibus partibus ; nam de minus principali- 
bus, ut sunt ungues et pili in homine, squamae, crustae, cor- 
nua, rostra , etc., in aliis animalibus, nihil est cur hic opero- 
sius curemus. 


§. I 

Dc Partibus Similaribus corporis humani. 

Pars similaris est, ut jam diximus acendo de Plantis, quae 
constat particulis ejusdem rationis; ideoque dicitur similaris, 
quia secundum se tota est uniformis et expers dissimilitudi- 
nis : Dicitur etiam a Graecis homogenea , id est, similis ge- 
neris, qu6d constet particulis ejusdem generis; ut omnis pars 
sanguinis est sanguis. Quia ver6 necesse est dissimilare et 
multiforme resolvi tandem in uniforme et similare, alias abi- 
retur in infinitum, partes similares componunt dissimilares , 
suntque in corpore, sicuti ligna, calx, lapis in domo, ex quibus 
caeterae partes, ut triclinium, tectum, laqueare constituuntur. 
Ejusmodi partes similares in corpore humano sunt praeci- 

E ue quindecim, Os, Cartilago, Tendo, Ligamen, Fibra , Mem- 
rana, Vena, Arteria, Nervus, Caro, Adeps, Glandula, Me- 
dulla, Humor, Spiritus. De his ut singulatim et compendiosi 
dicamus: 

In primis Os, inter alias partes similares tum numero tum 
magnitudine insigne, describi potest, Pars similaris, frigida, 
sicca, solida, rigida, et dura, corpori stabilimentum, firmita- 
tem, speciem et rectitudinem praestans. Cum vero in corpore 
plurima sint Ossa, etiam usque ad ducenta et quadraginta sep- 
tem, miro artificio inter se compaginantur ac cohaerent variis 
revincta ligaminibus, ad constituendum unum totum, quod 
Sceletus solet appellari. Circa ejusmodi osseum, ut ita dicam, 
compositum duo edisserenda occurrunt : Prim6 varii modi, qui- 
bus Ossa invicem cohaerent ad illud componendum ; Secundd 
divisio ejus in omnes suas partes. 

Quantum ad primum, duplex est generalis modus conjunc- 
tionis Ossium. Primus cum motu, cum os ossi ita jungitur ut 
nihilominus moveri possit, quomodo os cubiti haeret ossi bra- 
chii; et hic modus dicitur Arthrosis , latin& Articulatio. Se- 
cundus est sine motu, cum os ossi affigitur immobiliter, ut 
dens maxillae; et hic modus dicitur Symphysis quasi Latini 
connaturationem dixeris. Articulatio seu Arthrosis ossium 
duplici praecipue pacto fit, dividiturque in Diarthrosim seu 
Dearticulationem, et Synarthrosim, seu Coarti culalionem. 
.Est autem Diarthrosis, connexio ossium ad evidentem, vali- 
dum facilemque motum comparata; qualis in manibus, bra- 
chio, femore, pede. Synarthrosis ver6 est connexio ossium in 

qua motus est obscurior, imbecillior et difficilior, ut in Spitue 

^Symphysis, seu Coalitus naturalis, vel fit immediate , Vel 
meSe alio corpore. Quae fit immediate, perficitur tribus 
modis quorum prior est Sutura, quando connexio rerum con- 
sularumsimilituainem habet, ut in ossibus cranii superioribus; 
alter est Harmonia, id est, connexio simplicem lmeam reprae- 
sentans ut in ossibus plerisque maxilla; superioris. Tertius 
est Gomphosis, id est, connexio qud clavi instar os os»i afli- 

ffitur ut dentes alveolis suis. l 

8 Svmohvsis vero quas fit mediante alio corpore, iterum tribus 
-Absolvitur modis, scilicet vel per cartilagines, qua is connex.o 
•^Unter costas k sternum, et inter reliqua omnia ossa cum 
suis appendicibus, qum Epiphyses dicuntur ; vel per ligamen- 
ta; vel denique per carnem et museulos, ut m osse hyoide , 

Quantdm 3 ad fecundum , dividitur Sceletus in Caput, Trun- 

faout constat cranio et facie. Cranium cerebri propugnacu- 
lum et sedes .constat octo prmcipuis ossibus; Primum est qs 
frontis: Secundum, os occipitis omnium crassissimum dnr.ssr- 
mumque : Tertium et quartum sunt ossa syncipilis {Bregma- 
f q id est, irrigua dicuntur, quod smt humidtora et mimis 
dura caeleris), quorum unum a dextro, alterum a sinistro latere 
collocatur : Quintum et sextum sunt duo ossa temporum, quae 
Sauamosa petrosa et lapidosa dicuntur : mira qu® tria 
osstcula ad audiendum comparata observantur, nempe Stapes, 
Incus et Malleolus, in quibus id admiratione dignum, qu6d 
ciirn caetera ossa crescant, ita tamen eamdem in puero et sene 
Obtinent magnitudinem : Septimum dicitur Sphertdidks, id est 
cuneiforme, et basiliare , quia in basi calvae situm est, cique 
Cerebrum insidet : Octavum dicitur Ethmoides, id est cribri- 
%r me, qu6d in modum cribri sit perforatum. Hmc ossa jun- 
guntur Suturis, quarum quae transit ab una aure in alteram 
ner summum verticem, dicitur Coronalis; qua; veri > terminat 
undique os occipitii, dicitur Lambdoides, quia accedit ad for- 
mam^Graeci Lambda A; qua; demum a Lambdoide ad Corona- 

lf*TY\ recta percit dicitur > . 

1 Facies duas habet maxillas, quarum superior constat ossi- 
culis undecim; inferior duobus. Utrique infiguntur dentes, 
auorum quatuor medii dicuntur Invisores, duo his utrimque 
succedentes dicuntur Canini, reliqui Molares. Omnes, ut 
plurimum, sunt tringinta duo: Sunt qui pauciores habeant, 
rari qui plures. His longiora vitee spatia promitti refert Plinius 
lib 7 cap 16. Sunt, sed rari, quibus vice dentium continuum 
os est in maxillis, ut refert idem Plinius de Filio Prusiffi Regis 
Bithyniae. Feminis minor est dentium numerus. Mirum, eoacm 

annotante , dentes , ignibus invicti chm sint , tabe ac pituita 
cavari et corrumpi. 

Truncus constat SpinA, Costis, Osse anonymo, Sterno, Cla- 
viculis et Scapulis. Spina est, quse variis articulata ossibus a 
cranio ad supremum pedem pertingit. Distinguitur in quatuor 
partes, Cervicem, Dorsum, Lumbos, Os Sacrum. Cervix con- 
stat vertebris septem. Dorsum duodecim, Lumbi quinque; 
sicque omnes vertebrae sunt viginti quatuor, quarum ultimae 
Os Sacrum jungitur, ex quo dependet Os Coccygis. Costarum 
paria sunt duodecim, quarum quaedam vocantur Costae verae , 
quaedam Costae spuriae : Costae vera3 sunt, quae aliis validiores 
a spina ad os sterni circulum implent, suntque digestae in sep- 
tem paria. Spuriae vero sunt, quae minus validae brevioresque 
veris circulum non implent, sed hiatum relinquunt. Harum 
sunt quinque paria. Costis a parte anteriore annectitur Os 
Sterni desinens in cartilaginem quae dicitur Xiphoxdes , id est 
ens i formis ; a parte ver6 superiore Claviculae, et a posteriore 
Scapulae, seu Omoplatae. Os anonymum habet tres partes, os 
Ischion, et os Pubis. 

Artus duo sunt, Manus et pedes. Manus dividitur in Bra- 
chium, Cubitum, et Extremam Manum. Brachii unicum est os, 
Cubiti ver6 duo, quorum superius et tenuius vocatur Radius , 
inferius et crassius vocatur Os Cubiti . Extrema manus mul- 
tis constat ossiculis, dividiturque in Carpum, Metacarpi um et 
Digitos. Carpus constituitur ex ossibus octo, Metacarpium ex 
quatuor, Digiti ex quindecim: Quibus ossicula Sesamoidea, sic 
dicta & Sesami figura, in internodiis implicantur. 

Pes dividitur in Femur, Tibiam et Extremum Pedem. 0$ 
femoris unicum est ab Acetabulo coxendicis ad genu proten- 
sum. Tibiae duo sunt ossa, quorum anterius validiusque voca- 
tur Os Tibiae ; Alterum posterius vocatur Os Surae ; est vere 
sura pars carnosa quae est in posteriore cruris parte. Pes ex- / 
tremus dividitur in Tharsum seu Pedium, Metatharsum seu 
Metapedium, et Digitos. Ossa Tharsi sunt septem, Metatharsi 
quinque, Digitorum qoatuordecim ; Quibus non secus ac in 
manu sua ossa Sesamoidea in internodiis implicantur. Id verq 
non omittendum , praeter haec ossa soli homini inesse os la- 
tum, rotundum et planum , quod Patella dicitur et in ante- 
riore parte genuum collocatur, ut ei corpus incumbat cum 
genu flectitur. Scilicet ad Deum genuflexione adorandum solus 
homo inter animalia destinabatur. His omnibus addendum 0$ 
Hyoides seu Ypsiloides a figura dictum , basis instar radici 
linguae substratum. 

Oportuit autem tottamque varia et varie invicem cohaeren- 
tia ossa esse in corpore humano, ut et hominis corpus firmum 
rectumque staret, et tamen commode flecti posset, quod sine 
ossibus iisque variis et varifc invioem vel immobiliter, vel ino- 

biliter, prout res exigebat, compaginatis fieri nullatenus pote- 
rat. Sed non sine consilio sensus ossibus denegatus est; quia 
cum continud laborent et pondere corporis quod sustinent 
graventur, si sentirent, animal esset in perpetuo dolore. Ves- 
tiuntur tamen membrana sensfis acerrimi, quae Periostion di- 
citur, ut eorum injurias animal sentiat et caveat. 

Cartilago media est inter os et carnem : Describi potest. 
Pars similaris ossibus mollior, carne durior, flexibilis et sensas 
• expers, data Corpori ut sit quasi ossis vicaria in his, quae fir- 
mitatem exigebant cum aliqua flexibilitate. Und6 non differt 
ab Osse, nisi ut inchoatum a perfecto ; quippe cum plerumque 
procedente aetate os evadat. 

Tendo describi potest , Pars similaris valida ac tenax , in 
quam ut caudae chordaeve speciem desinit musculus, quaeque 
in os aliamve partem solidiusculam implantatur, ut ipsam ver- 
sus musculum musculique originem trahat, sicque validum 
robustumque motum efficiat. Ejusmodi sunt illae quasi chordae 
in brachio manuque conspicuae. 

Ligartien est ejusdem penC naturae ac tendo, a quo solum 
munere differt, quatenus non ad roborandos motus datur, sed 

f iotius ad ligandas partes solidiores, ut ossa, quae suis revincta 
igaminibus tenacissime cohaerent. 

Fibra est subtilius filamentum carnosis partibus insertum 
ad illas roborandas et firmandas, motumque adjuvandum , et 
attractionem, retentionem, expulsionemque perficiendam. Un- 
dC dividi solent in Rectas, quarum munus est attrahere ; Obli- 
quas, quarum munus est retinere ; et Transversas seu Circula- 
res, quarum munus est expellere. 

Membrana describitur , Pars similaris lata , plana , et vali- 
diuscula , in modum pellis conformata, data corpori vel ad 
convestiendum partes alias, vel ad formanda receptacula, vel 
ad canalis munus obeundum : Quippe Membranarum quaedam 
dilatatiores caeteris partibus pro integumento sunt, ut Pleura ; 
■'V- quaedam capaciores vasis receptaculique formam obtinent, ut 
V illae ex quibus ventriculus constat; qnaedam in modum canalis 
' *' protenduntur, ut ea qu& constat oesophagus. 

\\i Vena describi potest , Canalis membranaceus unica tunica 
constans, rotundus atque fistulosus, dicatus sanguini continen- 
/ do, et per totum corpus dispensando. Dicitur Membranaceus 
1 canalis, quia naturae membranaceae existit ; additur unicd 
\ tunicA constaris , ut ab Arteria distinguatur, quae duplici 
. constat : Caeterae particulae figuram et officium venae explicant, 
'■s Duplex praecipui vena distinguitur, Cava et Porta. Haec a 
$ Jecoris cava parte orturo ducens in partes nutritioni dicatas 
suos ramos diffundit, nec ultra progeditur. Ab ejus trunco, qui 
in ventrem descendit, pullulat vena Gastrepiplois dicta, quae 
in ventriculum et Epiploon distribuitur ; deinde Intestinalis, 

quae pergit ad duodenum intestinum ; succedunt Cysticae ge- 
mellae, quae in cystin seu vesiculam fellis feruntur; postrema 
est Gastrica minor ad latus dextrum ventriculi perreptans. His 
emissis propaginibus truncus funditur in duos insignes ramos, 
Splenicum scilicet et Mesentericum: Quorum primus ad Sple- 
nem , secundus ad Mesenterium pergit. A Mesenterico alii 
oriuntur, insignior pergit ad Rectum Intestinum , diciturque 
Hxmorrhoidalis : Caeteri per intestina vari& disseminantur. 
Splenicus verd antequam multiplices ramulos immergat in 
Splenem, surculos quosdam emittit, unum ad latus sinistrum 
Stomachi, qui ideo Gastricus dicitur ; duplicem ad Epiploon ; 
quartum ad ventriculum, qui Coronarius dicitur, quod orifi- 
cium Stomachi cingat in modum coronae. 

Vena Cava long6 insignior et diffusior in totum corpus ex- 
currit per duos celebres truncos, quorum qui pergit ad supe- 
riores partes Ascendens dicitur ; qui ver6 ad inferiores, Des- 
cendens. Ab hoc sanguinis oceano ita rivi in totum corpus 
proficiscuntur, ut truncus Descendens, antequam ad Os Sacrum 
pervenerit, quinque ramulos seu minores venas emittat, scili- 
cet Adiposam, quae in membranam adiposam Renis spargitur; 
Emulgentem , quae in renes distribuitur ; Lumbarem , quae in 
lumbos usque ad spinalem medullam propagatur; Musculosam, 
quae in musculos lumbares et epigastricos diffunditur ; et Sper- 
maticam , quae materiam spermatis suggerere dicitur. Cum 
ver6 Descendens Truncus pervenit ad fastigium Ossis Sacri, 
ibi dirimitur in duos canales, qui Iliaci vocantur, quique pro- 
ductis utrinque ramulis, Hypogastrico, Epigastrico, Sacro, ete- 
tandem ad crura pedesque diffusi in innumeras venulas exte- 
nuati desinunt. 

Truncus autem Venae Cavae Ascendens a gibbosa jecoris 
parte, per trajectum diaphragma ad claviculas pergens, in via 
cordi conjungitur et arctissimi cohaeret, atque insigni aper- 
tione in ejus dextrum ventriculum sanguinem refundit: Inquo 
etiam progressu surculi quatuor ab eo pullulant, unus quo dia- 
phragma irrigatur, alter qui coronae mstar basim cordis cin- 
git, unde et Coronarius dicitur; tertius pergit ad inferiores 
costas et oesophagum, diciturque Azygos , quid pari careat; 
quartus ad superiores costas progreditur, undb et Intercosta- 
lis dictus est. Sed ubi claviculas Ascendens ille Truncus atti- 
git, finditur in duos insignes, quorum unus dextrorsum, alter 
sinistrorsum pergit, & quibus pullulant variae propagines, qua- 
rum aliae ad brachia deflectunt, aliae caput petunt, cui missis 
, tamen in progressu quibusdam surculis ad faciem, linguam, 
tempora, etc., sese tandem per ossium cranii foramina insi- 
nuant ut liberalius ipsum irrigent. 

Arteria pene ejusdem materiae ac Vena existit; nisi quod 
robustior est et calidiore sanguine referta ; und6 potest describi, 

Canalis membranaceus oblongus et rotundus, duplici constans 
tunica crassiore ac validiore, sanguini spirituoso continendo 
ac in corpusdistribuendo destinatus. Oportuit autem Arteriam 
duplici constare tunica, e&que validiore ac crassiore, ne te- 
nuis spiritus in ea contentus temer6 transpiraret, et ut impe- 
tuosi sanguinis conatum facilius sustineret. Id habent arteriae 
proprium ut palpitent ac subsiliant simul cum corde a quo mo- 
tum illum habent , unde dictas sunt Venx Pulsatiles, ex quo 
pulsu explorari solet cordis dispositio et proinde morbi ac sa- 
nitatis argumentum peti. 

Oritur autem a cordis sinistro ventriculo Arteriarum omnium 
truncus , qui mox in duos ramos distribuitur, quorum alter 
sursum petit, alter deorsum tendit. Porro cum Arteria sit in- 
dividua Venae Cavae comes, cujus ramis ita suos substernit, ut 
ejus distributionem perpetuo aemuletur, neeullibi Arteria exc- 
iat, cui sua Vena non respondeat ; aut Vena, saltem insignior, 
cui sua non subjiciatur Arteria, hujus divisiones ot propagines 
satis intciliguntur ex his quae de Vena Cava supra dicta sunt. 
Illud tamen non omittendum, ex cordis dextro ventriculo 
nasci quamdam venam, quae Arteriosa dicitur, quod Arteriae 
in modum crassiori validiorique constet tunica; et econtra ex 
cordis sinistro ventriculo nasci Arteriam specialem, quae Ve- 
nosa dicitur, quod unicA simplici ac tenui tunicA venarum 
instar constet* 

Nervus inter similares insignis (quanquam non ita simil/a- 
ris sit, quin in ejus particulis aliqua diversitas existat, ideo- 
que non secus ac Venae Arteriaeque prodissimilari quadamtenus 
haberi posset) describi potest, Pars intus mollis et medullosa, 
exterius durior et membranacea, ad spiritus animalis per to- 
tum corpus distributionem destinata. Quemadmodum enim 
ex corde ac jecore sanguinem vitalesque spiritus Venae et Ar- 
teriae per totum corpus dispensant; sic ex cerebro ac dorsali 
medulla, quae est quaedam cerebri propagatio, animalem spi- 
ritum et cum eo motum ac sensum Nervi per totum corpus 
distribuunt. Sed quia spiritus ille animalis cfim sit defaecatis- 
simus, facile sese per poros insinuat, ideo vel nulla, vel inob- 
servabilis tantum cavitas Nervi inest. 

Dividitur autem Nervus generaliter sumptus in eum qui a 
cerebro immediate oritur, et eum .qui ex medulla dorsali 
erumpit. Qui oritur a cerebro, distinguitur in septem Paria, 
seu Conjugationes. Primum Par dicitur Opticum , id est Vi- 
suale , quod progrediens ad oculum visioni inserviat. Secun- 
dum Par diffunditur per varios ramos in musculos oculi ad 
ejus motum perficiendum , et ut uniformis sit utriusque oculi 
motus, omnes illi rami in sua origine coeunt in modum unius 
chorda), ut annotat Andreas Dula urent eximius A notomista. 
Tertium Par missis in progressu surculis ad musculos faciei. 

oculorum et frontis ac dentium radices, tandem in linguam 
desinit ad gustum perficiendum, ideoque Galeno dicitur Gus- 
tatorium. Quartum Par partim ad Palatum, partim ad mem- 
branam inferiorem lingiae procedit, ideoque etiam gustui 
inservire putatur. Quintum ad tympanum audittis fertur, ex 
quo propaginem mittit ad laryngis musculum ut movendae 
linguae ac voci articulandae inserviat, qud fit ut quibus audi- 
tus ademptus est hoc nervo vel a nativitate vel casu aliquo 
vitiato, simulet loquela soleat adimi. Sextum caeteris omnibus 
insignius propagines suas diffundit ad musculos laryngis ut 
loquelae inserviat, ad costarum latera , ad cor ipsum, ad sto- 
machum, mesenterium, aliasque inferioris veniris partes. Sep- 
timum Par in musculos laryngis et linguae distribuitur, ut 
ejus quoque motui inserviat. 

Nervi ex spinali medulla multiplici sobole erumpentes divi- 
duntur in triginta paria, quorum septem ex cervicis vertebris 
exoriuntur; duodecim ex thoraeis vertebris, a dorsi vertebris 
quinque ; ab Osse Sacro sex. Horum propagines in totum cor- 
pus dispersas prosequi longioris esset et otii et negotii. 

Caro praecipua corporaturae pars describi potest, Pars simi- 
laris mollior, et quasi sanguineus succus coagulatus, cujas 
officium est fibras ac vasa quae ambit benignius humecfcare, 
contra frigoris ac caloris externi injurias fovere; instar clypei 
eludendo excipiendoque ictum protegere, deformes corporis 
foveas replere, ac demum mollioris culcitrae ad instar partibus 
substerni. Carnis quatuor distingui solent species; Musculosa, 
Viscerosa, Membranosa, et Glandulosa. 

Musculosa per omnes corporis regiones varid dispensata, 
rubicunda est, ac in longum porrecta. Haec est quae majori ex 
parte Musculum constituit : est enim Musculus, Caro multi- 
plicibus nervorum ramis implicata, fibrarum vari& trajectione 
roborata, venarum arteriarumque filamentis contexta, tenui 
membrani, vestita, desinens in tendines, ut in quasdam cau- 
das. Ilie immediatus est voluntarii mottis minister, quatenus; 
& spiritibus a cerebro per nervos delatis ad nutum eontraetus 
vel dilatatus, partes etiam vari6 movet, contrahendo, dila- 
tando, etc. Porro cum innumeris modis corpus humanum a 
voluntate possit moveri, ‘flecti, inclinari, erigi, etc. oportuit 
magnam musculorum varietatem ac multitudinem esse : unde 
Medici, qui curiosius rem explorant, usque ad quadringentos* 
et viginti septem recensent. 

Caro Viscerosa, quam Gr&ci vocant id est affu- 

sionem et alluviem, videlur esse sanguis concreti 
latus : ejusmodi est caro jecoris, lienis, pulmonis, 
viscerum ; unde et Viscerosa dicta est. 

Caro Membranosa est, quae crassiorum membranarum sub- 
stantiae intermiscetur : Siquidem insigniores crassioresque 


is ac coagu- 
aliorumque 


1 


128 


QUABTA PARS PHYSICA. 


membranae, ut ventriculus, intestina, etc. non sunt penitus 
exsangues et aridae, sed suis fibris habent aliquid carnosae sub- 
stantiae admixtum. , 

Caro demum Glandulosa est, quae crassa et spongiosa cum 
sit, vadorum divisionibus firmandis, humoribus superfluis ebi- 
bendis, quibusdam partibus irrigandis destinatur. Posset his 
omnibus adjici quaedam alia carnis species, qualis est gingiva- 
rum, quae ad neutram praedictarum specierum pertinere videtur. 

Adeps describi potest, Pinguis et oleosa sanguinis portio 6 
venis per teneritudinem tunicae exsudans, et circa membranas 
alias concrescens. Haec in fame iterum retracta cedit in nutri- 
tionem partium, et caloris naturalis aliquale alimentum. Unde 
videtur esse superflui alimenti in necessarium tempus provida 
quaedam coacervatio. 

Quid sit glandula satis ex descriptione grandulosae carnis 
innotescit. 

Medulla est mollior substantia intra ossium capacitates con- 
tenta. Ilaec dividitur in duas species diversissimas: Medullam 
scilicet cerebri omnium partium nobilissimam, et Medullam 
communem intra alia ossa contentam, ad ea alenda, ut vulgo 
putatur. Observat Plinius \ib.l. cap. 18. quosdath concretis 
ossibus ac sine medullis vivere , signumque eorum esse nec 
sitim sentire , nec sudorem emittere . 

Humor est fluida substantiae corporeae portio. Praecipuus 
vero in corpore est qui nomine Sanguinis intelligitur. Hic 
unica massa rubenti per venas et arterias distributa compre- 
hensus, quamvis ad sensum homogeneus videatur, attamen tres 
alios humores habet admixtos, Bilem Flavam, Melancholiam 
et Pituitam, cum quibus cedit insolidarum partium alimentum. 

Spiritus est subtilior ac tenuior substantiae corporeae portio, 
quam Aristoteles Aerem calidum vocat in 2 lib. de Gener. 
Animal, non qubd sit purus aer, sed quia ob tenuitatem aerem 
aemulatur, est enim tenuis quidam sanguinis halitus et defae- 
catior vapor. Hic vero spiritus inter alias partes est maximi 
nobilis et praecipuus animae vitaeque minister; adeo necessa- 
rius, ut sine eo nulla fieri possit vitalis functio ; adeo efficax 
et potens, ut omnem aliarum partium molem impellat et sine 
labore moveat, und6 illum Hippocrates vocat Partem impel- 
lentem ac impetum facientem ; adeo delicatus, ut omnes ani- 
mae impressiones subito recipiat, easque ad alias partes mirA 
velocitate deferat ; adeo diffusus, ut nulla sit in corpore pars, 
quam spirituosa ejusmodi substantia non penetret et pervadat. 

Est autem celebris divisio Spiritus in Vitalem et Animalem. 
Vitalis est qui ex sanguine in cordis ventriculis genitus, per 
arterias defertur, cui praecipue insidet vitalis calor, im6 qui 
est veluti vitalis flammula ex pingui subtiliorique sanguinis 
halitu in corde vitalis caloris fornace accensa. Animalis vero 

fit ex Vitali in cerebri ventriculis adhuc magis defaecato, de- 
puratoque a fuliginibus quas admixtas habet, et ut ita dixerim 
perfectius maturato. 

Porro quamvis haec Spiritus Vitalis in Animalem metamor- 
phosis fiat per qualitates longe sublimiores iis, quae sub sen- 
sum nostrum cadunt, forte tamen quadamtenus ita intelligi 
explicarique posset, ut propria dos Vitalis Spiritus sit*ardere, 
irrequietoque motu perpetud rapi ; utpot6 cum gignatur in 
corde, calidissimo membro, et perenni motu agitato : At 
vero Animalis Spiritus dotes sint, pure tranquilleque lu- 
cere ; quippe cum fer6 communis animi notio sit Spiritus 
Animales esse lucidae naturae, tranquillitatemque adeo ad sua 
munera exigere, ut si tantisper turbentur, ut ab aestu irae, 
aut alia de causa, sensitivae operationes deterius ab illis fiant. 
Formatur ergo Vitalis Spiritus in Animalem, quatenus in ce- 
rebro, membro trigidiusculo et maxime tranquillo, fuligines 
ejus discutiuntur, ut vitalis haec flammula a suo fumo liberata 
purius eniteat ; inquietudo ejus sedatur, ut stabilior sit: ardor 
ejus mitigatur, ut coelestium corporum ad instar sine ardore 
luceat. Hinc est quod juvenes, irati, et qui sunt ardentioris 
temperamenti, habent quidem Spiritus Vitales meliores, ac 
proinde impetus alacriores, sed Animales Spiritus, proindeque 
cognitiones, deteriores ; Cum 6 contra senes pacati, et quibus 
sanguis non ira fervet, habeant Spiritus Animales, proindeque 
cognitiones meliores; Spiritus ver6 Vitales deteriores,' proin- 
deque impetus tardiores : Quia scilicet in illis Vitalium Spiri- 
tuum ab aestuanti corde ad cerebrum ascendentium turbulentus 
ardor, fuligo, ac impetus non satis corrigi valent, ut tran- 
seant in optimos Spiritus Animales tranquilli ac puri lucentes, 
sicuti fit in senibus hominibusque pacatioribus. 

Quidam addunt tertiam Spirifuum speciem , quos vocant 
Naturales a jecore per venas delatos. Alii addunt quartae 
speciei Spiritus, quos vocant Innatos , id est cuilibet corporis 
parti ingenitos, ut pulmoni, stomacho, etc. Quos enim supra 
memoravimus vocant Influentes , quod partibus caeteris a ce- 
rebro et corde influant : sed tertia illa species* si qua sit, 
videtur reduci ad Vitales; quarta vero, cum nihil aliud sit 
quam subtilior cujusque partis substantia, non nisi in latiori 
acceptione nomen Spiritus obtinet. 


§ II. 

De Partibus Dissimilaribus corporis. 

Celebris est divisio corporis in Caput, Thoracem, ventrem, 
et Artus. Quippe cum sint quatuor operationes animalis, sci- 
licet Sensus, Appetitus, Vegetatio, et Motus localis: Caput 
quidem est sedes Sensus: Cor verd in Thorace residens est 
T. IU. c. 

principium Passionum seu Appetitus ; Venter est propria Ve- 
getativarum Operationum officina : Artus demum sunt imme- 
diata Localis Motus organa. Harumce partium consideratio- 
nem, ut a prima incipiamus : 

Caput, pars corporis nobilissima, idebque caeteris situ pra3- 

E osita, dividitur in partem Pilosam, seu Calvariam ; et Gla- 
ram, seu Faciem. 

Calvaria, qum Capitis nomen retinet, in quinque partes 
distribui solet : Anteriorem seu Sinciput, Posteriorem seu 
Occiput, Mediam seu Verticem, et duas laterales qua Tem- 
pora vocantur. Intra Calvarias capacitatem residet cerebrum 
sensuum principium, totius corporis princeps, quod Plato vo- 
cat divinum membrum ; Democritus, mentis custodem, Ho- 
merus oupavov coelum , qu6d motum et cognitionis lumen in alias 
partes influat. Constat autem Cerebrum substantiA medullosa, 
compactissimfl, molli, partim subcinericia, partim albicanti, 
cui nulla similis in corpore existit : Non enim igne liquescit ut 
ossium medulla, nec inedia minuitur, nec febrilibus ardoribus 
consumitur. Haec medullosa substantia copia sua insignis (praeci- 
pui in homine, in quo est dupli major quam in maximis anima- 
libus, ut Bove et Equo,) etsi omnis continua sit, attamen distri- 
buitur in Cerebrum Majus, Cerebellum, et Medullam Spinalem. 

Cerebrum Majus, est ea medullosae substantiae portio reli- 
quis major, quae in anteriori parte capitis continetur ; quae- 
que superius quidem mollis ac subcinericia et profunde an- 
fractuosa est (forte ut his anfractibus frangatur impetus 
vitalium spirituum & corde per arteriolas cerebri convolutio- 
nibus multipliciter intersertas ascendentium, ne ad locum ubi 
formandi sunt in animales nimia concitatione delati, eos qui 
jam ibi formati existunteonturbent), inferius vero solidiuscula 
est, perfecti albicans et callosa. Ab anteriori hujus cerebri 
parte ad radicem nasi descendunt duo illa tubercula Proces- 
sus mammillares dicta. Ininterioris vero et callosae substantiae 
medio Ventriculi duo sunt, oblongi, molliterque arcuati, e4, in 
circulum flexi, sibique partibus gibbis obversi, ac septo lucido 
discreti, alter dexter, alter sinister : Quibus tertius substerni- 
tur in occiput vergens. Hi ventriculi spirituum animalium con- 
ceptacula esse creduntur, vel etiam officinae. Ad illos dum 
respiramus, per tenuia foraminula, quae organi olfactus gratid 
exsculpta sunt ad nasi radices, vel per ea quae ad palati fauces 
spectant, subingreditur juxta quosdam tenuiscula portio aeris 
ad aliquale cerebri refrigerium; aut etiam ad animalium spi- 
rituum fabricam : Affluit vero ad eosdem magna spirituum 
vitalium copia per plexum Choroidem dictum ex innumeris 
arteriolis ac venulis contextum, qui animalium materia ibi 
postremb elaboranda esse dicuntur. Hunc plexum labyrintheum 
quidam putant esse Rete Mirabile Galeni ; sed alii hoc nomen 

tribuunt illi qui ad basim cerebri ex arteriis carotidibus ct 
apoplecticis conflatur. 

Cerebellum est ea medullosae substantiae portio nigricantior 
ac solidior, quae fer6 decuplo priore minor, intra occipitis ca- 
vitatem continetur. Habet et illa suum ventriculum qui quar- 
tus numero cum sit, communicat cum tertio, a quo spiritus 
animales recipere creditur per meatulum Anum vocatum; 
circa quem visuntur etiam quaedam prominentiae, quae et Nar- 
tes el Testes Cerebri dicuntur; Item glandula Conarion dicta, 
et Processus Vermiformis, sic dictus, qudd vermis formam 
referat, cujus officium est aperire et claudere, prout opportu- 
num fuerit, meatulum quarti ventriculi. Ne vero utrumque 
cerebrum gravaretur excrementis, proyidit utrique solers na- 
tura suos 'meatulos, quibus sese exonerarent, et infundibu- 
lum* quo pituitosum excrementum exceptum per Pituitariam 
Glandulam et foramina Ossis Sphenoidis stillatim defluit in 
palatum, cum et crassioris magna pars per foramina ad radi- 
ces nasi excavata extrudatur. 

Spinalis demum Medulla est, oblonga medullosae substanti® 
portio, quae ab infima Cerebelli parte ab summas nates et os 
sacrum per vertebras ita excurrit, ut in progressu quo tenuior 
fit, eo durior evadat : quasque non absimilis natur® ac digni- 
tatis cum reliqua cerebri substantia esse videtur; unde et Ce- 
rebrum oblongum vocatur. Ab hac oriuntur triginta circiter 
nervorum paria, qua! supra de nervis agendo memoravimus; 
cum a cerebri inferiori parte septem paria nascantur, quae 
ibidem descripsimus. Ilis nervis dispensatur per totum corpus 
spiritus animalis, et cum eo sensus et motus. 

Porro pretiosam cerebri substantiam decebat diligentius 
fovere, ac protegere. Id officium ei praestant multiplicia illa 
involucra, quorum primum est subtilior membranula, qu® 
medullos® substanti® adnata omnesque ejus convolutiones et 
anfractus prosecuta eam exacte involuit et Tenuis Meninx 
appellitatur. ll®c infinitis venulis ac arteriolis intertexta non 
solum substantiam cerebri fovet et continet, sed etiam san- 
guine saginat et spiritibus vitalibus ad eam pervadendam pro 
vehiculo est : Eadem duplicata in duobus anterioribus ventri- 
culis, Septum Lucidum, quo dirimuntur, efformat : H®c de- 
mum suis venulis et arteriolis plexum choroidem efficit. Se- 
cundum involucrum cerebri est densior crassiorque illa mem- 
brana, qu® supra tenuem effusa totum cerebrum involvit, et 
Crassa Meninx appellitatur. Has duas Meninges Arabes Ma- 
tres vocant, Tenuem quidem Piam Matrem , Crassam vero 
Duram Matrem , qu6d ab his reliquas corporis membranas 
propagari arbitrentur. H®c Crassior Meninx, seu Dura Mater, 
crebris venis arteriisque intertexta est, quibus affatim cere- 
brum irrorat, et pr®tere& sinus quosdam habet copioso arte- 

riosoque sanguine redundantes ac palpitantes; undfc insignis 
in ea motus systoles et diastoles apparet. Plicaturas etiam 
quasdam effingit, quae altioribus fissuris in Cerebri substan- 
tiam descendentes, distinguunt Cerebellum a Cerebro majori, 
et istud in duas aequales partes discriminant. 

Praeter has Memnges duas, firmius adhuc munimen Cere- 
bro natura molita est ex ossibus : Pars enim oblonga, quae 
Dorsalis Medulla dicitur, osse& vagina includitur ex verte- 
bris contexta : Quae vero Cerebri nomen retinens in capite 
continetur, osse& thedi protegitur, quam ossa Calvariae for- 
mant, quaeque et validissima et densissima est ad arcendos 
ictus et propulsandas injurias, interim tamen et suturis dis- 
tincta, et quadamtenus porosa,ut erumpentesex cerebro fuli- 
gino^os halitus facilius foras transmitteret. Adjicitur demum 
Cranio crassior membrana cum corio duriori et copioso capil- 
lamento, ut tam nobili parti nullum desit praesidii genus. 

Facies varias complectitur particulas, Frontem, Supercilia, 
Palpebras, Oculos, Nares, Aures, Genas, Labia, Mentum, 
Os, et Linguam. Et quidem de Oculis, et Narium Auriumque 
praecipuis partibus, satis dictum est agendo de Sensibus. Circa 
Frontem, Genas, Labia, Mentum et Os nihil aliud observan- 
dum occurrit, nisi mira faciei quam componunt sympathia 
cum interioribus corporis partibus, quarum motus et disposi- 
tionem ita exprimit, ut ob id Speculum animi dicta sit, totius- 
que corporis non compendium modo, sed et interpres habeatur. 
In ea enim non modo sexus, aetas, temperies, sanitas et aegri- 
tudo legunt # ur, sed et omnes animi motus, passionumque 
impetus sese manifestant : Cujus ratio reddi posset: Tum quod 
prae omnibus aliis exterioribus membris sit facilius mutabilis; 
und6 corporis alterationes facilius recipit et indicat, ut leve 
folium flatus etiam minimos venti : Tum ex copiosiori affluxu 
spirituum, qui ex cerebro et corde ad eam affatim confluunt, 
quique ut animalium vitaliumque motuum praecipui ministri 
surit, ita quoque maxime illos indicant : Tum demum, quod 
Facies collocata sit inter cerebrum et cor; quo fit ut dum mo- 
tus unius transeunt ad aliud, mediam Faciem immutent. 

Lingua superest, quae cum sit gustils, sermonisque quo 
\ nihil divinius , instt umentum , inter organicas partes non infi- 
mum locum tenet. Constat carne molli, rar&, laxa, spongiosi, 
volubili ac in omnem modum versatili, cui nulla in toto cor- 
pore similis exislit. Involvitur tunica pluribus surculis nervo- 
rum tertii, quartive paris intertexta. Irrigatur duplici vena ex 
jugulari externa nascente, duplicique arteria, ex iis quas Ca- 
rotidas vocant pullulante. Et quia prae omnibus membris mo- 
bilis est, instructa est decem musculis, quorum duo inserviunt 
ad eam attollendam, d::o ad deprimendam, duo ad producen- 
dam , duo ad retrahendam , unus ad flectendam dextrorsum , 

et alter ad flectendam sinistrorsum. Coercetur forti ligamine, 
cujus extremitati adnascens funiculus dicitur Frxnum Lin - 
gux. Fulcitur demum peculiari osse quod llyoides vocatur. 

Ad linguae radicem duplex est insignis canalis, seu potius 
unus totus extrinsecus cohaerens, sed intrinsecus in duos me- 
dio septo discriminatus. Alter dicitur Aspera Arteria , et 
inservit ad aerem attrahendum ac ad pulmones, in quorum 
lobos in plures surculos distinctus diffunditur, transmitten- 
dum. Hic ut aeri liberius inspirando exspirandoque pateat, 
cartilagineis semicirculis semper patulis constructus est, magna 
naturae providentia, ne si molli ac in se facili concidenti mem- 
brana constaret, aut sponte, aut levi de causa stringeretur; 
sicque respirationis, sine qua vivere nequit homo, viam occlu- 
deret. Alter vero canalis OEsophagus dictus inservit potui 
ciboque in ventriculum, ad cujus oriticium pertingit, trajicien- 
dis. Iste membranaceus est, ac in se, nisi dum ex officio ape- 
ritur, concidens clauditur, ne scilicet aut aer exterior ad ven- 
triculum dum respiramus importuni subiret, aut patulo illo 
canali ejusdem ventriculi calor exspiraret. 

Porr6 superior Asper® Arteriae pars Larynx dicta, quae mo- 
dulandae vocis organum est, admirationem omnino meretur. 
Cum enim innumeris modis eam moveri ac figurari oporteret 
ad variandam vocem , quae pro diversa! instrumenti a quo ex- 
primitur figurii diversa quoque exislit, quatuordecim musculis 
instructa est, quorum ope sese in omnem modum conformat, 
ut erumpentem ex pulmone aerem varie coercendo, compri- 
mendo, exprimendo, etc. varias voces reddat. Verum quia, ut 
superius annotavi, Larynx, utpote cartilagineus existens, quam- 
vis vari6 figurari queat (quippe cum cartilago flexilis sit), 
attamen nunquam penitus occludi possit, periculum erat ne 
cibi aut potus aliquid in patulum illius orificium subintraret : 
Istud grave incommodum ut provida natura averteret, opercu- 
lum cartilagineum ( Epiglottis diditur) ad ejus ostium oppo- 
suit, quod quidem erectum stat quamdiu nihil deglutimus, sed 
ipso deglutiendi conatu depressum ita exacta Laryngem occlu- 
dit, ut ne minimti liquoris guttula possit in illum sese insi- 
nuare, sed per hunc veluli pontem stratum totum alimentum 
in QEsophagum detrudatur. Quod si contingat Epigloltidem 
attolli antequam plen6 alimentum subierit QEsophagum, ejus- 
que particulam aliquam simul cum aere in Laryngem attrahi, 
creatur asperrima tussis nunquam sedanda, donec id qu6d in- 
caute subiit, extrusum propulsatumque fuerit. 

Thorax est ea corporis regio quae a Jugulis ad cartilaginem 
Xiphoidem protenditur, et superius Claviculis, inferius Dia- 
phragmate, anterius Sterno, posterius vertebris Dorsi, et a 
lateribus Costis circumscribitur; Jungitur autem capiti medio 
collo de quo nihil speciale dicendum occurrit. In ea corporis 

regione plures visuntur partes, aliae quidem continentes, ufc 
memoratae Costae cum suis musculis; Pleura, quae est mem- 
brana costis subtensa et partes Thoracis involvens ; Mediasti- 
num, quod est corpus membranosum a duplicata Pleura for- 
matum, a Jugulo ad Diaphragma secundum longitudinem 
protensum, et secundum latitudinem a Sterno ad Vertebras, 
quo Thorax in duas medietates, dextram scilicet et sinistram, 
dirimitur, ut una laesA altera servetur, ac Pulmones suspensi 
sustineantur ; Item Diaphragma, corpus duplici membrani 
constans et carnosa musculos&que substantid Rhaiae piscis 
formam referens, cujus officium est, Primo Thoracem a Ventre 
inferiore dirimere, unde et nomen sortitur; Secundo respira- 
tioni inservire, eo enim laxato fit inspiratio, contracto vero 
exspiratio ; Tertio ad fmces detrudendas juvare. Quarto ven- 
trem inferiorem quadamtenus refrigerare. Aliae vero partes 
Thoracis dicuntur contentae , scilicet Cor et Pulmones. Et qui- 
dem de primis nihil disserendum occurrit, ideoque solius Cor- 
dis, Pulmonumque descriptionem attingemus. 

Cor, nobilissimum animm organum, vitae prima origo, spiri- 
tuum vitalium officina, caloris naturalis fornax, vitalis motus 
primum principium, describi potest; Pars constans carne 
viscerum omnium solidissima, libris rectis, traversis ac obli- 
quis intertexta et roborata, surculis ab arteria et vena cava 
productis ( Coronarii dicuntur, quod vitae principem instar 
coronae ad basim cingant) irrigata, nervorum sextae conjuga- 
tionis propagine multiplici implicata, adipe ad aliquale caloris 
fomentum quadamtenus impinguata, tunica proprid involuta, 
et perenni motu systoles et diastoles, id est, contractionis et 
dilatationis, alternatim agitata. Figura ejus pyramidalis est, 
et pineae nucis aliquatenus similis, cujus basis sursum est et 
Thoracis medium salis exacte occupat, cuspis vero deorsum 
versus Diaphragma ita pqrrigitur, ut in sinistrum latus pau- 
lulum declinet. In Corde duo sunt Ventriculi septo medio di- 
visi ; unus dexter capacior, sed carne constans flaccidiore et 
minus crassa ; alter sinister angustior, sed«cujus caro spissior 
ac solidior existit. In dextrum Ventriculum illustris illa Veria 
Cavet dicta, cmterarum per totum corpus sparsarum mater, 
largo hiatu sese aperit, copiosumque influit sanguinem, dum 
cor motu diastoles dilatatur; cujus sanguinis pars purior ac 
subtilior, occultis meatibus ac transpiratione penetrato septo 
medio illabitur in sinistrum ventriculum, juxta Galeni senten- 
tiam, ut in eo in spiritum vitalem et arteriosum sanguinem 
transeat; pars vero crassiora vena eidem dextro Ventriculo 
inserta Arteriosa dicta suscipitur, ac in Pulmonum substan- 
tiam diffunditur. Sinister vero Ventriculus vitalis spiritus offi- 
cina et arteriosi sanguinis fons, in diastole ex pulmonibus per 
arteriam Venosam, non modo excipit praedictum sanguinem 

ex vena Arteriosa perpetuo affluentem; sed etiam aliquid 
purioris aeris in pulmones diffusi ad sui spirituumque vitalium 
refrigerium ; in systole ver6 angustior factus, sanguinem spi- 
ritumque vitalem subitd affatimque eructat in arteriam mag- 
nam Aortam dictam, per cujus ramos in totum corpus pro- 
pagatos diffunditur. 

Caeterum hanc sanguinis per venam arteriamque praedictam 
a dextro in sinistrum ventriculum transportationem cum Re- 
centiores Hervaeo duce mirificd approbent, plerique tamen 
inficiantur Galenicam illam per medium septum transcolatio- 
nem; quod putent septum illud et crassum nimis ac compac- 
tum, et nullis meatibus sanguini quantumvis subtili pervium. 
Nihilominuseam admodum probabilem efficiunt innumerae illae 
anfractuosaeque cavernulae, quae ex utraque septi parte pro- 
fundius penetrantes, variis convolutionibus factis possunt sibi 
occurrere, sicque viam continuam subtiliori sanguini prae- 
bere. Neque dicas has cavernulas immissa tentatrice virga 
deprehendi caecas et impervias; Non enim imperviae sunt, sed 
tot anfractibus circumductae, ut rectum rigidumque ferrum 
non admittant, praecipue in Corde flaccido et in se concidente. 
Quanquam etiam referat Gassendus spectante sc industrium 
chirurgum demonstrasse hos meatus specillo non recta im- 
misso, sed sursum, deorsum, ad latus patientissime contorto, 
donec a dextro in laevum Cordis sinum pervenisset, nulla 
interim laceratione facta, sed ductu perpetuo per innumeras 
ambages observato, ut deinde incisiond ad ferrum factat explo- 
ratum fuit. 

Sed quidquid bac de re sit, juvat solum hic naturae provi- 
dentiam duabus in rebus mirum in modum relucentem ob- 
servare. 

Primd.in geminis illis Auriculis seu potius membranaceis 
sacculis, ad utrumque Ventriculorum latus prominentibus; 
quarum dextra ostio venae cavae praejacet, sinistra vero arte- 
riae venosae, ut sanguinem excipientes, illum in Cor irruentem 
temperent et praeparent ad hujns sacrarii ingressum, sintque 
Cordis veluti promptuaria aut etiam suscipiendi sanguinis 
mensurae. Und6 dum Cor dilatatur contrahuntur, ut id quod 
continent in ejus ventriculos fundant; dum vero contrahitur 
dilatantur, ut sese impleant sanguine statim secuturae dilata- 
tioni suggerendo. 

Secundo eadem providentia relucet in illis undecim Valvulis 
quae sunt ad orificia, tres quidem venae cavae, tres venae arte- 
riosae, tres arteriae magnae, et duae arteriae venosae; in hunc 
finem, ut quidquid sanguinis semel Cor ingressum est, eAdem 
■via regredi non possit ; et 6 contra semel ex Corde eructatum, 
c^idem via iterum ingredi non Dossit, sicque novus semper 
sanguis Cor ingrediatur et ex Corde eructetur. Et quia Cor 

sanguinem ex vena cava, aerem ver6 sanguini pulmonario 
mixtum ex arteria venosa haurit, ideo Valvulae utrique appo- 
sita? sic aptantur, ut corde sese dilatante aperiantur, ac san- 
guinem fundant, Corde verd se se comprimente claudantur, ut 
nihil eructantis sanguinis admittere possint. E contra vero Val- 
vulae arteriae magnae et venae arteriosae, quibus eructatus ex 
Corde sanguis excipitur, dum Cor dilatatur et attrahit, clau- 
duntur, ne quid semel eructatum remeare possit; dum vero 
contrahitur et eructat, aperiuntur, ut erumpentem ejfc,eo san- 
guinem excipiant. " 

Porro tam pretiosum vitae organum decebat thecula inclu- 
dere. Hoc officium ei exhibet capsula, seu nervosa membrana 
Pericardium dicta, totum Cor circumdans, et aquam conti- 
nens, ad fervorem ejus in ea natantis temperandum. Haec forte 
aqua est, quam trajectum lancea Christi Domini latus fudisse 
in Evangeiio memoratur. Sed quia omnis calor refrigerio aeris 
eget, alias sponte suffocatur, ut flamma candelae intra later- 
nam exactius occlusae, aptata sunt duo commodissima Cordis 
ventilabra; nempe Pulmones, qui substantid mollL fungosi, 
cavernulis pluribus perforati constantes, in respiratione re- 
centem aerem per os et asperam arteriam copios6 attrahunt 
ad Cordis refrigerium. 

Caeterum circa Cor tria praecipue hic quaeri possent. Prim6, 
sit-ne Cerebro nobilius. Secundd, qua vi moveatur. Tertio, 
sit-ne principium venarum, sicut fatentibus omnibus est , ar- 
teriarum. 

Respondeo ad primum ; Aristotelem et Stoicos Cor omnibus 
membris praetulisse, dissentientibus tamen Medicis, qui pri- 
matum Cerebro vindicant. Caeterum, cum istorum sententia 
non leviter confirmetur ex eo, quod Cerebrum sit organum 
sensfls, qui est nobilissima vitae operatio ; Illi ut idem argu- 
mentum in suam sententiam traherent, sensationem Cor di 
tribuebant; cui non modicum favere videtur antiquissimus 
loquendi modris, sapientiam, sensum, ac cogitationes cordi tri- 
buens; quo non solum alii auctores uti solent, et inter alios 
Homerus in pectore prudentiam collocans, sed etiam Scriptura 
Sacra, Cor ut intelligentiae, sapientiae, ac consilii sedem 
commendans. Unde vecors et excors idem sonant ac insen- 
satus et stultus. 

Verum quidquid hac de re sit, primatus Cordis hoc pacto 
efficaciter astrui potest. Ea pars omnium princeps est, in qua 
est totius vitae prima origo et omnium vitalium operationum 
principium : Atqui Cor tale est in corpore ; ergo est omnium 
partium princeps. Major patet. Probatur minor : Et quidem 
quod sit prima vitae origo, tum quia omnes alias partes suo 
influxu vivificat, fugacemque in illis vitalem vigorem restau- 
rat, ideoque eo laeso caetera omnia languent ; Tum quia, etiam 

consentiente Galeno et pronuntiante Aristotele, Cor est pri- 
mum vivens et ultimum moriens. Qudd etiam sit radicale 
omnium vitalium operationum organum suadetur : Nam licet 
Ventriculus ac Jecur sint immediatae operationum vegetativa- 
rum officinae ; Cerebrum vero proxima sensitivarum sedes ; 
attamen et vigor ille ac calor quo jecur ac ventriculus agit, est 
derivatus a Corde; et spiritus illi, quibus fiunt sensationes in 
cerebro, ab eodem Corde primam trahunt originem, quamvis 
in Cerebro perfectionem et maturitatem acquirant. Und6 sicut 
radix, licet non proferat fructum, sed ramus, attamen in fruc- 
tificatione primatum obtinet, ita omnes vitae operationes, etiam 
sensitiva cognitio, tribui potest Cordi, ut radicali principio: 
Quo sensu et Stoicorum sententia, et auctoritates mox relatae 
recte intelligi possunt. Accedit petita ex naturae dispositione 
confirmatio/ Nam Cor in medio Cerebri et Ventris situm est, 
sicut sol in medio planetarum, ut innueretur ab eo vitae vigo- 
rem in utramque partem confluere, ac utriusque operationes 
ab illo totius Vitae principe dependere. 

Quantum ad secundum , in primis notum est Cor perenni 
motu alternatim contrahi ac dilatari ; dilatationemque seu 
diastolem fieri, dum cuspis ad basim adducitur, sicque ven- 
triculi capaciores fiunt, qu6d tunc accedant magis ad figuram 
sphaericam omnium capacissimam ; contractionem ver6 seu 
systolem fieri, dum eadem cuspis a basi recedit, sicque ven- 
triculi oblongiores fiunt ac proinde angustiores. Vim hujus 
mottis causativam quidam referunt in impetum sanguinis ex 
vena cava in Cor irruentis, sicque ipsum dilatantis: ldebque 
volunt Cor non attrahere quidem sanguinem quia dilatatur 
instar follis; sed potius dilatari ac distendi, quia in ipsum ir- 
ruit sanguis, sicut uter et saccus distenduntur ex appulsu cor- 
porum intrantium. Sed haec opinio falsa est; Tum quia motum 
maximi naturalem Cordi, ipsi violentum facit; Tum quia im- 
petus sanguinis non est tantus, ut solidissimum membrum pos- 
sit tam insigniter dilatare; maximi cum non immediata irruat 
in Cor, sed prius in auriculas, ubi ejus impetus frangitur: 
Tum demum et praecipui , quia huic sententiae restat assig- 
nanda vis impellens sanguinem in Cor : Im6 quia quaecumque 
assignetur necess6 est ut dependeat a Corde primo vitalium 
motuum fonte, debebit ejus motum supponere, ac proinde 
non poterit ipsum causare. Alii dicunt dilatationem fieri, quod 
. sanguis dum Cor subit, ejus calore difflatus ac dilatatus majus 
spatium sibi vindicet. Alii vero referunt hunc motum in ipsam 
cordis structuram. Sed lic6t et difflatione sanguinis, et figurd 
organi motus iste juvari possit, attamen neutrum omnino suf- 
ficit; cum sola figura non possit esse causa motfis, et aliunde 
prius sit, sanguinem dilatatione cordis intus trahi, quam ejus 
calore difflari. Unde dicendum cumD. Thoma Opusc. 35, hunc 

motum esse ab ipso corde, ejusque formam consequi, sicut 
gravitas sequitur formam lapidis , et calor formam ignis, om- 
nisque proprietas essentiam. Necesse enim est, omne quod est 
ab alio reduci ad id quod est per se : Cum igitur caetera mem- 
bra vitalem motum ab alio, scilicet a Corde, recipiant, oportet 
motum Cordis ei per se convenire ut proprietatem. Unue Cor 
hoc motu non fatigatur, sed potius juvatur et recreatur ut re 
sibi connaturalissim&. 

Quantum ad tertium , celebre est Aristotelem sanguinis tam 
venosi , quam arteriosi originem ac elaborationem Cordi ad- 
scripsisse, venasque ab eo derivasse. Et quidem quantum ad 
venam portam ac sanguinem in ea contentum non satis in 
promptu est ratio et via qua possit a corde ortum ducere, cum 
manifeste in jecore multiplicibus surculis implantata et radi- 
cata, ex eodem unico, eoque insigni trunco erumpens, pluribus 
ramis ac ramulis per intestina propagetur, nec ullo penitus 
ramulo Cordi inseratur. Sed quantum ad venam cavam (quae 
cordi sic adhaeret , ut videatur esse quaedam ventriculi ejus 
dextri propagatio, ut arteria sinistri, idedque in tenuitate ser- 
vat eamdem cum eo analogiam, ut arteria cum sinistro in den- 
sitate), pland constans videtur eam sanguinem suum, non 
quidem immediata, sed mediantibus arteriis a corde haurire. 
Cum enim singulis pulsibus aliquid sanguinis , fmge unicam 
guttulam tantum, ex ea cor hauriat, et in sinistrum ventricu- 
lum illapsum in arteriam magnam eructet, necesse foret intra 
viginti quatuor horas quidquid sanguinis in hac vena, imo in 
toto cerpore existit, exhauriri, nisi ex aliquo fonte jactura re- 
sarciretur; et arterias redundare nimio sanguine, nisi in ali- 
quod vas se exonerarent. Quinam autem fons potest tan- 
tam copiam sanguinis venae cavae continud s.uggerere, nisi 
ipsa magna arteria, quae etiam continuo eget sese exonerare, 
ut locus sit sanguini singulis momentis in eam ex Corde irrum- 
penti, ut mutuo ilio commercio arteria sanguinem fundens in 
venas novo ex corde recipiendo sit apta, et vena cava perpe- 
tuo aliquid sanguinis ex arteria recipiens habeat und6 perpe- 
tuo in Cor influere possit; ergo sanguis venas originem ducit 
ab arteria immediatd , et a corde mediante arteria : Im6 fit 
quaedam perpetua circulatio sanguinis a corde in arteriam, ab 
arteria in venam cavam, a venai cava in cor, rursusque in ar- 
teriam influentis. 

Hanc circulationem ab Aristotele insinuatam , sed nuper 
luculentius exploratam, cum variae anatomicae operationes de- 
monstrent, tum luculenter illustrat analogia Microcosmi, seu 
corporis animati, cum magno mundo. Quippe cernimus hujus 
magni mundi humorem perpetud circulare, quatenus collectus 
in mari, ab eo per secretos meatus excurrit intra terrae visce- 
ra, ac deinde erumpens in flumina et fontes rursus recurrit ad 

mare, ex quo iterum excurrit in praedictos subterraneos mea- 
tus perenni quadam vicissitudine. Sic igitur natura ubique 
sibi consentiens e&dem analogii in corpore animalis statuit 
Cor ut vitalis humoris, nempe sanguinis, principium, a quo 
in arterias per totum corpus excurrens, per arteriarum oscula 
venas subit, atque per illas iterum in Cor recurrit, ab eo con- 
tinenti circulatione in arterias, ab illis in venas, a venis rur- 
sus in cor transmittendus. Unde ut subterranei meatus ubi 
eructant constituunt fontes et capita fluminum, sic arteriae ubi 
se in venas aperiunt, venosi sanguinis fontem constituunt: 
Quo fit ut sicut flumen, si obicem fluenti aquae objicias, sicca- 
tur quidem qua parte in mare tendit, redundat vero ad fon- 
tem suum; sic ligata vena siccatur qu& parte in Cor tendit, 
unde ex hac parte aperta negat sanguinem ; redundat vero 
et quoad potest distenditur versus extremitatem arteriae , 
i ndeque aperta perpetuo sanguinem , quoad est in corpore, 
fundit. 

Sed addam ne praeterea quod sicuti praeter Oceanum aliud 
existit minus mare cum eo aperta non communicans, Caspium 
scilicet undique ab Oceano discretum, sic praeter Cor sangui- 
nis Oceanum , aliud existit hujus liquoris minus mare , jecur 
scilicet cum sua vena porta ab aliis discreta et torpenti in ea 
sanguine plena. Verum ut Caspium mare, quantumvis ab 
Oceano segregatum, cum eo tamen secretis meatibus conjungi 
necesse est, sic et jecoris et venae portae sanguis, ne nimio tor- 
pore putrescat, debet aliquo meatu cum vena cava et corde 
communicare , ut circulationis motfls sanguinem a putredine 
vindicantis fiat particeps. 

Venter est intima corporis regio superius a Thorace per Dia- 
phragma divisa , et Xiphoide cartilagine , ambientibus Costis 
ut vocant spuriis, ac ossibus pubis circumscripta. Ejus praeci- 
puae partes sunt, Ventriculus, Hepar, Lien et Intestina, quas 
ut breviter perstringamus : 

Ventriculus est vas membranosum, cavum, intus rugosum, 
figurat rotunda et oblongft , organo utriculario , seu Cornex- 
m\tsx, ut vocant, non multum abimili, inter jecur et lienem 
sub diaphragmate situm, excipiendis dissolvendisque cibis, et 
primae coct&ni, quae dicitur Chylosis , dicatum. Infarcitur ci- 
. fcis per Oesophagum ab ore exceptis, quos in albicantem fluo- 
rem, Chylm dicitur, dissolutos, per orificium alterum, Pylo- 
rus dicitur, fundit in intestina. Porr6 mirum est ventriculum 
vacuum , si valeat, ita contrahi ut vix pugni magnitudinem in 
homine excedat; infertis vero cibis ita distendi, ut tres Pintas 
Parisienses cum una aut altera solidioris cibi libra capere 
possit. 

Jecur seu Hepar est pars inter principes tertia (quippe cor 
et cerebrum ei praeferuntur ) constans parenchymate, seu carne 

viscerosi sanguine concreto simili , membrani tenui involuta, 
figuri extrinsecus gibbi et laevi, intrinsecus cavi, ut ventricu- 
lum ambiat ac calore suo foveat. Ejus situs est sub diaphrag- 
mate et costis spuriis supra ventriculum quem ambit, ita 
tamen ut ad dextram partem aliquatenus inclinet. Jecori ad- 
haeret Versicula fellis, membranosum vasculum, parvi pyri 
figuri, excipiendo flavae bilis excremento dicatum , cujus par- 
tem per ductum dictum Cholidochum exonerat in intestinum 
duodenum, ut instar naturalis clysteris exstimulet ad ejectio- 
nem excrementorum , quae idcirco flavescunt. Trajicitur jecur 
i vena Cava , sed ex se fundit venam Portam : Und6 venosi 
sanguinis officina habetur, sed de hoc , cum de nutritione. 
Interim certum est ad sanguinis formationem multum conferre, 
cum calorem illum ventriculo inspiret, quo cibos in chylum, 
primum sanguinis rudimentum, dissolvit. 

Lien est pars constans carne viscerosi, spongiosa, molli, 
colore nigricanti , figuri oblongi, in sinistram ventris partem 
declinans ex adverso jecoris , antrorsum versus ventriculum 
sinuata, retrorsum versus costas gibbosa, nervulis, venis et 
quamplurimis arteriis respersa. Cui usui destinetur non satis 
constat inter Medicos, cum tamen melancholici sanguinis re- 
ceptaculum haberi soleat; imo et promptuarium acidi hu- 
moris, quem in ventriculum per vas breve refundat, vel ad 
irritandam cibi appetentiam , vel etiam ad exsolvendos cibos 
solidiores. 

Intestina sunt canales membranacei , concavi , oblongi, ro- 
tundi , ab orificio quo se ventriculus exonerat , ad podicem 
producti , excipiendo chylo, et foras exportandis impurioribus 
ejus partibus destinati , ideoque flexuosis anfractibus circum- 
voluti, ut plus temporis detur ad trahendum quod utile est in 
chylo, et ne excrementa cito effluant et homo ingerendo ege- 
rendoque cibo perpetuo occupetur. Quamvis autem intesti- 
norum series continua sit , attamen distingui solent in Gra- 
cilia et Crassa: Gracilia sunt Duodenum, quod immediati 
jungitur ventriculo, Jejunum sic dictum quod fere semper 
inane reperiatur, et Ileum quod longissimi convolutione per 
summa et ima ventris excurrit. Crassa sunt Caecum , cui suc- 
cedit Colon sedes torminum et colici doloris; et demum Rec- 
tum omnium ultimum, quo faeces foras mittuntur. 

Teguntur Intestina membrana adiposi (Epiploon dicitur) ; 
et ne diffluant, aut sese confundant et implicent , cohibentur 
ac colligantur insigni membrani ( Mesenterium dicitur) , ve- 
nis ut arteriis innumeris conspersa, adipe copioso et glandulis 
contexta. Superextenditur ipsis caeterisque ventris partibus alia 
membrana adiposa, tenuis sed firma, ut ea involvat, foveat et 
custodiat. 

Mitto caeteras ventris partes, ut Renes, duc carnosa viscera 

figurae semilunaris lumbis insidentia, serum superfluum san- 
guinis excipientia, et distillantia in Ureteres huic officio dica- 
tos canales. Item Vesicam , membranosum conceptaculum 
serosi humoris , seu urinae, quam per ureteres a renibus ex- 
ceptam ad tempus retinet, ne praeter voluntatem importune 
effluat ; caeterasque partes , de quibus omnibus id unum an- 
notasse cum Platone sufficiet , has ciborum coquendorum di- 
gerendorumque officinas, et concupiscentiae sedes procul a 
cerebro fuisse amandatas, ne suo tumultu mentis tranquillita- 
tem turbarent, et disceret homo effraenes importunosque illa- 
rum impetus rationi subjiciendos , ac tanquam viles abjectos- 
que esse reputandos. 

Artus sunt Manus et Pedes. Illa dividitur in Cubitum, 
Brachium, et extremam manum, in qua nota est quinque di- 
gitorum distributio. Iste vero in Femur, Tibiam et extremum 
pedem, de quorum structura, cum sit satis nota, nihil est cur 
prolixius disseramus. 

% 

ARTICULUS SECUNDUS. 

De divisione Animalium in suas species. 

Ut rem diffusam summatim attingamus, in primis Animalia 
sol& vM sensitiva praedita (hominem enim intellectivi praedi- 
tum, ideoque specialem ordinem constituentem hic non com- 
prehendimus) dividi possent in Perfecta et Imperfecta. 
Perfecta sunt quae utriusque vitae, sensitivae et vegetativae, 
operationibus praedita sunt : Imperfecta , quae carent aliqui 
utriusque illius vitae operatione, aut nonnisi imperfecte illas 
participant : Ejusmodi sunt Ostrea, quae facultate locomotrice 
carent, Lumbrici visu audituque destituti, etc. Dividi praeterea 
possent in Exsanguia, ut sunt Apes, Muscae, Erucae, Papilio- 
nes, piscium quamplurimi ; et sanguine praedita , ut sunt fete 
omnia perfectiora animantia. Item in Cicura et Fera; in Gre- 
garia , et Solitaria ; in regionem commutantia et in eadem 
regione morantia ; in utilia et noxia ; in muta et vocalia, etc. 
Sed missis his divisionibus prae caeteris placet ea, qu& distri- 
buuntur in Volatilia, Terrena , et Aquatilia seu Pisces. Hanc 
i paucis prosequamur. 

§ 1 . 


De Volatilibus. & 

Votatilium quaedam sunt Implumia, quorum scilicet alae 
non constant plumis, sed vel aridis membranis „ ut Locusta- 

rum, Muscarum, etc. vel membranis simul et cartilaginibus, 
ut Vespertilionum : Alia ver6 sunt Plumata, quae Avium no- 
mine solent comprehendi. 

Inter Volatilia primi generis notae sunt in primis Apes, 
animalculum sapientissimum, societatem amans, politici sub 
rege vivens, justaeque reipublicae formam exhibens. Quippe 
munera inter se partiuntur, aedificant, colonias mittunt, al- 
ternis tanquam in exercitu cibos capiunt, omnia habent com- 
munia, armantur unti omnes, adolescentiores foras ad opera 
prodeunt, seniores intus manent et omnia disponunt; interdiu 
ad portas statio est castrorum more, nocte quiescunt usque 
ad matutinum, idque ex ordine, unti scilicet repetito bombo 
signum dante : Si dies videatur mitis futurus, ex alveari pro- 
deunt ; si tempestatis pluviaeque periculum sit, intus degunt; 
praesentiunt enim coeli dispositiones. Procul fugiunt ti venena- 
tis floribus; ex aliis id colligunt, ex quo suos favos confi- 
ciunt; munditiei sunt studiosissimae ; nullo in loco inquinato 
assident; mortuis floribus non assultant; non liguriunt ut 
muscae in carne, adipe et sanguine; excrementa in unum 
locum colligupt, ut ea per otium foras asportent ; coorta pro- 
cella errantes in agris lapillum pediculis corripiunt eoque se 
librant, ne vento abripiantur; domos et cellulas sibi egregie 
fabricant, in quibus praeparatos per aestatem cibos recondunt, 
et prolem sine ulla tamen sextis commixtione, ut creditur, 
educant. Rex sine aculeo est , aut saltem eo non utitur; non 
operatur per se, sed operantes circumvolando hortatur. Forma 
ei insignis ; corpus duplo majus quam caeleris, alae breviores, 
incessus celsior, in fronte macula quasi pro diademate. Illum 
omnes mire observant, custodiunt, sequuntur, protegunt. 
Aristomachus Solensis duodesexaginta annos in exploranda 
Apum natura insumpsit. 

Pertinent ad idem genus, Fucus mellis ab Apibus collecti 
depraedator; Cicada stridulum insectum, solo rore vivens; 
Locusta agrorum pernicies, et infinita alia insecta, quae ne fu- 
sius memorem , id unum admiratione dignissimum annotabo 
circa ea, quae Papilionis nomine comprehenduntur. Illa scili- 
cet habere duplicem vitae statum, alterum imperfectum et 
miserum , alterum perfectiorem ac feliciorem. Primti enim 
vermes sunt aut erucae, deformes, torpidae, foedum corpus 
reptando a^grti trahentes, voraces, et continuo alimento 
egentes. At ubi miserum hoc vitae genus aliquo tempore 
duxerunt, somno correptae, ac veluti emortuae Factae , mira 
quadam ratione evigilant transformatae in Papiliones , formti 
venusta, colore grato et vario, corpore agili, aera liberti fin- 
dentes, nullo ferti egentes pabulo , sed io ter flores ludendo 
vitam facilem et jucundam pro suo modulo agentes. Scilicet 
in re tam vili constituisse videtur Deus specimen fidei nostrae, 

qu& tenemus , h£e vit& misera transacti , interpositoque mor- 
tis somno nos ad meliorem vitam aliquando evigilaturos. 

Ad idem volatilium genus referendi sunt quidam Serpentes 
alati , qui et ipsi membranaceis alis cartilaginibus roboratis 
aerem secant : Pertinere etiam possent pisces sub aequinoc- 
tiali frequentes* quibus alarum speciem natura concessit, ut 
extra aquam erumpentes, et donec consumpto humore ri- 
gescant pinnulae, volitantes, effugiant majorum persecu- 
tionem. 

Aves animantium pars insignis , ut plumis vestitae , sic 
rostro armatae, gemini9que tantum pedibus instructae conspi- 
ciuntur. Porro cum earum tam mullae sint species , quaedam 
aquatiles sunt, quaedam terrestres, quaedam nocturnae, quae- 
dam diurnae, quaedam seminibus fructibusque victitant, quae- 
dam carnivorae sunt, quaedam vermivorae, quaedam piscivorae, 
quaedam omnivorae , quae scilicet indiscriminatim carnes et 
fructus esitant. Sed missis his divisionibus, placet eas in tres 
classes distribuere : Quarum prima insigniores contineat, ut 
Aquilam, Vulturem, etc. Secunda contineat aviculas , ut Lus- 
ciniam, Alaudam, etc, Tertia eas quae mediocres existunt, ut 
Perdices, Columbas, etc. 

In prima classe insignis est Aquila princeps avium, carni- 
vora et praedatrix, caeleris volatu sublimior, corpore robustior, 
indole generosior, visu acutior, et quem Solis radii non hebe- 
tent; unde vulgatum est pullos probare obtutu in solem con- 
verso, eosque ut spurios dejicere , qui ejus radios nequeant 
sustinere. Habetur omnium avium vivacissima , et quam se- 
nectus non enervet. Im6 fertur senio et aegritudine nunquam 
deficere, sed solum ob hoc perire , quod superius rostrum in- 
ferius ita confringat, aut potius , ut vult Aldroandus , prae 
siccitate sic incurvetur, ut nihil possit vorare , sicque fame 
■contabescat. Aquilae succedit Accipiter, avis rapax et cruoris 
avida, volatu pernicissima ; quam ferunt singulis annis deplu- 
mescere, et plumescere alas ad Austrum expandendo, ut in- 
nuitur Job 39. Accenseri hic possunt, Miluus, qui correptum 
unguibus passerem dicitur pectori applicare, ut se foveat ac 
calefaciat , et postea quasi beneficii memor eumdem incolu- 
mem dimittere: Vultur, et ipse rapax ac carnivorus, odoratu 
exquisitissimo pollens; Grus locorum palustrium et fluminum 
amans, ac gregatim volans , militarique prudentiA phalanges 
suas instruens ; Ciconia et ipsa paludum amans , ac pietate in 
parentes senio confectos adeo celebris : Im6 et ex nocturnis , 
Dux magnus , ut vocant, seu Bubo major, corporis mole Aqui- 
lae non impar. Posset et his acedere Strutio-camelus ingens 
corpore, praelongo collo, et plumaceis alis, quibus tamen non 
utitur ad volatum, sed ad incitatius currendum ; ideoque a vo- 
latilibus degenerat : Cursu equitem vincit, innuente Scripturi 

et Plinio referente ; correptos pedibus lapides in insequentes 
vibrat, devorata quaeque sine delectu concoquit. Ejus stoliditas 
celebratur Job 39. non modo quod juxta Plinium et alios, cum 
colla frutice occultaverit, latere se existimet ; sed maximd an- 
notante Scriptura, quod prolis educandae sapientia caeteris 
avibus concessi privetur. Ova enim sabulo condit Solis calore 
fovenda, nec de excludendis alendisque pullis curat. Sed hunc 
defectum naturae providentia supplet : Nam referente JUliano, 
cum plura ova pariat, alia foecunda, alia sterilia, pullis ex 
foecundis erumpentibus alimenta praebent sterilia : Nempe , ut 
fertur, ex iis corruptis vermes innumeri scatent, quibus mox 
exclusi pulli aluntur. 

Adjici deberet et Phoenix Arabiae magnum miraculum, quem 
unicum in sua specie esse fama est et post sexcentos sexaginta 
annos senescentem sibi ex aromatis niaum construere et super 
emori : Ex ossibus deinde et medullis ejus nasci primo vermi- 
culum, qui deinde pullus fiat, postremo in justam avem evadat. 
Sed plane res ex eo fabulae merito argui potest , quod saltem 
humana observatione haec explorari non potuerunt , idedque 
ficta videantur. Mitto sexcentas alias hujus classis aves, ut 
Pavones formositate plumarum insignes, Gallinaceum multi- 
plex genus , Anseres, etc. 

Inter aviculas in primis commendatur Luscinia suavitate 
cantas nota; Passer calidissimus et salacissimus, idedque bre- 
vissimae vitae; Carduelis specie pulcherrima et cantu (suavis; 
Linaria vulgo Linota ; Alauda cristato capite insignis; Hi- 
rundo avicula garrula, Veris nuncia, semestris nostrae regionis 
incola, et appetente hieme ad calidas regiones migrare solita. 
Et demum , ut innumeras alias species mittam , Alcyon seu 
Alcedo, avicula marina, quae cum tempestatibus pactum pepi- 
gisse videtur. Quippe cum hiberno tempore nidificet et ova 
diebus quatuordecim excludat, toto illo tempore altissima tran- 
quillitas mare tenet, adeo ut in proverbium abierint, Alcyonis 
dies , id est, pacati et tranquilli. 

Ad tertiam classem pertinent, in primis Columba felle ca- 
rens, initi semel conjugii observatrix, ideoque amoris conjuga- 
lis symbolum, foecunditate insignis, Turtur viduitatis gemiti- 
bus adeo celebris; Turdus trimestris apud nos avis; Perdix in 
mensarum deliciis celebrata; Coturnix helleboro et aliis ve- 
nenatis seminibus gaudens; Cornix inter vivaciores aves ha- 
bita; Sturnus avis gregaria et turmatim volans; Pica garruli- 
tate notissima; Picus Martius formicarum vorator et vermicu- 
lorum sub arborum cortice latentium repetitis rostri ictibus 
explorator; Graculus et formd coloreque insignis, et inter 
loquaces aves non postremus; Merula, avis cantu non inju- 
cunda et docilis. Sed hac in parte celebris est Psittacus impe- 
ratorum salutator, ex India ad nos advena, inter sermocinan- 

tes aves primus; quanquam Plinius certum Picarum genus ei 
praeferat. Quarum , inquit ille, expressior loquacitas , qux- 
que adamant verba qux loquuntur ; nec discunt tantum 
sed diligunt, meditantesque intra se cur A atque cogitatione 
intentionem non occultant ; Imo constat emori verbi diffi- 
cultate victas , quxrentesque mirum in modum hilarari , 
si interim audierint id verbum. Porro non Piget hic cum 
eodem Plinio annotare, quod latior iis est lingua omnibus 
insuo cuique genere , qux sermonem humanum imitantur . 
Quippe ea sola linguae forma apta est ad articulandas vo- 
ces , et ad erumpentem sonum in humanum sermonem for- 
mandum. 

Caeterum circa Aves non omittendum : prim6 iis rostrum 
pro dentibus , pro manu , pro armis fuisse concessum. Und£ 
laniatricibus et carnivorarum quam plurimis aduncum est, ut 
tenacem filamentis suis carnem dilacerare possint. Secundd 
cum alas habeant pro remigio, caudam pro gubernaculo fuisse 
illis datam, qu& inter volandum corpus dirigerent et flecte- 
rent : und6 quibus cauda brevis, volatus rectus est, ut Anati- 
bus, Gruibus, Perdicibus; quibus ver6 cauda oblonga est, eae 
volatum ut libuerit flectunt, ut hirundines. Tertib et illud me- 
morandum, Aves modico potu uti, imo quasdam nullo, ut sunt 
pene omnes carnivorae adunco rostro praeditae , excepto Tin- 
nunculo , et Miluo. Ratio est quod cum potus appetatur ad 
dissolvendum cibum et humectandum corpus , aves ad neu- 
trum eo egent. Sunt enim caloris efficacissimi ad dissolvenda 
quaeque quantumvis solida et arida alimenta; constant vero 
humido oleaginoso et compactissimo, quod cum faci!6 non dis- 
sipetur, subsidiarii potils humectatione non eget. Ob eamdem 
causam, cum homines humidi calidi, ut Septentrionales, largo 
potu utantur; calidi sicci, ut Meridionales, parco utuntur, 
quod constent humido compactiore. Carnivorae ac rapaces , 
quia sunt calidiores sicciores, prae caeteris sine potu vivunt : 
Unde nec rostrum habent ad bibendum commodum, sed magis 
ad laniandum aptatum, id est aduncum, et superiore parte 
oblongius. Sed id non tacendum quod cum hujus generis Aves 
carnem sanguine humentem devorent, cruentus ille liquor iis 
potus loco esse possit , quo fit ut Job 39. Pulli Aquilae obser- 
ventur lambere sanguinem. 


. §H. 

i 

i De Terrenis Animalibus. 

* 

> 

v Terrena Animalia sunt, quae nec alis aerem findere, nec sub 
aquis vivere valentia, terram incolunt. Numerosissimum hoc 
T. III. 7 

gemis dividi prim6 potest in Gressilia et Reptilia. Et quidem 
ut de istis verbo dicamus, Reptilia sunt quae oblongum corpus 
vel flexuosis contorsionibus et spiris, vel contractione et dila- 
tatione trahunt. Ad hoc genus pertinent, non solum plura 
exsanguia et minora animalia, ut Vermes, Erue®, etc., sed 
multa sanguine praedita sub serpentino genere contenta, ut 
Aspides veneni subita vi (quippe intra tres aut quatuor t horas 
hominem interimit nullo tumore in corpore creato) insignes; 
Viperae, quasi viviparx dictae, qudd inter serpentes vivum 
'animal pariant, quarum ut maxime noxium venenum, siccaro 
ad Theriacae antidoti praestantissimi compositionem utilis 
existit; Cerastes ex tuberculis quae quasi cornua capite gestat 
sic dictus; Coluber omnium serpentum maximd frequens et 
pene familiaris. Imo sub hoc genere comprehenduntur imma- 
nes belluae prodigi osaeque magnitudinis serpentes, qui ex 
satis parvis initiis ad tantam molem excrescunt, ut non modo 
pedum octondm , ac tricenum memorentur, sed centendm , 
qualis fuit ille ad Bagradam Africae fluvium ab Attilii Reguli 
exercitu, quasi civitas fuisset, machinis ac ballistis oppugna- 
tus, cujus corium pedes centum viginti longum fuit. 

Gressilium Animalium cum quaedam minus insignia et ple- 
rurnauo exsanguia multipeda sint, caetera quadrupeda existunt. 
Dividi possent in Carnivora, et Herbivora : Item in Solipeda, 
quorum ungula tota continua est; Bisulca, in quibus ungula 
finditur ; Multifida, in quibus pe9 in digitos est discretus: Item 
in Cornuta, et- cornu carentia; Piligera, Setigera, Villigera, 
Lanigera, et Aculeigera. Sed missis his divisionibus, prae cae- 
teris placet quA dividuntur in Domestica et Silvestria. Et qui- 
dem domesticorum quaedam quaeruntur praesidii causA , ut 
Canes et Feles nulli non nota animalia ; Quaedam vero aluntur 
adjutorii causA, ut Equus, Asinus, Camelus; Quaedam demum 
vietAs gratia, ut pecudes, sive majores, ut Boves, quorum 
congregatio armentum dicitur ; sive minores, ut Ovis, Capra, 
quarum congregatio grex appellatur. Sed ne his notis diutius 
haereamus: 

Silvestria in tres classes distingui possunt : Majora , Medio- 
•cria et Minora. De his ut ordine aliquid dicamus : 

*• Inter majores Feras mole insignis est Elephas, qusequam 
adeo mansuetus ac docilis sit, ut facile cicuretur et quasi pro 
domestico habeatur : Nullum enim ad humanos mores facilius 
deducitur, et sive ad belli artes, sive ad domestica officia li- 
bentius instruitur. Constare flexilibus pedibus, elsi negaverint 
Diodorus et Strabo, attamen compertum est. Cutem depilem 
habet, sed cancellatam, et qua in rugas contracta infestantium 
muscarum comprehensa examina interimit. Proboscide oblongd 
flexilique utitur ut manu. Praeter dentes interiores ad manden- 
dum destinatos, duos habet exsertos aprorum more, nisi qu6d 

ex superiori maxilla deorsum vergunt, qui ipsissimum ebur 
sunt. Femina mammas habet in pectore, mulierum instar. 
Proceritas major Indicis quam Africanis, quippe in illis sexde- 
cim pedes attingere perhibetur. 

Leo, etsi longe minor sit Elephanto, attamen audaciA, ro- 
bore, generositate principatum inter feras sibi vindicat. Ossa 
illi sunt adeo solida, ut pene absque medulla sint, quod ad 
ejus robur non parum confert. Mas collum jubatum gerit; fe- 
mina sine juba est. Quibus juba crispa et brevis, illis audacia 
minor, quam quibus in longos simplicesque villos defluit. 
Huic fera; halitus gravis est, rugitus terribilis, potus perrarus, 
a saturitate tridud sine cibis durat. Senex cum non valeat fe- 
ras venari, homines appetit; und6 Lybiae urbes tunc ab illis 
obsideri ac infestari scribit Polybius Eaque de causa se vi - 
dis se crucifixos , quia exteri metu similis pcenx absterre- 
rentur ab eadem noxa. Saevus in resistentes, clemens in sub- 
ditos et infirmos. Memorat Plinius se audivisse captivam Ge - 
tulix reducem multorum in silvis impetum a se mitigatum 
alloquio , ausam se dicere feminam prof ugam , infirmam, 
supplicem , animalis omnium generosissimi exterisque im- 
perantis indignam ejus glorid prxdam. Verum non his 
precantis verbis brutum intellectu carens permoveri potuit, 
sed mixtis lacrymis et miserabundo vultu, ac supplicantis de- 
jectione, quae sunt naturalia signa etiam brutis nota. In pue- 
ros nonnisi gravi fame urgente desaevit; A venatoribus cir- 
cumventus tela spernens diu se solo terrore tuetur , inquit 
Plinius, et velut cogi testatur. Canum urgente vi cedit in 
campis contemptim restitans, ubi videri potest : ubi virgulta 
silvasque penetraverit , rapitur incitatissimo cursu. Vulnera- 
tus observatione mird percussorem novit, et in quantalibet 
multitudine appetit : eum vero qui telum misit, sed non vul- 
neravit, correptum raptatumque sternit, non tamen vulnerat, 
teste eodem Plinio. Dolis caret et suspicione, nec limis intue- 
tur oculis, aspicique simili modo non vult. Notat idem auctor 
quantumvis levi injectu operto capite torpescere totam illius 
feritatem, ita ut vinciatur non repugnans, quasi omnis ejus 
vis constet in oculis. 

Inter majores Feras censeri possunt Rhinoceros unius in 
nare cornu, Elephanti hostis infensus, cujus in pugna alvum, 
titpote molliorem, maximi petit limato prius ad saxa cornu; 
Panthera quae feras odore suo allectas enecat, quaeque idem 
esse dicitur cum Pardali et Pardo variegatA pelle noto, et adul- 
terio cum Leaena, und& gignitur Leopardus; Ursus hiemali 
veterno pinguedinem contrahens, arbores inter majores feras 
scandens, bipes ingrediens; Lynx hyperbolico visus acumine 
celebris; Aper exsertis dentibus armatus, et quod solitarie ober- 
rare soleat , singularis dictus ; Cervus ramosis cornibus 

et fugaci timiditate notus; ut innumeras alias reticeam. 

Ad mediocres feras reduci possunt, in primis Lupus fera 
vorax et crudelis, non ovium modo pernicies, sed hominum 
quoque, cum fames audaciam ingerit. Qui gignuntur in regio- 
nibus calidis, ut in Africa et ^Egypto, teste Plinio, parvi sunt 
et inertes; qui in frigidioribus locis, truces et asperi; Vulpes 
fera magis cauta et insidiatrix quam vorax et crudelis, quae 
infinitis Apologis ansam su& calliditate dedit; Dama silvestris 
caprae genus, imbelle ac timidum animal; Simia, quanquam 
et inter domestica animalia referri posset, ingenio et humano- 
rum morum aemulatione ac figurae similitudine notissima bes- 
tia. Posset his addi Tigris ut su& ferocitate ac crudelitate in- 
signis, sic corpore mediocris. Nascitur in India et Hircania 
hoc animal : ei maculatum est corpus.; sobolis tantus amor, 
ut raptis catulis adactum in rabiem , venatorem odore vesti- 
gans pernicissimi insequatur, nec expeditior effugiendi ratio est, 
quam uno i catulis in via projecto. Tigris enim amoris quam 
irae observantior, hunc ore tollit et in foveam remeat, iterum- 
que insequitur, et subinde donec in navim regresso raptore, 
irrita feritas saevit in littore, ut inquit Plinius. Accenseri huic 
ordini posset Hyaena, animal in Atrica frequens, nisi et inter 
majores feras locum sibi vindicet. Huic utramque esse natu- 
ram, et alternis annis esse marem, alternis feminam fieri, et 
parere sine mare yulgus credit, sed negat Aristoteles. Memo- 
rat ver6 Plinius sermonem humanum inter pastorum stabula 
simulare; imd, quod mirum magis, nomen alicujus addiscere, 
quem evocatum foras laceret. Mitto innumera alia hujus gene- 
ris ac classis animantia. 

Inter minores Feras sunt in primis Lepus, ut timidissimum 
sic ad effugiendos canes astutum animal ; Cuniculus, qui licet 
frequenter cicuretur, et ipse tamen slivestris est; Echinus 
uterque, major scilicet et minor, quibus pro setis aculei sunt, 
quique canibus urgentibus in orbem collecti nil nisi spinas 
exhibent; Mustella suis cum serpentibus praeliis celebrata; 
Viverra, vulgo /uro, Cuniculorum pestis; in quorum latibula 
penetrat ; Sciurus per arborum ramos discurrens* et latet cauda 
contra vim pluviae se protegens; Mus alpinus, vulg6 Mar - 
mota , tot& hieme dormiens et somno pinguescens. Pertinere 
etiam ad hunc ordinem possent, Lutra, fera quidem amphibia, 
sed corporis forma terrestribus consentiens; Ichneumon ^Egyp- 
tius, qui Lutrae specie, non modo minorum serpentum popu- 
lator, sed etiam in ipsum Crocodilum audax est. Porr6 mirum 
quod de eo fertur, pugnaturum nempe cum Aspide ex luti vo- 
lutabro crustam contrahere, quae ad solem deinde indurata, 
sit ei pro lorica et thorace contra venenatos hostis morsus. Sed 
haec delibasse sufficiat. 

§ IU- 

De Amphibiis et Piscibus. 

Antequam de Piscibus dicamus, de Amphibiis (id est, inter 
terrena animalia et pisces mediis, quaeque in mari et in terra 
vivunt indiscriminatim, unde et nomen habent) obiter dicen- 
dum est. Et in primis mirabile est, quanta solertiA providit 
natura, ne ab uno extremo fieret saltus ad aliud, sed ut in 
omnibus extrema jungerentur per media, sicque formosior es- 
set Universi compages non alio glutine quam ip$& rerum cohae- 
rentium affinitate sancita. Hinc est quod, ut inter Aves et 
Feras quaedam media excogitavit, quae nescias an ad has potius 
quam ad istas referri debeant, ut Struthiocamelum et Vesper- 
tilionem, quorum primus terrena fera est alata, posterior vero 
mus volans; ita inter Terrena et Pisces Amphibia constituit 
dubiae inter utraque naturae. Hujus generis est in primis Cro- 
codilus natans in aquis, sed quaternis pedibus gradiens in 
terra, utrique elemento horrenda bellua, voracitate, vastd 
corporis mole, armata testacei loricA ictibus impenetrabili, 
ore trecentis, ut aiunt, dentibus instructo. In fugientes mira 
illi audacia, in insequentes turpis pro tanto robore timiditas. 
Huic ex quadrupedibus uni maxilla superior mobilis, inferior 
immobilis existit, ut Psittaco inter aves. Nili et Nigri, duorulb 
Africae fluviorum insignium, frequentissimus accola est. Tes- 
tudo domigera et tardum animal etiam ad Amphibia pertinet, 
quanquam sit aliqua ejus species penitus silvestris. Castor, 
seu Fiber, his annumerari potest; cum, ut fertur, pedes illi 
anteriores canini existant, posteriores anserini, digitis nempe 
membrani junctis, ut illi sint ad gradiendum excavandumque 
foveas in terra, isti ad natandum in aquis concessi : Cauda 
quasi Solea, cujus pili sic disponuntur, ut squammatam exhk 
beant, sed ne his diutius immoremur. 

Piscium multiplex genus dividi potest in exsangues et san- 
guine praeditos. Exsanguium tres ordines constituit Aristoteles; 
scilicet Molles, quibus quod exterius est molle existit, durum 
vero intus; ut sunt, sepia atro illo succo, quem, ut se a perse- 
quentibus tegat, profundit, celebrata; Loligo, seu Calamaria, 
quae et ipsa nigrum liquorem fundit; et Polypus, cujus pedum 
tanta tenacitas ac validitas, ut robustissimum quodque animal 
tenere, comprimere, ac suffocare valeat : Crustaceos, quibus 
corpus tegmine duriusculo quidem , non tamen fractili , sed 
colfisili, cooperitur, cujusmodi est Cancer, cui non mod6 oc- 
toni ad latera pedes, sed etianugemini forcipes, seu chelae, ad 
corripiendum insunt : Testaceos, qui carnem duro solidoque 
tegmine eoque fractili conclusam habent, cujusmodi sunt Con- 


4 50 


■ QUARTA PARS PHYSICAE. 


chylia diversi generis, quorum alia turbinata, alia in modum 
cochleae, alia laevia, alia hispida; quibus annumerantur Murex 
et Purpura nobili famosoque ad tincturam succo pleni pisces; 
item Concha Gemmifera, cui uniones verucarum instar intus 
adhaerescunt. , . . _ 

Pisces sanguine praediti commodi distribui possunt in Ceta- 
ceos, et Pisces communiter dictos, qui majori ex parte sunt 
Branchiales. Getacei sunt quibus praeter arteriam asperam, 
pulmones, mammas, renes ac vesicam, inest capiti fistula 
egerendae aquae cum cibo ingestae inserviens. Branchiales 
vero, ut aliis jam dictis . carent, tum loco fistulae branchias hinc 
inde ultra rictum oculosque obtinent, quibus aquam per os 
receptam ejiciant. 

Inter Cetaceos primum locum obtinet Balaena tantae molis 
bellua, ut nongentos sexaginta pedes attingere dicat Plinius 
quae in Indico mari visuntur. Quae in Oceano Aquitanico capi 
solent etsi minores sint, majoribus tamen triremibus mole 
aequales sunt. Ad gingivas loco dentium laminas corneas prae- 
longas, et in setas suillis persimiles desinentes habent, quae in 
usu frequenti cum sint, et ad varia apparentur, Balaenxmmtn 
retinent. Sed monstrum forte videbitur, qu6d mons ille ani- 
matus, cum lingua constet, quae currus sex oneret, et ore in 
quod extracta! lingua Eques ingredi possit, illi tamen adeo an- 
ajistum guttur esse dicatur, ut vix duos pisciculos auriculari 
aigito majores capere simul possit, oculi ver6 quantum ad id 
quod extrinsecus patet, vix majores humanis, et intestina 
tantae corporis moli minime congruentia. Sed longe mirabi- 
lius, hanc stupidam molem ad se regendum non sufficere, 
ideoque a natura datum ei pro duce pisciculum (Musculus 
dicitur) quem exacti observet, et a quo si destituatur, vetuli 
orbata Nauclero navis, inter saxa scopulosque miseri confrin- 
gitur, aut in vadosa temere incautdqu e irruens, aquae congrua 
altitudine destituta regredi non valens contabescat. Scilicet 
haec duo natura divisit, robur et consilium, vires et sapien- 
tiam. Quae Americanum mare incolunt, feruntur vesci herbis 
in fundo maris succrescentibus. 

Balaenae succedit Pristis, immanis in Indico mari bellua, 
longitudine ducentorum cubitorum apud Plinium, cui dentes 
serrati et rostrum instar serrae inest, quo undas facile secat. 
Addi potest Physalus, seu Physeter, admirandae molis bellua, 
in Oceano Gallico juxta Plinium, quae aquam faucibus haus- 
tam tanta! copia tantoque impetu, in insignem altitudinem 
reflat, ut deinde velnti densissimus imber decidens, conspec- 
tum circumquaque eripiat. Clangore tubarum terreri, ac in 
profundum abigi tradit Plinius iib. 9, cap. 4. His accedere 
potest Orca, mole minor, sed audacia major, cum et ipsam 
Balaenam aggredi non timeat, lancmatamque ad ventrem aut 

in vada, aut in seopulos abigat. Delphis vero etsi horum com- 
paratione sit perexiguus, attamen cetosis annumeratur. Huic 
agilitassumma, motus pernicissimus, Philanthropia inter pisces 
rara, familiaritas tanta ut ad Simonis nomen vocatus accur- 
rat : Linguam habet mobilem contra piscium naturam, suillae 
similem, pro voce gemitum humano similem. Phoca quoque, 
seu Vitulus marinus ad hoc genus spectat, nisi quod quadam- 
tenus amphibius est et in terra graditur aut reptat, pilosoque 
corio tegitur, unde quadrupes mutilatus dictus est. Docilis 
est et cicuratur, adeo ut vocanti se adnatet, manum praeten- 
denti adlatret, et cibos porrigenti adblandiatur, quos fervidus 
obmurmuranti anhelitu postulat, deindeque satur lascivienti 
gesticulatione ludit. Nihil humi comedit, nihilque capite in 
aquam demerso, sed correptam solum intra aquas praedam 
capito exserto mandit deglutitque. Taceo infinitos alios Pis- 
ces cetaceos, quos belluis fcecundissimum mare, praecipui 
Oceanus, gignit, solumque adverto toties decantatos homines 
marinos his annumerari posse, quos etsi in fabulis solum ex- 
stare quidam putent cumTritonibus et canoris Sirenibus Poe- 
tarum, attamen fide dignis relationibus constat et in ipso 
Oceano fuisse conspectos, vultu, capillis, barbfl in masculis, 
mammis in feminis, brachiis, ac manibus, toto denique cor- 
pore ab umbilico prominente homini simillimos, ut refert Gas- 
sendus in vita Peireschii. Im6 ferunt ante annos non ita mul- 
tos captam in Hollandia Sirenem non modb diu asservatam 
fuisse, sed etiam nere didicisse : Attamen vocalis non erat. Et 
plan6 si in brutis terrestribus plura homini similia, humano- 
rumque morum aemula conspiciantur, quid prohibet et in pis- 
cibus idem a natura fuisse observatum? Caeterum quod quidam 
pisces mitra , cucullo , caeterisque ornamentorum speciebus, 
Episcopos, Monachosque referre dicantur, si qui tales sint, 
merus omnino casus esse videtur, cum haec hominum orna- 
menta sint extra naturae consilium, et ad ordinem artificialem 
pertineant. 

Pisces communiter dicti, quique non Cetaeei, sed maxima 
ex parte Brachiales sunt, dividi possunt in Marinos, Fluviatiles 
et Lacustres : Quippe alii lacuum ac fluminum incolae sunt, ut 
Lucius vulgo Brochetus , Cyprinus seu Carpa , Tinca, Perca, 
innumerique alii, quos commemorare nihil attinet; Alii verd 
in mari degunt, quorum quidam Anadromi , quasi excursi - 
tores dicuntur, qui scilicet statutis temporibus e mari in flu- 
mina excurrunt, ut Sturio, Salmo, et quam vulgo Alosam 
dicunt : Quidam verd Pelagii , quod medii maris aquis gau- 
deant, ut Thynnus nulli non notus piscis catervatim gradiens. 
Quidam Littorales , seu littora frequentantes, ut Mullus, vulgo 
Rupetus, Scombrus, vulgo Marcellus : Quidam Saxatiles , 
quod inter saxa degant, ut Alauda, Pica, Merula, nempe ma- 

rina , sexcentique id genus alii , de quibus fusilis disserere 
nihil attinet. 


ARTICULUS TERTIUS. . 

De Operationibus Vegetativis Animalium. 

Circa Animalium accretionem nihil hic addendum occurrit, 
praeter quae diximus agendo de augmenta tione in communi, 
aut quae colligi possunt et dictis circa plantarum accretio- 
nem : De nutritione vero et generatione eorum, ut aliquid 
attingamus : 

In primis nemo est qui non compertum habeat in animali- 
bus alimentum ore comprehensum, in quibusdam quidem 
dentibus conscissum, masticatum, ac saliv£ humectatum, ut 
in homine ; in aliis ver6 solidum , aut nonnisi leviter contu- 
sum, ut in piscibus et avibus, in ventriculum per canalem a 
faucibus ad stomachum (sic vocatur superius ventriculi orifi- 
cium) pertingentem, et oesophagum ab officio dictum, trans- 
mitti : In ventriculo vero partim innati hujus partis virtute, 
partim jecoris ventriculum ambientis, ac ut prunae solent 
ollam, foventis calore adjutante exsolvi, et in massam liqui- 
dam albicantem [chylus dicitur) dissolvi ; cui exsolutioni non 
parum inserviat, quibusdam annotantibus, acidus humor aut 
ex liene in ventriculum transfusus, aut aliunde collectus, quo 
penetrati solidiores et ad dissolutionem contumaciores cibi 
facilius macerari queant ac in chylum liquescere : Cui officio 
destinatus videtur ater ille humor in Sepia copiosus, quo solidi 

S isces quos voravit, in ejus ventriculo largfc imbuti cernuntur. 

otum praeterea est albicantem illam massam, seu chylum, a 
ventriculo in intestina fundi per orificium Pylorum , id est 
Janitorem dictum, quod alimentitio huic succo ad intestina 
januam aperiat, ubi magis adhuc coquitur, et cum subtilior, 

f jurior et ad alendum congrua portio selecta fuerit, faeces per 
ongos intestinorum maeandros foras protruduntur. 

Verum cum in his omnes consentiant, dissensio est in qua 
parte Chylus elaboretur in sanguinem. Cum ver6 duae sint 
officinae m corpore, quae sanguini elaborando videntur per- 
commodae, Cor scilicet et Jecur, insederat jam pridem vulga- 
tissima sententia Jecur huic officio a natura deputatum esse : 
Sed dum assignanda esset via, qu<i chylus in sanguinem ver- 
tendus ab intestinis ad jecur deportaretur, hoc opus, hic labor 
fuit. Quidam hanc delationem explicandam censuerunt per 
tran spirationem, ita ut attenuatus in vaporem chylus ad jecur 
perveniens ibi rursus in fluorem, non album ut antea, sed vi 
fecoris jam sanguineum concresceret. Quibusdam placuit huic 

transportationi deputare canalem a vesicula fellis, quae jecori 
adhaeret , ad intestina pertingentem , quem quia excremento 
bilioso 6 vesicula illa in intestina egerendo natura manifeste 
destinavit, cholidochum caeteri vocant, cum illi ex transvec- 
tione chyli ab intestinis in jecur potius chylidochum dicen- 
dum putarent. Sed antiquior et receptior sententia cum Galeno 
id officium venis Mesaraicis tribuit. Hae enim per Mensente- 
rium multiplicibus surculis et ramulis disseminatae: in venam 
portam omnes coeuntes ad id munus eo aptiores semper visae 
sunt, quod in utrumque hujus delationis terminum desinant. 
Sed cum durum videretur praeoccupatas redundanti ex vena 
porta sanguine venas, et irrorando Mesenterio potius quam 
attrahendo ex intestinis succo destinatas chyli deportationi 
posse satis congruere; Ecce Asellius Ticinensis rem visus est 
acu tetigisse, cum in animalibus recenter a pastu et adhuc 
spirantibus apertis, venularum innumeram multitudinem ob- 
servavit in ipso mesenterio dispersam, quarum oscula in in- 
testina penetrantia succum lacteum, id est ipsissimum chylum 
exsugant, quo satura? intumescant et albescant, ideoque lactex 
merito dicuntur: Sed duntaxat visuntur quamdiu vivit aut certe 
adhuc recens enectum calet animal; furtivi enim dilabitur et 
evanescit pen6 cum ipsa vita tenuis ille succus, aut cert& a 
vicinis ebibitur partibus, sicque detumescentes illa? venulae 
cum adiposa mensenterii substantia confunduntur. Sed rem 
adhuc felicius scrutatus Pecquetus, et receptaculum in quod 
illae lacteae venae confluentes chylum deportarent ad lumbos 
reperit, et ductum dorso adrepentem, ac in venas subclavias 
sese exonerantem, in quas guttatim chylum, quo plenus est, 
distillat, mox per eas sanguini reliquo commixtum in dextrum 
Cordis ventriculum transfundendum, ut non immeritd Aristo- 
teles pronuntiaverit, lib. de Somno et vigilia, cap, 3, aliisque 
in locis: Omnis sanguinis originem cor esse . 

Verum quamvis posterior naec sententia non rationibus 
tantum, sed etiam sensibili demonstratione sanguinis elabora- 
tionem vindicet Cordi , non tamen desunt gravia argumenta 
quibus evincatur Jecur aliquatenus sanguinis officinam esse. 
Unde fort& utraque sententia conciliari posset dicendo , chyli 

3 uidem insignem partem lacteis venis in receptaculum prae- 
ictum delatam per lacteum illum canalem in cor tendere ; 
nihilominus ejus aliquid sibi Jecur vindicare posse : Sicque 
vim sanguificatricem duobus his visceribus ita distribui, ut 
Cor quidem illius sanguinis qui in vena cava et arteriis existit, 
sit officina; Jecur vero illius qui in vena porta. Huic senten- 
tiae inter alia favere posset oeconomia naturae : Cur enim san- 
guinem venosum in duas venas divisit, Cavam et Portam, 
quarum ut illa Cordi inserta ipsi suam debere originem vide- 
tur, sic ista manifesta Jecur sui principium * agnoscit; nisi 

duas quoque sanguinis officinas constituisset, Cor quidem ela- 
boratioris, ac impetuosioris : Jecur vero imperfectioris et in 
vena porta quadamtenus torpentis , quamvis inter utrumque sit 
reciprocum commercium. Sed de his hactenus satis. 

Quantum ad generationem Animalium spectat, in primis ut 
in plantis, sic in illis duplex est productionis modus , sponta- 
nea scilicet elementorum fcecunditate coelesti calore adjutata : 
et ex semine, quo unum animal aliud sibi secundum speciem 
simile producit. De primo propagationis modo nihil hic ad- 
dere opus est, cum res ex dictis circa plantas satis innotescat, 
hoc uno discrimine interim annotato; quod cum etiam insig- 
niores plantae* hoc modo gigni possint , nonnisi imperfecta 
Animalia hac vid producuntur. De altero vero Animalibus 
maximi proprio modo ut aliquid differamus , id statim obser- 
vandum, quod cum quaelibet planta sola gignere possit aliam 
sibi similem, Animal nonnisi duorum, masculi scilicet et fe- 
minae, cooperatione producitur. 

Cur vero natura, quae nunquam per plura peragit, quod fieri 
potest perpauciora, virtutem procreatricem in duplicem sexum 
distinxerit, inter alias duplex ratio reddi potest. Prima ex ge- 
nerationis fine, scilicet fcetds educatione, qui recenter forma- 
tus ac in lucem editus non sibi sufficit, ut tenelli plantarum 
surculi, sed magna eget curai, ut alatur, donec robustior factus 
sibi providere possit. Huic igitur labori cum unum animal 
satis sufficere nequiret, duplex a natura deputari debuit; 
scilicet mas et femina, quibus alternatim teneri foetOs cu- 
ram subeuntibus, seseque onere mutuo levantibus, cum 
minori gravamine majus praesidium educando animali provi- 
detur. 

Secunda ratio peti potest ex parte principii generationis 
animalium , in quo debet et calor et humiditas abundare; si- 
quidem animal constituitur insigni ac long6 robustiori quam 
qui in plantis cernitur calore , et copioso ad illum fovendum 
humido. Fieri autem non poterat, ut in eodem vivente insi- 
gnis existeret calor et humiditas redundans in prolem sine 
generantis dispendio impendenda , quia calor praevalens de- 
pascit ac dissipat humidum. Und6 principium animalium pro- 
creativum in duo viventia distribui debuit, quorum unum 
humiditate redundaret, quam sine sui detrimento ad forman- 
dum foetum largi posset subministrare, et ejusmodi est femi- 
na, in omnibus animalibus humidior; alterum vero formativo 
calore ac spiritibus eum deferentibus afflueret, et ejusmodi est 
masculus calidior. 

Ex qua ratione ulterius colligi potest , quod cum humidum 
in generatione se habeat ut materia , calidum verd ut agens 
(quippe cum illa qualitas ad passivas, haec ad activas perti- 
neat) meritb ab Aristotele pronuntiatum est, ingignendo 

feminam, a qua humida materia suggeritur, se habere pas- 
sivi; masculum ver6, a quo spirituosus ac vitalis calor proce- 
dit, se habere activi. Haec tamen Aristotelis doctrina non sic 
accipienda est , ut in formatione foetfts: nihil efficiat femina; 
alias non posset dici generans , cum generare sit efficere; Sed, 
ut expendit D. Thomas in 3, dist. 3. q. 2. a. 1 . ciim in forma- 
tione foetfis tria concurrant, praeparare materiam in animal 
transformandam; eam praeparatam in animal transformare; 
et demum foetum recens formatum fovere, alere, educare us- 
que ad perfectam ©rganisationem ; Prima et tertia actio est 
unice feminae : Secunda vero unice pertinet ad virtutem ex 
mare derivatam. 

D. Thomas addit tertiam distinctionis sexuum rationem 1 
p. q. “92. a. 4. ex dignitate animalis desumpta. Cum enim in 
plantis nulla sit operatio nobilior generativA, convenienter om- 
ni tempore in eis virtuti passivae conjungitur virtus activa ge- 
nerationis, sicque nul!a est sexuum distinctio : Quia vero est 
aliquod opus vita3 nobilius in animalibus quam generatio, sci- 
licet sensitiva cognitio, ut ista commodius perageretur, utrum- 
que principium generationis non debuit esse semper conjunc- 
tum in animalibus, sed solum certo tempore. Ut tamen statu- 
tis temporibus conjungeretur, sophisma , seu sapiens coni' 
mentum, ut vocat Galenus, natura machinata est, amorem 
scilicet mutuum, voluptatis illecebras, et stimulantem ardo- 
rem, quo ad hanc unionem animalia cuncta veluti oestro quo- 
dam adiguntur. 

Superest ut quidpiam dicamus de variis modis quibus ani- 
malia ex semine procreantur. Hi ad duos potissimum redu- 
cuntur : Quippe ex animalibus quaedam sunt Vivipara, id est 
vivum animal edunt in lucem; quaedam vero • Ovipara , quae 
non animal, sed ovum adhibito fomento in pullum formandum 
producunt. Ovipara sunt cuncta bipedia si hominem excipias, 
qui vivum animal edit. Vivipara vero communiter sunt qua- 
drupedia , si Crocodilum , Chamaeleontem , Lacertas et alia 
ejusmodi ad serpentinum genus decimantia excipias. Ex pisci- 
bus, quos Cetaceos supra nominavimus, vivipari sunt;Caeteri 
vero ova gignunt, quae in aquam effusa vi caloris Solaris exclu- 
duntur. Ratio autem hujusce diversitatis est non solum mundi 
pulchritudo hac varietate illustrior, sed etiam commoditas, 
cui natura studet. Ciim enim aves nonnisi a$gr& vivum ani- 
mal gestare possent in utero, ac exspectare integrae formatio- 
nis moras (quippe leves ad volandum esse oportet, minimo- 
que pondere insueto ab hoc con naturalissimo sibi opere impe- 
diuntur), his ova parere natura concessit, in quibus minori 
earum incommodo extra uterum foetus perficeretur. Pisces 
vero usque ad prodigium foecundi non poterant fcetuum vi- 
ventium tantam in utero capere multitudinem, quantam ovo- 

rum continent: Uncte ut eorum fcecundissimae propagationi 
consuleretur, melius fuit illos per ova, quam per viventem 
statim genituram propagari. In cetaceis tamen caelerorum vo- 
ratoribus ac maris populatoribus, chm tanta fcecunditas non 
expediret, melius fuit parciori vte eos propagari, gignendo sci- 
licet vivum animal ; qui modus ut nobilior, ita et lentior est , 
ac minus ferax. • 

Praeter hos duos modos frequentiores, sunt et alii quibusdam 
imperfectis animalibus proprii. Muscae, Scarabaei et alia ejus- 
modi insecta gignunt vermiculos ex quibus propagantur. Pa- 
pilionum genus varium nascitur ex Erucis mirabili qu&dam 
metamorphosi : Auctae enim Erucae ac jam perfecte saturae 
motu cessant et alicui loco commodo sese alligant , su&que 
formd ibi immutantur, appellanturque clirysalides , id est 
aurelix , seu aurcx. Duro intectae putamine sunt , ad tactum 
se movent et tantisper contorquent. Non os, non aliud ex mem- 
bris quod conspicuum formatumque sit, adhuc possident. Sed 
longo post tempore maturo tcetu rupto putamine avolat inde 
pennigerum animal quem papilionem vocamus. Hoc pacto 
> etiam" Bombyces ex erucis fiunt papiliones , nisi quod appe- 
tente transformationis tempore fabricant sibi nidulum intus 
cavum ovo similem copiosis filamentis e visceribus extractis, 
in quo metamorphosim suam peragunt. Mirabilior est vespa- 
rum illarum propagatio , quas Ichneumones vocat Aristoteles 
Historiae Animal, lib. 5. cap. 20. Hae enim Phalangia (genus 
est aranei) perimunt, occisasque comportant in parietum fo- 
ramina, deinde illinunt luto , atque ex iis incubando suum 
procreant genus ; quod ab Aristotele celebratum, propriis ocu- 
lis non sine admiratione observavimus. Apes, etsi quidam in 
illis ita sexum distinguant, ut velint Regem examinis esse ma- 
rem, k quo aliae foecundentur, attamen juxta alios, non coeunt, 
sed foeturam suam colligunt ex floribus vel Cerinthi, vel Olea?, 
vel aliarum ejusmodi plantarum , non enim satis certo conve- 
nit unde comportent. Hanc in alvearium cellulis congestam 
ac digestam incubatu fovent instar avium , donec animetur. 
Quem instinctum celebrans Ambrosius lib. i, de Virgin. Apis , 
inquit, rore pascitur, concubitus nescit , ore sobotem legit y 
ore componit . Anguillae , referente Plinio lib. 9. capite 51 . 
atterunt se scopulis , strigmentaque abs sese abradunt , quae 
deinde in anguillas evadunt; Ranae per hiemen exsolvuntur 
in lutum ac limum, und6 verno tepore iterum renascantur, auc- 
tore Plinio lib. 9. capite 15. idquo ut mittam sexcentos alios 
propagationis animalium imperfectorum modos. 

ARTICULUS QUARTUS. 


De quibusdam operationibus Animali propriis. Motu locali scilicet. Respiratione. 

Voce, et alternatione Somni et Vigiliae. 

t Praeter sensum vegetativasque operationes, habent animalia 
quasdam alias sibi proprias, praecipue localem motum, respi- 
rationem, vocem, et somni vigiliacque vicissitudinem. Natura 
enim in nullo deficiens, et animalis tanquam suorum operum 
eleganlissimi curam insigniorem habens, illud his omnibus, 
quibus ad vitae suae perfectionem ac praesidium egebat, magna 
providenti^ debuit instruere : Und6 cum insigni delectioris cibi 
copia indigeret, multisque pateret injuriis, quas sola loci de- 
mutatione poterat effugere, vim sese loco movendi ei contulit, 
ut et necessaria quaeritare, et incommoda declinare posset. 
Sed quia localis motus, sicuti et sensatio, fieri non poierat sine 
magna spirituum copia, nec spiritus copiosi gigni poterant 
sine ingenti calore naturali , nec calor magnus sine aliquo re- 
frigerio diu perseverare, adjecit natura respirationem, qua 
naturalis ille calor vehemens et fervidus attractione frigidius- 
culi aeris temperaretur, et fuliginibus sese exoneraret, qua- 
rum nimia copia suffocari poterat, non secus ac flamma laternae 
spiraculo destituta suo fumo suffocatur. Hoc refrigerii benefi- 
cium animali procurat natura per pulmones, per quos totus 
sanguis, vitalis caloris vehiculum, circulando successivi tran- 
sit: Cum enim fungosae substantiae sint, diffusus in illos san- 
guis fuligines suas liberi exhalat, quas animal foras trudit dum 
exspirat; dum veri inspirat, attrahit recentem frigidiusculum- 
que aerem, qui per substantiam pulmonum sparsus existentem 
in eis sanguinem refrigerat. 

In piscibus non cetosis, in quibus frigidior est sanguis, et 
spirituum minor copia, calorque languidior, refrigerium aeris 
ad intranea liberaliter insinuati, ac dispensati minimd neces- 
sarium fuit : Unde illis pulmones et aeris respiratio denegan- 
tur a natura, ut in necessariis liberali, sic superfluorum conces- 
sione minimi prodiga; sed loco respirationis et pulmonum 
habent branchias, quibus alternatim aquam trahentes refrige- 
rantur, quo fit ut extracti ex aqua defectu istius refrigerii cito 
moriantur, non secus ac animalia terrena impediti aeris refri- 
gerantis respiratione. Cetosis tamen piscibus, ut Balaenis, Pho- 
cis, Delphinis, calidiusculo prae aliis sanguine praeditis, non 
modo aquam ore trahere ac fistula, quam ad caput ut pluri- 
mum habent, reddere ; sed etiam ad amplius refrigerium aerem 
pulmonibus trahere datum est. 

Verum mirabili solertick natura ex uno plures utilitates cap- 

tare solita providit, ne animantia tractum ad sui refrigerium 
aerem inutiliter redderent : Apposuit enim ad arteriae asperae 
summitatem laryngem, qui illum formet in vocem, cujus bene- 
ficio animalia pulmonibus praedita non solum affectus suos in- 
vicem indicant, sed etiam ex illis quaedam suavissimos concen- 
tus edunt. 

Sed quia fieri non poterat ut animal motui locali, sensuum- 
que operationibus, quibus insignis spirituum copia insumitur, 
sine ullo quietis solatio diu sufficeret. Ob hanc causam vigiliae 
somnique alterationes natura induxit, ut dissipati vigiliae la- 
boribus spiritus repararentur, et quasi datis induciis fessa 
membra per somnum pristino vigori restituta, ad resumendas 
functiones suas alacriora fierent. At ut de motu locali et somno 
pau!6 uberius dicamus, 

Quaeri potest primo, Qu& vi, quibusv^ organis perficiatur 
Motus localis animalium? 

Respondeo, duplicem esse motum animalium; alterum vo- 
luntati nullatenus subditum , cujusmodi est motus cordis et 
pulsus arteriarum; alterum voluntati subditum, cujusmodi est 
motus manus et pedis. Qua ratione fiat primus motus, dictum 
est superius cum de cordis fabrica dissereremus : Unde vo- 
luntarius tantum superest explicandus^Hic vero adhuc dividi 
potest in partialem, quo tanto animalis corpore in eodem loco 
consistente, pars aliqua movetur, ut manus, pes, lingua; et 
totalem, quo totum corpus de loco ad locum transfertur : cu- 
jus quatuor assignari possunt species, Gressus, Natatus, Vo- 
latus , et Reptatus. Verum cum conveniat omnes hos motus 
eadem proportionaliter vi ratione peragi, quae dicemus de 
motu animalium in communi, singulis speciebus pro cujusque 
modo aptari poterit. 

In primis autem receptissimum est ad voluntarium motum 
quatuor organa praecipui concurrere, Musculum, Nervum, 
Cerebrum, et Spiritum. 

Musculus est immediatum mottis organum , quatenus certo 
modo laxatus vel contractus, trahit quoque vel laxat partes : 
Quod ut validius efficere possit, praeterquam solida carne 
constat, nervorum, venarum, arteriarumque propagine multi- 
plici contexitur, fibris tenacibus roboratur, et quod praecipuum 
est, desinit in validissimum tendinem, in quo omnes illius 
fibrae quasi fila varia in unum funem coeunt, qui et ad trahen- 
das partes est admodum robustus, et simul cum musculo fa- 
cile contrahi, laxarique potest. 

Cerebrum vero est principium et origo und6 motus emanat 
in musculos, et ad cujus imperium laxati contractique musculi 
partes movent. 

Spiritus a cerebro diffusus, est quasi minister deferens im- 
perium cerebri ad musculos ; seu ut congruentius loquamur. 

- missus ad hoc ut juxta imperium cerebri, aut potius facultatis 
animalis in cerebro residentis, contrahat aut laxet sibi subdi- 
tos musculos. 

Nervus est regia via , quA spiritus animalis a cerebro ad 
musculos defertur; seu potius proprium spirituum per corpus 
diflusorum domicilium. 

Verum cum haec fer6 ab omnibus admittantur, nodus nego- 
tii est, ut aperiatur quA ratione spiritus per nervorum propa- 
gines in musculos copiose distributi a cerebro transmutentur, 
vicissimqueilli musculum ita validi transmutentur, ut quamvis 
tenuissima sint corpora, attamen ingentem animalis molem, 
qualis est Elephantis aut Balaenae, tantA facilitate, tanto im- 
petu, tantA velocitate movere possint, ad quam vel leviter loco 
dimovendam validiores machinae imbelles essent. Mitto autem 
sententiam quae id explicare conatur per impetuosam spiri- 
tuum a cerebro explosionem , qua veluli in tormento bellico 
rarescens flamma et in obicem impingens non modo globum 
trudit, sed totam commovet machinam; sicimpetuos6 a cere- 
bro in musculum irrumpentes spiritus, non illum modo, sed 
totam corporis massam commoveant. Mitto inquam hanc sen- 
tentiam; tum quia explicat obscurum perobscurius, cum diffici- 
lius intelligi valeat, qua ratione fiat naec displosio, quam quA 
ratione fiat musculi motio : Tum quia displosio non est elec- 
tiva eorum quae movet, sed caeco impetu indiscriminatim irruit, 
cum tamen ex sexcentis unius nervi propaginibus, et innume- 
ris in quos desinunt musculis, in motu animalis aliquando 
unus seligatur per quem caeleris immotis motus fiat : Tum de- 
mum quia ut haec explosio ad subitum impetum valet, sic ad 
constantem ac durabilem et pro moventis arbitrio tractabilem 
motum prorsus inepta videtur. Mitto etiam explicationes alias, 
quae per qualitates elementares, calorem, raritatem, localem 
motum, etc. id declarare tentant, cum, etsi qualitates elemen- 
tares quadamtenus concurrant, attamen id opus tribuendum 
sit alicui altiori virtuti. 

Unde commodior videtur via, ut supponamus prim6 omnem 
spirituosam substantiam a cerebro per nervos aiffusam esse 
continuam cum ea quae in cerebro existit; quippe cum nervi, 
per quos diffunditur, sint quoque cerebro continui ; imo nihil 
aliud sint quam cerebri, ut ita dicam, propagines : Constant 
enim et tunicA duplici , duriori internA,ex utraque cerebri 
membrana productis, intusque habent substantiam molliorem 
et medullosam a medullosa cerebri substantia propagatam; 
unde Galenus nervum vocat parvum cerebrum constipatum. 

Secundb supponendum musculos ita esse a natura compara- 
tos, ut quemadmodum cor innat A proprietate alternatim con- 
trahitur ac dilatatur, sic et illi sint, non alternatim, sed indis- 
criminatim facillimi contrahibiles et laxabiles, exspectentque 

solum ad alterutrum completionem aliquam k spiritu illis prae- 
sidente provenientem. 

His ita constitutis dici potest motum perfici, quatenus im- 
mutatio quae fit in cerebro, seu potius in spiritibus cerebri, 
propagatur in spiritus qui per nervos sparguntur, donec in 
musculum perveniat; quae quidem immutatio non est alterna- 
tiva, sicut calefactio, sed intentionalis, sicut illuminatio, ideo- 
que a Galeno irradiatio appellatur. Hi spiritus animales hoc 
modo immutati, dant tendini et musculo, seu potius, ut innuit 
Aristoteles lib. de motione animalium, spiritibus innatis mus- 
culi et tendinis tanquam sibi affinioribus, id quod eis deerat 
ad contractionem, sicque facile ac sponte sua contrahuntur 
musculi, mod6 tamen sint in debita et naturali sua disposi- 
tione; eoque modo peragitur motus animalis. 

Sed stuporem creat qu6d haec immutatio a cerebro in ner- 
vorum spiritus ita certb dirigitur, ut cum ab eodem nervo ex 
cerebro egrediente varii surculi ad varios musculos pergant, in l\ 
illum tantum diffundatur, qui musculo movendo inseritur, 
caeteris ex eodem trunco ac cum eodem jure nascentibus intac- 
tis. Id tamen quadamtenus explicari potest cum Aristotele de 
Motione Animal, cap. 40, concipiendo, constare animat ut 
Civitatem bene legibus institutam. In hac enim postquam 
semel ordo constiterit , nihil opus est secreto duce , quem 
singulis qux geruntur interesse oporteat; sed' quisque ut 
mandatum est , quod ad se pertinet , agit , et aliud post 
aliud consuetudine efficitur .* In animalibus autem hoc 
ipsum natur & efficitur . Unde ut in illa Civitate quod Judex 
decernit et non aliud, per ministrum b multis destinatum et 
non alium, intimatur certo Civi et non aliis, illeque quod jus- 
sum est peragit et non aliud; sic immutatione certa facta in 
spiritibus cerebri , illi nervorum spiritus immutantur et non 
alii, hoc modo et non alio, musculosque illos afficiunt et non 
alios, ut hoc pacto contrahantur et non alio, servata semper 
perfecti subditarum partium cum cerebro correspondentia. 
Porro, quod unum addendum superest, haec immutatio spiri- 
• tuum in cerebro residentium in eos qui sunt in nervis diffun- 
denda, fit ab appetitu animalis, et abeo regulatur : quo fit, ut 
( motus localis animalium subjaceat appetitui. 

'Quaeri potest secundd circa somnum, Quid sit, et qud ra- 
tione fiat? 

Respondeo, circa primum varias fuisse Antiquorum sen- 
tentias. Empedocles apud Plutarchum definit somnum, Mode- 
ratam sanguinarii caloris refrigerationem. Alcmaeon, Re- 
ceptum sanguinis in venarum confluvia seu capita . Zeno 
Stoicus, Contractionem atque lapsum animi. Stoici vero, 
Resolutionem sensualis vigoris. Plato, Remissionem et tan- 
quam laxationem spiriths sensilis. Leucippus, Excretio - 

nem animalis caloris . Xenophanes apud Tertullianum, De - 
fetiscentiam quamdam . Strabo apud eumdem,C<msi7i spiri- 
tus segregationem : Et Democritus, Spiritds indigentiam ; 
Plinius ver6, Animi in medium sese recessum ; Averroes et 
Avicenna, Impotentiam sensuum propter animam spiritus 
retrahentem. Sed quanquam hae sententiae quidpiam veri 
contineant, attamen elegantius Aristoteles de sommo cap. 1. 
somnum describit, Immobilitatem , seu nodum ac vinculum 
senstis. Cum e contra vigilia sit, sensus relaxatio et solutio. 
Verum quia prima sensus externi origo est sensus communis, 
quo feriante necesse est externos feriari ; aliundeque plures 
sunt morbi, qui sensus externos ligare valent, ut lethargia, apo- 
plexia, venarum jugularium oppressio; ideo exactius somnum 
definit cap. 3. Nexum et vinculum primi sensorii (seu sen- 
sfls communis) quod fit gratid salutis; id est, non morbida 
quddam affectione et praeter naturae intentionem, sed ex lege 
naturae animalis salutem procurantis. 

Ex hac somni notione non est difficile causas ejus scrutari. 
Cum enim sit feriatio sensitivarum operationum, et quoddam 
sensuum vinculum, oportet ipsum oriri ex illius rei remotione 
aut saltem impedimento, qud fit ut omnes sensus vigeant. Haec 
vero res quid est aliud, quam spiritus tum in cerebro residen- 
tes, tum in nervis et sensuum externorum organis hospitantes, 
quatenus invicem communicant, et mutuo commercio isti ab 
illis vigorem omnem recipiunt, illi ab istis externarum rerum 
species, quibus ad actionem excitantur, exspectant? Impeditio 
ergo illius mutui commercii naturali et non morbidd affectione 
contingens ipsissima somni causa est. 

Verum qud ratione hocce commercium suspendatur expli- 
cari potest advertendo, nervos omnes, quibus sensilis spiritus 
in corpus diffunditur, quantumvis in diversa pergant, ab uno 
tamen fonte oriri, id est ab illa cerebri parte, quae sensus com- 
munis sedes putatur. Factd igitur obstructione nervorum in 
illa cerebri parte, non solum ligatur sensus communis; qui 
proprius primariusque somni effectus est, sed etiam impedita 
ob interclusos nervorum sensilium ad ipsam originem meatus 
spirituum in sensoriis residentium cum illis qui in cerebro 
existunt communicatione , necesse est omnem externam sen- 
sationem feriari. 

Verum dicendum superest, quid nervos ad ipsam commu- 
nem originem obstruat. Aristoteles dicit esse largam spiri- 
ttis( id est exhalationis, vaporis, seu crassioris fumi) copiam 
qux in sublime (id est inferis corporis parlibus ad cerebrum) 
fertur , ubi rurstis descendit , venas ext umefacit et inflat , 
quibus meatum spirabilem (id est viam spiritus) comprimit 
atque occludit . Ubi supponit Aristoteles sensum omnem oriri 
& corde, partesque omnes, etiam cerebrum, mutuatis a corde 

spiritibus sensum participare. Und6 somni seu sensationis 
suspensionem tribuit, non quidem obstructioni nervorum, quA 
parte a cerebro procedunt; sed venarum seu arteriarum a 
corde ad cerebrum spiritus deferentium. Quae sententia etsi 
rejici soleat, attamen ita intelligi ac recipi potest, ut cor eate- 
nus sitsensils principium, quatenus suggerit spiritus illos qui 
accepti qu&dam maturatione a cerebro, sensuum ministri 
sunt, quod verissimum est, somnumque fieri occlusis viis qui- 
bus spiritus illi a corde ad cerebrum pergunt; quippe tunc 
corde non influente novos spiritus, illi qui in cerebro sunt ne- 
cessario subsidio destituti languent, facil6que patiuntur vias, 
quibus cum externis sensoriis commercium peragitur, consti- 
pari, ostiolaque defectu erigentis occludi, qui explicandi mo- 
dus omnino verosimilis est. 

Sed adhuc dici potest, nervos ad originem suam obturari, 
quatenus benignus vapor ac frigidiusculis intra cerebrum sta- 
tuta naturae lege ad hunc finem collectus decidit ad hanc par- 
tem, quoe nervorum sensilium origo est, ibique partim ut densa 
nubes sese glomerans radiosos illos spiritus animales, qui et 
sensfis communis ministri sunt et sensibus externis prmsident, 
offuscat, ac ne fulgor eorum foras erumpat, impedit ; partim 
in benignum rorem concrescens nervos ita humectat, ut mol- 
liores facti in sese prolabantur, veluti uter humefactus, sicque 
spiritum vias occludant. Dissipato autem hoc vapore, digjestA- 
queh&c humectatione, spontanea sit evigilatio, sicuti dissipatis 
nubibus fit solis in haec inferiora illuminatio. 

Attamen addendum, qu6d quemadmodum solis radii, quando 
validiores sunt, adversus nubes militant, ut eis dissipatis viam 
sibi ad haec inferiora patefaciant, sic inter vaporem istum et 
spiritus quaedam lucta est, alteroque praevalente alter subjici- 
tur. Hinc est qudd dum illi spiritus exercitio excitantur, dissi- 
pant ejusmodi vaporem , ideoque qui alicui rei cum magna 
sollicitudine attendunt, etsi lententur somno, non tamen suo 
cumbunt : At verd si vel exhausti spiritus imbelles sint, vel 
otio torpeant, vel nimio vaporis affluxu obruantur, tunc isto 

S raevalente illi succumbunt ; ob quam rationem vel post labo^ 
orem nimium, vel post cibum, efficacior ac frequentior est 
somnus. 

Sed cur sono, vel percussione, etiam a gravi somno intem- 
pestive evigilamus? Ratio in promptu est, quia his de causis 
excitati spiritus, vapores, quibus obsidebantur, discuthmt, 
viasque nervorum violenta aperiunt; veluti janitor pulsante 
strepitu excitatus expergiscitur, fenestras aperit, fores rejectis 
repagulis pandit. 

De longitudine ac brevitate vitae et juventute ac senectute, de vita et morte 

Animalium. 

Cum ea quae in hoc titulo suscepimus edisserenda, sint com- 
munia plantis et animalibus, satis intelligi possent ex dictis 
circa plantas. Ut tamen, quatenus specialiter attinent ad ani- 
malia, breviter explicentur: 

Longitudo et brevitas vitae in animalibus perinde ac in 
plantis dependet ex humidi cum calido contemperatione; ita 
ut in his animalibus vita longior sit, in quibus calidum et hu- 
midum ita se habent, ut et humidum tenax sit, lentum, olea- 
ginosum, non subiti, sed durabilis caloris pertinax fomentum, 
et praeterea copiosum pro corporis mole, quia omne paucum 
cito absumitur : calidum ver6 robustum , ut de facili non ex- 
stinguatur, blandum tamen, ne nimte acrimonia pabulum suum 
cito consumat, purum ne fuliginibus admixtis obsessum ab 
actione impediatur, aut obrutum nimia copte suffocetur : Ea 
verd sint brevioris vitae, in quibus haec duo vitae principia ab 
hac contemperatione deflectunt, ita ut calidum sit debile, vel 
acrius quam par sit, vel fuliginibus redundans; humidum vero 
vel paucum, vel aqueum ac macrum, quodque facite conge- 
lascere, aut calidi aviditate absumi queat. 

Ex his colligi potest in primis insecta esse communiter brevis 
vitae : Constant enim humore aqueo, qui facite congelascere 
potest aut exsiccari ; et praeterea eorum calor exilis est ac fa- 
cite exstinguibilis. Referuntur quaedam ex iis unicum diem vi- 
vere, ut quae memorat Aristoteles Hist. Anim. lib. 5, cap. 4 9, 
ad Hypanim fluvium apud Cimmerium Bosphorum ex folliculis 
acinis majoribus erumpere, in postmeridianum utique diei 
tempus viventia et volitantia, mox descendente sole languen- 
tia, deinde eo occidente morientia, vite non ultra unum diem 
protracti , quam ob causam Ephemera , quasi diaria di- 
cuntur. Alia vero paucos dies durant; ut pulices, culices, 
muscae; aut certe ad non multos menses, ut erucae; vixque 
ulla excedunt annum. Apes tamen in hoc genere diutissime 
durant, quippe vivere dicuntur ad usque septem annos, quasi 
nolente natura tam mirum et utile animalculum inutilium 
noxiarumque bestiolarum conditionem subire. 

Ex animalibus ver6 sanguine praeditis terrena sunt aquati- 
libus communiter vivaciora : Quanquam enim Delphinos tre- 
cenis annis vivere dicat Plinius lib. 9, c. 8, et cap. 53, referat, 
Caesaris piscinis conjectum piscem sexagesimum post an- 
num expirasse , id modicum est comparatione diuturnitatis 

Elephantorum, quibus Onesicritus apud Strabonem tribuit 
annos trecentos, quibusdam, sed raris, etiam quingentos. Ra- 
tio est, quia in aquatilibus, et calor est languidior, et humi- 
dum aqueum est facilius congelabiie; in terrestribus vero et 
calidum est robustius, et humidum compactius ac ad alendum 
durabilem calorem accommodatius. In avibus Passeres sunt 
brevis vitae propter nimium calorem , et nimiam salacitatem 
humidum radicale exhaurientem. Corvus ver6 inter aves 
maximi continens diutissime vivit. 

Homo constat temperamento ad diu vivendum facto ; quippe 
cum prae omnibus aliis animantibus abundet et humido et 
calore blando, est enim sanguineae complexionis : Sed quan- 
quam ex hominibus quidam maximi longaevi memorentur, 
etiam post diluvium, referentibus historiis quosdam ultra du- 
centesimum, im6 trecentesimum annum vitam prolongasse, 
attamen communiter homo deficere incipit circa septuagesi- 
mum annum, etiam annotante Propheta : quia vivacitatem 
illam partim intemperantia nimio intempestiv^que sumpto cibo 
obruit; partim arbitraria et non secundum naturam taxata 
vivendi ratio obtundit ; partim curae, moerores, timores, im- 
moderati labores et alia ejusmodi consumunt. 

Juventutis et Senectutis discrimina ex iisdem principiis ♦ 
pendent ac vita, humido scilicet et calido, quae prout varios 
status agendo in se invicem succedenter subeunt, 1 ' vitam in va- 
rias aetates distinguunt. Juventus est, cum recens formatum 
animal humido illo vitali ac radicali, qui proprius sustinendae 
vitae thesaurus est, abundat, eoque puro ac exotici materia 
non permixto : Scilicet ut viator longum iter aggrediens co- 
piosa pecunia se munit, cujus in clies aliquid in expensas 
erogat, quo lit ut quantd ulterius progreditur in via, tanto 
magis pecunia decrescat; sic natura dum animal ad vitae cur- 
sum implendum in auras enititur, ipsum eo humore qui vitae 
thesaurus est, liberaliter instruit; cujus in dies aliqua parti- 
cula detrahitur, ac in alendo naturali calore insumitur, aonec 
tandem utiliore consumpto non nisi faeces supersint. 

Quanqu&m autem ex alimentis aliquid subrogetur, attamen 
id quod succedit sernper deterius est; resque se habet, ut notat 
Aristoteles, sicut si quis ex dolio vini pleno frequenter de- 
trahens aquam suppleret, paulatim enim debilitatum vinum 
injectam aquam in se convertere non valens ita dilueretur, 
ut tandem deficeret, ac nonnisi aqua cruda ex dolio posset 
hauriri : Ita quoque dum loco ingeniti radicalisque humoris 
ab innato calido depasti ex cibo substituitur aliquis humor, in 
dies crudior ac dilutior evadit, donec tandem ineptus fiat ad 
alendum vitee calorem. Hinc evenit senectus, in qua, et hu- 
midum radicale fer6 exhaustum, nimisque cruditatibus dilutum 
est; et calor ingenitus partim defectu congrui alimenti lan- 

guet, partim superfluitatibus ex alimento contractis obruitur, 
partim nimia fatigatus actione deficit : Sicque neccsse est om- 
nes corporis languere facultates, sensuum organa ad opera- 
tiones suas inepta fieri, spiritus vitales deficere, totum vitae 
robur concidere, corpus sibi ipsi onus importunum fleri, 
vitam incommodis gravem aegr6 potius trahi, quam jucunde 
duci. 

Hujusce ver6 aetatis incommoda, primamque hominis, ubi 
hanc vitae metam attigit, inclinationem, ac tandem ultimam 
prolapsionem, quam erudite Salomon in Ecclesiaste cap. 42. 
describit, quam venustis aptisque metaphoris exprimit? Me- 
mento , inquit, Creatoris tui in diebus juventutis tuae , ante- 
quam veniat tempus ajfliclionis , et appropinquent anni de 
quibus dicas , non mihi placent , (id est senectus decrepita.) 
Antequam tenebrescat sol et lumen , et stellae (id est, ut 
explicat Cajetanus, vividus ille influxus coeli, qui vigorem cor- 
pori inspirat , defectu subjecti , desinat te efficaciter afflare, 
ideoque respectu tui obtenebrescere videatur, sicut obducti 
nubibus radii respectu terrae obtenebrescere dicuntur.) Et 
revertantur nubes post pluviam (id est continui catharri 
sibi succedant) , Quando commovebuntur custodes domiis et 
nutabunt viri fortissimi (id est memoria, vigilantia, et pro- 
videntia, quae sunt ut custodes aedificii humani, deficient; 
roburque quantumvis insigne frangetur.); Et ut missis aliis fa- 
cilioribus postrema omnino egregia commemorem, Antequam 
rumpatur Juniculus argenteus (id est medulla dorsalis can- 
dore argentea, cerebro in modum funis oblongi appensa, ner- 
vos ut funiculos in totum corpus spargens, laxetur, ut homi- 
nem, quem dum rigida est ac valida erigit, quasi laxato fune 
paulalim in sepulchrum demittat.); Et recurrat vitta aurea 
(membrana scilicet illa cerebrum involvens, dura mater seu 
crassa meninx vocata, quam supra descripsimus, quaeque 
consumpto humore arescens in senibus contrahitur, et frontem 
corrugans praenuntium mortis horrorem ei imprimit.): Et con- 
teratur hydria super fontem (id est conceptacula sanguinis, 
venae et arteriae, quae sanguinem ex corde tanquam ex fonte 
hauriunt, perennique circulatione in ipsum refundunt, nimio 
tandem usu ad id opus inutilia fiant, veluti confracta hydria); 
Et confringatur rota super cisternam (caput scilicet figurat 
rotundum, quod cordi vitatis humoris cisternae incumbens, ex 
eo continub spiritum ac sanguinem defaecatiorem exhaurit, 
non secus ac rota cisternae aut putei suis urceolis ex imo 
aquam sursum trahit.) : Confringitur ergo hacc tota super cis- 
ternam, dum perpetua illa rotatione caput fatigatum tandem 
quiescit; tunc enim homo moritur, qui sol& naturae fatigatione 
vivebat. 

Superest ut de animalium Morte quidpiam attingamus : 


466 


QUARTA PARS PHYSICAS. 


* 


Haec definitur a Galeno, Exstinctio caloris innati; quippe ille 
individuus vitae minister est, quo vigente viget vita, quo ex- 
stincto deficit. Haec autem exstinctio dupliciter contingit : primo 
praemature ac violenter; secundo naturaliter et quasi sponta- 
nee, dum scilicet effoetus calor marcescit, legitimaque orga- 
norum dispositione ac congruo pabulo destitutus exstinguitur. 
Mors violenta et praematura dupliciter contingere potest, primo 
ex causa intranea, superfluitatibus scilicet noxiis, humoribus- 
que malignis, quos calor naturalis abigere non valens, tandem 
domesticos hostes experitur, dum illi vitiant vitae organa, 
commerciumque inter principales partes obstructis viis impe- 
diunt, et vel humidum radicale faeculenti admixtione corrum- 
punt, vel calidum affusione nimia obruunt; Secundo ex causa 
externi, ut ferro, suffocatione, infinitisque aliis modis quos 
prosequi non est necesse. Scilicet cum una duntaxat nas- 
cendi forma a natura instituta sit, mille pereundi viae adapertae 
sunt, non quidem invidii naturae, quae opera sua non ut no- 
verca abolet, sed quantum fieri potest ut benigna mater se- 
dul6 fovet et tuetur; sed ipsi vitae conditione, quae cum in 
multarum rerum harmonia et consensu sita sit, infinitis modis 
turbari destruique posse necesse habet. Verum de animalibus 
haec attigisse, pinguique ut aiunt minerva expendisse suffi- 
ciat. 


QUAESTIO QUARTA. 

De Anima Rationali. 

Ex tribus vitae generibus, quae supra constituimus, superest 
perfectissimum explicandum. Vita scilicet rationalis, quae est 
quaedam divinae immortalisque vitae participatio, cujus cum 
solus Homo inter animantia sit particeps, solus ad imaginem 
et similitudinem Dei factus dicitur. Hujus vitae principium est 
Anima Rationalis, nobilis illa divinitatis imago, Dei non modo' 
spiraculum, sed et filia, coeli heres, aeternitati' particeps, terrae 
domina, omnium rerum exploratrix et arbitra. De illa, deque 
vita cujus est principium, in hac quaestione per tres articulos 
agendum paucis suscipimus : Primus erit de Anima Rationali 
secundum se : Secundus de Intellectu : Tertius de Voluntate. 

ARTICULUS PRIMUS. 

De Anima Rationali secundum se. 

Anima rationalis ut ex dictis satis intelligi potest, definitur 
Principium primum ratiocinandi , seu , Actus primus corporis 

organici vitam rationalem in potentia habentis. Solum circa 
illam tria occurrunt explicanda : Primd utrum sit spiritualis : 
Secundo, utrum sit immortalis : Tertib utrum sit diversm per- 
fectionis substantialis in diversis hominibus. 

Dicoprimb : Anima rationalis est forma spiritualis. Per for- 
mam spiritualem intelligimus illam, quae in suo esse non pen- 
det a materia, quamvis possit materiam informare. Unde spi- 
rituale idem est ac immateriale et incorporeum. Conclusio 
sic intellecta quamvis negata sit a Tertulliano et quibusdam 
antiquis, est tamen omnium Catholicorum et communiter Phi- 
losophorum. llanc Socrates, Plato, Aristoteles et eorum secta- 
tores pro aris et focis propugnarunt. 

Probatur ratione primo : Principium ratiocinandi seu inlel- 
ligendi (haec enim duo quantum spectat ad propositum idem 
sunt, nec differunt nisi ut imperfectum a perfeclo, quatenus 
ratiocinatio est motus ab una veritate intellecta ad aliam intel- 
iigendam) est spirituale : Sed anima rationalis est principium 
intelligendi; ergo est spiritualis. Minor est definitio Animae 
rationalis : Major vero ex eo suadetur, quod intelligere sit 
propria operatio propriusque character rerum spiritualium, 
sicut extensio quantitativa est proprietas et character substan- 
tiarum corporalium : Unde Angeli et Deus sunt spirituales, 
quia sunt intelligentes; ergo principium intelligendi debet esse 
quid spirituale. 

Probatur secundo : Quod non dependet a materia in suo 
operari , non dependet ab illa in suo esse , sicque est spiri- 
ntuale : Atqui Anima rationalis in suo operari , scilicet in ipsa 
intellectione , non dependet a materia : ergo nec in suo esse . 
Major patet, quia operari sequitur esse, ipsique proportiona- 
tur. Minor ver6 probatur dupliciter : Primo, quia ut arguit D. 
Thomas 4. p. q. 76 a. 1. Quanto forma est nobilior, tanto 
magis dominatur materias et minus ei immergitur, et ma- 
gis sud operatione vel virtute excedit eam (quippe cum 
ihagis accedat ad primum actum ab omni prorsus materia li- 
berum, et sine materia operantem) : Atqui Anima humana 
est ultima in nobilitate formarum; ergo intantum sud, vir- 
tute excedit materiam corporalem , quod habet aliquam 
operationem et virtutem in qua nullo modo communicat 
materia corporalis , et haec virtus dicitur intellectus , ejus- 
que operatio, intellectio. 

Secundo probatur eadem minor : Intellectio potest cognos- 
cere omne corpus et de gradu corporeitatis disputare; ergo 
non est materialis et corporea. Antecedens patet propria expe- 
rientid : Consequentia vero probatur : In rebus corporeis intus 
existens prohibet extraneum; undO pupilla, ut videat colores, 
debet esse sine colore, et lingua ut gustet sapores, debet esse, 
sine sapore; ideoque si pupilla colore, aut lingua sapore in- 

terno afficiantur, non possunt alios sapores aut colores sentire; 
ergo ut intellectio cognoscat omnia corpora, et de ipsis dispu- 
tet, debet esse incorporea et a materia independens. Haec ratio 
desumitur ex D. Thoma 4 . p. q. 75. a. 2. 

Probatur demum tertid : Anima rationalis cognoscit res uni- 
versales, ut quid sit homo in communi, quid beneficium, 
quid injuria, quid amor, quid odium : Item cognoscit res spi- 
rituales, et de ipsis disputat, ut de virtute, de vitio, de veri- 
tate, de Angelis, de Deo, etc. Im6 non recipit formas rerum 
materialium, nisi abstractas et depuratas a conditionibus 
materialibus; divisione scilicet numerica, loco, tempore, etc. 
Ergo debet esse spiritualis et immaterialis. Oportet enim po- 
tentiam proportionari suo objecto; ideoque ut arguit D. Tho- 
mas 2 cont. Gent., cap. 49, si anima rationalis esset corporea 
et intra limites materiae conclusa, non posset attingere objecta 
spiritualia, resque universales, et a materiae conditionibus de- 
puratas. 

Objicies : Anima informat corpus et est radix quantitatis 
aliarumque affectionum corporearum ; ergo est corporea. 

Respondeo distinguendo consequentiam; ergo est corporea 
ut quo et informati ve, concedo ; est corporea, ut quod et en- 
titative, nego : Id est, habent in se quidquid habet formae cor- 
porales, ideoque potest communicari corpori et ipsi tribuere 
quidquid aliae formae corporeae tribuunt , scilicet quantitatem 
et alias affectiones corporeas : Attamen in sua ent itate est 
sublimior omnibus formis corporeis, ita ut pertingat ad nobi- 
litatem formarum incorporearum : et ideo entitativd est incor- 
porea et immaterialis. Nihil enim prohibet id quod continet 
dotes proprias formarum corporearum, esse tamen nobilius et 
sublimius illis, sicque supra materiam eminere, et ab ea in es- 
sendo minimi dependere. 

Instabis : Anima in intelligendo dependet ab organis cor- 
poreis; ergo et in essendo. Consequentia patet : Nam ut supe- 
rius dictum est, esse et operari proportionantur. Probatur an- 
tecedens : Laesa imaginatione , ut in stultis , aut ligato sensu 
communi, ut in dormientibus, cessat operatio Animae intellec- 
tivae; ergo dependet ab organis imaginationis et sensus com- 
munis, quae sunt corporea. 

Respondeo ex D. Thoma 4 p. q. 75. a. 2. ad 3. distinguendo 
antecedens, Dependet a corporeis organis praesupposilive ut a 
ministris et nuntiis referentibus ipsa objecta, concedo; for- 
maliter ut a proprio subjecto intellectionis, nego. Intellectio 
enim , cum sit actio immaterialis et spiritalibus substantiis 
propria, non potest subjectari in organo corporeo, neque exer- 
ceri per facultatem materialem : Attamen pro statu mortalis 
. hujus vitae, quo Anima conjungitur corpori, intellectus ut in- 
telligat indiget speciebus a phantasmatibus imaginationis ab- 

. stractis; sicut et ipsa imaginatio indiget speciebus d sensibus 
externis sibi subministratis. Und6 Anima non intelligit objecta 
nisi in imaginatione representata, seque habet ut homo cujus 
oculi necessario essent in fontem aliquem directi, quique pro- 
inde non posset aliud videro, nisi quod in illo repraesentare- 
tur : Unde turbati imaginatione non potest anima intelligere 
sicut nec praedictus homo turbato fonte posset amplius videre; 
non quod oculus ejus subjectaretur in fonte, sed quia visiles 
species, sine quibus visio perfici nequit, reciperet a fonte. 

Dico secundb : Anima rationalis est immortalis, ut et aliae 
•substantiae intellectivae. Ita docet fides, convincit ratio, et 
communis omnium nationum consensus, perpetuaque saecu- 
lorum omnium traditio confirmat. 

E^obatur prim6 conclusio ex praemissis : Substantia spiri- 
tualis est immortalis : Sed anima est substantia spiritualis; 
ergo est immortalis. Probatur major : Substantia independens 
a principio corruptionis est immortalis : Sed substantia spi- 
ritualis est independens a principio corruptionis; ergo est im- 
mortalis. Major patet. Probatur minor: Principium corruptio- 
nis est materia : Sed forma, seu substantia spiritualis in suo esse 
non dependet a materia ; ergo non dependet a principio cor- 
ruptionis. Minor est certa : Dicitur enim spiritualis , quod a 
materia non dependeat in suo esse . Major ver6 declaratur: 
Nam ideo formae pereunt, quia cum dependeant a materia in 
suo esse , ubi primum non possunt amplius subsistere in ma- 
teria, necesse est ut deficiant : sicut quia tectum dependet a 
fundamento, necesse est ut remoto fundamento cadat tectum: 
Und& formae illae quae in essendo non dependent a materia, 
subsistere possunt etiam remoti materia; ideoque dicuntur 
immortales , et incorruptibiles. 

Probatur secundo : Quod non dependet in suo esse a causis 
corrumpentibus est immortale et incorruptibile : Sed Anima 
rationalis non dependet in suo esse & causis corrumpentibus; 
ergo est immortalis. Major patet. Probatur minor : Causae cor- 
rumpentes sunt caeli et alia ejusmodi corpora, quae in suo in- 
fluxu dependent a motu, quo variato, necesse est ut varietur 
influxus, et consequenter destructis prioribus effectibus, alios 
producat : Sed anima rationalis in suo esse non dependet a 
causis corrumpentibus. Probatur minor : Tum quia ut osten- 
sum est 1. part. Phys. disputatione 4. quaestione 3. art. 2. 
' Anima non educitur de materiae potentia, sicut formae ab agen- 
’ tibus corporeis productae, sed recipit suum esse immediate a 
' Deo per creationem : Tum quia intellectus et voluntas non 
* dependent a coelis , sed ipsis dominantur; Undb Ptolemaeus: 
? Sapiens dominabitur astris; ergo nec principium intellec- 
tus et voluntatis, scilicet Anima, pendet abapsis in suo esse . 

Probatur tertio : Forma per se subsistens ell incorruptibilis: 

T. III. * 8 

Sed anima rationalis est forma per se subsistens; ergo est in- 
corruptibilis. Major patet : Nam dupliciter aliquid corrumpi 
potest, perse scilicet, et per accidbns, seu ad destructionem 
alterius. Neutro autem ex his modo forma subsistens destrui 
pote4. Non enim destrui potest per acccidens, sicut acciden- 
tia corrumpuntur corruptis suis subjectis, et formae non sub- 
sistentes, ut animae brutorum, corrumpuntur corruptis com- 
positis in quibus subsistunt : Siquidem eo modo aliquid 
destruitur quo habet esse : Unde cum forma subsistens habeat 
per se esse , non pol est corrumpi per accidens. Nec etiam po- 
test corrumpi per se, quia esse inseparabiliter sequitur ror- 
tnam : undb sicut forma nequit separari a se ipsa, ita quoque 
nec per se potest amittere suum esse . Et idc6 necesse est for- 
frias illas quae sunt per se subsistentes, id est, quae sunt adeo 
perfectae, ut sufficiant sine consortio materiae ad sustentandum 
suum esse , esse omnino incorruptibiles. Minor autem, quod 
scilicet anima rationalis sit forma pet* se subsistens, id est, 
potens sustinere suum esse sine consortio materiae, suadetur : 
Nam esse cognoscitur per operari : Sed anima rationalis tantae 
virtutis est ut habeat aliquam operationem sibi propriam, et 
quarti exercet sine consortio materiae ut supra ostensum fuit; 
'ergo .etiam potest per se subsistere, et sine consortio materiae. 
Haec ratio est D. Thomae. 1 . p. q. 75. a. 6. Vide aliam supra 1 . 
p. q. 3. a 2. 

Confirmatur demrum, Tum quia videmus hominem naturali- 
ter cupere immortalitatem; ergo cum naturae des derium non 
posfeit esse frustra, oportet ut sit capax illius saltem secundum 
potentiam qua eam apprehendit et cupit, scilicet secundum 
partem iritellectlvam. Tum quia videmus solum hominem inter 
caetera animantia providere et sollicitum esse quid de ipso 
Sentiant alii homines post mortem, et curam habere defebus 
post obitum suum futuris; ergo signum est ipsum habere ali- 
quid sui, scilicet animam, quod post mortem corporis superstes 
est, scntitque bonum et malum : natura enim unicuique ani- 
mali non inseruit curam, nisi de his rebus quae concernunt ip- 
sum quamdiu vivit Tum demum confirmatur ratione morali : 
Oportet enim ut detur vita in qua virtus habeat praemium, et 
malitia poenam; Respublica enim mundi pessime regeretur, 
nisi mali poenam et boni prmmium a mundi Moderatore reci- 
perent, sicut fieri debet in omni Statu recte ordinato. Cum 
ergo in hac vita mali prosperi agant, boni ver6 saepe aflligan- 
lur, necesse est totum hominem non perire per mortem , sed 
secundum partem praecipuam, scilicet animam, vivere, ut pos- 
sit vel prmmium vel poenam a Deo recipere. Inde ille ingens 
limor quo mali cruciantur imminenle morte, et laetitia ac tran- 
quillitas cum qua boni moriuntur, saltem si sint sibi conscii 
viim innocenter peractae : Anima enim cum jam incipit sepa- 

rari a corpore, vitam futuram subodoratur, et suam sentit im- 
mortalitatem , in qua se beatam fore putat, si dignis officiis 
Auctorem naturae promeruerit, miseram vero, si non expiati 
culpis ejus indignationem provocaverit. Mitto quampluress 
alias efficacissimas rationes, quae ad hujus veritatis confirma- 
tionem possent adduci. 

Objicies prim6 auctoritatem Scripturae dicentis solum Deum 
habere immortalitatem. Secundo ex ratione : Nam anima in 
intelligendo dependet a corpore; ergo et in essendo, nec pro- 
inde potest ab ipso separata existere. 

Respondeo ad primum; Scripturam loqui de immortalitate 
per essentiam et per omnimodam indefectibilitatem : haec enim 
non competit Animae, quia saltem per Dei voluntatem potest 
annihilari. 

Ad secundum jam diximus Animam solum dependere a cor- 
pore tanquam a ministro suggerente mediis sensibus objecta 
de quibus judicet per intellectum; non vero tanquam ab or- 
gano per quod intelligat; et ideo etiam separata a corpore 
poterit intelligere, sed per alium modum, de quo in Metaphy- 
sica, agendo de Anima separata. 

Dico tertio : Ex Animabus rationalibus quaedam sunt sub- 
stantialiter perfectiores aliis. 

Probatur ratione D. Thomae 1 . p. q. 85. a. 7. Anima illa est 
perfectior, quae est forma corporis perfectioris : Sed ex Ani- 
mabus rationalibus quaedam sunt formae corporis perfectioris; 
ergo sunt nobiliores aliis. Minor est certa : Quis enim neget 
corpus, v. g. D. Thomae, aut alterius praecellentis viri habuisse 
organa corporea perfectius disposita ad intelligendum, quam 
vulge soleant homines? Major vero probatur : Nam ex D. Tho- 
ma citato, actus et forma recipitur in mater ia secundum ma- 
teriae capacitatem : Atqui Anima rationalis est actus et forma 
corporis; ergo corpus melius dispositum debet habere Ani- 
mam perfectiorem. Unde sicut videmus materiam affectam 
perfectioribus dispositionibus specificis recipere formam spe- 
cificam digniorem, ita quoque materia melius disposita secun- 
dum perfectiones individuales debet recipere formam indivi- • 
dualem perfectiorem. Et ideo dicit Salomon se sortitum fuisse 
&nimam bonam : id est, vulgaribus praestantiorem. 

Objicies : Substantia non admittit magis et minus : Sed ani- 
ma rationalis est substantia ; ergo non admittit magis et minus. 

Respondeo distinguendo majorem : Substantia non admittit 
magis et minus, eadem numero manens, concedo; eadem spe- 
cifice, nego : Nam quamvis substantia non possit crescere, 
sed retineat eam perfectionem quam in prima productione ha- 
buit, Attamen intra eamdem substantiae speciem dalur lati- 
tudo in perfectione, ideoque unum individuum potest esse per- 
fectius altero. ' 

Instabis: Differentia secundum formam est differentia spe- 
cifica : Sed unus homo non potest differre ab alio specifici; 
ergo nec habere formam, seu animam perfectiorem alio. 

^Respondeo ex D. Thoma i p., q. 85, art. 7, ad 3. distin- 
guendo majorem : Differentia secundum formam est specifica, 
si proveniat ex forma ut forma est, concedo; si proveniat 
solum ex diversa dispositione materiae melius dispositae intra 
eamdem speciem, nego. Non enim est contra rationem unitatis 
specificae, quod formae individuorum diversilicentur secundum 
materiam. a 

ARTICULUS SECUNDUS. 

De Intellecta. 

Intellectus est proprietas substantiae spiritualis, und& cum 
anima rationalis sitspiritualis, estetiam praedita intellectu. Circa 
intellectum vero quatuor explicanda occurrunt ; Primo quid 
sit; Secundo quotuplex sit ; Tertio quodnam sit objectum Intel- 
lectus humani ; Quartd utrhm intelligat per lormationem verbi. 

Dico prim6 : Intellectus est potentia perceptiva veritatis, seu 
Entis sub ratione veri. Per primas particulas convenit Intel- 
lectus cum aliis potentiis cognoscitivis ; differt vero, quia cum 
caeterae potentiae cognoscant objecta particularia, et in illis 
solum qualitates exteriores attingant , intellectus respicit pro 
objecto ens in communi, et ut ait D. Thomas 2, 2, q. 8, art. \ . 
dictus est Intellectus quasi intus legens, quod interius pene- 
tret usque ad veritatem, quae est intima proprietas omnis en- 
tis : Und6 omne ens pertinet ad objectum Intellectus. Quia 
ver6 Intellectus et actus ejus est aliquod ens, ideo non solum « 
caetera objecta, sed etiam se ipsum et suum actum aliquomodo 
cognoscit : Unde dicitur supra se reflexivus , qu6d non con- 
• venit potentiis corporeis. Hae siquidem licet alia in se cogno- 
scant, seipsas tamen proprie non cognoscunt ; ut oculus non 
videt seipsum, nec actum suum , et imaginatio non imaginatur 
seipsam : quod diligenter notandum est, ut scias cur Philoso- 
phi dicant intellectum esse potentiam reflexivam. 

Nec vero solum entia cognoscit Intellectus, sed etiam in illis 
invicem comparatis detegit innumeros respectus , combinatio- 
nes ac proportiones. Hinc provenit opinionum , consiliorum f 
orationum , artefactorum , et inventorum tam mirabilis , tam 
varia, tam luxuriosi pullulans multitudo. 

Dico secundo : Intellectus rect6 dividitur in Agentem et 
Patientem, id est, in illum qui species rerum a phantas- 
matibus abstrahit , et ilium qui species istas recipit, ut per eas 
intelligat. 

Declaratur conclusio quae est D. Thomae i. p. q. 79. a. 4 , et 

in primis qu6d detur intellectus patiens, id est, recipiens spe- 
cies rerum, et per eas cognoscens, de se manifestum est, 
quia sentimus nos rerum species in mente habere, et per eas 
quando volumus intelligere. Quod autem detur etiam Intellec- 
tus agens probatur, quia res corporeae per phantasiam appre- 
hensae sunt nimis materiales; undd non possunt imprimere 
intellectui speciem spiritualem perquam intelligat, sicut cor- 

E us luce destitutum non potest emittere species visibiles qui- 
us videatur : et ideo sicut in mundo, non solum datur oculus 
qui corpora videt, sed etiam Sol qui irradiando corpora ea 
reddit visibilia, efficiendo ut exiliis resultent species visibiles; 
ita pariter cum res corporeae de se non sint capaces emittendi 
speciem intelligibilem , non soltim datur in anima Intellectus 
qui res cognoscat, sed etiam quaedam lux spiritualis, quae ir- 
radiando phantasmata (id est res in imaginatione repraesenta- 
tas) reddit ea intelligibilia, efficiendo ut ex illis resiliant spe- 
cies spirituales, quibus informatusintellectus potest intelligere : 
Hanc lucem vocamus intellectum agentem. 

. Explicari amplius id posset familiari exemplo quorumdam 
animantium, quae vident in tenebris, ut feles, quod scilicetex 
eorum oculis erumpens fulgor objecta illustret et reddat ea vi- 
sibilia : Undd in istorum animantium oculis duplex est virtus, 
una qu& irradiare valent objecta , ut fiant visibilia, et emit- 
tere valeant species visibiles ; altera quae species recipit 
et per illas objecta videt : Ita pariter Intellectus huma- 
nus in corporis nocte positus habet innatam lucem quae 
irradiando phantasmata reddit ea intelligibilia, efficiendo ut 
ex ipsis resultent species intellectuales conceptus universales 
repraesentantes, quibus fecundatus Intellectus intelligit : Et 
adeo duplex in anima humana distingui debet virtus; una ir- 
radians phantasmata, ut hocce splendore intellectuali afflata 
valeant emittere species in intellectum , et haec virtus est In - * 
tellectus agens ; altera recipiens ejusmodi species ex phan- 
tasmatibus vi intellectas agentis elicitas, et haec virtus vocatur 
Intellectus patiens . Contingit tamen aliquando phantasmata 
ita malfc disponi , ut capacia non sint recipiendi hunc fulgo- 
rem spiritualem, sicut accidit in amentibus et dormientibus; 
et tunc intellectio cessat, quiadesuntspeciesquibus fleri possit. 

Dico tertid : Objectum Intellectus humani pro statu hujus 
vitae et quamdiu Anima illigatur corpori, est quidditas mate- 
rialis, et ea quae ex rerum materialium cognitione deduci 
possunt. Ita D. Thomas saepissime , ut i p., q. 12, a. 4, et q. 
84. art 7. 

Declaratur conclusio : Intellectus enim humanus, saltem pro 
statu hujus vitae , nihil intelligere potest nisi quod ad ipsum 
intrat per januas sensuum , praecipue per imaginationem ex 
cujus phantasmatibus abstrahuntur species intelligibiles. Undd 


174 


QUARTA PARS PHYSICAE. 


Aristotelis effatum : Nihil est in intellectu, quin prius 
fuerit in sensu : Cum ergo sola objecta materialia percipi 
possint a sensibus, sola quoque sunt objectum Intellectils hu- 
mani, saltem pro statu hujus vitae; ut annotante D. Thoma i 
p. q. 84. a. 7. sic servetur proportio inter polentiam cognosci- 
tivam et objectum cognoscibile, quatenus Angelus ab omni 
corpore separatus habet pro objecto substantias a materia 

E rorsus separatas; Anima vero humana corpori conjuncta, 
abet pro objecto quidditates, seu naturas in materia corporali 
existentcs : Undfc quidquid intelligit, ad modum rerum corpo- 
rearum intelligit, vel ex ipsis deducit, ut cognitionem divino- 
rum attributorum et aliarum rerum spiritualium , imo sut 
ipsius. In rebus tamen materialibus plura cognoscit Intellec- 
tus quae non cognoscuntur a sensu; ut proportiones, relationes, 
rationes causae, eifectffs, entis, corporis, et alia hujusmodi 
universalia. Imo jam factus in actu per species a rebus mate- 
rialibus acceptas, dum caetera intelligit, seipsum etiam suum- 
que actum reflexive intelligit ; sicque rerum spiritualium, quar 
rum et ipse pars est, aliquam cognitionem clariorem ex seipso 
accipit. 

Quaeres, quare dicatur Intellectus cognoscere per abstractio- 
nem a materia? 

Respondeo hoc ita intelligendum esse, ut mens nostra so- 
lum cognoscat res materiales secundum quod est in eis de 
forma , seu secundum quod sunt in actu, non vero secu ndCim 

3 uod habent de materia etpolentialitate. Materia enim non est 
e se cognoscibilis , sed solum forma ; unde ut saepe usurpat 
D. Thomas, Intantum aliquid cognoscitur , inquantum est 
in actu et habet de forma : Hinc est quod species inlelligi- * 
biles repraesentant solum res secundum quod habent de forma, 
ideoque dicuntur abstrahere d materia. 

Hoc totum clarb intelligi explicarique potest, si advertas es- 
sentiam rerum materialium constare actu etpotentid, seu ma- 
teria et formd, sicut color constat luce et opacitate ut supra 
explicuimus : Unde sicut color non est visibilis secundum id 
quod habet de opacitate , im6 potius ex hac parte deficit a vi- 
sibilitate, sed secundum id quod habet de luce; ita res non 
sunt cognoscibiles secundum quod habent de materia et po- 
tentialitate, im6 potius ex hac parte deficiunt ab inteiligibili- 
tate; sed secundum quod habent de forma : Et sicut species 
coloris repraesentat eum , non ratione opacitatis, sed ratione 
lucis quam participat; ita species intelligibilis repraesentat rem 
secundum conditiones materiales. Cdm autem divisio numerica- 
fundetur in materia, i^eo species intelligibilis repraisen tat na- 
turam praescindendo & divisione numerica, seu in universali : 
Ex quo merild inferunt Philosophi intellectum per se primd» 
versari circa universalia, id est, circa res& singularitate prae- 

cisas : Indirecte tamen et per accidens cognoscit etiam singu- 
laria , inquantum non intelligit naturas universales, nisi pei 
conversionem ad phantasmata, id est, accipiendo speciem^ 
phantasmatibus dependentem in quibus repraesentantur indi- 
vidua singularia. k . 

Ex parte sui objecti quasdam divisiones subit intellectus, 
ut dum dividitur in Practicum et Speculativum ; in Rationem 
superiorem et Rationem inferiorem ; in Intelligentiam et Dis», 
cursum : Quae omnia non significant res diversas, sed eamdem- 
diversimode sumptam. Intellectus enim ut respicit veritates, 
quae non sunt a nobis factibiles, v. g. cursum coeli, mutationem 
elementorum, dicitur Specula tivus.\]l respicit veritates prae* 
ticas, v. g. virtutem et vitium , dicitur Practicus : Ut attenr 
dit rebus d vinis, et per eas humana judicat, dicitur Ratio, 
superior : Ut occupatur circa humana, et ex his divina infert, 
dicitur Ratio inferior : Ut contemplatur veritatem sibi aper- 
tam, dicitur Jntetligentia : Ut ex veritate nota infert igno- 
tam , dicitur Ratio seu Discursus : Et quia Angeli vident 
veritatem in fonte suo , id est , in speciebus ab ideis divinis 
derivantibus, nec indigent ignotas veritates ex notis inferre, 
ideo in illis non datur Ratio seu Discursus , sed solum intelli- 
gentia. 

Dico quarto : Intellectus intelligit formando Verbum. Con- 
clusio est unanimiter tum Theologorum tum Philosophorum- 
Per Verbum autem intelligunt similitudinem objecti non ab 
externa aliqua causa impressam intellectui, sed ab eo proce- 
dentem per modum cujusdam parius vitalis et interni, quo in- 
telligens non modo exprimit in sese objectum, ac illud quasi 
interne loquitur sibi, sed etiam in tali expressione sua ipsum 
in actu secundo intelligit. Unde Verbum illud dicitur etiam 
species expressa, dictio cordis , conceptus et conceptio 
mentis , intellectusque dicitur ob id quasi intus legens , non 
solum quia penetrat interiora rerum , nempe veritatem quid- 
ditatum : sed etiam quia vehi ti legit objecta in eorum imagine' 
& se expressa. Idque totum confirmat quadamtenus experien» 
tia, qua sentimus nos dum res mente volvimus, eas quasi in* 
nobis exprimere ac intra nos loqui; consentitque modus lo-^ 
quendi , quo res cogitatas vocamus conceptus , id est quasi 
spirituales parturitiones. 

Verum cum haec omnia rata habeantur apud omnes, non 
ita facile assignatur ratio cur species impressae tum ab objectis 
intellectui humano, tum a Deo intellectui Angelico, non suf- 
ficiant ad intelligendum, sed praeterea requiratur formatio 
novae speciei. Missis variis quae varii habent, res deduci potest 
ex fundamentis jam positis: nempe, ad cognitionem requiri 
ut cognitum sit in cognoscente : Et quidem per speciem im- 
pressam fit aliquatenus in eo, non tamen sufficienter; quia 

species impressae sunt solum repraesentationes habituales et ia 
actu primo, nec proinde habent satis actualitatis ut semperin 
actu percipiantur; non enim semper aut homo aut Angelus 
intelligit ea quorum in se habet species impressas, im6 repug- 
nat ut omnia illa simul irftelligantur. Undti praeter species 
impressas habitualiter inhaerentes intellectui, ipsumque con- 
stituentes in actu primo intelligendi, requiritur alia actualior 
ac vividior, quti objectum fiat in actu secundo repraesentatum 
ac perceptum; et quae non sit in intellectu nisi quatenus et 
quamdiu intelligit. Porro haec species tum actualis et vivax 
non debuit causari ab aliquo agente externo, sed magis pro- 
cedere ab ipso intellectu, alias actualis cognitio non fuisset in 
potestate intelligentis. sed tantum causae illius externae. Fit 
igitur illa species in intellectu non per modum impressionis 
an externo agente causatae, sed per modum parttis cujusdam 
spiritualis ab intellectu procedentis : Quatenus scilicet sicut 
homo habens formam humanam in esse naturali, dum agit 
secundum illam, producit hominem in esse naturali, ita pari- 
ter intellectus habens formam objecti in esse intelligibili , 
nempe speciem impressam, dum agit secundum illam formam, 
spirituali quadam fecunditate parturit ipsum objectum in esse 
intelligibili, eaque parturitio dicitur conceptus seu species 
expressa. 

Id totum illustrari potest exemplo imaginationis, cui haeq 
quoque fecunditas inest pro suo modulo. Quippe suscepta 
3emel impressione objecti , puta amici , amplius non eget ad 
illum sibi repraesentandum nova impressione, sed solti volun- 
tatis applicatione reducta in actum, illum sibi repraesentat 

a uoties placuerit, efformando interiorem ejus imaginem, quae 
icitur Phantasma . Quod valet imaginatio, valet a fortiori in - 
telleclus quanld superior, tanto fecundior; idetique semel fe- 
cundatus speciebus impressis objectorum, sine nova impres- 
sione, sed sola voluntatis applicatione potest eorum reprae- 
sentationem in se parturire, ac in eo quasi partu objectum 
repraesentatum contemplari. 

Ex his habetur in primis speciem expressam esse distinc- 
tam a specie impressa. Quippe annotante etiam S. Thoma 
qu. 8. de Potent, art. 1. species impressa est ut principium 
actionis intellecttis ; species vero expressa ut ejus foetus et ter- 
minus. 

Habetur praeterea speciem expressam distingui ab intellec- 
tione; Quia ex eodem. S. Doctore ibidem, est terminus ejus 
et quasi quoddam per illam productum et constitutum. Und& 
actio intellecttis non est ipsa species, sed vel formatio speciei, 
vel perceptio objecti in ea repraesentati. 

Habetur demum eadem actione formari et intelligi speciem 
expressam, sicut eadem actione imaginationis quti formatur 

phantasma , percipitur objectum in eo repraesentatum.* Atta- 
men quia actio illa duo habet munera, duo sortitur nomina : 
Quatenus format et exprimit, ac quasi dicit in seipso objec- 
tum, vocatur Dictio ; quatenus vero illud dicendo intelligit ac 
percipit, vocatur Intellectio. Sed de his iterum Theologi. 

ARTICULUS TERTIUS. 

De Voluntate. 

Voluntas, ut saepe repetit D. Thomas, est inclinatio conse- 
quens intellectum : Unde ubi est intellectus ibi et Voluntas. 
Definitur autem, Appetitus rationalis, seu Inclinatio in bonum 
per rationem apprehensum : Und6 quia omne quod est, potest 
apprehendi ut bonum, ideo quidquid in rerum natura est, po- 
test cadere sub objectum Voluntatis. Im6 cum Voluntas ct 
‘actus ejus sit aliquid bonum, potest supra se suumque actum 
se reflectere ; ideoque experimur nos non solum alia, sed etiam 
ipsum amorem et Voluntatem amare. Quia demum nullum 
particulare bonum ita perfectum est, ut in aliquo non deficiat, 
et non possit quadamtenus apprehendi ut malum, vel saltem 
ut insufficienter bonum, ideo voluntas ad nullum particulare 
bonum alligatur, sed solum ad bonum in communi; ideoque 
si caetera bona velit, hoc non est ex naturali necessitate, quasi 
sit coarctata ad illa; sed ex proprii judicii deliberatione, quia 
ita placet et expedire judicatur : Und6 circa talia bona dicitur 
voluntas libera , qu6d possit de actu suo circa illa disponere, 
ea repudiando, vel eligendo prout placuerit ; Liber enim est, 
qui de se ipso disponit, et cum non sit necessitatus ad agen- 
dum, sese per proprium judicium determinat; hinc libertas 
dicitur proprietas voluntatis, de qua fusius in Morali q. 2, a. 2. 

Haec apud omnes certa sunt, solum hic discutienda occurrit 
difficultas inter scholam D. Thomae et Scoti controversa, quae 
ex istis duabus potentiis, intellectu scilicet et voluntate, sit 
nobilior. 

Dico : Intellectum esse simpliciter nobiliorem voluntate. 
Conclusio est contra Scotum, quam tamen docet expresse D. 
Thomas 4 p., q- 82, a 3. et Aristoteles 1 Ethic., c. 7, dum ait : 
Intellectum esse altissimam potentiam anunx. 

Probatur prim6 : Potentia quae habet nobilius objectum est 
nobilior : Sed intellectus habet nobilius objectum quam vo- 
luntas; ergo est nobilior. Probatur minor. Voluntas respicit 
bonum et intellectus verum : Sed verum est nobilius in ratione 
objecti quam bonum; ergo, etc. Probatur minor: Siquidem 
objectum tanto perfectius est, quanto universalius : Unde ut 
ait D. Thomas 4. p, q. 77, a. 1 , ad. i. Quanto potentia est 

superior, tanto ad plura se extendit : Sed verum est uni- 
versalius bono; ergoest perfectius in ratione objecti. Probatur 
minor : Nam bonum dicitur tantum de ente contracto ad exis- 
tentiam, seu de rebus existentibus; verum autem diciiur de 
quolibet ente quocumque tandem modo sumatur; unde possi- 
sibilia ut talia, et Mathematica, licet non habeant rationem 
boni, habent tamen rationem veri. 

Confirmatur haec ratio ex profundissima doctrina quam tra- 
dit D. Thomas 1 p., q. 8*2, a. 4, et accurate expendit Cajeta- 
nus ibidem- Objectum tanto nobilius et altius est, quanto est 
simplicius et abstractius; unde objectum sensus communis, 
scilicet sensibile ut sic, nobilius est quarn sensibile visibile, 
quia est abstractius et simplicius : Atqui objectum inteHecths 
est abstractius et simplicius objecto voluntatis; ergo est nobi- 
lius. Probatur minor. Quidditas rei est abstractior et simpli- 
cior quam res ipsa : Sed objectum voluntatis est bonum, objec- 
tum ver6 intellecths est quidditas boni; ergo objectum intel- 
lectus est simplicius et abstractius objecto voluntatis. Minor 
patet; Nam voluntas quidem fertur in bonum ipsum amando 
tanquam in unum objectum, sed intellectus discutit et pene- 
trat quid sit bonum, ipsum intelligendo. Major etiam videtur 
certa. Siquidem cum res duo dicat, essentiam seu quiddita- 
tem, et existentiam, quaelibet res est magis composita et con- 
creta quam quidditas sua. 

Probatur secundd : Intellectus habet nobiliorem movendi 
modum quam voluntas; ergo est perfectior. Probatur antece- 
dens : Intellectus enim movetur a voluntate quo ad exercitium 
et applicative; movet autem voluntatem quoad specificationem 
et regulat ive, ordinando, illustrando et regendo ipsam: Unde 
quidquid perfectionis est in actu voluntatis, ut libertas, recti- 
tudo, lex, etc. originatur ab intellectu; Imo voluntas dicitur 
bona et recta , inquantum obedit rectm rationi : et prudentia 
quae est nobilissima virtutum, aliarumque moderatrix, residet 
in intellectu. 

Probatur tertid : Voluntas sequitur intellectum tanquam se- 
cundaria proprietas animae; est enim inclinatio ad bonum in-* 
tellectuale, id est per intellectum propositum et apprehensum; 
ergo intellectus est nobilior, utpote intimior animae et primaria 
ejus proprietas, qua mediante derivatur voluntas : Unde sub- 
stantiae intellectuales nomen habent ab intellectu ut a prima 
et nobiliori potentia : Res enim denominari solet ab eo quod 
est in illa prius et principale. Et in divinis prima processio fit 
per viam intellectus; secunda vero perviam voluntatis. 

Confirmari demum posset cum D. Thoma, q. 21 de verit. 
art. 5. Nam intellectus nobiliori modo respicit suum objectum 
. quam voluntas; ergo est simpliciter perfectior ipsd. Probatur 
antecedens. Perfectius est habere in se et ad se trahere per- 

fectionem alicujusrei, quam trahi ad illam : Atqui intellectus 
intelligendo trahit res ad se, ideoque ut supra declaravimus, 
intellectio fit quatenus res intellecta est in intelligente : vo- 
luntas vero volendo trahitur ad res; und6 amor dicitur pon- 
dus et inclinatio in rem; ergo intellectus perfectiori modo 
respicit suum objectum quam voluntas. 

Attamen, ut observat D. Thomas loco jam citato, secundum 
quid et respectu alicujus objecti actus voluntatis potest esse 
nobilior actu intellectus quia cum , ut jam diximus, voluntas 
fgratur ad res ipsas tanquam pondus inclinans ad illas, intel- 
lectus vero trahat res ad se formando earum similitudinem in 
seipso, contingit quaedam habere nobiliorem essendi modum 
in se ipsis, quam in intellectu : Et ide6 circa talia melius est 
velle quam nosse : Picet si eumdem modum habere possent in 
intellectu, quem habent in se ipsis, cognitio earum perfectior 
esset amore. Propter hanc causam, quamdiu sumus in hac mor- 
tali vita, melius est Deum amare quam cognoscere ; quia Deus 
habet nobiliorem modum essendi in se, quam habeat in nostro 
intellectu : Attamen in patria cum videbimus eum sicuti est, 
et per suam essentiam unietur nostro intellectui, cognitio illius 
erit perfectior quam amor, saltem in ordine entis, licet in 
ordine moris melius sit semper Deum amare quam nosse ; quia 
amor est ipsi debitus et honorabilis, e contra vero odium in- 
justum et injuriosum. 

Objicies primd : Voluntas habet objectum perfectius; ergo 
est perfectior. Probatur antecedens. Objectum voluntatis est 
bonum : Sed bonum est perfectius vero; plures enim exigit 
perfectiones, et inter alias existentiam ; ergo, etc. 

Respondeo negando antecedens. Ad probationem distinguo 
minorem ; Bonum est perfectius vero, in ratione entis, concedo; 
in ratione objecti, nego. Explicatur : Perfectio entis desumi- 
tur ab existenlia, unde cum bonum semper importet existen- 
tiam, et verum aliquando ab illa abstrahat, dici potest bonum 
esse perfectius in ratione entis. Perfectio autem objecti desu- 
mitur ex majori universalitate et abstractione ipsius, cum ergo 
verum sit universalius et abstractius bono , est etiam nobilius 
in ratione objecti , utpole quod dicitur de pluribus et plura 
sub se continet, et est quid simplicius. 

Instabis : Bonum est actualius vero; ergo est perfectius in 
ratione objecti. 

Respondeo, vel negando consequentiam ; perfectio enim ob- 
jecti non sumitur ex ejus actualitate, sed ex universalitate et 
abstractione; unde materia lic£t sit minus actualis quam forma, 
attamen, ut notat I). Thomas, quia et quid communius et la- 
% tius patens , in ratione objecti est perfectior , cum non possit 
esse objectum causae creatae, sed solum ipsius Dei creatoris 
Vel etiam distinguendo antecedens. Bonum est actualius vero 

constitutivi, concedo, subjectivi, nego. Id est, bonum plures 
exigit actualitales ad sui constitutionem, attamen verum plu- 
res sub se continet actualitates , quia est universalius et abstrac- 
tius; undi non solum omne bonum sub illo continetur, sed etiam 
quajdam sub bono non contenta , ut possibilia , et Mathematica. 

Objicies secundi : Voluntas movet perfectiori modo intel- 
lectum; ergo. est perfectior. Probatur antecedens, quia movet 
per modum fiberi; intellectus veri per modum necessarii. 

Respondeo negando antecedens. Ad probationem distinguo; 
Voluntas movet per modum liberi, libertate participati ab ip^ 
intellectu, concedo ; libertate independente ab intellectu, neg(£ 
Nam ipsa libertas voluntatis oritur ab intellectu ut ex sua ra- 
dice : Undi D. Thomas 1. 2. q. 17. a. 4. ad 2, dicit quod ra- 
dix libertatis sicut subjectum est voluntas , sed sicut causa , 
est ratio , seu intellectus. 

Objicies tertii : Actus perfectissimus voluntatis, scilicet 
apior Dei, est perfectior actu perfectissimo intellectffs, scilicet 
visione Dei; ergo voluntas est perfectior intellectu. Probatur 
antecedens. Illud est perfectius quod vir prudens praeeligit : 
Atqui vir prudens eligeret potius Deum amare, quam ipsum 
videre; ergo, etc. 

Respondeo distinguendo antecedens : Actus perfectissimus 
voluntatis, scilicet amor Dei , est perfectior, in ordine moris, 
concedo; in ordine entis, nego. Amor enim est debitus Deo 
ipsique honorabilior quam visio, unde qui non amat Deum 
ipsi est injuriosus, non tamen qui non videt : et ideo in ordine 
moris in quo habetur ratio debiti et officii semper debemus prae- 
ferre amorem cognitioni divinae. Praecipud, quia per amorem nos 
ipsos et omnia quae in nobis sunt tradimus Deo , ipsique conjun- 
gimur affective, quod in genere moris est praestantissimum. 

Instabis : Non dicimur 6o;u ex actibus intellectfts, sed vo- 
luntatis; ergo actus voluntatis sunt perfectiores. 

Respondeo primo, nos dici bonos ex actibus voluntatis, non 
praecisd £ umptis; sed ut regulatis ab intellectu ; unde ipsa volun- 
tatis bonitas est in intellectu tanquam in regula et primo fonte. 

Respondeo secundo, nos denominari bonos ab actibus vo- 
luntatis, bonitate morali : Unde solum sequitur actus volunta- 
tis praestare in bonitate morali. # 

Dices : Perfectior est Angelorum ordo qui denominatur ab 
amore, scilicet Seraphinorum, quam qui a scientia, scilicet 
Cherubinorum; ergo amor est perfectior scientia. 

Respondeo Angelos desumpsisse denominationem suam dum 
adhuc erant in via, in qua melius est amare Deum quam cog- 
noscere. 

Objicies quarto : Odium Dei est deterius privatione visionis 
divinae ; ergo et amor est perfectior visione. Probatur conse- 
quentia, quia melius est cujus oppositum est deterius. 

Objicies quartb : Odium Dei est deterius privatione visionis 
divinae ; ergo et amor est perfectior visione. Probatur conse- 
quentia, quia melius est cujus oppositum est deterius. 

Respondeo vel solutione jam data distinguendo consequen- 
tiam ; ergo amor est perfectior, in esse moris, concedo ; in esse 
entis, nego: Nam minimum malum morale, v. g. minimum 
mendacium, est deterius maximo malo physico v. g. morte: 
Quia minima virtus in ratione moris praefertur maximis bonis 
physicis. Und6 argumentum nimis probaret, scilicet minimam 
virtutem esse perfectiorem simpliciter visione Dei, quia mini- 
mum peccatum est deterius quam privatio visionis Dei sine 
peccato. 

Respondeo secundd, comparationem non rect6 fieri: Nam 
odio Dei contraponi debet ex parte intellecttis, non quidem 
mera carentia visionis, sed negatio Dei vel blasphemia. Pejus 
est autem negare Deum vel blasphemare quam solum odio ha- 
bere, licet utrumque impiissimum sit; nam creatura rationalis 
debet suo Creatori et amorem et confessionem, ut ab eo reci- 
piat visionem illam qu& semper felix erit. 

Haec de Secunda Parte Philosophiae breviter exposuimus, 
cujus operis unum hunc fructum quaero, ut dum natura expli- 
catur, Auctor naturae ametur, et cum omnia hic infinitis moti- 
bus subjecta cernimus, cogitemus nos hic non habere civitatem 
permanentem, sed futuram in solidiori vita inquirendam esse. 


OPUSCULUM. 

DE POTENTIIS ASIMf. 


CAPITULUS PRIMDS. 


tiuot sunt animae, quot gradus viventium, quot genera potentiarum animae. 

Ut adjutorium homini collatum, et progressum peccati ple- 
nius videamus, de anima et ejus potentiis aliquid considere- 
mus. In primis ergo oportet supponere cum Philos. in 2 de 
anima, quod anima est primum principium vitae in istis rebus 
inferioribus. Animata enim viva dicimus, inanimata vero non 
viva. Ista enim vita duplici operatione manifestatur,* GDgnitio- 
ne scilicet, et motu, unde ct philosophi ut, patet i. de anima, 

per ista duo animae naturam investigaverunt. Pro tanto au- 
tem dico primum principium vitae, quia licet aliquod corpus 
possit esse principium vitalis operationis, ut oculus visionis, 
et cor vitalis operationis, non tamen est primum, quia hoc 
non convenit eis inquantum sunt corpora, sed inquantum sunt 
talia corpora , scilicet viva , quod habent per animam : quia 
quod est actu tale, hoc habet ab aliquo principio, quod 
est actus ejus. Anima ergo quae est primum principium 
vitae, non est corpus, sed actus corporis, et aliquid corpore 
altius. Nunc autem sic est secundum Philosophum in 2. coeli 
et mundi, quod ea quae sunt infima in entibus, non possunt 
consequi perfectam bonitatem, sed aliquam imperfectam con- 
sequuntur paucis motibus. His vero superiora consequuntur 
perfectiorem bonitatem motibus multis : Superiora vero his 
perfectam adipiscuntur bonitatem motibus paucis. 

Summa vero perfectio invenitur in eo qui absque ullo motu 
perfecle possidet bonitatem. Quia ergo natura humana est 
inter corporalem et angelicam naturam constituta , ad majus 
bonum est ordinata, quam natura corporalis, quae ordinatur ad 
aliquod particulare bonum, quia ad aequale cum angelis, sci- 
licet ad beatitudinem , idcirco plures habet virtutes et opera- 
tiones, quam corporalia quae ordinantur ad bonum particulare, 
et quam angeli qui eam in naturalibus excedunt. Sunt ergo in 
anima humana plures potentiae ad hoc ut consequi possit bea- 
tiludinem, ad quam finalitcr ordinatur. Istae autem Potentiae 
per actus et objecta distinguuntur, ut dicitur 2. de anima. Po- 
tentia enim secundum id quod est potentia, ordinatur ad ac- 
tum, und6 oportet rationem Potentiae accipere ex actu ad 
quem ordinatur, unde ibi diversificalur ratio actus, oportet 
qu6d diversificetur ratio potentiae : ratio autem actus secun- 
dum diversam rationem objecti diversificalur, ut dicitur in 
eodem. Actus enim potentiae activae comparatur ad objectum 
ut ad terminum et finem ejus , ut actionis augmentativae est 
finis, et terminus ipsum quantum. Actus autem potentiae pas- 
sivae comparatur ad objectum ut ad principium activum, ut 
visus ad colorem : ex principio autem et fine omnis actus reci- 
pit speciem. Patet ergo , quod potentiae animae distinguuntur 
per* actus et objecta. Quia ergo vegetare, sentire, et intelli- 
gere sunt diversi actus respectu diversorum objectorum, quia 
vegetare est quanti utobjecti, et sensus qualis, intellectus au- 
tem quidditas rei , patet quod anima habet tria genera poten- 
tiarum in generali , scilicet vegetativum, sensitivum , et intel- 
lectivum. Nec ad praesens fiat vis, utrum sint in una essentia 
animae, vel in diversis, quia qualitercumque dicatur, semper 
aliquo modo dicuntur potentiae animae humanae, quia etsi sint 
tres substantiae, non tamen tres animae. Sed contra hoc vide- 
tur esse Philosophus 2. do anima, ubi dicit. Potentias autem 

animae dicimus vegetativum , sensitivum , appetitivum, moti- 
vum secundum locum, et intellectivum, sed istud non moveat 
nos, quia si volumus proprie loqui , tres sunt animae , et qua- 
tuor modi vivendi, et quinque genera potentiarum animae. 
Diver.-itas enim animarum accipitur secundum quod operatio 
animae supergreditur operationem naturae corporalis. Secun- 
dum enim quod operatio ipsius animae magis, aut minus de- 
pendet a corpore, secundum hoc nobilior, aut imperfectior, 
anima judicatur. Anima autem rationalis intantum excedit 
naturam corporalem, quod propriam operationem suam exer- 
cet sine organo corporali. Anima autem sensibilis dependet a 
materia corporali plus, quia suam operationem exercere non 
potest sine organo corporali, sed tamen istam operationem non 
exercet mediante qualitate corporea, unde sensus suam opera- 
tionem non exercet mediante calido, humido, frigido, et sicco, 
licet ista? qualitates requirantur ad compositionem, seu dispo- 
sitionem organi, per quod operationem suam exercet. Anima 
vero vegetabilis ita est immersa materiae , quod per organum 
corporale, et per qualitatem corpoream suam operationem 
exercet. In hoc tamen excedit naturam corporalem , quia est 
principium intrinsecum operationum vivorum , operationes 
verd corporum inanimatorum sunt a principio extrinseco. 
Quod autem operatio animae vegetativae fiat per qualitatem 
corpoream, aperte habetur 2. de anima , ut dicitur, quod di- 
gestio et omnia quae digestionem consequuntur, fiunt virtute 
caloris ab anima regulati , per hanc ergo considerationem 
animae distinguuntur. Modi ver6 vivendi distinguuntur secun- 
dum gradus diversos viventium. 

Sunt enim quaedam quae solum habent vegetativum, ut 
plantae : quaedam in quibus cum vegetati vo invenitur sensiti- 
vum tantum sine motu , ut animalia imperfecta immobilia , ut 
conchylia et hujusmodi. Alia sunt quae cum istis habent mo- 
tum localem, ut animalia perfecta, ut equus, et hujusmodi. 
Alia sunt in quibus invenitur intellectus, ut in hominibus, et 
per istam considerationem appetitivum non constituit aliquem 
gradum viventium, quia in quibuscumque invenitur sensiti- 
vum, invenitur appetitivum, ut patet in 2. de anima. Si ver6 
consideremus genera potentiarum, sic distinguuntur secundum 
diversitatem objectorum. Quanto enim potentia respicit minus 
universale objectum, tanto est inferior : unde vegetativum est 
respectu corporis uniti, quia non nutrit nisi corpus sibi uni- 
tum. Sensitivum autem non solum corpus sibi unitum , sed 
corpus sensibile respicit sive unitum , sive non. Intellectivum 
autem respicit omne ens generaliter, eo qu6d omne ens est in- 
telligibile, ideo inferior est potentia vegetativa, superior sen- 
sitiva, sed suprema intellectiva : et sic habemus tres potentias 
animae acceptas secundum quod res conjungitur ipsi animae. 

Secundum ver6quod 6 contrario anima conjungitur ipsis rebus, 
habemusduas potentias, quia secundum quod anima inclinatur 
ad rem extrinsecam ut ad finem, qui est principium in inten- 
tione, accipitur appetitivum. Secundum ver6 quod inclinatur 
ad rem extra ut in terminum su® operationis et motus, acci- 
pitur motivum secundum locum. De vegetativa anima, et po- 
tentia prius considerandum est. 


CAPITULUS SECUNDUS. 

De Anima vegctaliva et ejus potentiis. 

Advertendum tamen prius , quod dicitur anima vegetabilis 
a vegetando, sive vivificando. Vivere enim, ut 2. de anima 
habetur, dupliciter accipitur. Uno modo, vivere est actus pri- 
mus ipsius viventis , et secundum hoc vivere idem est quod 
habere vitam, vel vivum esse, et sic vivere viventibus est esse, 
ut dicitur 2. de anima. Alio modo, dicitur vivere, uti vitd, vel 
exercere opera vitae. Vivere primo modo dictum, est ab anima 
vegetativa prout est forma substantialis et actus corporis, sed 
secundo modo acceptum, est a vegetati vo prout est potentia. 
Loquendo ergo de vegetativo ut est potentia, dicit Philosophus 
secundo de anima, quod ejus operationes sunt generare , ali- 
mento uti, et augmentum. Sicut enim dictum est, potentia 
vegetativa habet pro objecto corpus in quo est, ad quod corpus 
tria sunt necessaria. Unum est, qu6d habeat esse, et ad hoc 
ordinatur generativa. Aliud est, quod habeat esse perfectum : 
et ad hoc ordinatur augmentativa. Aliud est . quod in statu 
debito conservetur: et ad hoc ordinatur nutritiva. Inter istas 
autem potentias generativa est nobilior, ut icitur secundo de 
anima, quia nutritiva et augmentativa deserviunt generati v®, 
nutritiva vero augmenlativ®. Item, quia generativa exercet 
suam operationem quodammodo in corpus exterius , quia non 
generat corpus in quo est sed aliud, magis accedit ad opera- 
tionem animae sensitivae, quae habet operationem suam in res 
exteriores. Nutritiva quae est principium conservationis viven- 
tium per restaurationem deperditi, habet quatuor vires, quae 
naturales appellantur, scilicet attractivam , quae attrahit ali- 
mentum nutritivum corporis: retentivam , quae illud relinet 
donec digeratur : digestivam , quae illud digerit, quod 
attractiva attraxit, et retentiva retinuit: expulsivam, quae 
residuum ex nutrimento superfluum expellit. II® per quatuor 
qualitates primas operantur. Attractiva enim operatur per 
calidum et siccum. Retentiva per frigidum et siccum. Digesti- 
va per calidum et humidum. Expulsiva per frigidum, et humi- 
dum. Vis vero augmentativa est principium crementi corporis, 
et perfectionis debil® quantitatis. Vis autem generativa est 

principium producendi de se tale quale ipsum est , ut ex ho- 
mine hominem, plantam ex planta. Haec vis generativa habet l 
tres vires secundum Avicennam. Prima est seminativa, quae in 
masculis et feminis semen generat. Secunda est immutativa , 
quae virtutes quae sunt in seminibus permiscet, contemperando 
secundum quod complexioni cujuslibet membri corporis for- 
mandi convenit. Tertia est formativa, quae ex sic permixtis se- 
minibus membra format, et configurat. 


CAPITULUS TERTIUS. 


De Potentia sensitiva, et quinque Sensibus exterioribus. 

Viso de potentia vegetabili, videamus de sensibili potentia. 
Haec autem potentia sensihilis dividitur, quoniam quaedam est 
apprehensiva, et quaedam motiva. Apprehensiva autem sensi- 
bilis dividitur in apprehensivam de foris, et in apprehensivam 
de intus. Apprehensiva de foris dividitur in quinque sensus 
exteriores. Horum autem distinctio secundum Philosophum 
accipienda est secundum illud, quod per se ad sensum per- 
tinet. Illud autem quod per se ad sensum pertinet, est objectum 
exterius, scilicet sensibile, & quo sensus natus est immutari. 
Und6 secundum diversitatem immutationum sensus ab exte- 
riori sensibili, accipiuntur isti quinque sensus. Est autem 
duplex immutatio. Una, inquantum forma immutationis, vel 
similitudo formae accipitur in mutato secundum esse naturale, 
ut calor in calefacto. Alia est spiritualis immutatio, scilicet 
ouando similitudo immutantis recipitur in immutato secun- 
aum esse spirituale, ut similitudo coloris in pupilla, quae non 
fit per haec colorata. Spiritualis autem immutatio essentialis 
est sensui, quia sine illa non est sensus : propter quod natu- 
ralia corpora non sentiunt, licet immutentur naturaliter, quia 
non immutantur spiritualiter. Est ergo aliquis sensus, in quo 
invenitur immutatio spiritualis solum, ut in visu. In quibus- 
dam autem cum immutatione spirituali invenitur immutatio 
naturalis : hoc autem potest esse vel ex parte organi, vel ex 
parte objecti. Ex parte objecti potest esse immutatio naturalis 
dupliciter, vel secundum sonum, ut patet in auditu, cujus 
objectum est sonus, qui causatur ex percussione, et aeris com- 
motione. Alio modo potest contingere immutatio ex parte ob- 
jecti secundum alterationem, ut patet in olfactu, cujus ob- 
jectum est odor, qui causatur eo quhd calidum alterat corpus 
ad hoc, quod spiret odorem, cujus signum est, qu6d odor ma- 
gis sentitur in aestate. Alio modo potest esse immutatio natu- 
ralis ex parte organi, et hoc contingit in tactu, et gustu. Ma- 

nus enim tangens calidum calefit, et lingua humeclatur per 
humiditatem saporis. Horum autem duorum sensuum distine* 
tio ex hoc sumitur, quod licet sensus gustus comitetur sensum 
tactus in lingua, non tamen ubique. Vel possumus dicere, 
quod organum tactus immutatur primo et per se a qualitate, 
quae objicitur sibi proprie, sed organum gustus ab illa qua? 

S raearabula est illi, unde lingua non fit dulcis, vel amara, sed 
umectosa, vel sicca. Visus sic definitur a Damasceno lib*. 2, 
cap. <8. Visus est primus sensus, cujus organa sunt, qui ex 
cerebro progrediuntur nervi et oculi, et sentit secundum ratio- 
nem primam coloris, dignoscit autem et cum colore coloratum 
corpus. Dicitur autem primus sensus non in constituendo ani- 
mal, quia sic tactus est primus sensus, ut dicitur 2. de anima, 
sed in apprehendendo, ei etiam quia prior est dignitate. Unde 
patet, quod organum proximum et extrinsecum visus sunt 
oculi : primum autem et intrinsecum sunt nervi visuales, istius 
autem objectum est color. Auditus est vis ordinata in nervis 
mollibus a cerebro procedentibus ad apprehendendum suum 
causatum ex aeris commotione constricti inter percutiens et 
percussum. Objectum autem auditus est sonus, qui habet im- 
mutare auditum per hoc, quod habet tangere aerem quietum 
collectum iu concavitate- nervi auditus. Olfactus est vis ordi- 
nata in anteriori parte cerebri, cujus organi sunt nares, et 
duae mollities similes captibus mamillarum, per quas remittit 
ad cerebrum odorem sibi oblatum ab aere, cui hujusmodi odor 
permiscetur. Gustus est vis ordinata in nervo expanso supra 
corpus linguae, ad apprehendendum diversos sapores resolutos 
ex corporibus contingentibus ipsam. Tactus est vis diffusa per 
ossa, carnem, et cutem, per quem apprehenditur calor, frigus, 
humiditas, siccitas, durities, et mollities, asperitas et levitas. 
De unitate tactus dicit Philosophus 2. de anima, quod est mus 
in genere, et dividitur in multos secundum speciem, et ideo 
plurium contrarietatum est. Tamen potest dici unus, quia et- 
si sit plurium contrarietatum, omnes tamen continentur sub 
una contrarietate nobis ignota et innominata, sicut autem est 
in visu, quod unum habet organum publicum extra, scilicet 
pupillam, et aliud intra, in quo fit judicium, sicut vult Philo- 
sophus in libro de sensu et sensato, ita est et in tactu, quia 
organum in quo fit apprehensio, est caro et quaelibet pars 
secundum aequalitatem mixta* Illud autem in quo ultimo fit 
judicium , est nervus interior, et cerebrum , qu6d licet sit de 
se insensibile, est tamen principium sentiendi ipsi nervo. Est 
autem caro in tactu et organum, et medium, sed ratione di- 
versorum : quia ratione aequalitatis commixtionis, quae est in 
potentia respectu cujuslibet excellentiae qualitatum, est orga- 
num : ratione vero aequalitatis commixtionis consimilis exis- 
tentis in ea, est medium illud deferens* 

De quatuor potentiis sensitivis interioribus secundiim earum naturas. 

Viso de virtute sensitiva apprehensiva de foris, videndum est 
de apprehensiva deintus. Cum enim natura non deficiat in ne- 
cessariis, ut dicitur 3. de anima, tot potentias et operationes 
oportet esse in animali , quot requiruntur ad vitam animalis 
perfecti. Requiritur autem ad vitam animalis perfecti, ut non 
solum apprehendat rem cum actu est praesens, sed etiam cum 
actu est absens : quia cum non habeat omnia necessaria sibi 
conjuncta, oportet quod moveatur ad distantiam. Cum autem 
moveatur per apprehensionem, non posset moveri ad rem dis- 
tantem et absentem, nisi rem absentem apprehenderet. 

Cum ergo per sensus exteriores apprehendat rem solum 
quantdm ad sui praesentiam, necesse habuit habere virtutem 
sensitivam, per quam rem absentem apprehenderet, et ejus 
speciem retineret: Sicut ergo sensus proprii, et sensus com- 
munis ordinantur ad apprehensionem formarum sensibilium in 
rei praesentia, sic et aliae vires in rei absentia. Istae autem vi* 
res appreh nsivae sunt quinque sensus secundum Avicen. Sed 
quatuor secundum Averroim. Prima est sensus communis, se* 
eunda est phantasia, tertia imaginativa, quarta aestimativa, 
seu cogi tativa, quinta memorativa : secundum autem Averroim 
phantasia et imaginativa sunt eadem potentia. Verius tamen 
dicitur, quod sunt quatuor : sensus communis secundum Avie. 
Est virtus cui redduntur omnia sensata. Est ergo sensus com- 
munis a quo omnessensus proprii derivantur, et ad quem omnis 
impressio eorum renuntiatur, et in quo omnes conjunguntur, 
^jusenim organum est prima concavitas cerebri, & quo nervi 
sensuum particularium oriuntur, et hinc est quod quantum ad 
distinctionem spiritfis animalis, sensus proprii derivantur a 
communi : quantum vero ad apprehensionem et renuntiationem 
sensfis communis fit in actu per proprios, quia nihil apprehen- 
deret nisi per hoc, quod sensus proprii redeunt ad ipsum cum 
suis lucris, ut dicit Avie. Ista autem potentia est animali ne- 
cessaria propter tria, quse habet facere sensus communis. Pri- 
mum est, quod habet apprehendere omnia sensata communia, 
quas sensus proprius non apprehendit. Non enim sensus pro- 
prius primo et per se apprehendit figuram, vel motum, sed 
' quasi per accidens; sensus autem communis per se apprehen- 
dit sensibilia communia, quas sunt quinque secundum Philo- 
sophum 2. de anima, scilicet motus, quies, magnitudo, figura, 
numerus. Est enim triplex sensibile, ut ibidem dicit Philoso- 
phus. Unum est proprium, qudd scilicet non contingit alio 

sensu sentiri , et circa quod non contingit sensum proprium 
errare, ut visus circa colorem, auditus circa sonum. 

Aliud est commune, quod dividitur in quinque , ut dictum 
est, quae per se respondent sensui communi. Tertium dicitur 
sensibile per accidens, ut album, quod est Darii filius, quia 
album sentitur per se, cui accidit Darii filium esse. Secundus 
actus sensds communis est apprehendere plura sensibilia pro- 
pria, quod non potest aliquis sensus proprius. Non enim potest 
animal judicare album esse dulce, vel non esse, vel ponere 
diversitatem inter sensata propria, nisi sit aliquis sensus qui 
cognoscat omnia sensata propria, et hic est sensus communis. 
Tertius verd actus est sentire actus propriorum sensuum , ut 
cum sentio me videre. Non enim potest hoc sensus proprius, 4 
ut probatur 2. de anima, quia unius sensus proprii unum est 
objectum. Undd cum actus et objectum vistis scilicet color sint 
duo cognoscibilia, judicium utriusque non pertinet ad unum 
sensum proprium. Secunda vis interior est phantasia, quae est 
motus factus a sensu secundum actum, ut dicitur 3. de anima, 
quia phantasia est potentia mota & specie sensibili , per quam 
et sensus proprius et sensus communis fit in actu. Non solum 
autem movetur ab illa specie, sed etiam ipsam in absentia rei 
retinet, quam sensus communis recipit. Recipere autem et 
retinere in corporibus reducuntur ad diversa principia. Nam 
humidum bene recipit, et male retinet. Siccum vero e contrario 
bene retinet , et male recipit. Cum ergo potentia sensitiva sit 
actfis organi corporalis, oportet esse aiiam potentiam, quae re- 
cipit species sensibilium, et quae conservat, et hujus organum 
est post organum sensus communis in parte cerebri , quae sic 
non abundat humido, sicut prima pars cerebri , in qua situm 
est organum senstis communis, et ideo melius potest re- 
tinere formas sensibiles re absente. Tertia vis sensitiva est 
aestimativa, et hujus necessitas sic patet. Animal enim non 
solum movetur propter delectabile et contristabile secundum 
sensum , quia sic non esset necesse ponere in eo nisi appre- 
hensionem et retentionem formarum , in quibus sensus delec- 
tatur, vel horret: sed aliquando fugit, vel quaerit aliqua 
propter diversas alias commoditates, vel utilitates, et nocu- 
menta, sicut ovis fugit lupum non propter indecentiam coloris, 
vel figurae , sed quasi inimicum suae naturae. Similiter avis 
colligit paleam, non quia delectat sensum, sed quia utilis est 
ad nidificandum. Oportet ergo ponere in animali aliquod prin- 
cipium perceptionis hujusmodi intentionum aliud quam phan- 
tasiam, cujus immutatio est a forma sensibili, non autem 
perceptio hujusmodi intentionum. Et hujus modi virtus est 
aestimativa, quae estapprehensiva intentionum quae per sensum 
non accipiuntur. Unde Algazel dicit : jEstimativa est virtus 
apprehendens de sensato quod non est sensatum, sicut ovis 

inimicitias lupi. Ilocenim non facft per oculum, sed per aliam 
virtutem quae est in brutis hoc quod est intellectus in homini- 
bus : sicut enim aliquis cognoscit per intellectum , quod non 
cognoscit per sensum, licet non cognoscat nisi accipiendo a 
sensu , ita aestimativa , licet modo inferiori. Organum autem 
hujus potentiae ponitur in brutis in posteriori parte mediae par- 
tis cerebri. In hominibus autem ejus organum ponitur media 
cellula cerebri, quae syllogistica appellatur. Unde licet quan- 
tum ad formas sensibiles non sit differentia inter hominem et 
alia animalia, eo quod fiunt per infusionem a sensibilibus 
exterioribus, tamen quantum ad intentiones est differentia 
aliqua, sicut aliqua animalia percipiunt hujusmodi intentiones, 
quae sunt bonum , et conveniens, et nocivum solo instinctu 
naturali; homo autem ultra hoc per quamdam collationem. Et 
ideo quae in aliis animalibus dicitur aestimativa naturalis, in 
homine dicitur cogitativa, quae per quamdam collationem hu- 
jusmodi intentiones adinvenit , quae esse ratio particularis 
dicitur, quia scilicet est collativa intentionum individualium, 
sicut ratio universalis intentionum universalium. Avie, vero 
posuit unam potentiam inter aestimativam et phantasiam, cujus 
sit componere et dividere inter formas imaginatas, sicut cum 
ex forma auri imaginati et montis componimus unam formam 
montis aurei , quam nunquam vidimus. 

Sed quia hanc operationem non vidimus nisi in hominibus, 
non debemus propter hoc ponere novam potentiam sensitivam. 
Ad hoc enim sufficit in homine virtus imaginaliva, vel phan- 
tasia, ut dicit Averrois in lib. sup de sensu et sensato. Quarta 
vis sensitiva interior est memorativa, vel memoria. Est autem 
memoria secundum Algazelem, vis conservatrix harum inten- 
tionum quas apprehendit aestimativa, et ideo est arca inten- 
tionum, sicut phantasia, vel imaginativa est conservatrix 
formarum et arca illarum, et istae intentiones non sunt sensata?, 
sed a sensibus elicitae. Organum autem hujus potentiae est in 
posteriori concavitate cerebri. Und& Avie. 6. de naturalibus, 
vis memoralis est quae ordinata in posteriori concavitate cere- 
bri, continens quod apprehendit vis aestimationis de intentio- 
nibus non sensatis singularium et sensibilium. Differenter est 
autem in hominibus et in brutis , quia in brutis memoria sola 
proprie : reminiscentia autem minus proprii : quia secundum 
Avicennam et Algazelem in brutis instinctus naturae est loco 
inquisitionis, ut per propriam intentionem veniat in propriam 
illius formam sensibilem, et ex forma sensibili et propria ima- 
ginatione in rem, a qua est accepta in praeterito : et sic bruta 
observant tempus vindictae, et memorantur injuriarum, et be- 
neficiorum, et ista recordatio subita esty In hominibus vero non 
solum est memoria, sed etiam reminiscentia , quae fit per 
quamdam collationem intentionum individualium praeviarum 

ad formas syllogistici discufrendo usque ad ultimi quaesitum. 
Istam autem excellentiam non habent in homine aestimativa efc 
memorativa per id, quod est proprium parti sensitivae, sed per 
affinitatem et propinquitatem ad rationem universalem per 
quamdam influentiam, semper enim virtus inferior fortificatur 
ex conjunctione sui cum virtute superiori, eo qu6d supremum 
naturae inferioris attingit infimum naturae superioris, ut dicit 
Dionys. His visis patet quomodo est excellentia in potentiis ani- 
mae sensitivae. Sensus enim proprius non potest apprehendere 
sensata communia primo et per se, sed quasi per accidens : 
sensus autem communis potest. Item , sensus proprius non 
potest apprehendere nisi unum sensatum , sensus vero com- 
munis plura. Item, sensus propriu9non potest actum proprium 
cognoscere, quod facit sensus communis. Item, sensus com- 
munis non potest aliquid apprehendere, nisi ad praesentiam 
rei extra : phantasia autem formam rei retinet re absente. 
Item phantasia non potest apprehendere nec retinere, nisi 
formas a sensibilibus acceptas. ./Estimativa autem potest in- 
tentiones circa hujusmodi formas apprehendere. AEstimativa 
ver6 , licet possit hujusmodi intentiones apprehendere, non 
tamen retinere, quod habet memorativa, et ultra hoc non 

S otest virtus sensitiva formam rei apprehendere, et abstFa- 
ere a conditionibus materialibus, ideo semper forma ap- 
prehensa a sensu exteriori sine interiori est particularis. 


CAPITULUS QUINTUS. 

De Virtute animalis motiva sensitiva. 

Viso de virtute sensitiva apprehensiva, videndum est de vir- 
tute motiva. Motiva autem sensitiva dividitur, quia quaedam 
est naturalis, quaedam animalis. Naturalis est quae non manet 
per apprehensionem, nec est subjecta imperio rationis, et ta- 
lis est virtus vitalis , ert pulsativa quae movet arterias et cor 
secundum dilatationem et constrictionem. Et hujusmodi est 
in corde sicut in proprio organo : und6 solum habet esse in 
animalibus perfectis pulmonem et cor habentibus. Et haec vis 
per spirationem et respirationem est principium contempe- 
randi Galorem cordis et corporis. Motiva animalis est, quae 
movet per apprehensionem , et haec dividitur, quia quaedam 
movet per modum dirigentis, quaedam per modum imperantis, 
quaedam per modum exsequentis. Motivae per modum dirigentis 
sunt phantasia et aestimativa , inquantum appetitui ostendunt 
formam , vel intentionem convenientem , vel disconvenientem. 

Phantasia enim movet ostendendo formas sensibiles , aesti- 

mativa ostendendo intentiones : moti vae autem imperantes et 
facientes motum, acut concupiscibilis et irascibilis, quae sunt 
partes appetitas sensitivi. Concupiscibilis enim est vis impe- 
rans motum, ut appropinquetur ad ea quae putantur neces- 
saria, vel utilia, et hoc appetitu delectandi. Irascibilis est vis 
imperans motum ad repellendum id quod putatur nocivum, 
re\ corrumpens, et hoc appetitu vindicandi, aut vincendi. Vis 
exsequens motum istum est vis exterior, quae diffusa est in 
musculis, et lacertis et nervis membrorum. 

Advertendum tamen est, qu6d sensibilitas et sensualitas 
differunt, quia sensibilitas comprehendit omnes vires sensiti- 
vas tam apprehensivas quam appetitivas : Sensualitas autem 
dicit proprie partem animae sensibilis, perquam est motus ad 
prosequendum, vel fugiendum quod apparet consentaneum, 
vel dissentaneum voluptati animalis, et hoc est secundum or- 
dinem ad imperium rationis. Unde sensualitas lic6t prpeexigat 
vires sensitivas apprehensivas quasi praeambulas, tamen ad 
essentiam ejus non pertinent, sed appetitus sensitivus. ^Esti- 
mativa etiam valde propinqua est sensualitati, quia sibi con- 
finis est, quia sensualitas dicit ordinem quemdam ad rationem. 
Ex quo patet , quod in brutis non est sensualitas vocans ad 
peccatum, sed in solis hominibus, in quibus propter ordinem 
ejus ad rationem, est porta corruptionis, et janua culpae. 


CAPITULUS SEXTUS. 

De Potentia intellectiva. 

Viso de potentia vegetativa, et sensitiva, dicendum est de 
intellectiva. Potentia autem haec prima sui divisione dividitur 
in apprehensivam, et motivam vel appetitivam. Hae dum po- 
tentiae solum inveniuntur in substantiis spiritualibus, et intel- 
lectualibus, ut dicit commentator super II. Met. Ratio hujus 
divisionis est, quia quamlibet formam sequitur aliqua vari** 
inclinatio. Sicut ergo formam naturalem sequitur inclinatio, 
vel appetitus naturalis, et formam sensibilem sequitur appe- 
titus sensitivus : ita formam universalem, vel intellectualem 
apprehensam sequitur appetitus intellectualis, et quia appe- 
titus intellectualis sequitur apprehensionem, ided prius dicen- 
dum est de apprehensivis, quam de appetitivis. Ad apprehen- 
sionem intellectualem duo principia sunt necessaria, scilicet 
intellectus, quo est omnia facere, id est intellectus agens : et 
intellectus quo est omnia fieri id est intellectus possibilis, ut 
dicitur 3. de Anima. Sicut enim in qualibet natura sunt prin- 
cipia sufficientia ad generationem propriam, vel operationem, 

ita in anima. Per unam autem et eamdem potentiam non po- 
test actus intelligendi expleri, quia animaunihil intelligit nisi 
informetur specie, ad quam est in potenti, sicut pupilla ad 
colores. Per illam potentiam autem per quam recipit, non po- 
test educi in actum, sed oportet quod educatur in actum per 
aliud, quod est actu et respectu intellectus possibilis, et res- 
. pectu speciei intelligibilis. Cum autem species non recipiatur 
in intellectu possibili nisi depuretur a sensibilibus materiali- 
bus, et hoc non possit fieri nisi per id quod est actu immate- 
riale, patet qudd oportet ponere ultra intellectum possibilem 
intellectum agentem in anima, ita quod anima per aliam po- 
tentiam est in potentia, et per aliam est in actu respectu spe- 
cierum intelligibilium, sicut videmus quod ignis quando agit 
in aquam, agit in eam per caliditatem quam habet actu, et 
patitur ab aqua per frigiditatem quam habet in potentia, 
et aqua habet eam actu : ita anima quia actu est immate- 
rialis, est in actu respectu speciei immaterialis, et in po- 
tentia respectu speciei materialis, et cum vult potest eam actu 
facere, et hoc per intellectum agentem. Est autem in potentia 
respectu speciei, inquantum non habet eam actu, et in tantum 
potest ab ea pati : ex quo patet quae sit operatio intellectus 
agentis, quia abstrahere species a materia, et a sensibilibus 
materialibus. Ista autem abstractio non est intelligenda secun- 
dum rem, sed secundum rationem. Sicut enim videmus in po- 
tentiis sensitivis, quod licet aliqua sint conjuncta secundum 
rem, tamen illorum sic conjunctorum visus, vel alius sensus 
potest unum apprehendere altero non apprehenso, ut visus 
apprehendit colorem pomi, qui tamen saporem colori con- 
junctum non apprehendit, sic multo fortius potest esse in po- 
tentia intellectiva : quia licet principia speciei, vel generis 
nunquam sint nisi in individuis, tamen potest apprehendi 
unum non apprehenso altero, und6 potest apprehendi animal 
sine homine, asino, et aliis speciebus : et potest apprehendi 
homo non apprehenso Socrate, .vel Platone: et caro, el ossa, et 
anima non apprehensis his carnibus, et ossibus, et sic semper 
intellectus formas abstractas id est superiora sine inferioribus 
intelligit. 

Nec tamen falsd intelligit intellectus, quia non judicat hoc 
esse sine hoc, sed apprehendit et judicat de uno non judicando 
de altero. Objectum autem quod requiritur ad intelligendum, 
est phantasma et similitudo rei particularis, quae est in organo 
phantasiae. Und6 sicut visio corporalis completur per tria, sci- 
licet per colorem visui objectum, per visum recipientem simi- 
litudinem coloris, per actum lucis super colorem irradiantis, 
et de potentia visibili actu visibile facientis : ita intelligere fit 
per intellectum possibilem ut recipientem similitudinem phan- 
tasmatis, et per operationem intellectus agentis speciem im- 

materialem a phantasmate abstrahentis, et per ipsum phantas- 
ma suam similitudinem in intellectum possibilem imprimentis 
advertendum tamen, quod phantasma non intelligitur sicut 
color videtur, sed pro tanto dicitur objectum intellectffs, quia 
suam operationem non exercet sine phantasmate. 

Proprium autem objectum ipsius intellectils possibilis, est 
qu6d quid est, iS est quidditas ipsius rei, ut dicitur 3. de anima. 
Sicut enim est gradus in potentiis, ita in objectis : quia sicut 
sensus exterior non tantum potest, quantum sensus interior, 
nec interior sicut intellectus : ita objectum sensils exterioris 
quae sunt qualitates de tertia specie qualitatis scilicet possibiles 
qualitates, non est ita altum sicut proprium objectum sensils 
interioris, scilicet sensus communis phantasiae et imaginativae, 
quod est quantitas quae immediate adhaeret substantiae. 

Omnia autem ista excellit substantia rei, quia sicut qualitas 
non potest esse sine quantitate, itanec utraque sine substantia. 
Substantia ergo rei est id quod intellectus intelligit. Similitudo 
autem illius rei quae est in anima, est illud quod formaliter 
intellectus rem extra intelligit. Phantasma autem est illud quo 
quasi effective intelligit in acquirendo scientiam. Intellectus 
autem agens est qui omnia illa actu agit, et facit. Intellectus 
vero possibilis est qui speciem recipit, et actum intelligendi 
elicit, et sic solus intellectus possibilis est, qui est subjectum 
scientiae maxime acquisitae. Intellectus autem agens est qui 
nihil recipit, sed est potentia animae, quo omnia facit actu 
intelligibilia, qua per naturam suam sunt potentia solum intel- ’ 
ligibilia, cum habeant materiam quae intellectum impedit, 
quia unumquodque intelligitur inquantum habet esse immate- 
riale. Intellectus autem possibilis, cujus solius est recipere 
speciem intelligibilem, quadrupliciter potest considerari. Uno 
modo, secundum quod est omnino in potentia ad scientiam, 
et sic est ante intelligere : et hoc modo appellatur a Philosopho 
materialis id est, potentialis quasi nullo modo actu. 

. Secundo modo potest considerari, ut habet aliquam dispo- 
sitionem ad scientiam, sed incompletam, ut cum habet princi- 
pia per se nota alicujus scienti® : et sic appellatur intellectus 
dispositus. Tertio modo potest considerari prout habet habitum 
scienti®, non tamen utitur habitu : et sic appellalur intellectus 
perfectus in habitu. Quarto modo secundum quod actu consi- 
derat secundum habitum : et sic dicitur intellectus adeptus in 
actu, et de isto intellectu volunt quidam intelligi illud verbum 
Philosophi in 3. de anima, quod intellectus non quandoque 
intelligit , quandoque non , sed semper. Iste autem intel- 
lectus possibilis licet secundum diversas ejus perfectiones 
et operationes diversimode nominetur, non tamen potest aliquo 
modo multiplicari secundum substantiam potenti®, cujus ratio 
est, quia, ut dictum est, potentia non diversificatur nisi secun- 
T. III. 

dum diversam rationem objecti. Nunc autem sic est, quod 
quando potentia aliqua ordinatur ad aliquod objectum sub ra- 
tione universali objecti, non diversificatur potentia illasecun- 
dum diversitatem particularium differentiarum objecti. 

Unde visus, quia respicit colorem sub universali ratione 
coloris, non diversilicatur secundum diversitatem albi et nigri, 
quia nec album, nec nigrum considerat, nisi mquantum colo-^ 
ratum. Cum autem intellectus possibilis sit quo est omnia 
fieri, ut dicitur 3. de anima, respicit objectum suum sub ra- 
tione communi entis, et ideo secundum nullam differentiam 
entis potest diversificari potentia intellectiva apprehensiva. 
Respectu tamen istius objecti diversificatur intellectus agens, 
et intellectus possibilis, quia respectu objecti ejusdem oportet 
esse aliam potentiam activam., et aliam passivam, ut dictum 
est. Ex hoc patet, quod idem sit intellectus speculativus et 
practicus, cujus ratio est, quia illud quod accidentaliter habet 
se ad rationem objecti , quam respicit aliqua potentia non 
diversificat potentiam : quia enim accidit colorato, qubd sit 
magnum, aut parvum, homo, vel asinus, ideo omnia ista per 
unam potentiam visivam apprehenduntur. Constat autem qudd 
accidit apprehenso per intellectum , quod ordinatur ad opus, 

* vel non ordinetur : undfc cum secundum hoc differant intel- 
lectus speculativus et practicus, quia finis speculativi est sola 
veritas, practici vero opus, ut dicitur 2. Metaph. manifestum 
est, quod sunt una potentia, quod aperte vult Philosophus 3, 
de anima, ubi dicit, quod intellectus speculativus extensione, 
scilicet apprehensi ad opus fit praticus , ex quo patet , quod 
solo line differunt. 

Ex hoc etiam apparet, quod intellectus et intelligentia non 
sunt diversae potentiae , sed differunt secundum quod intelli- 
gentia accipitur a Philosopho, non quidem sicut pot entia a 
potentia, sed sicut actus a potentia. Intelligentia enim est actus 
ipsius intellectus, qui est intelligentia, juxta illud Philosophi 3. 
de anima. Indivisibilium intelligentia est, in quibus non est 
falsum. Intelligentia tamen aliquando a philosophis accipitur 
pro natura, vel substantia separata, quae intelligentia dicitur, 
quia semper intelligit. 

Intellectus autem a ratione differre non potest, quod patet 
si eorum actus diligenter consideretur. Intelligere est veritatem 
simplici intuitu considerare. Ratiocinari autem est de uno 
intellecto ad aliud procedere ad veritatem inlelligibilem cognos- 
cendam, unde ratio incipit semper ab intellectu, et ad intel- 
lectum terminatur. Unde patet, quod ratiocinari et intelligere 
differunt, sicut moveri, et quiescere. Constat autem secundum 
Philosophum 2. coeli et mundi, qubd per eamdem potentiam 
movetur aliquid ad locum et quiescit in loco in corporalibus, 
ergo multo fortius in spiritualibus per unam et eamdem poten- 

tiam ratiocinamur, et intelligimus, veritatem inquirimus, et 
inveniam intelligimus. Ratio etiam superior et inferior diversae 
potentiae esse non possunt, quia ratio inferior ex hoc dicitur, 
quod rebus inferioribus intendit, ratio superior, quia superio- 
ribus. Superioribus autem intendere potest dupliciter, uno 
modo speculando ea in seipsis : alio modo accipiendo ex ipsis 
regulas inferiorum agendorum. Ista autem duo objecta, sci li- 
cet temporalia et aeterna , comparantur ad cognitionem nos- 
tram dupliciter. Uno modo, secundum viam invpntionis, et sic 
temporales sunt nobis via deveniendi in aeterna , juxta illud 
Rom. 2. cap. Invisibilia Dei qvx per ea facta sunt , intellecta 
conspiciuntur. Alio modo, perviam resolutionis et judicii, et 
sic per rationes aeternorum temporalia disponimus. Nunc autem 
sic est, qubd licet medium, et illud ad quod per medium deve- 
nitur , possint ad diversos habitus pertinere , nunquam tamen 
ad diversas potentias, sed adeamdem : unde licet principia et 
conclusiones pertineant ad diversos habitus, quia principia ad 
habitum intellectos principiorum, conclusiones ad habitum 
scientiae conclusionum , tamen utraque pertinet ad eamdem 
potentiam. Ergo consideratio aeternorum, lic&tad alium habi- 
tum pertineat quam consideratio temporalium , quia illa ad 
sapiendam quae est de aeternis, ista ad scientiam quae de tem- 
poralibus, tamen oportet qu6d ad eamdem potentiam perti- 
neat utrorumque consideratio. Dicitur tamen pars superior et 
inferior, quia pars a partitione dicitur : ibi autem lic6t non «it 
partitio potentiarum , tamen partitio habituum et officiorum 
est ibi , et ideo dicuntur ab Augustino duae partes. 


CAPITULUS SEPTIMUS. 


De Voluntate et libero Arbitrio, qn6d snnt idem. 

Viso de apprehensiva intellectiva, videamus de motiva, vel 
appetitiva , quae dicitur voluntas. Voluntas autem est duplex 
Una naturalis, alia deliberativa. Potest enim voluntas moveri 
motu naturali , sicut aliae potentiae , et hoc ad salvationem 
naturae, et sic dicitur voluntas naturalis. Alio modo potest 
moveri ad aliquid , secundum quod abundat ab aliis in liber- 
tate, sequendo suum motorem, qui est intellectus, vel phan- 
tasm et sic est indeterminata respectu intelligibilium, unde sic 
est deliberativa. Nec tamen sunt diversae voluntates, sed una 
diversimode mota , vel movens seipsam. Ista autem voluntas 
per irasci bilem et concupiscibilem non dividitur, sicut appe- 
titus sensitivus, quia respicit bonum sub particulari ratione 
Doni, sicut et sensus particularem rationem boni apprehendit, 

ideo secundum particulares rationes bonorum diversificantur 
appetitus sensitivi. 

Concupiscibilis enim respicit propriam rationem boni , in- 
quantum est delectabile secundum sensum, et conveniens 
naturae. Irascibilis autem respicit particularem rationem boni, 
secundum quod est repulsivum et pugnativum ejus, quod in- 
fert nocumentum. Voluntas autem respicit bonum sub univer- 
sali ratione boni , et ideo non diversificantur in ea potentiae 
secundum diversas particularium bonorum rationes secundum 
concupiscibilem et irascibilem. Voluntas autem deliberativa 
et liberum arbitrium idem sunt. Non enim potest esse habitus, 
ut quidam dixerunt, quia per habitus nos habemus determi- 
nate ad passiones et actus bene, vel mate, ut dicitur 2. Ethi- 
corum. Liberum autem arbitrium indifferenter se habet ad 
bene agendum vel male, unde oportet dicere, qu6d sit poten- 
tia eadem, scilicet cum voluntate. 

Non tamen nominat voluntatem absolute, sed per compara- 
tionem ad rationem , inquantum scilicet manet in ea virtus 
rationis deliberantis : und6 sicut vel est voluntatis , absolute, 
ita eligere est liberi arbitrii, inquantum in ea manet virtus 
rationis. Licet autem sit potentia, tamen per actum suum 
aliquando nominatur, unde dicitur liberum arbitrium quasi 
liberum de ralione judicium. Facultas etiam dicitur, quia po- 
tentia est expedita ad operandum. Dicitur etiam habitus a 
Bernardo , non prout habitus dividitur contra potentiam, sed 
prout dicit aliquam habitudinem per quam aliquis eodem modo 
se habet ad actum, und6 breviter eodem modo comparatur 
liberum arbitrium ad voluntatem , sicut ratio ad intellectum : 
quia sicut ratio per discursum unius ad alterum cognoscit, 
quod intellectus simpliciter et absoluti facit, sic liberum arbi- 
trium est appetitus alicujus ad aliquid consequendum, und6 
est eorum quae sunt ad finem. Voluntas autem est appetitus 
rei absoluta : und6 dicitur esse ipsius finis , qui propter se 
appetitur. 


CAPITULUS OCTAVUS. 

In quibus Potentiis Animae est peccatam , et in quibus non. 

Viso de potentiis animae , videndum est in quibus potest 
esse peccatum, et in quibus non. Dicendum est ergo secundum 
Gregorium , quod omnis creatura nomine homo intelligitur , 
quia cum omni creatura habet aliquid commune. Habet enim 
esse cum lapidibus, vivere cum arboribus, sentire cum bes- 
tiis, intelligere cum angelis. Ratione ver6 qua homo habet 

esse, non convenit ei aliquis motus, quia sic motus conveniret 
omnibus entibus. Ratione vero qua vivit, sentit, et intelligit, 
convenit ei triplex motus, scilicet naturalis , animalis, et ra- 
tionalis. Motus autem naturalis est secundum necessariam 
inclinationem praeter alicujus delectabilis apprehensionem : 
et quia ubi necessaria est inclinatio, ibi nulla subjectio, vel 
obedientia ad rationem , ideo motus naturalis in homine sicut 
est motus nutritivae, augmentativae , generativae, secundum 
quod sequuntur naturae necessitatem , et antecedunt appre- 
hensionem, non possunt esse subjectum peccati, eo quod 
peccatum aliquo modo est voluntarium et rationi subjectum, 
unde in actibus partis vegetativae non potest esse peccatum. 
Motus vero animalis sequitur delectabilis apprehensionem, et 
habet esse in appetitu sensitivo, qui est rationalis per partici- 
pationem, unde dicit Philosophus 1. Ethic. in fine. Est itaque 
aliquo modo obedibile rationi , etsi non simpliciter propter 
corruptionem et infectionem. Und6 quia peccatum est actus 
moralis et ordinatus, potest esse in illa potentia, quae subjacet 
aliquo modo principio morali, id est voluntati, quia tamen 
actus isti , vel motus animales non omnino subsunt imperio 
voluntatis , quia non eliciuntur, nec imperantur & voluntate 
sicut motus deliberationem sumentes, sed solum permittuntur 
& ratione et voluntate, ideo licet habeant rationem peccati, 
tamen incompleti, quod est peccatum veniale, non autem com- 
pleti, quod est mortale. Quia ergo peccatum attribuitur, ut 
subjecto potentiae, quae ipsum elicit, vel est principium ejus, 
ideo in sensualitate quae nominat appetitum -sensitivum in 
bomine, ut dictum est in distinctione potentiarum animae, 
potest esse peccatum veniale, tanquam in subjecto, non 
autem peccatum mortale. Motus autem rationalis est qui est 
secundum rationem liberam , per quam debet actus ordinari 
in debitum finem. Und6 si deordinetur a debito fine , habet 
actus rationem peccati , cum rationis sit actum suum ordi- 
nare. Ratio autem habet duplicem actum, unum secundum se, 
per comparationem ad objectum suum , quod est cognoscere 
aliquod proprium verum , qui est tunc inordinatus, quando 
ratio non recte se habet circa ea ad quae tenetur et debet, et 
sic inordinatio causatur ex ignorantia. Alium actum habet 
ratio, inquantum est directiva humanorum actuum, et iste 
actus est imperare, vel coercere vires inferiores, et per istum 
actum peccat, quando imperat quod non debet imperare, vel 
non coercet quod debet coercere. Nec contra istud est, quod 
peccatum dicitur esse in voluntate. Ratio enim quodammodo 
praecedit voluntatem , quodammodo voluntas rationem : quia 
ratio dirigit voluntatem , et voluntas movet rationem , et ideo 
motus voluntatis dicitur rationalis , et motus rationis volun- 
tarius. In ratione etiam superiori potest esse peccatum , tam 

mortale, quam veniale. Ratio enim superior habet fieri in 
objectum proprium , et in objecta virium inferiorum. 

In objecta virium inferiorum non fertur, nisi in consulendo 
eis leges aeternas, et ideo in ea fertur per modum deliberatio- 
nis, unde si objectum virium interiorum est de genere suo 
mortale peccatum, actus etiam mottis superioris rationis est 
mortale peccatum. Si autem sit in genere peccati venialis , 
erit veniale , ut patet cum quis consentit in verbum otiosum. 
Circa proprium autem objectum habet ratio superior dupli- 
cem motum , unum scilicet simplicem intuitum sui objecti , 
et iste motus potest esse subitus circa divina et inordinatus : 
et quia inordinatio subii® sin6 deliberatione non est peccatum 
mortale, ideo (alis actus est peccatum veniale, ut subitus 
motus infidelitatis, quamvis infidelitas sit peccatum mortale. 
Alius est actus superioris rationis circa objectum proprium 
per deliberationem , ut cum occurrit motus infidelitatis de 
resurreclione mortuorum , et statim occurrat resurrectionem 
mortuorum, a lege Dei traditam : Si post conscientiam legis 
habeat motum infidelitatis, tunc ille motus deliberatus est, et 
est peccatum infidelitatis completum , et mortale. Et sic pa- 
tet * quod ratio inferior potest peccare venialiter, et mortali- 
ter, sed non sine consensu vel negligentia superioris. Ratio verd 
superior, quandoque venialiter, quandoqne mortaliter, et in 
comparatione ad objecta virium inferiorum, et in comparatione 
ad objectum proprium. Ipsa autem voluntas maxime subjectum 
peccati habet esse, quia nullus actus est peccatum, nisi aliquo 
modo sit voluntarius, sicut actus animae ipsius voluntatis, curri 
nullus actus sit ita proprie bonus, vel malus bonitate, vel mali- 
tia morali , sicut actus voluntatis. Et quia actus voluntatis non 
transit in exteriorem materiam , sed manet in agente : cujus 
est perfectior, ideo talis actus est in voluntate sicut in sub- 
jecto. Unde et in voluntate completissimi habet esse pecca- 
tum, et in aliis potentiis secundum quod voluntati subduntur, 
ut visum est. 

Explicit opusculum quadragesimum tertium Divi Thomae 
Aquinatis , de potentiis animae. 


OPUSCULUM 

DE DIFFERENTIA DIVINI VERBI ET HUMANI. 

Ad intellectum hujus nominis , quod dicitur verbum, scien- 
dum est secundum Philosophum, qudd ea quae sunt in voce* 
sunt signa earum quae sunt in anima passionum. Consuetum 

autem est in scripturis , qu6d res significatae sortiuntur voca- 
bula signorum, et e contrario , sicut illud : Petra autem erat 
Christus. De necessitate ergo sequitur, quod illud intrinsecum 
animae nostrae , quod significatur voce exteriori cum verbo 
nostro , verbum vocetur. Utrum autem prius conveniat nomen 
verbi rei exteriori voce prolatae, vel ipsi conceptui animae in- 
teriori , nihil refert ad praesens. Planum tamen est, quod illud 
quod significatur interius in anima existens, prius est quam 
ipsum verbum voce prolatum , ut pote causa ejus existens. Si 
vero volumus scire quid est interius verbum in anima nostra, 
videamus quid significet verbum , quad exteriori voce profer- 
tur. In intellectu autem tria sunt , scilicet ipsa potentia intel- 
lectas , species rei intellectae quae est forma ejus se habens ad 
ipsum intellectum sicut species coloris ad pupillam, et intel- 
Iigere, quod est operatio intellectus. Nullum vero istorum sig- 
nificatur verbo exteriori voce prolato : nam hoc nomen , la- 
pis, non significat substantiam intellectus, quia hoc non 
intendit dicere nominans : nec significat speciem , qua intel- 
lectus intelligit, cum nec sit 'haec intentiflppominantis : nec 
etiam significat ipsum intelligere, cum intemgere non sit actio 
progrediens ab intelligente ,"sed in ipso manens, verbum au- 
tem interius conceptum per modum egredientisse habet, quod 
testatur verbum exterius vocale , quod est ejus signum : illud 
enim egreditur a dicente vocaliter ad extra. Illud ergo pro* 
prie dicitur verbum interius, quod intelligens intelligendo 
format. Intellectus autem duo format secundum duas ejus 
operationes : nam secundum operationem suam, quae dicitur 
invisibilium intellicentia , format diffinitionem : Secundum 
vero operationem, qua componit et dividit, format enuncia- 
tionem , vel aliquid tale : et ideo illud sic formatum et expres« 
sum per operationem intellectus vel diffinientis , vel enun- 
ciantis exteriori verbo significat. Unde dicit Philos. 4. Meta- 
physicae. Ratio quam significat nomen, est definitio. Istud 
ergo sic formatum et«xpressum in anima dicitur verbum in» 
terius, et ideo comparatur ad intellectum non sicut quo intel- 
lectus intelligit , sed sicut in quo intelligit , quia in isto sic 
expresso et formato videt naturam rei intellectae. Ex his ergo 
duo possumus de verbo accipere, scilicet quOd verbum est 
semper aliquid procedens ab intellectu , et in intellectu exis- 
tens , et quod verbum est ratio et similitudo rei intellectae. Et 
si quidem eadem res sit intelligens et intellecta , tunc verbum 
est ratio et similitudo intellectits a quo procedit. Si autem 
aliud sit intellectus et intellectum , tunc verbum non est ratio 
intelligentis , sed rei intellectae : Sicut conceptio quam habet 
aliquis de lapide est similitudo lapidis tantum. 

Sed quando intellectus intelligit se , tunc tale verbum est 
ratio et similitudo intellectds. Et ideo Aug. ponit similitudi- 

nem Trinitatis in anima, secundum quod mens intelligit 
seipsam , non autem secundum quod intelligit alia. Palet ergo 
quod in qualibet re intellectuali, cui competit intelligere , 
necesse est ponere verbum : de ratione enim intelligendi est , 
quod intellectus intelllgendo aliquid formet : talis autem for- 
matio dicitur verbum. Natura ver6 intellectualis est natura 
humana , angelica , et divina , et ide6 est verbum huma- 
num, unde in Psal. 43. Dixit insipiens in corde suo, non est 
Deus, etc. Est et verbum Angeli. Zach. I. Dixit Angelus, etc. 
Est et verbum divinum. Genes. I. Dixit Deus, etc., de quo. 
Joan. I. In principio erat verbum, etc. Constat, qu6d non dixit 
hoc de verbo humano , fec angelico , quia utrumque istorum 
factum est, cum verbum non praecedat dicentem : hoc autem 
verbum , de quo Joannes loquitur, non est factum , sed omnia 
per ipsum facta sunt. Oportet ergo hoc de verbo divino intei- 
ligi. Et sciendum est, quod verbum Dei, de quo loquitur Joan- 
nes , tres habet differentias ad verbum nostrum. 

Prima est secundum Augustinum, quia verbum nostrum est 
prius formabile ^iuam formatum : nam cum volo concipere 
rationem lapidis* portet quod ad ipsum verbum ratiocinando 
perveniam , et sic est in omnibus aliis quae a nobis intelligun- 
tur, nisi forte in primis principiis , quae cum sint naturaliter 
nota, absque discursu rationis statim intelliguntur,seu cognos- 
cuntur. Quamdiu ergo intellectus ratiocinando discurrit, huc 
illucque jactatur, necdum formatio perfecta est , nisi quando 
ipsam rationem rei perfecta conceperit , et tunc primo habet 
rationem verbi : et inde est quod in anima nostra est etiam, 
cogitatio, per quam significatur ipse discursus inquisitionis, 
et verbum quod est jam formatum per perfectam contempla- 
tionem veritatis : ideo perfecta contemplatio veritatis dicitur 
verbum. 

Sic ergo verbum nostrum prius est in potentia quam in 
actu. Sed verbum divinum semper est in actu : et ideo nomen 
cogitationis verbo Dei proprie non convenit. Dicit enim Au- 
gust. 3. de Trinitate. Ita dicitur illud verbum Dei, ut cogi- 
tando non dicatur, ne quid quasi volubile in Deo credatur. 
Et illud quod Anselmus dicit, qu6d dicere summo patri, nihil 
aliud est quam cogitando intueri , improprii dictum est. 
Secunda differentia est verbi nostri ad divinum, quia nostrum 
est imperfectum , sed verbum Dei est perfectissimum , quia 
nos non possumus omnia quae sunt in anima nostra uno verbo 
exprimere : et ideo oportet qu6d sint plura verba imperfecta, 
per quae divisim exprimamus omnia quae in scientia nostra 
sunt. 

In Deo autem non est sic. Cum enim ipse intelligat et seip- 
sum , et quidquid intelligit per essentiam suam, uno actu 
unicum verbum divinum expressivum est totius quod in Deo 

est non solum patris , sed etiam creaturarum , aliter esse im- 
perfectum. Und& dicit Augustin : Si aliquid minus esset in 
verbo quam in scientia continetur dicentis, esset verbum im- 
perfectum : sed constat quod divinum verbum est perfectissi- 
mum, ergo est tantum unum, und6 Job 33. : Semel loquitur 
Deus. Tertia differentia est quod verbum nostrum non est 
ejusdem naturae nobiscum, sed verbum divinum est ejusdem na- 
turae cum Deo, et subsistens in natura divina. Nam ratio intel- 
lectiva quam intellectus noster de aliquo reformat, habet esse 
in anima intelligibili tantum : intelligere autem animae non est 
idem cum esse naturali animae, qui anima non est sua opera- 
tio , et ideo verbum quod format intellectus noster, non est de 
essentia animae, sed est accidens ei. In Deo autem idem est 
intelligere et esse , et ideo verbum quod format intellectus 
divinus non est aliquod accidens , sed pertinens ad naturam 
ejus : und6 oportet qu6d sit subsistens, quia quidquid est in 
natura Dei , est Deus. Unde dicit Damasc. quod Dei verbum 
subsistens est , et in hypostasi ens, reliqua vero verba nostra, 
scilicet virtutes , sunt animae. Ex praemissis ergo tenendum 
est, quod proprii loquendo verbum semper dicitur persona- 
liter in divinis, cum non importet nisi quid expressum ab in- 
telligente. Patet etiam quod verbum in divinis est similitudo 
ejus a quo procedit: et quod est coaeternum ei a quo procedit, 
cCim non fuerit prius formabile quam formatum , sea semper 
in actu : et qu6a sit aequale patri, cum sit perfectum, et totius 
esse patris expressivum : et quod sit essentiale, et consub- 
stantiale patri , cum sit subsistens in natura ejus. Patet etiam 
qu6d cum in qualibet natura id quod procedit habens simili- 
tudinem et naturam ejus a quo procedit, vocetur filius et hoc 
fit in verbo, quod in Deo dicatur filius, et productio ejus dicitur 
generatio. 

Explicit Opusculum decimum tertium Divi Thomae Aqui- 
natis , de differentia verbi Divini et humani. 

Quoniam circa naturam verbi intellectus , sine quo imago 
Trinitatis non invenitur in homine expressa , multiplex diffi- 
cultas et prolixitas nimia animum involvit, ide6 summatim 
ejus naturam tradere intendimus, insuper et difficultates ipsum > 
tangentes simul manifestare. Sciendum est igitur primo, qu6d 
T. III. 9. 

verbum cum re dicta per verbum convenientiam habet majo- 
rem in natura sua quam cum dicente , licet in dicente sit ut 
in subjecto. Unumquodque enim ab illo naturam sortitur, a 
quo speciem accipit, et nomen sortitur, cum species sit tota 
natura rei. Verbum autem speciem accipit a re dicta , et non 
a dicente , nisi forte quando dicit se. Sicut verbum lapidis 
differt specie a verbo asini , verbum etiam dictum a diversis 
de eadem re, idem specie est. Et hujus ratio est, quia effec- 
tus quilibet magis convenit cum principio quo agens agit , 
quam cum agente cui solum assimilatur ratione ipsius prin- 
cipii : hoc enim est quod communicatur eflectui per actionem 
agentis. Similitudo autem rei dictae est principium quo Ver- 
bum Dei efficitur; quae etiam in verbo reperitur a dicente sibi 
communicata : et ideo ipsum verbum quandoque dicitur simi- 
litudo rei, quandoque verd verbum rei, ubicumque illa rei 
similitudo exprimitur sive in parte imaginativa, sicut phan- 
tasma Carthaginis est verbum Carthaginis, secundum Aug. 
sive in intellectu nostro , ubi perfecta ratio verbi invenitur, 
quod ad imaginem pertinet. 

In verbis enim quae in imaginativa sunt, non est ratio verbi 
expressa. Aliud namque est in ea unde similitudo exprimitur, 
et aliud in quo terminatur. Exprimitur enim a sensu , et ter- 
minatur in ipsa phantasia , cum phantasia sit motus laetus a 
sensu secundum actum , secundum Philos. in 3. de anima. Sed 
supra intellectum nihil est, in quo ab ipso aliquid exprimatur, 
et ideo non est aliud quod exprimit ab eo in quo exprimitur, 
sicut nec in Deo aliud est pater exprimens, et aliud in quo 
recipilur expressum. Sed ad hoc in intellectu nostro est detec- 
tus , quia aliud est quod exprimit , aliud ipsum verbum ex- 
pressum , quod in Deo non invenitur, et ideo Verbum Dei est 
Deus, intellectus autem noster verbum suum non est, neque 
etiam est suum dicere, quod est proxima causa verbi. Nasci- 
tur enim verbum nostrum ex notitia alicujus habiti apud me- 
moriam nostram, quae nihil aliud est in hoc loco, quam ipsa 
receptibilitas animae nostrae, in qua etiam tenet se : secundum 
August. etiam cum se non discernit , sed alia quae ab extra 
acquirit. 

Primus ergo processus in cognitione verbi est, cum intel- 
lectus accipit a memoria quod ab ea sibi offertur, non eain 
spolians quasi in ea nihil relinquens, sed similitudinem habiti 
in se assumens, et hoc est simile illi quod in memoria ha- 
betur : et ideo vocatur aliquando illud quod ab intellectu 
accipitur, verbum memoriae, sed adhuc non habet perfectam 
rationem verbi , haberet tamen si intellectus solum reciperet 
a memoria exprimente. Sed cum memoria non habeat actum 
aliquem , sed loeo actus solum tenet libere quasi parata ca- 
pienti a se : intellectus vero in lumine suo capit ea ., et adhuc 

perfectam rationem verbi non habet : in divinis vero pater cui 
respondet memoria ratione ordinis complete generat, quia 
pater id quod habet non soliim tenet ut memoria apud nos, 
sed quia est suppositum completum cujus est agere, ideo ge^ 
nerat filium (non enim in generatione ista praesupponitur 
aliquid quasi a patre accipiens, et aliud quasi acceptum). Sic 
apud nos intellectus accipit a memoria, et praesupponitur ge- 
nerationi. Ibi vero filius genera! ur a patre, sicut si totus in- 
tellectus noster es-et a nostra memoria , et non similitudo ista, 
vel ilia. Cum ergo intellectus informatus specie natus sit 
agere , terminus autem cujuslibet actionis est ejus objectum, 
objectum autem suum est quidditas aliqua , cujus specie in- 
formatur, quae non est principium operationis vel actionis nisi 
ex propria ratione illius cujus est species, objectum autem non 
adest ipsi animae illa specie informatae, cum objectum siCfcxtra 
in sua natura : actio autem animae non est ab extra, quia intel- 
ligere est motus ad animam , tum ex natura speciei quae in 
talem quidditatem ducit , tum ex natura intellectus , cujus 
actio non est ad extra , prima autem actio ejus per speciem 
est formatio sui objecti, quo formato intelligit, simul tamen 
tempore ipse format, et formatum est, et simul intelligit, 
quia ista non sunt motus de potentia ad actum , quia jam fac- 
tus est intellectus in actu per speciem, sed processus perfectus 
de actu in actum , ubi non requiritur aliqua species motds. 

Et quia ut dictum est, hujusmodi objectum in ipsa anima 
formatur, et non extra, ide6 erit in anima ut in subjecto: est 
enim similitudo rei extra. Qubd autem est in anima ut in sub- 

J ecto, efficitur in ea ut habitus : de perfecta autem ratione 
labitus est quando actui conjungitur. In hoc enim natura sua 
perficitur per lumen naturale inlellecttis , involvens speciem 
intelligibilem in quo, et sub quointelligatur. Idem enim lumen 
quod intellectus possibilis recipit cum specie ab agente, per 
actionem intellectus informati tali specie diffunditur, cum 
objectum formatur, et manet cum oojecto formato, et hoc 
hab et plenam rationem verbi , cum in eo quidditas rei intelli- 
gatur. Sic ut in principio actionis intellectus et species non 
sunt duo, sed unum est ipse intellectus et species illustrata , 
ita unum in fine relinquitur, similitudo scilicet perfecta, 
genita, et expressa ab intellectu, et hoc totum expressum est 
verbum, et est totum rei dictae expressivum , el totum in 
quo res exprimitur, et hoc intellectum principale, quia 
res non intelligitur nisi in eo. Est enim tanquam specu- 
lum, in quo res cernitur, sed non excedens id quod in eo cer- 
nitur. Efficitur enim opere naturae, ut in eo aliquid cerna- 
tur : natura autem non agit aliquid superflui, et ideo non 
excedit speculum h6c, idest, id quod in eo videtur. Verbum 
igitur cordis est ultimum quod potest intellectus in se operari. 

Ad ipsum enim in quo quidditas rei recipitur, immo quia ipse- 
metest quidditatis similitudo, terminatur intelligere. Sic enim 
habet rationem objecti intellectus; ut vero est per intellectum 
expressum ei conjungitur dicere, et sic ipsum idem verbum est 
effectus acttis intellecttis qui est formativus objecti , et ipsius 
dicere. Sed in hoc reperitur differentia quaedam : quod enim 
intelligitur potest esse in intellectu et manere in intellectu non 
intellectum actu : quod autem dicitur potest esse dictum, sed 
non potest manere dictum , nisi cum actu dicitur : und6 in 
intellectu potest manere species objecti in habitu. Illud enim 
dico quod formatum est, sed manet id in quo formatum est 
sine lumine in quo actu aliquid intelligitur : ind6 est quod 
verbum non est sine intelligere in actu, licet ipsum intellectum 
nudum in habitu manere possit. Habitus hic dicitur non ipsa 
potentia memorativa tantum quae praecedit intellectum, immo 
ipse intellectus est natus retinere suum objectum, propter ta- 
men naturam memoriae quae prior est. Unumquodque enim 

E rius salvatur, in suo posteriori, et ideo ipsa perfectio objecti 
abetur in ipso habitu intellectas, ut dictum est, et ibi posita 
est perfectio verbi superius. Ex his manifestum est, qualiter 
apud nos deficit a repraesentatione filii in divinis, quia scilicet 
ipsa intelligentia nostra non est educta de memoria nostra, a 
qua tamen principium et rationem agendi habet, quae si esset 
de memoria totaliter educta , ipsa esset verbum memo- 
riae suae : und6 non diceret se, nec exprimeret , nisi dicta- 
tum et expressum a memoria sua, quia aliter falso di- 
ceret, et exprimet se; sicut verbum in divinis, non dicit se 
gignendo et exprimendo, sed dicit se genitum et expressum. 
Rursum , manifestum est quare verbum proprte dicitur per- 
sonaliter tantum. Verbum enim nostrum semper est in conti- 
nuo fieri, quia perfectum esse suum est in fieri : sed hoc non 
est imperfectum, quasi totum simul non existens, sicut est de 
aliis quae sunt in fieri , quae etiam semper sunt imperfecta : 
immo verbum in principio sui est perfectum , quia conceptio 
perfecte formata est, et nihilominus esse ejus perfectum serva- 
tur eodem modo quo gignebatur. Non enim transit formatio 
verbi ipso formato, sed dum actu intelligitur, contimte formatur 
verbum, quia semper est ut in fieri, et ut in egrediendo ab ali- 
quo, scilicet a dicente, et hoc cum personarum processionibus 
convenit. Intelligere vero, ut in quiete accipitur, et essentiale 
est in divinis : dicere vero, sicut et verbum personaliter dicitur. 

Nunc restat videre, utrum verbum gignatur per reflexionem 
acttis intellectus, vel per actum rectum. Ad cujus evidentiam 
considerandum est, quod verbum quod est expressivum rei 
quae intelligitur, non est reflexum; nec actio qua formatur 
verbum, quod est expressivum quidditatis rei quae concipitur, 
non est reflexa, alioquin omne intelligere esset reflexum, quia 

semper cum actu intelligitur aliquid, verbum formatur. Unde 
manifestum est, quod intellectus infra seipsum actionem rec- 
tam exercere potest, et haec semper est actio sua propria, quae 
terminatur ad objectum factum in se , et a se. Unum enim 
constituitur ex intellectu et specie, quae est principium actio- 
nis suae, et hujus est agere : unde species haec est prima qua 
agitur, non autem ad quam : non enim intellectus noster inspi- 
ciens hanc speciem tanquam exemplar sibi simile, aliquid facit 
quasi verbum ejus. Sic enim non fieret unum ex intellectu et 
specie, cum intellectus non intelligat nisi factus unum aliquid 
cum specie, sed ipsa specie informatus agit tanquam aliquo 
sui, ipsam tamen non excedens : species autem sic accepta 
semper ducit in objectum primum, unde manifestum est, 
quod ipsum verbum intellectus perficitur per actum rectum : 
tamen quia non mittit ad aliquid aliud conceptiones suas, sicut 
facit sensus, hinc est quod potest super actus suos reflecti cum 
vult, quod non potest sensus. Non enim utitur medio corpore, 
cujus non est percipere quod in eo sit. 

Sed cum sit unum agens cum quo et species ipsa effici- 
tur unum spiritualiter in participando vitam ejus, percipit 
actum suum cum vult complete , quod non potest sensus : 
non enim indiget anima ad hoc quod a se intelligatur specie 
illa, sed ad hoc ut intelligat. De se namque habet ut intel- 
ligatur, sed non quod intelligat. Intelligit enim se sicut alia, 
secundum Philosophum : hoc autem est per speciem, quia 
alia sic intelliguntur ; sensus autem indiget organo ad hoc ut 
agat, organum autem non redit supra se, und6 non est reflexio 
in sensu. Considerandum tamen est , qu6d generatio verbi vi- 
detur propinquissima cognitioni reflexae, und6 multi putave- 
runt eam reflexam. Cum enim anima informata specie format 
verbum in se, non format ipsum in aliquo sui non informato 
specie, quasi aliquid sui extendat a se non informatum specie 
prima, ut in eo verbum primum formetur, et ipsum esset infor- 
matum verbo in eo formato. Si enim videretur extendi quasi 
in rectum, et sic per actum rectum formaretur verbum, sed in 
se specie prima formata, eo quod formata est actu, gignitur 
verbum, et non in aliquo sui nudo : unde videtur haec gignitio 
simillima reflexae. Sed sciendum est, quod cum reflexio fiat 
redeundo super idem, hic autem non fit reditio super speciem, 
nec super intellectum formatum specie, quia non percipiuntur 
quando verbum formatur, gignitio verbi non est reflexa. Non 
enim generatur verbum ipsum per actum intellectas, nec ejus 
similitudo, nec etiam similitudo illius speciei , quia intellectus 
informatur quasi verbum esset ejus expressivum, sed simili- 
tudo rei. Illius enim similitudo generatur, quod in sua simi- 
litudine cognoscitur. Est tamen ipsum verbum similitudo 
Illius speciei tanquam ejus quo factum est sibi, simillimum. 

Similitudo ver6 rei est ut ad quod formatur, et tanquam ad 
ejus exemplar. Nec propter hoc oportet ipsum formantem prius 
rem intueri , et p6st ad eam verbum , seu imaginem ipsam in 
se formare , quia habere speciem rei apud se , et sibi loco 
aspectus exemplaris. Artifices namque intuentes sua exempla- 
ria, nihil aliud acquirunt nisi ipsas species exemplarium; haec 
autem species quam habet intellectus, advenit sibi a re quam 
ipse non est intuitus , sed sensus. 

Et quia est rei similitudo, est principium generationis hujus : 
undd in intellectu potest esse generatio per rectum , cum nihil 
ejus generetur. Directe igitur a specie ipsa itur in ipsum ver- 
bum, cum non percipitur ejus subjectum, sed res cujus est illa 
similitudo. Huic etiam similitudini tanto intimius est verbum; 
quando perfectius genitum est. Ideo verbum intelligentis inti- 
mum est principio intellecto, ex quo et specie fit unum, nec 
tamen informatur subjectum simul diversis accidentibus ejus- 
dem speciei, quia impossibile est eamdem superficiem simul 
duabus albedinibus informari : hoc enim est impossibile, 
quando utrumque accidens est in ratione ejus , quo aliquid 
fieri habet. Verbum autem est iri quo aliquid intelligitur, sicut 
lux est in qua pei ficitur cognitio , sicut species coloris in visu 
exteriori , et forte similius si lux ex specie coloris generaretur, 
sicut ibi fit verbum ex specie. Exteriora enim deficiunt a re- 
praesentatione interiorum, et propter hoc licet utrumque sit 
accidens, species scilicet et verbum ex specie genitum, quia 
utrumque est in anima, ut in subjecto, verbum tamen magis 
transit in similitudinem substantiae quam species ipsa. Quia 
enim intellectus nititur in quidditatem rei venire, ideo in spe- 
cie praedicta est virtus quidditatis substantiae spiritualiter , per 
quam quidditas spiritualiter recta formatur : sicut in calore 
est virtus formae ignis, per quam attingitur in generatione ad 
formam substantialem ignis, quod accidens per se non attin- 
geret : unde verbum quod est ultimum quod potest fieri intra 
per speciem , magis accidit ad ipsam rem repraesentandam, 
quam nuda species rei. Quia igitur res intelligibilis eo ipso 
intelligitur, quo intellectus formatur sua specie actu , prius 
natura est informari, quam intelligere, sed non tempore, ided 
videtur verbum quod sequitur speciem rei , similiter sequi 
intelligere ejus Hoc autem non esset, si per speciem rei ten- 
deret intellectus in ipsam rem ut in se, sicut visus videt colo- 
rem extra se existentem , et tunc formaret verbum in se de re 
prius intellecta. 

Sed quia intellectus accipiens speciem & re per sensus, non 
ducitur per ipsam in rem ut est in sui natura , sed ut in se est # 
guia ipse fecit in se objectum quod est in eo intellectum , ob- 
jectum autem naturaliter prius est actione potentiae circa 
objectum : ided verbum quod est intra ipsum inleUectum t 

E rius est ipso intelligere ad ipsum terminato. Aliud enim est 
oc , a quo accipitur species , scilicet res ipsa , et aliud ad 
quod terminatur actio intellectils , scilicet similitudo rei for- 
mata ab intellectu. 

Ex dictis manifestum est, quomodo attenditur prioritas 
unius eorum ad alterum. Prius enim natura est intellectus 
informatus specie, qtim estprimum sufficiens intelligendi. quam 
gignatur verbum : et ideo intelligere in radice prius est verbo, 
et verbum est terminus actionis intellectus. Sed quia objectum 
non habetur nisi in verbo , ut dictum est : objectum autem 
prius est quam quaelibet actio ad eum terminata, ideo verbum 
prius est quam intelligere, et hoc totum ideo contingit, quia 
non terminatur actio intellectus ad rem extra , a qua acquirit 
speciem ut in se est. Si enim species nata esset ducere intel- 
lectum ad rem ut in se est, ut species coloris ducit in colorem, 
omnibus modis praecederet intelligere verbum : und6 mani- 
festum est quod verbum non est quod sequitur intellectum 
immediate post rationem intellectus. Sit enim simpliciter prae- 
cederet verbum actum intellectOs, qui est intelligere, sed ver- 
bum sequitur immediate intellectum in actu per speciem, 
3 qua procedit verbum ut actus ex actu , et non ut actus 
ex potentia : unde verbum posterius est actu intelligendi 
a parte intellectus , et sic verbum sequitur ad intelligere 
non in se, sed in sua radice , ut dictum est. Si vero intel- 
lectus a verbo acciperet speciem prius quam inteltigeret 
ipsum verbum , et rem in verbo, impossibile foret per illud 
intelligere, vel verbum formare per ejus principium, sicut 
impossibile est intellectum facere rem extra, a qua speciem 
trahit. 

Ex dictis facile est scire, quare intellectus non dicit se, 
quando format verbum secundum rem. Anima enim quasi 
transformata est in rem per speciem, qua agit quidquid agit : 
unde cum ea informatus est actu, verbum producit, in quo 
rem illam dicit cujus speciem habet, et non se. Cum verd 
nititur se apprehendere, quia non est cognoscibilis nisi sicut 
alia per speciem aliorum, quia non indiget specie utintelligat, 
hoc enim potest de se, non habet in se ut intelligens est, spe- 
ciem qua formetur verbum sui, sed accipit a se inteiligi- 
bilem speciem non sui, sed rei qua necessario informatur ut 
intelligatur, ut dictum est. Cum igitur illa specie informatur, 
statim se intelligit, et hoc est per reflexionem, quia haec spe- 
cies prius accepta a re quam a se informata, est intelligibilis, 
nec oportet prius formare verbum quam intelligere, sed cum 
intellexerit, format verbum sui : Et ideo intelligere non tem- 
pore, sed natura praecedere necesse est, cum seipsum intelli- 
git: non enim cum se intelligit, facit totum objectum, sed ali- 
quid circa ipsum. Induit enim se, et hoc est verbum sui, chm 

se intelligit : non enim est aliud a quo accipitur species ab eo 
ad quod terminatur, sed idem. 

Sed quia ista est species rei, et non genita de essentia nuda, 
formatum verbum de anima per speciem rei non est purum 
verbum animae, sed rei dictae. Si vero nudatum ab omni re se 
apprehenderet, et similia sui in se gigneret, hoc ejus verbum 
esset purum, nihil extraneum habens admixtum. Tale est Ver- 
bum Dei, quod idem est in natura cum Patre dicente ipsum 
Verbum. Verbum tamen animae tali modo se dicentis foret 
accidens, et pro tanto diversae naturae foret ab anima, cum ac- 
cidens sui foret et a se, et de se factum : Ipsa enim substantiam 
facere non potest, Deus autem nihil diversitatis in sua natura 
habet, ideo Verbum suum Deus virtus et substantia vera est . 
Deus autem quia omnia unico intuitu videt, uno verbo omnia 
dicit : Nos ver6 multa verba habemus propter impotentiam 
intellectfts nostri intelligendo : et horum quaedam oriuntur ex 
aliis, sicut verbum conclusionis ex principiis : Quaedam vero 
non, sicut in rebus quae non habent connexionem ad invicem, 
ut patet de lapide et ligno : quaedam statim offeruntur intelli- 
genti, quaedam enim cum majori, quaedam cum diviniori dis- 
cursu. Ideo verba nostra quaedam plus, quaedam minus habent 
de cognitione, et quaedam citius, et quaedam tardius forman- 
tur : sicut scire quarumdam conclusionum tardius et diffici- 
lius, quarumdam vero facilius et citius acquiritur, et haec de 
verbo dicta sufficiant. 

Explicit opusculum decimum quartum D. Thomae, de natura 
et origine verbi intellectus. 


OPUSCULUM 

DE PR NCIPIO INDIVIDUATIONIS. 

« 

Quoniam duae sunt in homine potentiae cognoscitivae, scilicet 
sensus et intellectus , manifestum est illas diversitatem sup- 
ponere ex parte objectorum suorum. Sciendum est autem 
qudd in cognitione humana fundamentum et origo est sensus, 
unde propinquior est rei extraneae supra quam tota actio virium 
sensitivarum fundatur secundum Philosophum in lib. periher- 
menias : Unde propter manifestam passionem sensuum a sen- 
sibilibus tanquam a propinquo ortam passiones intellectuum 
dixit esse similitudines rerum. De passionibus vero sensuum 
nullam mentionem fecit ibi, quod tamen principaliter factum 
est : Quia passiones intellectivae sunt causae vocum immedia- 
tius quam passiones sensuum, de quibus tunc agere intende- 

bat. Certum est autem accidentia ipsa sive propria, sive cqm- 
munia esse sensibilia, sive objecta sensuum, ut habetur in lib. 
2. de anima. Unde cum super proprium objectum unius po- 
tentiae altera non feratur nisi per accidens, sicut oculus videt 
dulce inquantum est album, vel nigrum, impossibile est intel- 
lectum ferri super illa accidentia nisi per accidens, inquantum 
scilicet agit circa ipsa phantasmata quae sunt a parte ipsorum 
sensibilium accidentium, et hoc est per modum cujusdam 
reflexionis. Reflexio autem est duplex. Una ab origine poten- 
tiae, altera ab origine objecti. Primo namque quaelibet potentia 
fertur super objectum suum proprium, et illud habet deter- 
minare actum ipsius potentiae : unde ultra non transit actus 
potentiae quam sub forma ulteriori ipsius principalioris objecti, 
aliter namque non esset id proprium ejus objectum. Proprium 
enim objectum est, per cujus informationem potentia actum 
suum exercet, sicut se habet color ad visum, et sonus ad 
auditum. 

Quidditas autem rei sensibilis est objectum intellecttis pro- 
prium, ut dicitur in 3 de anima : Unde quocumque anima se 
vertit, hoc objectum est sibi ratio agendi. Potest igitur vel 
redire in se per actum et potentiam suam, vel redire per ob- 
jectum in ipsam originem objecti, scilicet per phantasmata in 
species sensibilium. Ideo isti sunt duo modi reflexionis suae, 
quarum altera cognoscit se, et quae a parte sua sunt : altera vero 
quae sunt a parte objecti sui. In utroque ver6 modo sua cogni- 
tio ad aliquid singulare terminatur. Cum enim in ipso suo 
objecto figitur acies, rationem universalis apprehendit, quod 
solum in istis inferioribus ad intellectum determinatur ut pro- 
prium objectum, cum omnia singularia apud nos materialia 
sint. Materia enim impedit intellectum, singulare ver6 non. 
Materia namque non est scibilis nisi per analogiam ad formam, 
ut dicitur 4 Physic. Si autem esset apud nos singulare insen- 
sibile et immateriale, quod tamen est impossibile, ipsum per 
se sine aliqua abstractione cognosceretur, quia singularitas non 
impedit intellectum, sed materialitas. 

Cum ergo intellectus tendit in originem sui objecti, in sen- 
sibilia scilicet, reflectitur super objecta aliarum virium cog- 
noscitivarum. Cum vero ad se redit, non tendit in objectum 
alicujus alterius virtutis, quia potentialitasanimse rationecujus 
ipsa non potest esse completum objectum intellectas proprii, 
nisi ducta ad actum per speciem principalis objecti, ut docet 
Philosoph. in 3 de anima, quia anima intelligit se, sicut et 
alia, sed intelligit alia per speciem, ergo non est materialitas 

S uae facit esse ut objectum alterius potentiae; facit tamen quem- 
# am modum singularitatis, non qui sit alicujus rei completae 
in specie, sed quia esse animae terminatur per receptibilitatem 
su* naturae, cujus potentialitas major est potentialitate Ange- 

lorum, quia magis distat a Deo in gradu naturae quam 
Angelus. 

Deus enim actus purus est, et quanto sibi aliquid minus ap- 
propinquat, tanto plu 9 potentia ' i tatis , et minus actualitatis 
babet. Non solum enim in materia, s^d etiam quaecumque 
potentialitas passivade ratione objecti intellectus mmus habet: 
quia dicit Philosoph. 9. Mota, quod unumquodque intelligitur 
secundum quod est actu ens : und& anima ad objecla duplicem 
cognitionis modum habet, unum in se, ut separata accipitur : 
tunc enim cognoscibilis est secundum modum sui esse, quia 
est actus perficiens suam potentialitatem. Non enim in anima 
sunt duo actus, scilicet sua essentia quae est sua potentialitas, 
et esse suum : sed esse suum est sua actualitas, ratione cujus 
ipsa essentia animae est actus corporis. Omnis enim forma 
participat actum qui est primus per essentiam, sed hoc ana- 
logici fit. Duos autem actus ejusdem ordinis imposdbile est 
aliquod unum participare simul, sicut impossibile est eamdem 
materiam duas formas substantiales simul participare. Aliud 
autem modum cognitionis habet a se, inquantum nata e.st per 
sensus cognoscere : undi non est cognoscibilis in statu in quo 
accipitur aliquid per sensum , nisi per species rei sensibilis, 
et ideo omnis cognitio sua de se ipsa proprie est reflexa. Nunc 
ergo restat ostendere, ubi separatur cognitio sensfts et intel- 
lecius a se mutuo. Manifestum est enim intellectum incipere 
ubi sensus desinit; sensus autem exteriores ipsa sensibilia 
accidentia, communia scilicet et propria habent pro suis per 
se objectis. Quidditas autem rei particularis in particulari non 
spectat ut per se objectum ad illos sensus exteriores, ciim 
quidditas ista substantia sit, et non accidens, nec ad intellec- 
tum pertinet ul per se objectum ejus propter suam maleriali- 
tatem. Ideo quidditas rei materialis in ipsa sua particularifafe 
est objectum rationis particularis, cujus est conferre de intentio- 
nibus particularibus, loco cujus in brutis existimativa naturalis 
est : quae potentia per sui conjunctionem cum intellectu, ubi est 
ratio ipsa quae confert de universalibus, participat vim colla- 
tivam; sed quia pars sensitivae est, non abstrahit omnino A 
materia, unde objectum suum proprium manet quidditas par- 
ticularis materialis. Hoc autem non est , qubd illa potentia 
apprehendat materiam in se , cum ipsa non possit sciri nisi 
per analogiam ad formam, sed quia collatio de materia in or- 
dine ad formam per ipsam materiam individuatam spectat ad 
hanc potentiam, sicut considerare de materia in communi in 
ordine ad formam speciei , spectat ad rationem superiorem. 

Ex his facile est videre quomodo materia est principium in- 
dividuationis : hoc enim intendimus ostendere. Sciendum est 
ergo quod individuum apud nos in duobus consistit. 

Est enim individuum in sensibilibus ipsum ultimum in go- 

nere substantiae , quod de nullo alio praedicatur , imo ipsum 
est prima substantia secundum Philosophum in praedicamen- 
tis, et primum fundamentum omnium aliorum Natura enim 
formae materialis, cum ipsa non possit esse hoc aliquid com- 
pletum in specie , cujus solum esse est incommunicabile, est 
inultis communicabiiis quantum est do ratione sua, sed est 
incommunicabilis solum ratione suppositi, quod est aliquid 
completum in specie , quod cuilibet formae non convenit, ut 
dictum est, ideo quantum est de ratione sua communicabiiis 
est, ut dictum est. Communicatio autem sua est, ut dictum est, 
per hoc quod recipitur in aliis , ideo quantum est de natura 
sua, communicabiiis est , et in multis recipi potest, et recipi- 
tur secundum unam rationem, cum una sit ratio speciei in 
omnibus suis individuis. Sed quia ipsa esse non habet, ut dic- 
tum est, quia esse est solius suppositi , ut patet per Philoso- 
phum 7 Meta, et suppositum incommunicabile est, ut dictum 
est : ideo ipsa forma materialis diversi ficatur secundum multa 
esse incommunicabilia manens una secundum rationem mullis 
communicatam : sua autem receptio est in materia, quia ipsa 
materialis est. 

Ex quo patet 'quod de natura sua sibi relinquitur unitas 
rationis in communicatione sua , et quod redditur incom- 
municabilis per receptionem suam in materia. Ex quo enim 
recipitur in materia, efficitur individuum, quod est incom- 
municabile, et primum fundamentum in genero substan- 
tiae, ut completum aliorum de se praedicabilium subjectum. In 
via autem generationis semper incompletum est prius com- 
pleto, licet in via perfectionis sit lotum 6 contrario. Illud ergo 
quod est primum subjectum omnium in via generationis, et 
incompletum quod de nullo illius generis praedicatur , materia 
scilicet, necessario erit primum principium esse incommuni- 
cabilis, cjuod est proprium individui. Aiiud est in quo salvatur 
ratio individui apud nos, determinatio scilicet ejus ad certas 
particulas temporis et loci, quia proprium est esse sibi hic et 
nunc, et haec determinatio debetur sibi ratione quantitatis 
determinatae : et ide6 materia sub quantitate determinata est 
principium individuationis. Materia enim sola est principium 
individuationis, quo ad illud in quo salvatur ratio primi in 
genere substantiae, quod tamen impossibile est reperiri sine 
corpore et quantitate : et ideo quantitas determinata dicitur 
principium individuationis , non quod aliquo modo causet 
subjectum suum quod e>t prima substantia, sed concomitatur 
eam inseparabiliter , et determinat eam ad hic et nunc. Illud 
ergo quod cadit sub ratione particulari , est hoc aliquid per 
naturam materiae : quod autem cadat sub sensu exteriori est 
per quantitatem. Sed huic objici potest, quod materia de sui 
natura communis est, sicut et forma, cum possit una sub plu- 

ribus formis esse : undd ha;c communitas sua potest impedire 
ipsam , ne sit principium primum individuationis. 

Sed sciendum est quod impossibile est formam uniri mate- 
ria 3 quin sit particularis, et quod eam sequatur quantitas deter- 
minata, per quem modum non est ultra communicabilis 
materia alicui alteri formae, quia haec quantitas cum alia for- 
ma reperiri non potest cum eadem determinatione et ideo 
materia non est communicabilis secundum eamdem determi- 
nationem, sicut forma est, ut dictum est. Ratio enim materiae 
sub forma aliqua est alia a ratione sua sub alia forma, quia 
certificatur ratio sua per determinationem quantitatis, quae . 
in diversa proportione et dimensione requiritur ad diversas 
formas. Essentia enim materiae non diversificatur sub diver- 
sis formis sicut ratio sua : ratio enim materiae non est una 
et communis sicut sua essentia est. Ratio enim forma; in di- 
versis materiis est una, lic6t secundum esse sit diversa : et 
ide6 communitas secundum essentiam tantum quae est ipsius 
materiae, et non secundum eamdem rationem, non impedit 
materiam esse primum principium individuationis. Sed ad- 
vertendum est, qu6d accidentia non individuantur per ma- 
teriam primam, sed per subjectum proprium quod est ens 
actu individuantur, sicut et formae substantiales per materiam 
primam, quae est earum subjectum. Et haec de principio in- 
dividuationis ad praesens sufficiunt. . . 

Explicit opusculum vigesimum nonum Divi Thomae Aquinatis 
de principio individuationis. 


OPUSCULUM 

DE SENSU RESPECTU SINGULARIUM, ET INTELLECTU RESPECTU 

UNIVERSALIUM. 


Circa considerationem sensus, quare sit singularium , et in- 
tellectus universalium, et quomodo universalia sint in anima, 
sciendum est circa primum, quod sensus est virtus in organo 
corporali, intellectus autem virtus penitus immaterialis, et 
non est actus alicujus organi corporalis. Unumquodque autem 
recipitur in aliquo secundum modum sui. Omnis autem cog- 
nitio fit per hoc quod cognitum est aliquo modo in cognos- 
cente, scilicet , secundum similitudinem : nam cognoscens in 
actu est ipsum cognitum in actu. 

Oportet ergo quod sensus corporaliter recipiat similitudinem 

rei quae sentitur. Intellectus autem recipit similitudinem ejus 
quod intelligit immaterialiter et incorporaliter. Individuatio 
autem naturae communis in rebus materialibus et corporalibus 
est ex materia corporali sub determinatis dimensionibus con- 
tenta : universale autem per abstractionem ab hujusmodi 
materia et materialibus conditionibus individuantibus. Patet 
ergo qu6d similitudo rei quae recipitur in sensu , repraesentat 
rem secundum quod est singularis : sed recepta in intellectu, 
repraesentat rem secundum rationem naturae universalis. Et 
inde est quod sensus cognoscit singularia , intellectus autem 
universalia, quorum sunt scientiae. Circa secundum sciendum 
est, quod universale potest capi dupliciter. Uno modo pro ipsa 
uatura communi, ut subjacet intentioni universalitatis. Alio 
modo pro ipsa intentione secundum se, sicut album potest dici 
illud cui accidit esse album, vel ipsum secundum quod jam 
subest albidini. Ipsa autem natura cui accidit intentio univer- 
«litatis, puta, natura hominis, habet duplex esse. Unum qui- 
dem materiale, secundum quod est in materia naturali : aliud 
autem immateriale, secundum quod est in intellectu. Primo 
quidem modo non potest ei advenire intentio universalitatis , 
quia per materiam individuatur. Advenit ergo universalis . 
intentio, secundum quod abstrahitur a materia individuali; 
non potest autem abstrahi a materia individuali realiter, sicut 
platonici posuerunt. Non enim est homo, nisi in his carnibus, 
et in his ossibus, sicut Philosophus probat. 7. Metaph. Relin- 
quitur ergo qudd natura humana non habet esse praeter prin- 
cipia individuantia, nisi in solo intellectu. Nec tamen intel- 
lectus est falsus, dum apprehendit naturam communem prae- 
ter principia individuantia, sine quibus esse non potest in 
rerum natura. 

Non enim apprehendit intellectus quod natura communis 
sit sine principiis individuantibus : sed apprehendit naturam 
communem non apprehendendo principia individuantia, et hoc 
non est falsum. Sicut si ab homine albo separetur albedo hoc 
modo, quod intellectus intelligat eum non esse album, esset 
apprehensio falsa. Si autem sic separetur albedo ab homine 
albo quod apprehendatur homo non apprehensa albedine, non 
esset apprehensio falsa. Non enim exigitur ad veritatem appre- 
hensionis, quod qui apprehendit rem aliquam , apprehendat 
omnia quae rei insunt. Sic ergo intellectus absque falsitate 
abstrahit genus a speciebus , inquantum intelligit naturam 
generis, non intelligendo differentias. Et similiter abstrahit 
speciem ab individuis inquantum intelligit naturam speciei, 
non intelligendo principia individuantia. Sic ergo patet quod 
naturae communi non potest attribui intentio universalitatis, 
nisi secundum esse quod habet in anima et intellectu. Sic ergo 
solum est unum de multis, prout intelligitur praeter principia 

individuantia, et unum in multis, ut individuis, vel inferioribus 
quae in superiori sunt unum. Unde relinquitur, quod univer- 
salia secundum quod universalia, non sunt nisi in anima: ipsae 
autem naturae, quibus accidit intentio universalitatis , sunt in 
rebus. Et propter hoc nomina communia significantia naturas 
ipsas praedicamur de individuis, non autem' nomina significan- 
tia intentiones. Socrates enim est homo, sed non est species. 

Explicit opusculum quadragesimum nonum Divi Thomae 
Aquinatis, de sensu respectu singularium, et intellectu res- 
pectu universalium. 


LIRER 

DE ENTE ET ESSENTIA 

ITVI THOMiE AQUINATIS, DOCTURIS ANGELICI* 

Quia parvus error in principio, magnus est in fine, secun- 
dum philosophum primo coeli et mundi, ens autem et essentia 
sunt quae primo in intellectu concipiuntur, ut dicit Avicenna 
in metaphysica : ideo primo, ne ex eorum ignorantia errare 
contingat, ad horum difficultatem aperiendam dicendum est, 
quid nomine essentiae et entis significetur, et quomodo in 
diversis inveniantur, et quomodo se habeant ad intentiones 
logicas, scilicet genera, species, et differentias. 

Quia vero ex compositis cognitionem simplicium accipere 
debemus, et ex posterioribus devenire in priora, ut a facilio- 
ribus incipientibus convenientior fiat disciplina : ideo ex 
significatione entis ad significationem essentiae proceden- 
dum est. 


i 


CAPUT PRIMUM. 


Sciendum est , quod sicut in quinto Metaphvsicae Philo- 
^)phus dicit, Ens per se dicitur dupliciter : Uno" modo, quod 
dividitur per decem genera; Alio modo, quod significat propo- 
sitionum veritatem. Horum autem differentia est, quia se- 
cundo modo potest dici ens omne illud, de quo affirmativa 
propositio formari potest, etiamsi illud in re nihil ponat,: per 
quem modum privationes et negationes entia dicuntur. Dici- 
mus enim quod affirmatio est opposita negationi, et quod cae- 

citas est in oculo. Sed primo modo non potest dici aliquid 
quod sit Ens, nisi quod in re aliquid ponat. Und6 primo modo 
caecitas et hujusmodi non sunt entia. Nomen igitur essentiae 
non sumitur ab ente secundo modo dicto : Aliqua enim dicun- 
tur hoc modo entia, quae essentiam non habent, ut patet in 
privationibus : Sed sumitur essentia ab ente primo modo dic- 
to. Unde Commentator in eodem loco dicit : Ens primo modo 
dictum est quod significat substantiam rei. 

Et quia, ut dictum est, ens hoc modo dictum dividitur 
per decem genera , oportet quod essentia significet aliquod 
commune omnibus naturis, per quas diversa entia in diversis 
generibus, et in diversis speciebus collocantur, sicut humani- 
tas est essentia hominis : et sic de aliis. 

Et quia illud , per quod res constituitur in proprio genere 
vel specie, est quod significamus per diffinitionem indicantem 
quid est res, inde est, quod nomen essentiae a philosophis in 
nomen quidditalis mutatur. Et hoc est quod philosophus in 
septimo metaphysicae frequenter nominat, quod quid erat esse, 
id est, hoc per quod aliquid*habet esse quid. Dicitur etiam 
forma, secundum quod per formam significatur perfectio, vel 
certitudo uniuscujusque rei, sicut dicit Avie, in secundo 
metaphysicae suae. Hoc etiam alio nomine natura dicitur, 
accipiendo naturam secundum primum modum illorum 
quatuor modorum , quos Boetius de duabus naturis assig- 
nat, secundum scilicet quod natura dicitur esse illud, quod 
quocumque modo intellectu capi potest. Non enim res intelli- 
gibilis est, nisi per suam diffinitionem et essentiam ; et sic 
etiam dicit Philosophus in 5 Metaphysicae, qu6d omnis sub- 
stantia est natura. Nomen autem naturae hoc modo sumptae, 
videtur significare essentiam rei, secundum quod habet ordi- 
nem vel ordinationem ad propriam operationem rei, cum 
nulla res propria destituatur operatione. Qualitatis vero no- 
men sumitur ex hoc, quod per diffinitionem significatur : sed 
essentia dicitur, secundum quod per eam, et in ea res habet 
esse. 


CAPUT SECUNDUM. 


Sed quia ens absoluta et primo dicitur de substantiis, et 
posterius, secundum quid de accidentibus: inc!6 est quod 
essentia proprie et ver6 est in substantiis, sed in accidentibus 
est quodam modo, et secundum quid etc. 

Substantiarum vero quaedam sunt simplices, et quaedam 
compositae, et in utrisque est essentia : sed in simplicibus 
veriori et nobiliori modo. Secundum etiam quod habent esse 

nobilius, sunt etiam causa eorum, quae composita sunt, ad 
minus substantia prima, et simplex, quae Deus est. 

Sed quia illarum substantiarum essentiae sunt nobis ma- 
gis occultae, ideo ab essentiis compositorum incipiendum est, 
ut a facilioribus convenientior fiat disciplina. In substantiis 
igitur compositis forma et materia notae sunt, ut in homine 
anima et corpus. Non autem potest dici, quod alterum eorum 
tantum essentia dicatur essentia. Quod enim materia sola non 
sit essentia, planum est : Quia res per suam essentiam cog- 
noscibilis est, et in specie ordinatur, vel in genere : Materia 
autem non est cognitionis principium : Nec secundum causam 
aliquid ad speciem, vel ad genus determinatur, sed secundum 
id solum, quo in actu aliquid est. 

Neque etiam forma tantum substantiae compositae essen- 
tia dici potest, quamvis quidam hoc asserere conentur. Ex 
his enim quae dicta sunt patet audd essentia est i<j, quod per 
diffinitionem rei significatur : diffinitio autem substantiarum 
naturalium non tantum formam, sed et materiam continet : 
aliter enim diffinitiones naturales et mathematicae non differ- 
rent. Nec etiam potest dici, quod materia in diffinitione sub- 
stantiae naturalis ponatur, sicut additum essentiae ejus : vel 
ens extra illam naturam, vel essentiam ejus : quia hic modus 
proprius est accidentibus, quae essentiam perfecte non habent. 
Unde oportet qu6d in diffinitione sua substantiae, vel subjec- 
tum recipiant, quod est extra genus eorum. Patet ergo qudd 
essentia comprehendit materiam et formam. 

Non enim potest dici quod essentia significet relationem 
quae est inter materiam et formam, vel aliquid superadditum 
illis : quia hoc de necessitate esset accidens extraneum a re, 
nec per eam res cognosceretur, quae omnia essentiae conve- 
niunt. Per formam enim quae est actus materiae, materia effi- 
citur ens actu, et hoc aliquid : und6 illud quod superadvenit, 
non dat esse actu simpliciter materiae, sed - esse actu tale, 
sicut accidentia faciunt : ut albedo facit actu album. Und& 
quando talis forma acquiritur, non dicitur generari simpliciter, 
sed secundum quid. 

Relinquitur ergo, qu6d nomen Essentiae in substantiis com- 
positis significat illud quod est ex materia, et forma compo- 
situm : et huic positioni sonat verbum Boetii, in commento 
praedicamentorum , ubi dicit , qu6d Ousia significat composi- 
tum. Ousia enim apud Graecos, idem est quod essentia apud 
nos, ut ipsemetin libro de Duabus naturis fatetur. Avicen. au- 
tem dicit, qu6d quidditas substantiarum compositarum est 
ipsa compositio formae, et materiae. Commentator autem dicit 
super septimo metaphysicae, natura quam habent species in 
rebus generabilibus, est aliquod medium, id est compositum 
ex materia et forma. Huic etiam ratio concordat , quia esse 

substantiae compositae non est tantum formae, nec tantum mate- 
riae, sed ipsius compositi : essentia autem est secundum quam 
res dicitur esse. Unde oportet ut essentia, qua res denominatur 
ens, non tantum. sit forma , nec tantum materia, sed utrum- 
que : quamvis hujusmodi esse , sive essentiae sola forma suo 
modo sit causa. Sicut enim in aliis videmus, quae ex pluribus 
principiis constituuntur, qu6d res non denominantur ex altero 
illorum principiorum tantum, sed ab eo quod utrumque com- 
plectitur, ut patet in saporibus , quia ex actione calidi dige- 
rentis humidum causatur dulcedo : et quamvis hoc mode 
calor sit causa dulcedinis, non tamen denominatur corpus 
dulce a calore , sed a sapore, qui calidum et humidum com- 
plectitur. 

Sed quia individuationis principium est materia , ex hoc 
forte videtur sequi, quod essentia, qua± complectitur in se 
simul et formam , sit tantum particularis et non universalis. 
Ex quo sequeretur universalia diffinitionem non habere , si 
essentia est id quod per diffinitionem significatur. 

Et ideo sciendum est , qudd materia non quomodolibet 
accepta est principium individuationis, sed solum materia 
signata. Et dico materiam signatam , quae sub certis dimen- 
sionibus consideratur. Haec autem materia in diffinitione ho- 
minis, inquantum homo, non ponitur , sed poneretur in diffi- 
nitione Socratis, si Socrates diffinitionem haberet : in diffini- 
tione autem hominis ponitur materia non signata. Non enim 
in diffinitione hominis ponitur hoc os, et haec caro, sed os et 
caro absoluta, quae sunt materia hominis non signata. 

CAPUT TERTIUM. 

Patet ergo quod essentia hominis et Socratis non differunt, 
nisi secundum signatum et non signatum. Unde Comment. di- 
cit supra 8 metaphv. quod Socrates non aliud est, quam ani- 
malitus et rationalitas, quae sunt quidditas ejus. Sicut etiam 
essentia generis , et essentia speciei , secundum signatum et 
non signatum differunt , quamvis alius modus designationis 
sit utrubique : quia designatio individui respectu speciei est 
per materiam determinatam dimensionibus : designatio autem 
speciei respectu gener is est per differentiam constitutivam , 
quae ex forma rei sequitur. 

Haec autem determinatio , vel designatio , quae est in spe- 
cie respectu generis , non est per aliquid in essentia speciei 
existens , quod nullo modo in essentia generis sit : imo quid- 
quid est in specie, es ! etiam in genere, ut non determinatum. 
Si enim animal non esset totum quod est homo, sed pars ejus, 
non praedicaretur de eo , cum nulla pars integralis praedicetur 
de suo toto. 

T. IU. 

Hoc autem quomodo contingat videri potest, si inspicia* 
tur corpus secundum quod ponitur pars animalis, et secun- 
dum quod ponitur genus. Non enim potest dici eo modo esse 
genus , quo est pars integralis. Hoc igitur nomen, quod est 
corpus , multipliciter accipi potest: Corpus enim secundum 
quod est in praedicamento substantiae, dicitur ex eo qu6d 
habe, talem naturam , ut in eo designari possint tres dimen- 
siones. Ipsae autem tros dimensiones designatae, sunt corpus, 
quod est in genere quantitatis. Contingit autem in rebus , ut 
quou habet unam perfectionem, ad ulteriorem perfectionem 
pertingat , sicut patet in homine qui naturam sensitivam 
habet, et ulterius intellectivam. Similiter etiam et super 
hanc perfectionem, quae est habere talem formam, et ut in 
in ea possint tres dimensiones designari, potest alia perfectio 
adjungi, ut vita, vel aliquid hujusmodi. Potest ergo hoc nomen, 
corpus , rem quamdam designare, quae habet talem formam, 
ex qua sequitur in ipsadesignabilitas trium dimensionum cum 
praecisione, ut scilicet ex illa forma nulla ulterius perfectio 
sequatur : sed si aliquid aliud superadditur, sit praeter signifi- 
cationem corporis sic dicti, et hoc modo corpus erit materialis, 
et integralis pars animalis : quia sic anima erit praeter id 
quod significatum est nomine corporis, et superveniens ipsi 
corpori, ila quod ex ipsis duobus, scilicet ex anima et corpore, 
sicut ex partibus constituitur animal. Potest etiam hoc no- 
men, coipus, hoc modo accipi , ut significet rem quamdam , 
quae habet talem formam, ex qua possint in ea tres dimensio- 
. nes designari, quaecumque forma sit illa, sive ex ea possit pro- 
venire alia ulterior perfectio, sive non : et hoc modo corpus 
erit genus animalis, quia in animali nihil est accipere, quod 
ineoipore implicite non contineatur. Non enim anima est 
alia ab illa forma, per quam in re illa poterant designari tres 
dimensiones. H idedquia dicebam, quod corpus est quod ha- 
bet talem f- rmam, ex qua possunt designari tres dimensiones, 
in eo imelligebam quaecumque forma esset illa, sive anima 
esset , sive lapideitas , sive quaecumque alia forma : et sic 
foima animalis implicite in corpore , sive in corporis forma 
cominetur, prout corpus est genus ejus. 

\it etiam talis est animalis habitudo ad hominem. Si enim 
an i » o *i inai et tantum rem talem, quae habet quamdam 
pe- i e ionem, ut possit sentire, et moveri per principium in 
lp eustens cum praecisione alterius perfectionis : tunc quae- 
cu |i.e alia perfectio ulterius superveniret, haberet se ad ani- 
n,. ..er modum partis, etnon sicut implicite contenta in ratione 
an. mali* : et animal non esset genus : sed est genus secundam 
qi i u significat rem quamdam , ex cujus forma potest prove- 
ni. i* sensus et motu^, quaecumque sit illa forma, sive sit anima 
sensibilis tantum , sive sit anima sensibilis et rationalis simul* 

Si igitur genus significat indeterminate id totum quod est 
in spec : e (non enim significat tantum materiam) similiter 
etiam differentia significat id totum quod est in specie, et non 
tantum formam : et etiam diffinitio significat totum , et etiam 
species, sed diversimode : quia genus significat totum, ut 
quaedam denominatio determinans id quod est materiale in re 
sine determinatione propria) forma): unde genus sumitur a 
materia, quamvis non sit materia. Unde patet ex hoc, qu6d 
corpus dicitur ex hoc quod habet talem perfectionem ut possint 
in eo designari tres dimensiones, qua) quidem perfectio est ut 
materialis se habens ad ulteriorem perfectionem. Differentia 
vero e converso, est sicut qua)dam determinatio a forma de- 
terminata sumpta praeter hoc, quod de intellectu primo sit 
materia determinata : ut patet cum dicitur, animatum , scili- 
cet illud quod habet animam, non determinatur quid sit, 
utrum corpus, vel aliquid aliud : unde dicit Avie. qu6d genus 
non est indifferentia sicut pars essentiae ejus, sed solum sicut 
ens extra quidditatem, sive essentiam : sicut etiam subjectum 
estdeintellectu passionum; et ide6 genus non praedicatur de dif- 
ferentia per se loquendo, ut dicit Aristot. in tertio de anima, 
et quarto topicorum, nisi forte sicut subjectum praedicatur de 
passione. Sed diffinitio, sive species comprehendit utrumque, 
scilicet determinatam materiam, quam designat nomen ge- 
neris , et determinatam formam , quam designat nomen diffe- 
rentia). Et ex hoc patet ratio, quare genus, et species, et diffe- 
rentia se habeant proportionaliter ad materiam , formam , et 
compositum innatura, quamvis non sint idem cum illis, quia 
neque genus est materia : sed sumitur a materia ut signifi- 
cans totum; nec differentia est forma, sed sumitur a forma ut 
significans totum Unde dicimus hominem esse animal ratio- 
nale, et non ex animali et rationali , sicut dicimus eum esse ex 
anima et corpore. Ex corpore enim et anima dicitur esse homo, 
sicut ex duabus rebus quaedam tertia res constituta , quae neu- 
tra illarum est. Ilomo enim nec est anima, neque corpus : sed 
si homo aliquo modo ex animali et rationali dicatur esse, non 
erit sicut res tertia ex duabus rebus, sed sicut intellectus tertius 
ex duobus intellectibus. Intellectus enim animalis est sine de- 
terminatione formae specialis naturam exprimens rei ex eo 
quod est materiale respectu ultimae perfectionis. Intellectus au- 
tem hujus differentia) rationalis, consistit in determinatione 
formae specialis , ex quibus duobus intellectibus constituitur 
intellectus speciei, vel diffinitionis. Et ide6 sicut res constituta 
ex aliquibus, non recipit praedicationem earum rerum, ex qui- 
bus constituitur : ita nec intellectus recipit praedicationem eo- 
rum intellectuum, ex quibus constituitur, non enim dicimus, 
qudd diffinitio sit genus, vel differentia. 

Quamvis autem genus significat totam essentiam speciei. 

non tamen oportet ut diversarum specierum, quarum est idem 
genus, sit una essentia : quia unitas generis ex ipsa indeter- 
minatione, vel indifferentia procedit: non autem ita quod id , 
quod significatur per genus, sit una natura numero in diversis 
speciebus, cui superveniat res alia , quae sit differentia deter- 
minans ipsum : sicut forma determinat materiam, quae est una 
numero, sed quia genus significat quamdam formam, tamen 
non determinate hanc vel illam, quam determinate differentia 
exprimit, quae non est alia quam illa, quae indeterminate signi- 
ficabatur per genus. Et ideo dicit Comment. in i metaph. quod 
materia prima dicitur una per remotionem omnium formarum, 
sed genus dicitur unum per communitatem formae signatae : 
unde patet, quod per additionem differentiae remoti illa inde- 
terminatione, quae erat causa unitatis generis , remanent spe- 
cies diversae per essentiam. 

Et quia ut dictum est, natura speciei est indeterminata 
respectu individui, sicut natura generis respectu speciei : inde 
est quod sicut id, quod est genus , prout praedicatur de specie 
implicita in sua significatione, quamvis indistincte , totum id 
quod determinate est in specie : ita id quod est species secun- 
dum quod praedicatur de individuo, oportet quod significet lo- 
tum quod essentialiter est in individuo licet indistincte : et hoc 
modo essentia speciei significatur nomine hominis, unde homo 
de Socrate praedicatur. Si autem significatur natura speciei cum 
praecisione materiae signatae, quae est principium individuatio- 
nis, sic se habebit per modum partis : et hoc modo significat 
nomen humanitatis. Humanitas enim significat id unde homo 
est homo. Materia autem signata non est illud, unde homo est 
homo : et ita nullo modo continetur inter illa, ex quibus homo 
habet quod sit homo. Cum igitur humanitas in suo intellectu 
includat tantum ea, ex quibus homo habet quod sit homo, 
patet quod a significatione ejus excluditur vel praeciditur ma- 
teria determinata, vel signata. Et quia pars non praedicatur de 
. toto, inde est quod humanitas nec de homine, nec de Socrate 
praedicatur. Unde dicit Avie, quod quidditas compositi non est 
ipsum compositum, cujus est quidditas, quamvis etiam ipsa 
quidditas sit composita : sicut humanitas, licet sit composita, 
non tamen est homo, immo oportet qudd sit recepta in aliquo, 
qu d est materia signata. Sed quia, ut dictum est, designatio 
speciei respectu generis est per formas , designatio autem in- 
dividui respectu speciei est per materiam : ideo oportet ut 
nomen significans id, und6 natura generis sumitur cum praeci- 
sione formae determinatae perficientis speciem, significat par- 
tem materialem totius : sicut corpus est pars materialis homi- 
nis. Nomen autem significans id, und6 sumitur natura speciei 
cum praecisione materiae designatae, significat partem forma- 
lem : et ideb humanitas significatur ut forma quaedam. Et 

dicitur quod est forma totius, non quidem quasi superaddita 
partibus essentialibus materiae et formae, sicut forma domus 
superadditur partibus integralibus ejus : sed magis est forma, 
quae est totum , scilicet formam complectens et materiam 
cum praecisione tamen eorum, per quae materia est nata 
designari. Sic ergo patet, quod essentia hominis significatur 
hoc nomine, homo , et hoc m mine, humanitas : sed diversi- 
mode, ut dictum est: quia hoc nomen, homo, significat eam ut 
totum, in quantum scilicet non praetendit designationem ma- 
teriae, sed implicite continet eam et indistincte, sicut dictum 
est qu6d genus continet differentiam : et ideo praedicatur hoc 
nomen, homo, de individuis : sed hoc nomen , humanitas, 
significat eam ut partem, nec continet in sua significatione 
nisi id, qudd est hominis inquantum homo , et praecidit om- 
nem designationem materiae. Undd de individuis hominis non 
praedicaretur : et propter hoc’quandoque hoc nomen, essentia, 
invenitur praedicatum de re. Dicitur enim Socratis essentia 
quaedam, et quandoque negatur, sicut dicimus quod essentia 
Socratis non est Socrates. 

CAPUT QUARTUM. 

Viso quid significetur nomine essentiae in substantiis com- 
positis, videndum est quomodo se habeat ad rationem generis, 
speciei et differentiae. Quia autem cui convenit ratio generis, 
speciei, vel differentiae, praedicatur de hoc singulari signato, 
impossibile est quod ratio generis, vel speciei, vel differentiae 
conveniat essentiae, secundum quod per modum partis signifi- 
catur, ut nomine humanitatis, vel animalitatis, et ideo dicit 
Avicen. quod rationalitas non est differentia, sed differentiae 
principium : et eadem ratione humanitas non est species, nec 
anirnalitas genus. 

Similiter etiam non potest dici quod ratio generis, spe- 
ciei, differentiae conveniat esse secundum quod est quaedam 
res existens extra singularia, ut Platonici ponebant : quia sic 
genus et species non praedicarentur de hoc individuo. Non 
enim potest dici quod Socrates sit hoc quod ab eo separatum 
est. Nec separatum illud proficit in cognitione hujus singularis 
signati. 

* Et ideo relinquitur quod ratio generis , vel speciei , vel 
differentiae, conveniat essentiae, secundum quod significat per 
modum totius, ut nomine hominis, vel animalis, prout 
implicite et indistinctb continet totum hoc quod in indivi- 
duo est. 

Natura autem vel essentia sic accepta potest dupliciter 
considerari. Uno modo secundum naturam et rationem pro- 

priam, et 1k.cc est absoluta consideratio ipsius : et hoc motio 
nihil est verum de ea dicere, nisi quod conveniat sibi, secun- 
dam quod hujusmodi. Unde quidquid aliorum sibi attribuitur, 
falsa est attributio, v. g. homini, in eo quod est homo, con- 
venit rationale et animal, et alia quae in ejus diffinitionem ca- 
dunt : album vero , vel nigrum . vel quodcurnque hujusmodi , 
quod non est de ratione humanitatis, non convenit homini in 
eo quod est homo. Ideo si quaeratur utrum ista natura possit 
dici una, vel plures : neutrum concedendum est, quia utrum- 
que est extra intellectum humanitatis, et utrumque potest sibi 
accidere. Si enim pluralitas esset de ratione ejus, nunquam 
posset esse una : quum tamen una sit secundum quod est in 
Socrate. Similiter si unitas esset de intellectu, et ratione ejus, 
tum esset una et eadem natura Socratis et Platonis, nec posset 
in pluribus piurificari. Alio modo consideratur, secundum 
quod habet in se in hoc, vel in illo : et sic de ipsa praedicatur 
aliquid per accidens ratione ejus in quo est : sicut dicitur quod 
homo est albus, quia Socrates est albus, quamvis homini non 
conveniat in eo quod est homo. Haec autem natura habet du- 
plex esse, unum in singularibus, aliud in anima, et secundum 
utrumque consequuntur accidentia dictam naturam : et sic in 
singularibus habet multiplex esse secundum diversitatem sin- 
gularium, et tamen ipsi naturae secundum propriam considera- 
tionem, scilicet absolutam, nullam istorum esse debet. Falsum 
enim est dicere, quod natura hominis, inquantum hujusmodi, 
habeat esse in hoc singulari. Si enim esse in 'hoc singulari 
conveniret et homini inquantum est homo, non esset unquam 
extra hoc singulare. Similiter si conveniret et homini inquan- 
tum est homo, non es?e in singulari, nunquam esset in eo. 
Sed verum est dicere, quod homo, inquantum est homo, non 
habet quod sit in hoc singulari, vel in illo. Patet ergo qu6d 
natura hominis absolute considerata abstrahit a quclibet 
esse, ita quod non fiat praecisio alicujus eorum : et haec na- 
tura sic considerata, est quae praedicatur de omnibus individuis. 

Non tamen potest dici , quod ratio universalis conveniat 
naturae sic acceptae, quia de ratione universalis est unitas et 
communitas. Naturae autem humanae neutrum eorum convenit 
secundum suam absolutam considerationem. Si enim commu- 
nitas esset de intellectu hominis, tunc in quocumque invenitur 
humanitas, inveniretur communitas. Et hoc falsum est : quia 
in Socrate non invenitur communitas aliqua, sedquicquid est 
in eo, individuatum est. 

Similiter etiam non potest dici, quod ratio generis acci- . 
dat naturae humanae secundum illud esse, quod habet in indi- 
viduis : quia non, invenitur in individuis natura humana se- 
cundum unitatem, ut sit unum quid conveniens cuilibet, quod 
ratio universalis exigit. 

Relinquitur ergo quod ralio speciei accidat naturae lui- 
manae secundum' illud esse, quod habet in intellectu. Ipsa 
enim natura habet esse in intellectu abstractum ab omntbus 
indiv iduantibus, et habet rationem uniformem ad omnia indi- 
vidua, qua; sunt extra animam, prout essentialiter est ima -^ 
omnium, et inducens in cognitionem omnium, mquantun 
sunt homines,' et ex hoc, quod talem relationem habet ad 
omnia individua, intellectus adinvenit rationem speciei . et 
attribuit sibi unde dicit Commentator primo de Anima, quod 
intellectus est, qui facit universalitatem in rebus : hoc etiam 
Avicen in suae metaphysicae octavo dicit. 

rn quamvifhmc natura intellecta habeat rabonem uni- 
versatis secundum quod comparatur ad res, quae sunt extra 
animam, S quia est un'a similitudo omnium : tamen s^undum 
auod hab^I esse in hoc intellectu, vel m illo, est species quae 
dam intellecta particularis. Et ideo palet defectus Comnient. 
in 3 de Anima , qui voluit ex universitate formae 
unitatem intellectus concludere : quia non ^ 
illius formae secundum hoc esse, quod habet .nlellecfem, ^ 
secundum quod ad res refertur, ut simihtu . u f 

etiam, si esset una statua corporea repr^ntans multos ho 
mines, constat quod illa imago, vel species statu* haberet 
esse singulare et proprium, secundum quod 
teria : sed haberet rationem communitatis, secundum q 
esset commune repraesentativum plurium. 

Et quia naturae humanae secundum suam absolutam con- 
siderationem convenit quod praedicetur de Socrate : et ratio 
speciei non convenit sibi secundum suam absolutam, scilicet 
humanae naturae considerationem : sed est de accidentibus, 
quae consequuntur eam, secundum quoddam esse, quod habet 
in intellectu, ideo nomen speciei non praedicatur de Socrate, ut 
dicatur, Socrates est species : quod de necessitate accideret, si 
ratio speciei conveniret homini secundum esse quod habet m 
Socrate : vel secundum suam absolutam considerationem, sci- 
licet inquantum est homo. Quidquid enim convenit homini,, 
inquantum est homo, praedicatur de Socrate. # 

Et tamen praedicari convenit generi per se , cum in ejus 
diffinitione ponatur. Praedicatio enim est quoddam, quod com- 
pletur per actionem intellectas componentis et dividentis, ha- 
bens tamen fundamentum in re, ipsam unitatem eorum, quo- 
rum unum de altero dicitur. Unde ratio praedicabilitatis potest 
claudi in ratione hujus intentionis, quae est genus, quae simi- 
liter per actionem intellectds completur : nihilominus id, cui 
intellectus intentionem praedicabilitatis attribuit, componens 
id cum altero, non est ipsa intentio generis, sed potius id, cui 
intellectas intentionem generis attribuit, sicut quod signifi- 
catur hoc nomine animal. Sic ergo patet qualiter essentia, 

vel natura se habet ratione speciei : quia ratio speciei non est 
de illis, quae conveniunt ei secundum suam absolutam consi- 
derationem : neque de accidentibus quae consequuntur ipsam, 
secundum esse, quod habet extra animam, ut albedo, vel 
nigredo : sed est de accidentibus, quae consequuntur eam se- 
cundum esse, quod habet in intellectu, et per hunc modum 
convenit sibi ratio generis, vel differentia? 

CAPUT QUINTUM. 

Nunc restat videre secundum quem modum essentia sit 
in substantiis separatis, scilicet in anima, intelligentiis, et 
causa prima. Quamvis autem causae primae simplicitatem 
omnes phil «sophi concedant, tamen compositionem materiae, 
et formae in intelligentiis, et animabus quidam nitantur po- 
nere, cujus positionis fuisse dicitur Avicebron auctor libri 
Fontis viiae. Hoc autem dictis philosophorum reperitur esse 
contrarium, quia eas substantias a materia separatas nomi- 
nant, et absque omni materia esse probant, cujus demonstratio 
potissima est ex virtute intelligendi, quae in eis est. Videmus 
enim formas non esse intelligibiles in actu, nisi secundum 
quod separantur a materia, et a conditionibus ejus : nec effi- 
ciuntur intelligibiles in actu, nisi per virtutem substantiae in- 
telligentis, secundum quod recipiuntur in ea, et secundum 
quod aguntur per eam. Und6 oportet quod in qualibet sub- 
stantia intelligente sit omnimodo immunitas a materia, ita 
quod nec habeat materiam partem sui, neque etiam sit sicut 
forma impressa materiae, ut est de formis materialibus. 

Nec potest dicere aliquis quod intelligibilitatem non im- 
pediat materia quaelibet, sed materia corporalis tantum. Si 
enim hoc esset ratione materiae corporalis tantum, ciim ma- 
teria non dicatur corporalis, nisi secundum quod stat sub 
forma corporea , tunc oporteret quod hoc haberet maleria a 
forma corporali , scilicet impedire intelligibilitatem. Et hoc 
non potest esse, quia et ipsa forma corporalis actu inlelligi- 
bilis est, sicut et aliae formae, scilicet quod a materia abstra- 
huntur. Und6in anima intellectiva, et intelligentia nullo modo 
est compositio ex materia et forma, ut hoc modo accipiatur 
materia in eis, sicut in substantiis corporalibus, sed est ibi 
compositio formae et esse. Und6 in commento nonae proposi- 
tionis libri de Causis dicitur, quod intelligentia est habens 
formam , et esse, et accipitur ibi forma pro ipsa quidditate, 
vel essentia simplici. Et quo modo hoc fit, planum est videre. 
Quaecumque enim ita se habent adinvicem , qu6d unum est 
causa alterius, illud quod habet rationem causae, potest ha- 
bere esse sine altero, sed non convertitur. Talis autem inveni- 

tur habitudo materi® et formae, quod forma donat esse mate- 
ri® : et ide6 impossibile est osse aliquam materiam sine forma : 
tamen non est impossibile esse aliquam formam sine materia. 
Forma enim non habet ineo quod forma, dependentiam ad ma- 
teriam, sed si inveniantur aliquae (orm®, qu® non possunt esse 
nisi in materia, hoc accidit eis secundum quod sunt distantes 
a primo principio , quod est actus primus et purus. Unde ill® 
form®, qu® sunt propinquissim® primo principio, sunt form® 
per se sine materia subsistentes. Non enim forma secundum 
totum genus suum materia indiget ut dictum est, et hujusmodi 
form® sunt intelligenti® ; et ideo non oportet ut essenli® vel 
quidditates harum substantiarum sint aliud, quam ipsa forma. 

In hoc ergo differt essentia substanti® composit®, et sub- 
stanti® simplicis, quod essentia substanti® composit® non 
tantum formam, nec tantum materiam, sed complectitur for- 
mam et materiam : essentia vero substanti® simplicis est 
forma tantum. Et ex hoc causantur du® ali® differenti® , et 
una est, quod essentia substanti® composit® potest signifi- 
cari ut totum, vel ut pars, quod accidit propter materi® de- 
signationem, ut dictum est : et ideo non quomodolibet praedi- 
catur essentia rei composit® de ipsa re composita. Non enim 
potest dici quod homo sit quidditas sua. Sed essentia rei 
simplicis, qu® est sua forma , non potest significari nisi ut 
totum , cum nihil sit ibi pr®ter formam, quasi formam reci- 
piens. Et ide6 quocumque modo sumatur eSsentia substanti® 
simplicis, de ea pr®dicatur. Und6 Avicenna dicit, quod quid- 
ditas substanti® simplicis est ipsummet simplex, quia non est 
aliquod recipiens ipsam. 

Secunda differentia est, quia essenti® rerum composita- 
rum ex eo quod recipiuntur in materia designata, vel multi- 
plicantur secundum divisionem ejus , contingit quod aliqua 
sint idem specie, et diversa numero. Sed cum essentia simpli- 
cium non sit recepta in materia , non potest esse ibi talis 
multiplicatio. Et ideo non oportet quod inveniantur plura 
individua unius speciei in illis substantiis : sed quotquot sunt 
individua, tot sunt species, ut Avicen. dicit expresse. 

Hujusmodi ergo substanti® quamvis sint form® sine ma- 
teria, non tamen in eis est omnimoda simplicitas, nec sunt 
actus puri , sed habent permixtionem potenti® : et hoc sic 
patet. Quidquid enim non est de intellectu essenti®, vel quid- 
ditatis, hoc est adveniens extra, et faciens compositionem cum 
essentia : quia nulla essentia sine his qu® sunt partes essen- 
ti® intelligi potest. Omnis aulem essentia, vel quidditas intel- 
ligi potest sine hoc, qu6d aliquid intelligat de esse suo facto. 
Possum enim intelligere quid est homo, vel phoenix, et tamen 
ignorare an esse habeant in rerum natura. Ergo palet quod 
esse est aliud ab essentia, vel quidditate. 

T. 111. 

Nisi forte si aliqua res, cujus, quidditas sit suum esse, 
.et haec res non potest esse nisi una et prima : quia impossibile 
est ut fiat pluriticatio alicujus, nisi per additionem alicujus 
differentiae , sicut multiplicatur natura generis in speciebus : 
vel per hoc , quod forma recipitur in diversis materiis, sicut 
multiplicatur natura speciei in diversis individuis : vel pe£ 
hoc quod unum est abstractum, et aliud in aliquo receptum , 
sicut si esset quidam color separatus , esset alius a colore non 
separato, ex ipsa sua separatione. Si autem ponatur aliqua res, 
quae sit esse tantum, ita ut ipsum esse sit subsistens, hoc esse 
non recipiet additionem differentiae, quia jam non esset esse 
tantum, sed esse, et praeter hoc forma aliqua. Et mullo minus 
recipiet additionem materiae, quia jam esset esse non subsis- 
tens, sed materiale. Und6 relinquitur quod talis res, quae sit 
suum esse, non potest esse nisi una : und& oportet, quod in 
qualibet alia re praeter eam, sit aliud fcsse suum, et aliud 
quidditas r vel natura , seu forma sua. Und& in intelligentiis 
oportet quod sit esse praeter formam : et ideo dictum est, quod 
intelligentia est forma et esse. 

Omne autem quod convenit alicui, vel est causatum ex 
principiis naturae suae, sicut risibile in homine : vel advenit 
ab aliquo principio extrinseco , sicut lumen in aere ex influ- 
entia solis. Non autem potest esse , quod ipsum esse sit cau- 
satum ab ipsa forma, vel quidditate rei. Dico sicut a causa 
efficiente : quia sic aliqua res esset causa sui ipsius, et aliqua 
res se ipsam in esse produceret , quod est impossibile. Ergo 
oportet, quod omnis talis res, cujus esse est aliud a natura 
sua, quod habeat esse ab alio. 

Et quia omne quod est per aliud , reducitur ad id quod 
est per se, sicut ad causam primam : ide6 oportet quod sit 
aliqua res, quae sit causa essendi omnibus rebus , eo quod 
ipsa est esse tantum : alias iretur in infinitum in causis, cum 
omnis res quae non est esse tantum , habeat causam sui esse, 
ut dictum est. Patet ergo, quod intelligentia est forma et esse, 
et quod esse habeat a primo esse, quod est esse tantum : et 
hoc est prima causa, quae est Deus. 

Omne autem quod recipit aliquid ab alio , est in poten- 
tia respectu illius : et hoc quod receptum est in eo, est actus 
ejus. Ergo oportet quod ipsa forma , vel quidditas, quae est 
l, intelligentia, sit in potentia respectu esse quod a Deo recipit, 
et illud esse receptum est per modum actfls, et ita invenitur 
actus et potentia in intelligentiis, non tamen forma et mate- 
ria, nisi aequivoce. Unde etiam pati, recipere, subjectum esse, 
et omnia hujusmodi, quae videntur rebus ratione materiae con- 
venire, aequivoce conveniunt substantiis intellectualibus et 
corporalibus, ut in tertio de anima Commentator dicit. 

Et quia , ut dictum est , intelligentise quidditas est ipsa- 

met intelligentia , ideb quidditas, vel essentia ejus est ipsum 
quod est ipsa, et esse suum receptum a Deo est id, quo sub- 
sistit in rerum natura : et propter hoc a quibusdam hujusmodi 
substantiae dicuntur componi ex quo est, et quod est; vel ex 
quo est, et essentia, ut Boetius dicit. 

Et quia in inteliigentiis ponitur potentia et actus, non erit 
difficile invenire multitudinem intelligentiarum : quod esset 
impossibile si nulla potentia in eis esset. Unde dicit Commen- 
tator in 3 de anima, quod si natura intellectils possibilis esset 
ignorata, non possemus invenire multitudinem in substantiis 
separatis. Est ergo distinctio earum ad invicem secundum 
gradum potentiae et acttis, ita quod intelligentia superior, qum 
plus propinqua est primo, habet plus de actu et minus de 
potentia, et sic de aliis : et hoc completur in anima humana, 
quae tenet ultimum gradum in intellectualibus substantiis. 
Undfc intellectus potentialis ejus se habet ad formas intelligi- 
biles sicut materia prima, quae tenet ultimum gradum in essi? 
sensibili ad formas sens : biles , ut Commentator 3 de anima 
dicit : et ideo Philosophus comparat eam tabui® rasae, in 
qua nihil est depictum. Et propter hoc, quia inter alias sub- 
stantias intelligibiles plus habet de potentia, ideo efficitur in- 
tanlum propinqua rebus materialibus, ut res materialis traha- 
tur ad participandum esse suum, ita qu6d ex anima et cor- 
pore resultat unum esse in uno composito : quamvis illud 
esse prout est anim® , non sit dependens a corpore : et ideo 
post istam formam , quas est anima inveniuntur ali® form® 
plus de potentia habentes, et magis propinqn® materi®, in- 
tantum quod esse earum sine materia non est : in quibus 
etiam invenitur ordo, et gradus usque ad primas formas ele- 
mentorum qu® sunt propinquissim® materi®. Und& nec ali- 
quam operationem habent, nisi secundum exigentiam quali- 
tatum activarum, et passivarum, et aliorum , quibus materia 
ad formam disponitur. 

CAPUT SEXTUM. 

His visis, patet quomodo essentia invenitur in diversis. In- 
venitur autem triplex modus habendi essentiam in substantiis. 
Aliquid enim est, sicut Deus, cujus essentia est ipsum suum 
esse : et ideo inveniuntur aliqui philosophi dicentes , qudd ~ 
Deus non habet essentiam : quia essentia ejus non est aliud, 
quam esse ejus. 

Et ex hoc sequitur , qu6d ipse non sit in genere : quia 
omne quod est in genere , oportet quod habeat quidditatem 
pr®ter esse suum, cum quidditas , aut natura generis, aut 
speciei non distinguatur secundum rationem natur® in illis 

quorum est genus , vel species : sed esse est m diversis di- 
versimode. 

Nec oportet, si dicimus qudd Deus est esse tantum, ut 
in errorem eorum incidamus, qui Deum dixerunt esse illud 
esse universale , quo quaelibet res formaliter est. Hoc enim 
esse, quod Deus est hujus conditionis, est ut nulla sibi additio 
fieri possit. Undd per ipsam suam puritatem est esse distinc- 
tum ab omni esse : pr pter quod in commento nonm proposi- 
tionis libri de Causis dicitur, quod individuatio primae causae, 
quae est esse tantum, est per puram bonitatem ejus. Esse au- 
tem commune sicut in intellectu suo, non includit aliquam 
additionem, ita nec includit in intellectu suo aliquam praeci- 
sionem additionis, quia si hoc esset, nihil posset intelligi esse, 
in quo super esse aliquid adderetur. 

Similiter etiam quamvis sit esse tantum , non oportet 
qudd deficiant ei reliquae perfectiones , vel nobilitates : immo 
habet omnes perfectiones quae sunt in omnibus generibus , 
p: opter quod perfeci um simpliciter dicitur, ut Philosophus, 
et Commentator in 5 Met. dicunt : sed habet eas modo excel- 
lentiori omnibus rebus , quia in eo omnes unum sunt. Sed in 
aliis diversitatem habent, et hoc est, quia omnes illae perfec- 
tiones conveniunt sibi secundum suum esse simplex. Sicut si 
aliquis per unam qualitatem posset efficere operationes om- 
nium qualitatum, in illa una qualitate omnes qualitates habe- 
ret : ita Deus in ipso esse suo omnes perfectiones habet. 

Secundo mo lo invenitur essentia in substantiis creatis in- 
tellectualibus , in quibus est aliud esse, quod essentia ipso- 
rum, quamvis essentia sit sine materia, unde esse earum non 
est absolutum, sed receptum, et ideo limitatum et finitum ad 
capacitatem natura) recipientis : sed natura, vel quidditas 
rerum est absoluta non recepta ifi aliqua materia, et idcirco 
dictum est in libro de Causis, quod intelligentiae sunt finitae 
superius, et infinitse inferius. Sunt enim finita) quantum ad 
esse suum, quod a superiori recipiunt : non tamen finiuntur 
inferius, quia earum formae non limitantur ad capacitatem 
alicujus materiae recipientis eas : et in talibus substantiis non 
invenitur multitudo individuorum in una specie, ut dictum est, 
nisi in anima humana propter corpus, cui unitur. 

Et licet individuatio ejus ex corpore occasionaliter de- 
pendeat, quantum ad sui inchoationem, quia non acquiritur 
sibi esse individuatum , nisi in corpore cujus est actus, non 
tamen oportet ut destructo corpore individuatio pereat, quia 
tum habeat esse absolutum, ex quo acquisitum est sibi esse 
individuatum , ex hoc, qudd facta est forma hujus corporis, 
illud esse semper remanet individuatum, et ided dicit A vicenna* 
qudd individuatio animarum, et multiplicatio dependet ex cor. 
pore, quantum ad sui principium, sed non quantum ad sui finem . 

Et quia in istis substantiis quidditas non est idem , quod 
esse, ideo sunt ordinabiles in praedicamento , et propter hoc 
invenitur in eis genus, species, et differentia quamvis earum 
differenti® proprie nobis occultae sint. In rebus enim sensibi- 
libus etiam ipsae differenti® essentiales nobis ignot® sunt : 
unde signilicantur per differentias accidentales, qu® ex essen- 
tialibus oriuntur, sicut causa significatur per suum effectum, 
sicut bipes ponitur differentia hominis. Accidentia autem pro- 
pria substantiarum immaterialium nobis ignota sunt : unde 
differenti® earum nec per se , nec per accidentales differen- 
tias nobis significari possunt. 

Hoc tamen sciendum , quod non eodem modo sumitur 
genus, et differentia in illis substantiis , et in substantiis sen- 
sibilibus: quia in sensibilibus genus sumitur ab eo, quod est 
materiale in re : differentia vero abeo, quod est formale in ipsa. 

Unde dicit Avie, in principio lib. sui de Anima, qu6d forma 
in rebus compositis ex materia et forma, est differentia sim- 
plex ejus, quod constituitur ex illa : non autem ita, quod ipsa 
forma sit differentia, sed quia est principium differenti®, ut 
idem dicit in sua Metaph. et dicunt talis differentia, esse dif- 
ferentia simplex, quia sumitur ab eo quod est pars quidditatis 
rei, scilicet a forma. Cum autem substanti® spirituales sint 
simplices quidditates, non potest in eis differentia sumi ab eo, 
quod est pars quidditatis, sed a tota quidditate : et ide6 in 
principio de anima dicit Avie. qu6d differentiam simplicem 
non habent, nisi species, quarum essenti® sunt composit® ex 
materia et forma. Similiter etiam in eis ex tota essentia sumi- 
tur genus, modo tamen differenti : una enim substantia se- 
parata convenit cum alia in immalerialitate. Differunt autem 
ab invicem in gradu perfectionis secundum recessum a poten- 
tialitate, et accessum ad actum purum. Et ideo ab eo quod 
sequitur illas, inquantum sunt immateriales, sumitur in eis 
genus, sicut intellectualitas, vel aliquid hujusmodi. Ab eo 
autem quod sequitur in eis gradum perfectionis, sumitur in eis 
differentia, nobis tamen ignota. 

Nec oportet has differentias esse accidentales, quia sunt 
secundum majorem et minorem perfectionem, qu® non di- 
versificat speciem: Gradus enim perfectionis in recipiendo 
eamdem formam, non diversificat speciem, sicut albius, et 
minus album in participando ejusdem speciei albedinem, sed 
diversis gradibus perfectionis in ipsis formis vel naturis 
participatis diversificat speciem : sicut natura procedit per 
gradus de plantis ad animalia, per qu®dam qu® fiunt media 
inter animalia, et plantas, secundum Philosophum in libro de 
Animalibus. 

Nec iterum est necessarium, ut divisio intellectualium sub- 
stantiarum sit semper per differentias veras, quia hoc est im- 

possibile in omnibus rebus accipere , ut Philosophus dicit : 
* in ii. de Animalibus. 

Tertio modo invenitur in substantiis compositis ex ma- 
teria et forma , in quibus et esse est receptum et finitum , 
propter quod et ab alio esse habent : et iterum natura, vel 
quidditas earum recepta est in materia signata, et ideo sunt 
linitae et superius, et inferius, et in eis jam propter, divisio- 
nem materiae signatae possibilis est multiplicatio individuo- 
rum in una specie : et in his substantiis, qualiter se habeat 
essentia ad intentiones logicas, supra dictum est. 


CAPUT SEPTIMUM. 

Nunc autem restat videre , qualiter essentia sit in acci- 
dentibus : quo modo autem sit in omnibus substantiis, dictum 
est. Et quia, ut dictum est, essentia per diffinitionem signifi- 
catur, oportet quod eo modo habeant essentiam, quo habent 
diffinitionem. Diffinitionem autem habent incompletam, quia 
non possunt djffiniri, nisi ponatur subjectum in eorum diffini- 
tione : et hoc ideo est, quia non habent in se esse absolutum 
per se a subjecto , sed sicut et forma et materia relinquitur 
esse substantiale, quando componitur, ita ex accidente et. 
subjecto relinquitur esse accidentale, quando accidens subjecto 
advenit. Et ideo etiam nec forma substantialis completam es- 
sentiam habet, nec materia : quia in diffinitione formae sub- 
stantialis oportet quod ponatur illud, cujus est forma, et ita 
diffinitio ejus est per additionem alicujus, quod extra ejus 
genus est, sicut et diffinitio formae accidentalis, ut etiam in 
diffinitione animae ponitur corpus a Naturali, qui considerat 
animam solum, inquantum est forma physici corporis. Sed 
tamen inter formas substantiales, et accidentales tantum in- 
terest : quia sicut forma substantialis non habet per se esse 
absolutum sine eo, cui advenit, ita nec cui advenit, scilicet ma- 
teria, et ideo ex conjunctione utriusque relinquitur illud esse, 
iu quo res per se subsistit, et ex eis efficitur unum per se : prop- 
ter quod ex conjunctione eorum relinquitur essentia quaedam. 
Unde forma, quamvis in se considerata non habeat rationem 
completae essentiae, tamen est pars essentiae completae. Sed 
illud, cui advenit accidens, est ens in se completum consistens 
in suo esse, quod quidem esse naturaliter praecedit accidens, 
quod supervenit : et ide6 accidens superveniens ex conjunc- 
tione sui cum eo, cui supervenit, non causat illud esse, in 
quo res subsistit, per quod res est ens per se : sed causat quod- 
dam esse secundum, sine quo res subsistens intelligi potest 
esse : sicut primum potest intelligi sine secundo, vel praedi- 

catum sine subjecto. Unde ex accidente et subjecto non fit 
unum per se, sed unum per accidens : et ideo ex eorum con-% 
junctione non resultat essentia quaedam, sicut ex conjunctione 
formae cum materia, propter quod accidens neque rationem 
completae essentiae habet, neque pars completae essentiae est : 
sed si$ut est ens secundum quid, ita et essentiam secundum 
quid nabet. 

Sed quia illud , quod dicitur maxime et verissime in 
quolibet genere, est causa eorum, quae sunt post in illo ge- 
nere, sicut ignis qui infjne caliditatis est causa caloris in rebus 
calidis, ut in secundo Metaph. dicitur : ideo substantia, qua) 
est principium in genere entis, maxime et verissime essen- 
tiam habens, oportet quod sit causa accidentium, quae secun- 
dario, et quasi secundum quid rationem entis participant. 

Quod tamen diversimode contingit : quia enim partes sub- 
stantia) sunt materia et forma, ideo quaedam accidentia prin- 
cipaliter consequuntur formam, et quaedam materiam. 

Forma autem invenitur aliqua, cujus esse non dependet 
a materia, ut anima intellectualis. Materia vero non habet 
esse, nisi per formam : unde in accidentibus, quae sequuntur 
formam, est aliquid, quod non habet communicationem cum 
materia, ut intelligere, quod non est per organum corporale, 
sicut probat Phil. in 3 de Anima. Aliqua vero ex consequen- 
tibus formam sunt, quae habent communicationem cum ma- 
teria, ut sentire, sed nullum accidens sequitur materiam sino 
communicatione formae. 

In his tamen accidentibus , quae materiam consequuntur, 
invenitur quaedam diversitas. Quaedam enim accidentia con- 
sequuntur materiam secundum ordinem, quem habent ad for- 
mam specialem, ut masculinum et femininum in animalibus 
quorum diversitas ad materiam reducitur, ut dicitur in 10. 
Met. unde remota form3 animalis, dicta accidentia non re- 
manent , nisi aequivoc&. Quodam vero consequuntur ma- 
teriam secundum ordinem, quem habet ad formam gene- 
ralem : et ideo remota forma speciali, adhuc in ea remanent, 
sicut nigredo cutis est in Aethiope ex mixtione elementorum, 
et non ex ratione animae : et ideo post mortem in eo rema- 
nent. 

Et quia unaquaeque res individuatur ex materia , et collo- 
catur in genere, vel specie per suam formam : ideo acci- 
dentia quae consequuntur materiam, sunt accidentia in- 
dividui , secundum quae etiam individua ejusdem speciei 
differunt adinvicem. Accidentia vero quae consequuntur for- 
mam , sunt propriae passiones vel generis , vel speciei : unde 
inveniuntur in omnibus participantibus naturam generis, vel 
speciei, sicut risibile consequitur in homine formam, quia ri- 
sus contingit ex aliqua apprehensione animae hominis. 

Sciendum etiam est, quod aliquando accidentia ex prin- 
cipiis essentialibus causantur secundum actum perfectum, 
sicut calor in igne, qui semper aclu est calidus. 

Aliquando vero secundum aptitudinem tantum : sed com- 
plementum accipiunt accidentia ex agente exteriori, sicut dia- 
phaneitas in aere, quae completur per corpus lucidum exte- 
rius, et in talibus aptitudo est accidens inseparabile : sed 
complementum quod advenit ex aliquo principio, quod est 
extra essentiam rei, vel quod non intrat constitutionem rei, est 
separabile, sicut moveri, et hujusmodi. 

Sciendum est autem , qudd in accidentibus alio modo 
sumuntur genus, differentia, et species, qu<km in substantiis. 
Quia enim in substantiis, ex materia et forma substantiali fit 
per se unum, una quadam natura ex eorum conjunctione re- 
sultante, quae proprii in praedicamento substantiae collocatur, 
ideo in substantiis nomina concreta, quae compositum signifi- 
cant, proprid in genere essedicuntur, sicut genera, vel species, 
ut homo, vel animal : non autem forma, vel materia est in 
praedicamento hoc modo, nisi per reductionem, sicut principia 
in genere principiatorum esse dicuntur. Sed ex accidente et 
subjecto non fit unum per se unde non resultat ex eorum con- 
junctione aliqua natura, cui intentio generis, vel speciei possit 
attribui. Unde nomina accidentium concretive dicta non po- 
nuntur in praedicamento, sicut species, vel genera ut album, 
vel musicum, nisi per reductionem, sed solum secundum quod 
abstracta significantur, utalbedo, et musica. 

Et quia accidentia non componuntur ex materia, et forma : 
ideo non potest in eis sumi genus a materia, et differentia a 
forma, sicut in substantiis compositis : sed oportet ut primum 
genus sumatur ex ipso modo essendi, secundum quod ens di- 
versimode secundum prius et posterius de decem gen eribus 
praedicatur : sicut dicitur quantitas ex eo , quod est men- 
sura substantiae, et qualitas secundum quod est dispositio 
substantiae, et sic de aliis secundum Philosophum in ii. Me- 
taph. 

Differentiae vero in eis sumuntur ex diversitate principiorum, 
ex quibus causantur: et quia propriae passiones ex propriis 
principiis subjecti causantur, ideo subjectum ponitur in diffi- 
nitione eorum loco differentiae, si in abstracto dfffiniantur, 
secundum quod sunt propriae in genere , sicut dicitur, quod 
simitas est nasi curvitas : sed e converso esset si eorum diffi- 
nitio sumeretur secundum quod concretiv6 dicuntur. Si enim 
subjectum in eorum diffinitione poneretur sicut genus, quia 
tunc diffinirentur per modum substanliarum compositarum, in 
quibus ratio generis sumitur a materia, sicut dicimus, quod 
simum est nasus curvus. Similiter etiam est si unum accidens 
alterius accidentis principium sit , sicut principium relationis 

est actio, et passio, et quantitas : et ideo secundum h®c dividit 
Philosophus relationem in 5. Metaph. 

Sed quia propria principia accidentium non semper sunt 
manifesta : ideo quandoque sumimus differentias accidentium 
ex eorum effectibus, sicut congregativum et disgregativum 
visus dicuntur differenti® coloris, qu® causantur ex abundan- 
tia et paucitate lucis, ex qua divers® species coloris causan- 
tur. Sic ergo palet, quomodo essentia est in substantiis, et 
accidentibus: et quomodo in substantiis compositis, et sim- 
plicibus : et quo modo intentiones logic® universales in eis 
inveniuntur, excepto primo principio, quod est infinit® sim- 
plicitatis, cui non convenit ratio generis, vel speciei, et per 
consequens nec diffinitio propter suam simplicitatem, in quo 
sit finis et consummatio hujus sermonis. 

